
PRATARMĖ 


Markas Tulijus Ciceronas (106-43 m. pr. Kr.) dar Antikoje am- 
žininkų buvo vadintas garsiausiu oratoriumi, geriausiu stilistu, 
žymiausiu politiku, pelniusiu tėvynės tėvo vardą. Antikos biografas 
graikas Plutarchas (apie 46-126 m. po Kr.), parašęs paralelines 
Demosteno ir Cicerono biografijas, šias asmenybės apibūdino tokiais 
žodžiais: „Mano nuomone, vargu ar rastume du tokius kitus ora- 
torius, kurie, pradžioje būdami nežinomi ir menki, pasiekė tokią 
galybę ir šlovę, kovojo su karaliais ir tiranais, abu neteko dukterų, 
ištremti iš tėvynės, vėl garbingai grįžo, turėjo bėgH antrą kartą, 
pateko į priešų rankas ir baigė savo dienas kartu su piliečių laisve. 
Jeigu būtų galimos varžybos tarp prigimties ir likimo, kaip tarp 
menininkų, sunku būtų nuspręsti, ar prigimtis suteikė jienis dau- 
giau panašumo jų įpročiais, ar likimas jų gyvenimo įvykiais |. 

Iš tiesų dramatiška šių žmonių šlovės skrydžio ir kritimo trajek- 
torija. Tačiau tolstant nuo Cicerono gyvenamojo laikotarpio, pama- 
žu blėso jo politinės karjeros spindesys ir tragizmas, o ryškėjo lite- 
ratūrinė, stilistinė, retorinė palikimo reikšmės. Per visus Viduram- 
žius bei Renesanso epochą jis buvo labiausiai skaitomas autorius, 
gero stiliaus, klasikinės lotynų kalbos ir retorinės elegancijos Moky- 
tojas. Vienas garsiausių Bažnyčios Tėvų, Šventojo Rašto vertėjas į 
lotynų kalbą šv. Jeronimas (347—420), nepajėgdamas deramai įvertinti 


" Plutarchas. Rinktinės biografijos. Vilnius: Vyturys, 1996. P. 111-112. 

pranašų prasčiokiško žemo stiliaus, iš nevilties priekaištavo sau: 
„Esi cicerontetis, o ne krikščionis“ (Ciceronianus, non christianus 
es). Panašius jausmus patyrė ir šv. Augustinas (354-430), su 
įkarščiu skaitęs Cicerono veikalus ir prisipažinęs: „Mano žodžiai 
nepajėgia išsakyti to, ką jutau, pradėjęs skaityti Šventąji Raštą: 
man pasirodė, jog net neverta jo lyginti su Cicerono stiliaus pra- 
našumais"?. Ir nors vėliau savo žavėjimąsi Antikos autorinis Au- 
gustinas įvertino kaip nutolimą nuo Dievo, vis dėlto krikščioniškoji 
jo retorika išaugo ant pagoniškosios Cicerono retorikos pamatų. 

Viduramžiais nemažai Cicerono veikalų žuvo arba gulėjo vienuo- 
lynų rankraštynuose, laukdami, kol juos suras ir pakels naujosios 
epochos — Renesanso — Inumnanistų rankos. Viename laiške bičiuliui 
Petrarka rašė: „Kur pamatau vienuolyną, ten užsuku, tikėdamasis, 
kad rasiu ką nors Cicerono“*. Tokiu būdu Petrarka surado Cicerono 
kalbas „Už poetą Archiją“ ir „Už šlovę“. Deja, pastarąją, nepasirū- 
pinęs prieš tai perrašyti, paskolino kažkokiam pažįstamam, o šis ją 
pradangino. Tai tipiška Cicerono „suradimo“ ir „praradimo“ istorija. 

Lietuvoje, kaip ir visoje Vakarų Europoje, Ciceronas XVI- XVII a. 
buvo vienas labiausiai skaitomų, verčiamų, leidžiamų autorių. Tarp 
Lietuvos inkunabulų žinomi 5 Cicerono veikalai, leisti Leipcige 
(1495), Venecijoje (1497 ir 1500), Špėjeryje (1495). Jo veikalų 
būta pirmųjų lietuvių inteligentų —- Martyno Mažvydo, Stanislovo 
Rapolionio, Abraomo Kulviečio — bibliotekose, apsišvietusių didikų 
Goštautų, Radvilų, Sapiegų knygų rinkiniuose. 

Cicerono veikalai buvo dažniausiai leidžiamos knygos LDK spaus- 
tuvėse. Jo traktatas „Apie pareigas“ (išverstas į lenkų kalbą) 1576 m. 
buvo išleistas Locke, 1583, 1593, 1606, 1766 m. - Vilniuje; „Apie 
draugystę“ — 1603, 1606 m. Vilniuje; Vilniaus akademijos spaus- 
tuvėje buvo išleisti Cicerono „Laiškai artimiesiems“, „Kalbos“, reto- 


? Epistulae, XXII, 30. 

* Confessiones, IV, 5, 9. 

* Parandowski J. Petrarka. Warszawa: Czytelnik, 1975. P. 31. 

* Feigelmanas N. Lietuvos inkunabulai. Vilnius: Vaga, 1975. P. 138, 
436. 

rikos traktatų ištraukos. Iš viso LDK būta 17 įvairių kūrinių lei- 
dimų. 

Vilniaus universitete buvo skaitomi Cicerono „Laiškai artimie- 
siems“, traktatai „Apie pareigas“, „Apie senatvę“, kalbos „Už poetą 
Archiją“, „Už karalių Dejotarą“, „Už Ligarijų“ ir ki., studijuojami 
retorikos traktatai „Oratorius“, „Apie oratorių“, „Brutas“ ir tuo 
metu jam priskiriamas anoniminis veikalas „Retorika Herenijui“. Iš 
Cicerono reikalauta mokytis gero stiliaus, klasikinės lotynų kalbos, 
semtis retorinės išraiškos priemonių“. 

Cicerono retorinė-stilistinė mokykla ir simpatijos jo politinėms 
pažiūroms aiškiai jaučiamos XVI a. publicistų - Augustino Rotun- 
do, Andriaus Volano, Venclovo Agripos, Mykolo Lietuvio kalbose 
bei traktatuose. Ciceronas turėjo didelę įtaką Lietuvos retorikos teori- 
jos raidai. Tai rodo rankraštiniai Vilniaus akademijos retorikos pro- 
Jesorių kursai (J. Rimgailos, M. Sufčinskio, K. Losievskio), taip pat 
pirmasis Lietuvoje originalus retorikos vadovėlis - Žygimanto Liauks- 
mino „Oratorinė praktika ir retorikos meno taisyklės“ (Praxis ora- 
toria et praecepta artis rhetoricae, 1648). 

Cicerono veikalai buvo skaitomi ir analizuojami G. E. Grodeko 
klasikinės filologijos seminare, Vilniaus universitete veikusiame 1805— 
1824 metais. Nepaisant senų ir gilių ciceronizmo tradicijų Lietuvo- 
je, ligi šiol neturime lietuvių kalba ištisai išversto nė vieno Cice- 
rono veikalo. Fragmentiškai buvo publikuota traktato „Apie valsty- 
bę“ pirmoji knyga", retorikos traktatų „Apie oratorių“ ir „Orato- 
rius“ ištraukos“, „Pirmoji kalba prieš Katiliną“ ir „Apie dievų pri- 
gimtį“ antros kiygos ištraukos“. 

Šiame rinkinyje pirmą kartą ištisai išverstos devynios Cicerono 
kalbos, išdėstytos chronologiškai. Ankstyviausia, 80 m. pr. Kr. 


“ Piecdhnik L. Rozkwit Academii Wileiskiej (1600-1655). Rzym, 1983. 
P. 269-280. 

? Filosofijos istorijos chrestomatija. Antika. Vilnius: Mintis, 1977. P. 429— 
441 (vertė D. Dilytė). 

* Antikos pedagogai. Kaunas: Šviesa, 1991. P. 139-161 (vertė E. 
Ulčinnitė). 

* Romėnų Kiteratūros chrestomatija. Vilnius: Mokslas, 1992. P. 320- 
330 (vertė D. Mažiulytė); P. 358-361 (vertė E. Ulčinaitė). 

pasakyta kalba „Už Sekstą Roscijų iš Amerijos“ yra viena pirmųjų 
Cicerono teisminių kalbų, žyminčių jo advokato karjeros pradžią. 
Pačiam Ciceronui Huo metu buvo 26 metai. Gindamas Sekstą Ros- 
cijų, kaltinamą nužudžius tėvą, Ciceronas pademonstravo oratoriaus 
talentą, teisininko kompetenciją, politiko įžvalgumą. Byla buvo lai- 
mėta, o Cicerono kalba susilaukė didžiulio pasisekimo. 

Teisminėms kalboms taip pat priklauso „Už Liucijų Mureną“ 
(63 m.) ir „Už poetą Archiją“ (62 m.). Pirmoji laikoma viena 
geriausių Cicerono kalbų retorikos meno požiūriu. Čia Ciceronas 
puikiai valdo visus tris retorikos stilius (aukštąjį, vidurinįjį ir žė- 
mąjį), teisinę argumentaciją keičia ironiškos ir Iiumoristinės invek- 
tyvos kaltintojų adresu, sausą faktų vardijimą nustelbia patetiški ir 
jausmingi pasažai apie tėvynės būklę bei kaltinamojo likimą. Kalbo- 
je „Už poetą Archiją“ Ciceronas meistriškai sujungė teisminių tr 
epideiktinių (vaizdingųjų) kalbų specifinius bruožus, ne tik apgin- 
damas poeto Archijo kaip Romos piliečio teises, bet ir pasakydamas 
šlovinantį himną poezijai bei humanitariniams mokslams. 

Trys šio rinkinio kalbos priklauso politinėms kalboms. Tai kalba 
„Apie Gnėjaus Pompėjaus karinę valdžią“ (67 m.), „Keturios kal- 
bos prieš Liucijų Sergijų Katiliną“ (63 m.) ir „Prieš Marką Anto- 
nijų“ (44 m.), keturioliktoji kalba iš vadinamųjų Filipikų serijos. Ši 
kalbe yra ne tik paskutinioji chronologiškai: ji žymi Cicerono veik- 
los ir gyvenimo pabaigą, aukščiausią jo oratorystės pasiekimą. Vos 
po kelių mėnesių įvyko tragiška baigtis, rodos, jau juntama šios 
kalbos dramntiškoje įtampoje. 

Taigi Ciceronas — oratorius ir politikas — pirmą kartą prabyla 
lietuviškai. Tikimės, kad jis bus išgirstas. 2000 metų nenutrynė 
Cicerono retorikos žavesio, nesumenkino politinio, teisinio, žmogiš- 
kojo aktualumo. Cicerono kalbos turėtų būti įdomios ir naudingos 
visiems, nes pagrindinė jų nuostata teigia, kad valstybė - tai visų 
piliečių santarvė (concordia omnium civium). Utinam sit! 


Eugenija Ulčinaitė 


10 


MARKAS TULIJUS CICERONAS: 
TARP RETORIKOS IR POLITIKOS 


Markas Tulijus Ciceronas (Marcus Tullius Cicero) gimė 106 m. 
pr. Kr. sausio 3 d. Arpino kaime (apie 150 km nuo Romos). 
Jo tėvas priklausė raitelių luomui, kurio reikšmė Romos di- 
duomenės gyvenime I a. pr. Kr. ėmė aiškiai didėti, o senato- 
rių luomo autoritetas, atvirkščiai, smuko. Naujų visuomenės 
santykių formavimąsi, tam tikrą lūžį nusistovėjusių tradicijų, 
mąstymo ir moralės srityse rodo tai, kad Cicerono žemietis 
Gajus Marijus, nekilmingas ir nemokytas žmogus, tapo gar- 
siu kimbrų bei teutonų nugalėtoju ir net septynis kartus (107, 
104-100, 86 m.) buvo išrinktas konsulu. Jo sūnus, taip pat 
Gajus Marijus, tapo rimtu priešininku nusigyvenusiam patri- 
cijui Liucijui Kornelijui Sulai, o jų tarpusavio kova baigėsi 
pirmąja Romos valstybėje Sulos diktatūra, kuri tęsėsi nuo 82 m. 
iki 79 m. Galimas daiktas, jog visi šie pokyčiai, raitelių luo- 
mo žmonėms atsiveriančios galimybės Cicerono tėvą paskati- 
no savo sūnus — vyresnįjį Marką ir jaunesnįjį Kvintą - rengti 
politinei karjerai, o tai padaryti vienintelis būdas — suteikti 
jiems gerą išsilavinimą retorinėje mokykloje. Todėl apie de- 
vyniasdešimtuosius metus jis persikėlė į Romą, užmezgė ry- 
šius su Romos aristokratais ir savo sūnus atidavė į garsiau- 
sių to meto oratorių Marko Antonijaus ir Liucijaus Licinijaus 


' Visi metai čia - prieš Kristaus gimimą. 

Kraso mokyklą. Iš jų Markas Tulijus Ciceronas gavo ne tik 
retorikos mokslo žinių, bet ir pirmąsias politinės veiklos pa- 
mokas. Gerokai vėliau parašytame veikale „Apie oratorių“ 
(De oratore ad Ouintun fratrem libri tres, 55 m.), remdamasis 
savo mokytojų autoritetu, Ciceronas sukūrė idealaus orato- 
riaus paveikslą, nepanašų į tuos žodžio amatininkus, kuriuos 
rengė kai kurios retorikos mokyklos. Cicerono oratorius - tai 
politikos veikėjas, graikiškojo dvip  moMiTx0G analogas. Jo 
tikslas — ne gražios iškalbos išmokti, o sugebėti deramai ja 
pasinaudoti. Todėl, be retorikos, jis turi išmanyti daugelį kitų 
dalykų: graikų filosofinę teoriją ir romėnų politinę praktiką, 
etiką ir psichologiją, teisę ir istoriją (De orat. I, 15, 64-70). 
Oratoriaus kaip filosofo ir politiko derinį Ciceronas stengėsi 
pateisinti visu savo gyvenimu bei politine veikla. 

Ciceronas studijavo filosofiją pas epikūrininką Faidrą? (Fam. 
XIII, 1, 2), klausė paskaitų pas Platono akademijos vadovą 
Filoną iš Larisos (Brut. 306), bendravo su jo namuose gyve- 
nusiu stoiku Diodotu (Brut. 309), dažnai lankėsi garsaus tei- 
sininko Liucijaus Scevolos Auguro namuose (Lacl.l, 1), savaran- 
kiškai studijavo graikų filosofus ir istorikus. 

Taigi pasirodyti forume Ciceronas rengėsi gana ilgai ir pir- 
mąją kalbą, ginančią Sekstą Roscijų iš Amerijos, apkaltintą 
tėvažudyste, pasakė 80 m., būdamas 26 metų amžiaus. Čia 
jis nepabūgo pasisakyti prieš diktatoriaus Sulos atleistinį Chri- 
zogoną ir bylą laimėjo, tačiau netrukus, tarsi išsigandęs gali- 
mų represijų, išvyko į Graikiją ir ten išbuvo dvejus metus 
(79-77). Iš pradžių studijavo filosofiją Atėnuose, Platono aka- 
demijoje, pas Antiochą iš Askalono (Brut. 315), vėliau išvyko 
į Rodo salą pas retorikos mokytoją Moloną, padariusį jam 
didžiulį poveikį tobulinant iškalbos įgūdžius (Brut. 316). 


2 Straipsnyje, paaiškinimuose ir Cicerono tekste laikomasi graikiškų 
vardų tarimo transkripcijos. 

Grįžęs iš Graikijos, Ciceronas aktyviai įsijungė į politinę 
veiklą: 76 m. buvo išrinktas kvestoriumi (mokesčių rinkėju) ir 
metus gyveno Sicilijoje, kur pelnė didelę gyventojų pagarbą. 
Po Cicerono dirbęs kvestoriumi Veris išgarsėjo kaip kyšinin- 
kas bei lupikautojas, ir gyventojai jį padavė į teismą, o Cice- 
ronas pasakė kaltinamąją kalbą „Prieš Verį“ (In Verrem, 70 m.). 
Su triumfu laimėjęs šį procesą ir įveikęs savo varžovą Hor- 
tenzijų, gynusį Verį, Ciceronas pelnė garsiausio Romos orato- 
riaus vardą ir 69 m. buvo išrinktas edilu, 0 6 m. — pretoriu- 
mi. Tais metais, reikalaudamas Pompėjui suteikti aukščiausią 
valdžią kovoje su Mitridatu, jis pasakė ir pirmąją politinę 
kalbą — „Apie Gnėjaus Pompėjaus karinę valdžią“ (De inperio 
Cn. Pompei, 66 m.). Tai buvo svarbus politinis žingsnis: raite- 
lių luomo atstovai su Pompėjaus pergale siejo savo įtakos 
stiprėjimą, tad, reikalaudamas Pompėjui suteikti aukščiausią 
karinę valdžią, Ciceronas gynė raitelių luomo interesus. Kar- 
tu jis išsaugojo optimatų palankumą sau, nes, jų manymu, 
užsitęsęs karas Azijoje grėsė respublikos gerovei. Tai buvo 
naudinga ir visai romėnų tautai, todėl savo kalba Ciceronas 
pelnė visų luomų pritarimą?. Tad nenuostabu, kad 64 m., 
iškėlęs savo kandidatūrą konsulų rinkimuose, Ciceronas - ho- 
mo novus — įveikė net penkis pretendentus ir buvo išrinktas 
konsulu 63 m. kadencijai. 

Romos valstybės gyvenime ir Cicerono politinėje veikloje 
tai buvo itin dramatiški metai. 63 m. Liucijus Sergijus Kati- 
lina (108-62), senos patricijų giminės palikuonis, teisėtu bū- 
du rinkimuose negavęs konsulo vietos, jos ėmė siekti jėga, iš 
pradžių bandydamas nužudyti savo varžovus, o nepavykus, — 
suorganizuodamas sąmokslą. Kaip konsulas Ciceronas ėmėsi 
aktyvių veiksmų, senate ir forume pasakė keturias kalbas 
„Prieš Katiliną“ (In L. Catilinam orationes guatuor), įtikino se- 
natą paskelbti ypatingąją padėtį (senatus consultum ultimuin), 


* Kumaniecki K. Literaiura rzymska. Okres Cycerofiski. Warszawa: 
Pafstwowe wydawnictwo naukowe, 1977. S. 182. 

kuri suteikdavo konsului gyvybės ir mirties sprendimo teisę. 
Ja pasinaudojęs, Ciceronas mirties bausme nuteisė penkis Ro- 
mos piliečius, aristokratų atstovus, sąmokslo dalyvius. Katili- 
nos sąmokslas buvo nuslopintas, o pats jis žuvo susirėmi- 
muose su Romos kariuomene. Ši pergalė Ciceronui pelnė tė- 
vynės tėvo (pater patriae) vardą ir jo garbei skirtas padėkos 
maldas dievams (supplicationes) „už tai, kad išgelbėjau miestą 
nuo gaisrų, piliečius - nuo žudynių, Italiją — nuo karo“ (Cat. 
III, 6, 15). 

Šis aukščiausias Cicerono šlovės pasiekimas kartu rodo ir 
jo tragiškos baigties pradžią. Praėjus vos kelioms dienoms po 
triumfinės pergalės, Ciceronas susilaukė pirmųjų išpuolių dėl 
to, kad be teismo nuosprendžio pasmerkė mirti Romos pilie- 
čius. Padėtį ypač blogino 60 m. sudarytas pirmasis triumvi- 
ratas tarp Cezario, Pompėjaus ir Kraso, iš esmės nukreiptas 
prieš senatą ir griaunantis Romos respublikos tradicijas. Prieš 
Ciceroną ėmė aktyviai kovoti buvę Katilinos šalininkai, ypač 
Publijus Klaudijus Pulchras. 59 m. tapęs liaudies tribūnu (tri- 
bunus populi), senatui jis pateikė svarstyti įstatymo projektą 
Klaudijaus įstatymas dėl mirties bausmės Romos piliečiui (lex Clau- 
dia de capite civis Romani), kuriuo tremtis buvo numatoma 
tam, kuris, neperdavęs teismui, mirties bausme nubaudė Ro- 
mos pilietį. Nors Cicerono vardas nebuvo minimas, niekas 
neabejojo, kad labiausiai jis nukreiptas būtent prieš Ciceroną. 
Nelaukdamas, kol senatas priims įstatymą ir bijodamas susi- 
dorojimo, Ciceronas išvyko iš Romos ir metus praleido Ma- 
kedonijoje bei Ilirijoje. Jo namas Romoje buvo sugriautas, tur- 
tas paimtas į valstybės iždą. Tik asmeniškas Pompėjaus įsiki- 
šimas ir optimatų baimė, kad auganti Klaudijaus įtaka nesu- 
kurstytų žemiausių visuomenės sluoksnių, pakeitė Cicerono 
padėtį. 57 m. jis grįžo į Romą, tačiau, siekdamas susigrąžinti 
turtą ir atstatyti savo teises, patyrė nemažai sunkumų. 

Cicerono padėtį sunkino didėjantys nesutarimai tarp Pom- 
pėjaus ir Cezario, ilgainiui atvedę į pilietinį karą, pasibaigusį 
Cezario pergale mūšyje prie Farsalo (48 m.). Ciceronas, nuo 

pat pradžių palaikęs respublikos šalininką Pompėjų ir prieši- 
nęsis diktatoriškoms Cezario užmačioms (Sal. Con. Cat. 54, 4), 
vėl pralaimėjo. Tiesa, Cicerono atžvilgiu Cezaris buvo kilnus 
ir jokių represijų prieš jį nesiėmė. Vis dėlto 46-43 m. buvo 
turbūt sunkiausi Cicerono gyvenime: 46 m. jis išsiskyrė su 
žmona Terencija, kartu išgyvenęs 32 metus, vedė Publiliją, su 
kuria po metų vėl išsiskyrė; 45 m. mirė jo mylima duktė 
Tulija; 44 m. Cezaris pasiskelbė diktatoriumi ir tais pačiais 
metais buvo nužudytas. 

46-44 m. Ciceronas parašė daugumą savo filosofinių veika- 
lų: „Stoikų paradoksus“ (Paradoxa Stoicorum), „Hortenzijų“ 
(Hortensius), „Akademinius svarstymus“ (Academicae guaestio- 
11es), „Apie gėrio ir blogio ribas“ (De finibus bonorum et malo- 
rum), „Tuskulo pokalbius“ (Tusculanne disputationes), „Apie die- 
vų prigimtį“ (De natura deorum), „Katonas Vyresnysis apie 
senatvę“ (Cato Maior de senectute), „Lelijus apie draugystę“ 
(Laelius de amicitia), „Apie numatymą“ (De divinatione), „Apie 
likimą“ (De fato), „Apie pareigas“ (De officiis). 

Galbūt gilindamasis į filosofiją Ciceronas norėjo rasti paaiš- 
kinimą tam, kas dėjosi Romos valstybėje, gal bandė suprasti 
filosofines ir etines žmogaus veiksmų paskatas. Be to, jis ne- 
nustojo dalyvavęs ir politiniame gyvenime. Siekdamas am- 
nestijos buvusiems Cezario priešininkams, pasakė tris kalbas: 
„Už Marką Marcelą“ (Pro M. Marcello), ypač gerai pavykusią 
kalbą „Už Kvintą Ligarijų“ (Pro O. Ligario) ir „Už karalių 
Dejotarą“ (Pro rege Deiotaro). 

46 m. Ciceronas parašė ir du fundamentalius retorikos vei- 
kalus — „Brutą, arba apie žymiausius oratorius“ (Brutus sive 
de claris oratoribus) ir „Oratorių, arba apie geriausią kalbėtojų 
rūšį“ (Orator sive de optimo genere oratorum). Pirmajame ap- 
žvelgė Romos retorikos raidą „nuo niekybės iki tobulybės“*, 


* TacnapoB X. JI. Huyepos u anmuunaa pumopuka//Mapk Tynnii 
LunepoM. 7pu mpakmama 06 opamopckoM uckyccmee. MockBa: 
Hayka, 1972. C. 53. 

antrajame analizavo oratoriaus, siekiančio tos tobulybės, indi- 
vidualų kelią“. 

Po Cezario nužudymo (44 m. kovo 15 d.) Ciceronas akty- 
viai dalyvavo senato opozicijoje prieš aršų cezarietį Marką 
Antonijų. Nuo 44 m. rugsėjo mėn. iki 43 m. balandžio mėn. 
Ciceronas pasakė 14 kalbų prieš Marką Antonijų, kurias, tar- 
si pamėgdžiodamas Demosteno kalbas prieš Makedonijos ka- 
ralių Filipą, pavadino Filipikomis (Phillippica). Ypač didelio 
pasisekimo susilaukė paskutinioji, keturioliktoji filipika, pasa- 
kyta sužinojus apie Oktaviano pergalę prieš Marką Antonijų. 
Kaip ir ankstesniais metais, įveikus Katiliną, Ciceronas kėlė 
savo nuopelnus respublikai, reikalavo paskelbti penkiasdešim- 
ties dienų padėkos maldas dievams, o trims svarbiausiems 
nugalėtojams - Oktavianui, Hircijui ir Pansai — suteikti impe- 
ratorių titulus. Tai buvo paskutinioji Cicerono kalba. 

43 m. lapkričio mėn. priešininkai susitaikė, Oktavianas, An- 
tonijus ir Lepidas sudarė antrąjį triumviratą. Tai buvo Cice- 
rono vilčių ir iliuzijų žlugimas, tikroji jo gyvenimo pabaiga. 
Keršydamas už įžeidimus, išsakytus filipikose, Antonijus pa- 
sistengė kuo greičiau atsikratyti aršaus priešininko. Budeliai 
pasirodė Cicerono viloje Kajetoje 43 m. gruodžio 7 d. Vergai 
buvo pasiryžę ginti šeimininką, tačiau Ciceronas liepė pasta- 
tyti lektiką ir pats iškišo galvą laukdamas smūgio“. Jam buvo 
nukirsta galva ir dešinė ranka, Romos forume rodytos kaip 
didžiausio priešo žūties įrodymai. 

Tokia dramatiška Cicerono gyvenimo amplitudė: šlovinga 
advokato ir oratorius karjera, tėvynės tėvo vardas ir tarsi nu- 
sikaltėlio ar išdaviko mirtis. Koks gi „tikrasis“ Ciceronas? 

Amžių bėgyje Cicerono kūrybinio palikimo reikšmė vis di- 
dėjo, jo vardas tapo Romos kultūros simboliu". O tas paliki- 


5 Ibid. C. 56. 
* Plutarchas. Op. cit. P. 177. 
" Fpumans I. Huyepos. MockBa: Monanaa rBapana, 1991. C. 491. 


16 


CICERONAS: TARP RETORIKOS IR POLITIKOS 


mas itin gausus ir įvairus: 58 išlikusios kalbos ir apie 30 
neišlikusių, 6 retorikos veikalai, apie 17 filosofinių traktatų, 
istorijos, politikos, geografijos, teisės, mokslo istorijos raštai, 
daugiau nei 900 laiškų. Daugelis Cicerono veikalų nesiduo- 
da schematiškai skirstomi, „sudėliojami į lentynėlės“. Saky- 
sim, „Apie oratorių“ tradiciškai laikomas retorikos veikalu, o 
„Apie respubliką“ priskiriamas filosofijai. Tačiau „Apie ora- 
torių“ nėra retorikos vadovėlis. Tai — filosofiniai apmąstymai 
apie retorikos vietą valstybės gyvenime ir jos teorinius pa- 
grindus. Savo ruožtu veikale „Apie respubliką“ Ciceronas ne 
tik pateikia įvairių valstybės formų apibrėžimus, bet ir at- 
skleidžia retorikos bei dialektikos meną. Turbūt neatsitiktinai 
jo politinės veiklos pradžią ir pabaigą „įrėmina“ retorikos teo- 
rijos veikalai, neatsitiktinai sunkiausiu gyvenimo tarpsniu jis 
imasi filosofinės kūrybos, ir, gyvenime daręs įvairių kompro- 
misų, ir pirmojoje savo kalboje „Už Sekstą Roscijų iš Amerijos“ 
(80 m.), ir paskutiniojoje filipikoje (44 m.) Ciceronas pasirodo 
esąs aistringas aukščiausių žmogiškų vertybių bei respublikos 
idealų gynėjas. 


Cicerono retorikos veikalai rodo autoriaus pastangas grai- 
kų retorinę terminiją pritaikyti Romos retorikos mokslui, pa- 
grįsti ją Romos oratorinės praktikos pavyzdžiais, įrodyti reto- 
rikos bei filosofijos jungtį. Čia ir slypi jo originalumas. 

Ankstyvojoje jaunystėje pradėtos rašyti „Retorikos knygos“ 
(Libri rhetorici) — tai bandymas aprėpti visą retorikos mokslo 
problematiką, nuosekliai aptarti visas penkias retorikos teori- 
jos dalis: medžiagos suradimą (inventio), jos išdėstymą (dispo- 
sitio), stilistinį parengimą (elocutio), įsiminimą (memoria), sakymą 
(pronuintiaHo). Deja, jaunam mokslininkui jėgų užteko parašyti 
tik dviems veikalo „Apie medžiagos suradimą“ dalims (De 
iuventione libri duo, 81 m.), kuriose jis remiasi Aristotelio ir 


Hermogeno bei nežinomo romėnų autoriaus, Cicerono amži- 

ninko „Retorika Herenijui“ (Rhetorica ad Herennium) teiginiais“, 
iš jo perimdamas lotyniškus graikiškų terminų atitikmenis. 

Tik daugiau nei po 30 metų Ciceronas parašė antrąjį reto- 
rikos veikalą „Apie oratorių“, kuris rodo platų helėnistinį Ci- 
cerono išsilavinimą, leidžiantį naujai pažvelgti į retorikos objek- 
tą ir jos paskirtį. Ciceronas Romos valstybėje siekia įtvirtinti 
graikiškojo visuomeninio žmogaus (dvnp  xOTIxOS) idealą. 
Tai — oratoriaus ir politiko, oratoriaus ir filosofo sintezė: „Bet 
koks oratorius, išmanantis filosofiją, kiekvieną dalyką galės 
išdėstyti įtikinamiau, o kartu ir teisingiau negu filosofas, ne- 
simokęs retorikos“ (De orat. I, 15, 65-67Y*. Ciceronas kritikuo- 
ja egzistuojančią retorinio mokymo sistemą „už teorinio filo- 
sofinio pagrindo neturėjimą ir už praktinės gyvenimiškos pa- 
tirties stoką“ ". 

Svarbiausiomis iškalbos rūšimis Ciceronas laiko politines ir 
teismines kalbas (genus deliberativum, genus iudiciale), tuo tar- 
pu iškilmingosios kalbos (genus demonstrativum) jam atrodo 
nepraktiškos ir mažiau vartotinos. Gana išsamiai jis aptaria 
vieną iš esmingiausių retorikos klausimų - tinkamumą (npė- 
moų, | decorum, aptum), interpretuodamas jį dvejopai: 1) kaip 
turinio ir formos, kalbos rūšies ir atitinkamų stilistinių prie- 
monių harmoningą dermę; 2) kaip situacinį pritaikomumą, 


' Hipotezė, kad „Retorikos Herenijui“ autorius rėmėsi Ciceronu, 
šiandien yra beveik vieningai atmesta. Plg. Herbolzheimer G. Ciceronis 
rhetorici libri und die Lehrschrift des Auctor ad Herenniumn//Philologus, 
1926, No. 81. S. 331426; Barwick K. Die Vorrede zum zweiten Buch der 
rhetorischen Jugendschrift Ciceros und zum vierten Buch des Auctor ad 
Herenniun / /Philologus. 1961. No. 105. S.307-314. 

" Visos citatos pateikiamos pagal leidinį: M. Tullii Ciceronis Opera 
rhetorica/ Recognovit G. Friedrich. Lipsiae, Teubner, 1907. Vol. 2. 
Citatą išvertė straipsnio autorė. 

" Tacnapos M. JI. Op. cit. C. 37. 

kai oratorius atsižvelgia į kalbos sakymo vietą, laiką, audito- 
riją, klausytojų amžių, išsilavinimą, temos svarbą ir kt." 
Žodinei išraiškai, kurią Graikijos retoriai laikė svarbiausia 
retorikos dalimi, Ciceronas skyrė mažiausiai dėmesio. Jis tik 
nurodė, kad, pasirinkdamas žodžius, oratorius „turi vengti 
pasenusių bei neįprastų, o vartoti rinktinius ir įprastus Žo- 
džius“ (lectissimis ct usitatis. — De orat. III, 10, 39). Žodžių 
derinime Ciceronas išskiria du dalykus: taisyklingą žodžių 
tvarką sakiniuose ir tam tikrą ritmą bei formą. „Žodžius rei- 
kia išdėstyti taip, kad sakiniai būtų rišlūs ir lengvi, o ne 


aa 


pasklidi ir nenuoseklūs“ (Conlocationis est componere et struere 
verba sic, E neve asper eorum concursum, neve hiulcus sit, sed 
guodam modo congruentatus et levis. — De orat. III, 43, 171). 

Savo veikalui norėdamas suteikti patrauklesnę formą, pla- 
tesnį istorinį kontekstą, Ciceronas jį parašė kaip dialogą tarp 
žymiausių 91 m. Romos oratorių Antonijaus ir Kraso, įvesda- 
mas ir kitus realius to meto veikėjus: Sulpicijų Rufą, Aurelijų 
Kotą, Mucijų Scevolą Augurą. Mėgdžiodamas Platono dialo- 
gų pakilų ir žaismingą toną, Ciceronas sukuria įtaigią Romos 
aristokratų gyvenimo atmosferą, piešia idealaus oratoriaus fi- 
losofo paveikslą. Šiame veikale svarbu ne atskiros technikos 
detalės, o bendras emocinis patosas, žodžio įtaiga. 

Visai kitoks dialogas „Brutas, arba apie žymiausius orato- 
rius“, skirtas Markui Junijui Brutui, garsiam Romos politikui, 
oratoriui, filosofui, būsimam sąmokslo prieš Gajų Julijų Ceza- 
rį (44 m.) dalyviui. Šiame veikale Ciceronas bando pateikti 
Romos iškalbos istoriją, jos ištakas ir sąsajas su Graikijos re- 
torika. Ciceronas neigiamai vertina atikinės iškalbos šalinin- 
kus, kuriems priklausė ir Brutas. Garsiausiu atikinės iškalbos 
atstovu buvo laikomas Atėnų oratorius Lisijas (V-IV a. pr. 
Kr.), kurį Ciceronas apibūdina kaip „subtilų ir elegantišką“ 


"y. Lausbergas tai apibūdina kaip „Vidinį“ ir „išorinį“ tinkamumą: 
das innere, das ansere npėnov. Žr. Lausberg H. Haudbuch der littera- 
rische Rhetoric. Stuttgart: Franz Steiner Verlag, 1990. 5. 507. 

(egregie subtilis scriptor et elegans. — Brut. 9, 350). Tuo tarpu 
vėlesni sekėjai, save vadinantys atikistais, kalba, anot Cicero- 
no, „sausai ir glaustai“ (anguste et exiliter). Ciceronas jiems 
pataria mėgdžioti „ne tik kaulus, bet ir kraują“ (utinam imi- 
tarentur non ossa soli, sed ebiam sanguinem. — Brut. 17, 68). 
Pats jis iškalbos viršūne laiko Demosteną (IV a. pr. Kr.), ku- 
ris, anot Cicerono, gebėjo derinti „paprastumą ir aiškumą su 
didingumu ir grožiu“ (nihil subtiliter dici, nibil presse, nihil 
enuclente, guo fieri possit aliguid lineatius. — Brut. 9, 35). Cice- 
ronas mano, kad jo paties iškalba yra aukščiausias Romos 
oratorinio meno pasiekimas. Liūdna gaida, kuria baigiasi „Bru- 
tas“ — tai ne tik apgailestavimas dėl būsimo iškalbos nuos- 
mukio, bet ir aiški nuoroda į neišvengiamą respublikos žlu- 
gimą: „„..man liūdna, kad į gyvenimo kelią aš išėjau per vė- 
lai ir kad respublikos naktis prasidėjo anksčiau negu spėjau 
užbaigti savo kelią. Mane, Brutai, guodžia tik tavo malonūs 
laiškai, kuriuose suteiki viltį, kad mano darbai kalba patys 
už save, net kai aš tyliu (guae de me ebiaimn me tacente loguerėn- 
tur) ir kad jie gyvens net kai numirsiu. Jie ir paliudys mano 
rūpestį dėl Tėvynės išgelbėtos respublikos akivaizdoje, jeigu 
ji išliks, o jei ne - jos žūties akivaizdoje“ (Brut. 96, 330). 

Tais pačiais 46 m. parašytas traktatas „Oratorius, arba apie 
geriausią kalbėtojų rūšį“ taip pat skirtas Markui Junijui Bru- 
tui, tarsi pratęsia ir papildo ankstesnio dialogo mintis. Šiuo 
veikalu Ciceronas užbaigia savo retorinės-filosofinės sistemos 
dėstymą ir pateikia idealaus oratoriaus apibrėžimą: „Tai ora- 
torius, kuris apie paprastus dalykus sugeba kalbėti papras- 
tai, apie aukštus — svariai, apie vidutiniškus - santūriai“ (Is 
est enim eloguens, gui et humilia subtiliter et alta graviter et mo- 
diocria temperate potest dicere. — Orat. 29, 101). Tai oratorius, 
kuris „forume ir teisminėse bylose kalbės taip, kad įtikintų, nu- 
džiugintų, paveiktų“ (už probet, ut delectet, ut flectat. — Orat. 
21, 69). 

Ciceronas nuosekliai aptaria tris retorinių kalbų rūšis: teis- 
mines (genus iudiciale), svarstomąsias, arba politines (genus 

deliberativum) ir vaizdingąsias, arba iškilmingąsias (genus de- 
monstrativum) ir tris stilius — aukštąjį (genus grave, grande), 
vidurinįjį (genus mediocre, termperakum) ir žemąjį (genus humile, 
tenue). Jis pabrėžia tinkamumo (decorum, consentaneum) svar- 
bą, aptaria retorines figūras, žodžių jungimo būdus, ritmą bei 
rimą, etoso ir patoso, humoro ir sąmojaus svarbą iškalbos 
mene. Pabaigoje jis dar kartą pabrėžia filosofinio išsilavinimo 
reikšmę oratoriui: „Iš tiesų nei apie religiją, nei apie papro- 
čius, nei apie pamaldumą, nei apie meilę Tėvynei, nei apie 
gerus ir blogus dalykus, nei apie dorybes ir ydas, nei apie 
pareigas, nei apie skausmą ir džiaugsmą, nei apie dvasios 
sukrėtimus ir klystkelius - apie nieką, sakau, be minėto moks- 
lo pagalbos jis nesugebės kalbėti ir samprotauti rimtai, kil- 
niai, vaizdžiai“ (graviter, ample, copiose dici et explicari potest. — 
Orat. 33, 118). Cicerono sukurtas oratoriaus paveikslas ryš- 
kiausiai įkūnijo tai, kas vadinama antikiniu humanizmu!?. 

Paskutinieji Cicerono veikalai — „Retorikos dalys“ (Partitio- 
nes oratoriae) ir „Retorinės vietos“ (Topica) — labiau skirti re- 
torinės technikos dalykams, retorikos mokslo raidai didesnės 
reikšmės neturėjo. Vis dėlto kai kurie mokslininkai linkę juos 
laikyti Cicerono retorinės-filosofinės minties aukščiausiu pa- 
siekimu“. 


Cicerono kalbos patvirtina ir iliustruoja teorinius jo teigi- 
nius, leidžia pajusti ciceroniškojo periodo žavesį, lotynų kal- 
bos turtingumą, iškalbos meno tobulybę. 

Cicerono oratorinė veikla paprastai skirstoma į keturis lai- 
kotarpius, atitinkančius jo gyvenimo lūžius. Pirmasis laikotar- 
pis - 81-66 m. - aprėpia kalbas, pasakytas iki Ciceronui 
užimant pretoriaus pareigas. Antrasis - 66-59 m. — tai metai 
nuo pretūros iki tremties. Trečiasis laikotarpis - 59-52 m. - 
apima kalbas, pasakytas sugrįžus iš tremties iki tampant 


P PacnapoBs AK. JI. Op. cit. C. 65. 
5 Kumaniecki K. Op. cit. S. 311. 

Kilikijos vietininku. Pagaliau ketvirtasis — 46-43 m. — tai kal- 
bos, pasakytos Cezario diktatūros metais, tarp kurių yra ir 
prieš Antonijų nukreiptos filipikos. Tam tikra prasme tie lai- 
kotarpiai rodo Cicerono politinių pažiūrų bei retorinio stiliaus 
raidą. 

Pirmosios Cicerono kalbos - „Už Kvinkcijų“ (81 m.) ir „Už 
Sekstą Roscijų iš Amerijos“ (80 m.) - priklauso vadinamo- 
sioms epideiktinėms, arba iškilmingosioms kalboms (yšvoc 
ŠmŠELATIXOV, genus demonstrativuni), kurių tikslas — klausyto- 
jus įtikinti ne tiek svariais argumentais, kiek nustebinti ir 
sužavėti kalbos grožiu bei iškalbos patosu. Toks stilius susi- 
formavo užkariautose Graikijos provincijose Mažojoje Azijoje, 
todėl buvo pavadintas azijiniu. Šio tipo kalbose siekiama sub- 
tilumo, puošnumo, spindesio: vartojami reti žodžiai, įman- 
trios metaforos, pabrėžiamas ritmas. Pats Ciceronas veikale 
„Brutas“ svarbiausiu iškalbos dalyku laikė gebėjimą sujau- 
dinti ir paveikti klausytojus (ex omnibus ista sit maxima, infla- 
mare animos audientium. — Brut. 80, 279). Tiesa, Ciceronas vi- 
sada tvirtino, jog tobulas oratorius toje pačioje kalboje suge- 
ba derinti ne tik skirtingas iškalbos rūšis, bet ir skirtingus 
stilius (Orat. 21, 69)". 

88 m. lankydamasis Rodo saloje, Ciceronas klausėsi filosofo 
stoiko Poseidonijo ir iškalbos meistro Molono paskaitų. Pas- 
tarasis smerkė perdėtą retorinių kalbų žodingumą bei patosą 
ir propagavo santūresnį kalbėjimo būdą, artimesnį vadinama- 
jam atikiniam stiliui. Ciceronas prisipažino, jog grįžo iš Rodo 
salos „ne tik tobulesnis, bet ir visai pasikeitęs“ (iam videbatur 
illud in me, guidguid esset, esse perfechum ct habere maturitatem 
guondam suam. — Brut. 31, 81). Kai kurie tyrėjai linkę įžiūrėti 
Cicerono kalbų meninės raiškos raidą nuo azijinio stiliaus 
pirmosiose kalbose „Už Kvinkcijų“ ir „Už Sekstą Roscijų iš 
Amerijos“ iki atikinio stiliaus apraiškų paskutiniosiose Cice- 


M Tokio derinimo pavyzdžiu galima laikyti Cicerono kalbą „Už 
poetą Archiją“. 

rono kalbose - filipikose (44 m.)". Vis dėlto tai pernelyg sche- 
matiškas požiūris. Nėra abejonių, kad Ciceronas visą gyveni- 
mą mieliau vartojo aukštąjį stilių, kurio tobuliausiu pavyz- 
džiu laikė graikų oratorių Demosteną. 

Veikale „Oratorius“ aukštąjį stilių Ciceronas apibūdina kaip 
pakilų, rimtą, žodingą ir puošnų (stilus amplus, gravis, copio- 
sus, ornatus), darantį didžiausią poveikį (in guo profecto vis 
maxima est). Šis stilius labiausiai tinka paveikti klausytojų jaus- 
mus, juos sujaudinti, įteigti naujas mintis (Huius eloguentiae 
esH tractare animos, huius omni modo perimovere. Haec modo per- 
fringit, modo inrepit in sensus, inserit novas opiniones, evellit in- 
sitas. — Orat. 28, 97). 

Didžiausias Cicerono nuopelnas - tobulo retorinio periodo, 
susidedančio iš trijų ar keturių simetriškų atkarpų (membrum, 
incisum), turinčių ritmą (numerus), panašiai skambančias (6uo1- 
oreksutdv, similiter cadens) arba sutampančias (6uowontotOV, 
simtiliter desinens) pabaigas, sukūrimas. Anaforos ir epiforos, an- 
titezės ir oksimoronai, retoriniai klausimai ir sušukimai, chiaz- 
mai ir pakartojimai - visa tai sudarė Cicerono stiliaus turtin- 
gumą bei harmoniją, grožį ir įtaigumą, leido įvardyti tai 
kaip aukščiausią romėnų prozos pasiekimą". 

Ciceronui būdingas gebėjimas jungti skirtingus stilius bei raiš- 
kos priemones, takto ir saiko jausmas, mokėjimas kalbėti pa- 
gal aplinkybes: rimtai ir šmaikščiai, pakiliai ir emocingai, da- 
lykiškai ir argumentuotai. Jis tobulai įgyvendino tai, ką reto- 
rikos mokslas kėlė kaip svarbiausią iškalbos tikslą: oratorius 
turi mokyti, jaudinti, džiuginti (už probet, ut delectet, ut flec- 
tat. — Orat. 21, 69: ut doceat, moveat, delectet. — Ouint. Inst. orat. 
III, 5, 1). 


5 Kysuenosa T.H., CrpensuukoBa H.TT. Opamopckoe uckyccmeo 
6 Opegneu Pune. MockBa: Hayka, 1976. C. 124; Laurand L. Etudes 
sur le style des discours de Ciceron. Paris, 1928. 

6 Kumaniecki K. Op. ciž. P. 190; Zielinski T. Cicero im Wandel der 
Jahrhunderte. Leipcig und Berlin: Verlag von D. G. Teubner, 1912. S. 
20-29. 

Cicerono kalbų struktūra aiški, nuosekli, išlaikanti visas re- 
torikos mokslo rekomenduotas dalis. Tai įžanga (proentium, 
exordium), dėstymas (narratio), svarstomojo klausimo smulkes- 
nis skirstymas (parFitio)) argumentų pateikimas (argumentatio, 
confirmatio), priešininko argumentų atmetimas (refutatio), pa- 
baiga, arba apibendrinimas (peroratio, conclusio). Paprastai tos 
dalys nei vizualiai, nei formaliai kalboje nebūdavo išskirtos, 
tačiau skaitant (ir, be abejo, klausantis) jų eiliškumą nesunku 
pajusti. 

Kalbos „Už Sekstą Roscijų iš Amerijos“ įžangoje (1-19) Ci- 
ceronas paaiškina, kodėl jis, „čia sėdintiems negalįs prilygti 
nei amžiumi, nei gabumais, nei įtaka“, imasi sunkios bylos 
ginti Sekstą Roscijų, kaltinamą tėvažudyste. O to jis ėmęsis 
iš draugiškumo tiems, kurie šios jo paslaugos prašė. Taip jis 
atliekąs savo pareigą. Toliau Ciceronas drąsiai ir tiksliai įvar- 
dija savo priešininko Liucijaus Kornelijaus Chrizogono nusi- 
kaltimą: jo papirkti žmonės nužudė Seksto Roscijaus tėvą ir 
siekia susidoroti su sūnumi, kad užvaldytų nemažą jo turtą. 
Dėstyme (15-34) Ciceronas išskiria tris dalis: pasakoja apie 
visą Roscijų giminę, aptaria Seksto Roscijaus kaltinimo aplin- 
kybes, nusako Chrizogono galybę ir tikslus. Jis nuosekliai at- 
remia ginamajam pateiktus kaltinimus ir išdėsto savo paties 
argumentus prieš Seksto Roscijaus giminaičius ir Chrizogo- 
ną. Kalbos emocinė įtampa auga. Ciceronas panaudoja visas 
retorinio įtikinimo priemones: retorinius klausimus („Kuo man 
pirmiausia skųstis, teisėjai, nuo ko geriausia pradėti, kokios 
kieno pagalbos prašyti?“), sušukimus („O nemirtingieji die- 
vai! Kokia nelaimė, koks vargas!“), hiperboles („Visa tai Ame- 
rijos piliečiams pasirodė taip nedora, kad visame mieste pa- 
sigirdo verksmai ir aimanos“), antitezes ir laipsniavimus 
(„Apie šiuos nusikaltimus, tokius didelius ir žiaurius, nesi- 
jaučiu galįs nei pakankamai dailiai kalbėti, nei pakankamai 
įtikinamai skųstis, nei pakankamai laisvai samprotauti. Mat 
kalbos dailumui trukdo gabumų stoka, įtikinamumui - mano 
jaunumas, laisvumui - neramūs laikai“) ir kt. 

Ignoruodamas graikų retorikos reikalavimą emocines po- 
veikio formas taikyti tik įžangoje ir pabaigoje, Ciceronas vi- 
soje kalboje „Už Sekstą Roscijų iš Amerijos“ apeliuoja į klau- 
sytojų jausmus ir stengiasi juos emociškai paveikti („Išsigi- 
mėlis, siaubūnas, be jokios abejonės, yra tasai, kuris taip pra- 
lenkė žvėris žiaurumu, jog piktadariškai atėmė maloniausią 
saulės šviesą iš tų, kurių dėka pats ją išvydo, tuo tarpu net 
laukinius žvėris suartina auklėjimas ir pati prigimtis“). 

Nors Ciceronas nuolat pabrėžia nesąs nei pakankamai drą- 
sus, nei talentingas, kad advokatautų tokioje byloje, pats fak- 
tas, kad jis drįso pasisakyti prieš tuometinio diktatoriaus Su- 
los patikėtinį Chrizogoną, rodo ir jo pilietinę drąsą, ir teismi- 
nę kompetenciją, ir oratoriaus talentą. 

Aiški logiška struktūra, emocinių priemonių gausa, argu- 
mentacijos svarumas būdingas Katilinarijoms, pasakytoms Ci- 
cerono konsulavimo metais (63 m.). „Pirmojoje kalboje prieš 
Katiliną“, neturėdamas konkrečių įrodymų Katiliną apkaltinti 
sąmokslo prieš respubliką rengimu, Ciceronas daro jam emo- 
cinį ir psichologinį spaudimą, kreipiasi į dievus ir protėvius, 
įveda Tėvynės personifikaciją, žaidžia piliečio (civis) ir priešo 
(hostis), tremties (exilium) ir savanoriško pasitraukimo (exitium) 
sąvokomis, iškelia savo kaip konsulo nuopelnus: budrumą, 
įžvalgumą, ryžtą bet kokia kaina apginti valstybę. Kalba pa- 
sakyta tarsi vienu įkvėpimu, pakiliai ir emocingai, panaudo- 
jant visą retorinių figūrų arsenalą. Jos pradžia - Ouo usgue 
tandem abutere, Catilina, patientia nostra? („Ar dar ilgai, Kati- 
lina, pikmaudžiausi mūsų kantrybe?“) — tapo chrestomatiniu 
tekstu, o daugybė kondensuotai suformuluotų minčių pateko 
į sentencijų rinkinius: O tenipora, 0 mores! Senatus haec intelle- 
git, consul videt, hic tamen vivit („O laikai, o papročiai! Senatas 
visa tai supranta, konsulas mato, o šis vis tiek gyvena“); Nikil 
agis, nilul moliris, nihil cogitas, guod ego non modo audiam, sed 
etiam videam plancgue sentiam („Tu nieko negali padaryti, už- 
simoti, sumanyti, ko aš ne tik negirdėčiau, bet ir nematyčiau, 
ir aiškiai nejausčiau“); Nobiscumi versari iam diubius non potes: 

non feram, non patiar, non sinam („Jau negali ilgiau būti tarp 
mūsų: nesutiksiu, nepakęsiu, neleisiu“); De te autem, Catilina, 
cum guiescunt, probant, cum patiuntur, dečernunt, cum tacent, 
clamant („Kai kalbama apie tave, Katilina, senatoriai, elgdamie- 
si ramiai, pritaria, pakęsdami nusprendžia, tylėdami šaukia“). 
Kalba padarė didžiulį įspūdį klausytojams ir pasiekė tiks- 
lą- tą pačią naktį Katilina išvyko iš Romos į sukilėlių sto- 
vyklą, pateisindamas Cicerono jam duotą priešo (hostis) vardą. 
Ciceronas nebijojo eksperimentuoti ir kartais sugebėdavo pa- 
siekti norimą rezultatą ne kruopščiai laikydamasis retorikos 
meno taisyklių, o atvirai jų nepaisydamas. Taip jis elgėsi sa- 
kydamas teisminę kalbą „Už poetą Archiją“ (62 m.), kurios 
didžiąją dalį sudaro ne teisiniai argumentai, įrodantys Archi- 
jo pilietybę, o pagiriamasis žodis literatūrai ir išsilavinimui. 
Kitaip tariant, čia jungiama teisminių ir epideiktinių kalbų 
struktūra bei stilistika. Suprasdamas savo poelgio neįprastu- 
mą, Ciceronas pats jį komentuoja: „„.. turint galvoje šį labiau- 
siai apsišvietusių žmonių sambūrį, jūsų išsilavinimą, pagaliau 
šį teismui vadovaujantį pretorių, prašau leisti man, ginan- 
čiam didį poetą ir nepaprastai išsilavinusį žmogų, kuo išsa- 
miau aptarti su išsilavinimu bei mokslais susijusius dalykus 
ir ... pasinaudoti naujesniu ir neįprastu kalbėjimo būdu“. 
Su jam būdingu patosu ir elegancija Ciceronas samprotauja 
apie literatūros ir humanitarinio išsilavinimo reikšmę žmo- 
gaus gyvenime: „Juk jeigu aš, daugybės žmonių pamokymų 
bei literatūros kūrinių paveiktas, nuo pat jaunystės nebūčiau 
įsitikinęs, jog gyvenime nieko nėra labiau siektino už garbę 
ir šlovę, — o šito siekiant per nieką reikia laikyti visas kūno 
kančias, visus mirties bei tremties pavojus, - niekuomet dėl 
jūsų išgelbėjimo nebūčiau stojęs į tokias dažnas, tokias atkak- 
lias grumtynes, niekuomet nebūčiau patyręs kasdienių neti- 
kusių žmonių išpuolių. Tačiau tokių pavyzdžių gausu kny- 
gose, gausu išminčių posakiuose, gausu senovėje; visi jie lik- 
tų glūdėti tamsoje, jeigu jų nenušviestų literatūros šviesa“ 
(VI, 14). „Juk visi kiti užsiėmimai tinka ne kiekvienam laikui, 

ne kiekvienam amžiui, ne kiekvienai vietai, o literatūros stu- 
dijos teikia peno jaunystėje, guodžia senatvėje, laimėje Žmo- 
»ų puošia, nelaimėje teikia prieglobstį ir paguodą, džiugina 
namie, neapsunkina svetur, budi kartu su mumis per naktis, 
kartu keliauja, kartu gyvena kaime“ (VII, 16). 

Ciceronas siekia įrodyti, kad grožinė literatūra turi prakti- 
nę reikšmę, nes padeda žmonėms įgyvendinti virtus — šau- 
numo, šlovės siekį. Be to, ji turi estetinės reikšmės, teikia 
žmogui malonumo ir paguodos. Iš viso to Ciceronas daro 
išvadą, jog tokio talento ir tokio išsilavinimo žmogų kaip 
poetas Archijas reikėtų prašyti tapti Romos piliečiu, jeigu jis 
juo nebūtų, o ne siekti paneigti jo pilietybę, kurią jis faktiš- 
kai ir juridiškai turi. Iš pirmo žvilgsnio atrodo, jog Cicerono 
kalboje nėra jokių požymių, rodančių politines tos kalbos as- 
piracijas. Vis dėlto kai kurie tyrėjai mano, jog kalba „Už poetą 
Archiją“ išreiškia įtakingiausių to meto politinių grupuočių 
(Pompėjus — Lukulas) tarpusavio kovos aspektus". 

Dramatiška įtampa pažymėta keturioliktoji filipika prieš 
Marką Antonijų. Ji pasakyta sužinojus apie konsulų Oktavia- 
no, Hircijaus ir Pansos pergalę prieš Antonijaus kariuomenę. 
Kitą dieną po gautos žinios — 43 m. balandžio 21 d. - Cice- 
ronas senate pasakė kalbą, kurioje neslėpė savo džiaugsmo 
dėl įvykių eigos ir reikalavo paskelbti 50 dienų padėkos mal- 
das dievams — suplikacijas. Cicerono įsitikinimu, tai respub- 
likos pergalė prieš gresiančią diktatūrą, todėl jis negaili epi- 
tetų Markui Antonijui apibūdinti: priešas (hostis), tėvažudys 
(parricida), piktadarys (nefarius), plėšikų vadas (princeps latro- 
num), nedorėlis (impius). Romėnų konsulų veiksmus Cicero- 
nas laiko herojišku poelgiu: „Anie nedorėliai, kuriuos jūs iš- 
žudėte, net tarp mirusiųjų kentės bausmę už brolžudystę, o 
jūs, paskutinį atodūsį iškvėpę pergalės akimirką, pelnėte vie- 


" Taylor J. H. Political motives in Hie Cicero's defense of Archias // 
American Journal of Philology. 1952. Vol. 73. P. 62-70. 

tą dorųjų buveinėje“ (XII, 32). Kartu Ciceronas nepamiršta 
savo paties nuopelnų ir jam parodyto romėnų tautos pritari- 
mo: „„. net mane dėl jų žygdarbių džiūgaujantį, kone trium- 
fuojantį, romėnų tauta iš namų nešte nunešė į Kapitolijų, o iš 
ten parlydėjo namo!“ (V, 12). 

Cicerono pasiūlymai buvo priimti, triumfas paskelbtas, bet 
pergalėje jau slypėjo pralaimėjimo nuojauta. Tai paskutinioji 
Cicerono kalba, kaip ir ankstesnės, pasakyta emocingai, argu- 
mentuotai, patetiškai. Tai ir savita epitafija sau pačiam. Cice- 
ronas tuo metu dar nežinojo, kad jam liko gyventi tik septy- 
ni mėnesiai, bet pasakė žodžius, kurie galėtų būti iškalti ir jo 
antkapyje: „Puiki buvo jūsų dalia, drąsuoliai, kol buvote gy- 
vi, o dabar liks šventas jūsų atminimas, nes nei nūnai gyve- 
nančiųjų užmarštis, nei ateinančių kartų nutylėjimas neįstengs 
palaidoti jūsų narsumo, kai senatas ir romėnų tauta, galima 
sakyti, savo pačių rankomis pastatys jums nemirtingą pamin- 
klą“ (XII 33). 


Filosofinės Cicerono pažiūros yra bene prieštaringiausia ir 
daugiausiai diskusijų kėlusi jo veiklos sritis. XVIII a. net to- 
kie mąstytojai kaip Voltaire'as aistringai įrodinėjo Cicerono 
reikšmę filosofijos raidai („Gailesčio verti tie, kurie jo neskai- 
to, dar didesnio gailesčio verti tie, kurie skaitydami deramai 
jo neįvertina“)š, o XIX ir XX a. pirmosios pusės mokslinin- 
kai ne tik nepripažino Cicerono originalumo, bet ir teisės va- 
dintis filosofu“. Šiuo metu požiūris į Cicerono filosofinį pa- 
likimą yra pasikeitęs, ir tai lėmė ne nauji atradimai, o įdė- 
mesnis įsiskaitymas į tai, ką yra sakęs pats Ciceronas. Veika- 
le „Apie pareigas“ (I, 6) jis rašo: „Seku stoikais, bet ne kaip 
vertėjas, o remdamasis savo nuomone ir pasirinkimu (iudicio 
arbitriogue meo), kaip man tai atrodo reikalinga“. Panašiai at- 


(8 Zieliūski T. Cycero w historii kultury europejskiej // Zieliūski T. Po 
co Homer? Krakėw: Wydawnictwo literackie, 1970. S. 226. 
“ Kumaniecki K. Op. cit. S. 320. 

siliepia ir apie Panaitiją, kuriuo naudojosi kaip šaltiniu: „Pa- 
naitiju labai sekiau, bet jo neverčiau“ (De off. II, 60). Rusų 
mokslininkas Sergejus Utčenka pastebėjo, jog Cicerono kaip 
lilosofo didžiausias nuopelnas yra ne tai, kad romėnams jis 
populiariai išdėstė graikų filosofiją ir ne tai, kad sukūrė 10- 
tyniškąją mokslinę filosofinę terminiją, kuria europiečiai nau- 
dojasi ligi šiol, o tai, kad padarė pagrįstą ir tikslingą graikų 
lilosofijos sintezę, atrinkdamas tai, kas, jo manymu, labiau- 
siai atitiko romėnų mąstyseną??. Anksčiau nurodomą Cicerono 
filosofinių pažiūrų eklektizmą dabar labiau linkstama vadinti 
sinkretizmu?!. 

Jau ankstyvojoje jaunystėje Ciceronas susipažino su pa- 
grindinėmis graikų filosofijos mokyklomis. Pirmuoju jo mo- 
kytoju buvo epikūrininkas Faidras, kurį Ciceronas vertino ne 
tik kaip filosofą, bet ir kaip „subtilų bei taktišką žmogų“ (De 
nat. deor. L, 93). Didžiulį poveikį Ciceronui padarė Filonas iš 
Larisos (159-80), vadinamosios ketvirtosios Platono akademi- 
jos Atėnuose vadovas, nuo 88 m. apsigyvenęs Romoje. Filo- 
nas supažindino Ciceroną ir su skeptiko Karneado (214-129) 
pažiūromis. Itin artimas Ciceronui pasirodė Karneado tvirti- 
nimas, kad pažinimas neįmanomas ir kad filosofas turi laiky- 
tis vadinamosios ėnoxn,, t-y. susilaikyti nuo sprendimų (asser1- 
sionis retentio)?*. Kita vertus, jis pripažino, kad kai kurie spren- 
dimai gali būti laikomi panašiais į tiesą (iudicia probabilia), 
nors ir nėra teisingi (vera). Toks požiūris labai atitiko ir pa- 
ties Cicerono nuostatas. „Akademiniuose svarstymuose“ ap- 
tardamas Karneado probabilistinę teoriją, Ciceronas sako: „Bū- 
tų priešinga prigimčiai, jei neegzistuotų nieko tikėtino“ (ete- 
nim contra naturam esset, si probabile nihil esset. — Acad. II, 31). 
Ir toliau priduria: „Kartais tikėtina atrodo viena, kartais — 


* Vruenko C. JL. Huyepos w ee0 epema. MockBa: Maicnb, 1972. 
C. 369. 

2 Mašopos I. T. Huyepos kak buaocogb// Uuuepon. Dunocobekue 
mpakmamo. MockBa: Hayka, 1985. C. 9. 

2 Academicae guaestiones, II, 18. 

kita“ (modo hoc, modo illud probabilius videtur. — Acad. II, 38). 
Tokios nuostatos Ciceronas laikėsi visoje savo filosofinėje kū- 
ryboje: analizuodamas kitų filosofų pažiūras ar pateikdamas 
savo vertinimus, jis neužmiršta, jog kiekvienas teiginys yra 
tikėtinas, bet negali būti priimtas kaip neginčijamai tikras. 

Nepaisant palankių atsiliepimų apie epikūrininkus Faidrą 
ir Zenoną, Ciceronas gana neigiamai vertino visą epikūrinin- 
kų filosofiją. „Tuskulo pokalbiuose“ vadino ją bejėgiška ir 
moteriška (enervata et muliebris sententia. - Tusc. II, 15), o „Stoi- 
kų paradoksuose“ pasakė dar griežčiau: „Tie, kurie malonu- 
mą laiko aukščiausiu gėriu, yra ne žmonės, o galvijai“ (Oui 
voluptateni sunmum bonum esse [dicunt] ... mihi vox pecudum 
videtur esse non hominum. — Par. Stoic., 14). Vis dėlto iš dau- 
gelio Cicerono pasisakymų matyti, kad jis buvo puikiai susi- 
pažinęs su Epikūro veikalais, o kai kuriuos jų net vertė į 
lotynų kalbą“. 

Sudėtingesnis buvo Cicerono santykis su stoikų filosofija. 
Pirmąsias jos pamokas Ciceronas gavo iš stoiko Diodoto, ku- 
ris iki pat savo mirties (58 m.) gyveno Cicerono namuose. 
77 m. lankydamasis Rodo saloje, Ciceronas klausė stoiko Po- 
seidonijo paskaitų. Panaitijas iš Rodo (apie 185-apie 110 m.) 
ir jo mokinys Poseidonijas iš Apamėjos (apie 135-apie 51 m.) 
kurį laiką gyveno Romoje ir daug nuveikė diegdami čia stoi- 
cizmo idėjas. 

Ir Panaitijas, ir Poseidonijas savo mokslą grindė Platono 
bei Aristotelio teiginiais, tačiau daugeliui jų suteikė praktiš- 
kesnę išraišką. Sakysim, Panaitijas teigė, kad išminčius turi 
dalyvauti valstybės reikaluose, ir tokia nuomonė imponavo 
Romos aristokratams, kuriems stoikų mokslas tapo praktinę 
politikos veikėjo pasaulėžiūra“. 


5 Plg. De finibus bonorum et malorum, I, 68; II, 20, 21, 100; De natura 
deorum, I, 85, 115, 123; Tusculanne disputationes, III, 41 ir kt. 

* Zabulis H. Stoicizmas ir eklektika// Filosofijos istorijos chrestomatija. 
Antika. Vilnius: Mintis, 1977. P. 350. 

Panaitijo įtaka jaučiama pirmuosiuose Cicerono filosofiniuo- 
se veikaluose „Apie respubliką“ (De re publica) ir „Apie įsta- 
tymus“ (De legibus), jo teorijoje apie luomų santarvę (concordia 
ordinum) ir apie natūralią, t.y. dieviškąją įstatymų prigimtį. 
Nors ir paremta kilniomis nuolatinio atgimimo idėjomis, Ci- 
cerono koncepcija Romos tikrovės sąlygomis tapo pernelyg 
utopiška, o pats Ciceronas ją gindamas žuvo. 

Gyvenimo pabaigoje (46-44 m.) rašytuose filosofiniuose trak- 
tatuose „Apie gėrio ir blogio ribas“, „Apie pareigas“, „Stoikų 
paradoksai“, „Tuskulo pokalbiai“, „Akademiniai svarstymai“ 
ir kt. Ciceronas gretina įvairias filosofines pažiūras, jas ana- 
lizuoja ir tarsi bando jų tikrumą (an vera sint). Tokio „patik- 
rinimo“ susilaukė kai kurios etinės ir filosofinės kategorijos: 
dorybė (apetn, virtus), laimė (ebdauovia, bentitudo), gėris 
(akOV, bonum), blogis (xAx0V, malum), garbingumas (honestum). 

Ciceronui buvo svarbūs ne tiek teoriniai šių klausimų as- 
pektai, kiek praktinės jų pritaikymo galimybės. Sakysim, svais- 
tydamas laisvės problemą Cezario diktatūros metais, Cicero- 
nas suformuluoja tezę, jog išminčius visada yra laisvas ir kad 
vidinė laisvė ir yra tikroji laisvė (De fin. I, 8-10). 

Veikale „Apie pareigas“ Ciceronas gretina epikūrininkų, stoi- 
kų ir peripatetikų filosofines pažiūras, kurias išsako žymiausi 
šių mokyklų atstovai: Liucijus Torkvatas, Markas Katonas ir 
Markas Pizonas. Epikūro manymu, didžiausias gėris yra ma- 
lonumas (voluptas), o didžiausias blogis - skausmas (dolor). 
Išmintį rodo pasirinkimas (delectus) ir atlygis ( compensatio). Ci- 
ceronas polemizuoja su tokia nuomone, O Katonas suformu- 
luoja pagrindinę stoikų filosofijos tezę, jog vienintelis gėris 
yra garbingumas (honestum), o vienintelis blogis — gėdingu- 
mas (turpe): Solun bonum esse, guod honestum sit; idgue beante 
vivere, honeste, id est cum virtute vivere (De fin. III, 8). 

Stoikų pažiūras Ciceronas kritikuoja laikydamas jas vien- 
pusėmis ir negyvenimiškomis. Kaip tik tada į pokalbį įsiter- 
pia Markas Pizonas, išdėstantis peripatetiko Antiocho iš As- 
kalono (II/I a. pr. Kr.) požiūrį į svarstomus klausimus. Pasak 

Antiocho, aukščiausiasis gėris — tai ir sielos, ir kūno gėris, 
tačiau be kūniškų gėrybių taip pat galima pasiekti laimės (Ex 
guo perspicuum est, guoniam ipsi a nobis diligamur, ominingue et 
in animo, et in corpore perfecta velimus esse, ea nobis ipsa cara 
esse propter se ct in cis esse ad bene vivendum momenta maxi- 
ma.- De fin. V, 13). Savo teiginius Pizonas reziumuoja šiais 
žodžiais: „Taip kalba žmogus, kuris niekina viską, išskyrus 
dorybę, o dorybę aukština savo pagyrimais“ (omnia spernentis 
practer virtutem et virtutem ipsam suis laudibus amplificantis ora- 
tio. — De fin. V, 24). Toks yra ir „visapusis bei tobulas aukš- 
čiausiojo gėrio paaiškinimas“ (completa et perfecta explicatio sum- 
mi boni). 

Ciceronui jis patinka ir dera su jo pateikta tikėtinumo (pro- 
babilia) samprata. Jis tik bando patikslinti, kad iš to, ką Pizo- 
nas pasakė, neišplaukia, jog išmintingas žmogus yra laimin- 
gas (Sapientem esse, non esse ad bene vivendum satis. — De fin. 
V, 24). Į tai Pizonas atsako: „Laimingiausiam gyvenimui to 
per maža, bet laimingam - pakanka“ (ad beatissime vivendum, 
parumn est; ad bente vero, satis). 

Šis veikalas bene geriausiai parodo Cicerono gebėjimą pa- 
teikti įvairių pažiūrų sintezę, jo pastangas ne kritikuoti ir 
paneigti, o visų pirma - visapusiškai aptarti. Paties Cicerono 
simpatijos dažniausiai yra stoikų pusėje, nors jų idealizmas 
kartais, atrodo, jį baugina: „Jausmai veda Ciceroną prie ide- 
alistinės stoikų koncepcijos, o protas — prie realistiškesnės pe- 
ripatetikų pozicijos“*. Toks yra Ciceronas, visą gyvenimą ban- 
dęs laviruoti tarp idealų ir tikrovės, tarp retorikos ir politi- 
kos. 


Eugenija Ulčinaitė 


* Kumaniecki K. Op. cit. S. 319. 

I. 1. Tikriausiai stebitės, teisėjai, jog tuomet, kai šitiek 
garsiausių oratorių bei kilmingų žmonių sėdi', atsistoju 
kaip tik aš, negalįs čia sėdintiems prilygti nei amžiumi, 
nei gabumais, nei įtaka. Visi, kuriuos čia matote, galvoja, 
jog šioje byloje būtina duoti atkirtį neteisybei, kurią su- 
kėlė neregėta piktadarybė, tačiau dėl mūsų laikų nera- 
mumų* patys nedrįsta atsikirsti. 2. Tad kaip? Argi aš iš 
visų drąsiausias? Anaiptol. Ar labai pranokstu kitus pa- 
reigingumu? Ne, aš netrokštu šlovės taip, kad norėčiau 
iš kitų ją atimti. Tad kas gi mane labiau nei kitus ska- 
tina imtis ginti Seksto Roscijaus bylą? Jei pasisakytų kas 
nors iš įtakingų, aukštą padėtį užimančių žmonių, ku- 
riuos čia matote, ir ištartų bent žodį apie padėtį valsty- 
bėje (šioje byloje tai neišvengiama), atrodytų, jog jis pa- 
sakė daug daugiau nei iš tikrųjų. 3. Tačiau jeigu visa, 
kas reikia, išsakysiu aš, mano kalba tikrai negalės išeiti 
už šių sienų ir pasklisti minioje. Be to, kad ir ką šie 
žmonės sakytų, tai neliktų nepastebėta dėl jų įtakos bei 
užimamos padėties, o neapgalvotai ištartas žodis nebū- 
tų dovanotas dėl jų amžiaus bei išminties; tačiau jeigu 
laisviau pasisakysiu aš, tai arba liks nežinoma, kadangi 
dar nepradėjau valstybinės veiklos, arba bus atleista dėl 
mano jaunystės“, nors iš mūsų valstybės jau išguitas ne 

tik sugebėjimas atleisti, bet ir įprotis tirti nusikaltimus. 
4. Yra dar viena priežastis: galbūt ginti Seksto Rosci- 
jaus bylą kitų buvo prašoma taip, kad jie manėsi galį 
sutikti ar atsisakyti nenusižengdami pareigai, o manęs 
primygtinai prašė tie, kurių draugystė, geradarybės, už- 
imama padėtis man ypač svarbūs. Aš privalėjau nepa- 
miršti jų palankumo man, nepaniekinti jų įtakos, nenu- 
moti ranka į jų pageidavimą. II. 5. Dėl šių priežasčių 
byloje tapau gynėju — ne pirmuoju, išrinktu iš kitų dėl 
didžiausių sugebėjimų, bet paskutiniuoju, likusiu iš vi- 
sų, kadangi galiu kalbėti patirdamas mažiausią pavojų; 
ir ne tam, kad Sekstas Roscijus įgytų pakankamai stip- 
rią apsaugą, bet tam, kad neliktų visiškai apleistas. 
Galbūt paklausite, kokia baimė, koks siaubas trukdo 
tokiai daugybei garbingų vyrų stoti ginti kito žmogaus 
gyvybės ir turtų, kaip jie pratę daryti. Nenuostabu, kad 
ligi šiol to nežinote, kadangi kaltintojai tyčia neužsimi- 
nė apie tai, kas lėmė šį teismo procesą. Kokia bylos 
esmė? 6. Seksto Roscijaus tėvo nuosavybę, kurios ver- 
tė - šeši milijonai sestercijų, už du tūkstančius sakosi 
nupirkęs iš žymiausio ir garbingiausio vyro Liucijaus 
Sulos? (jo vardą miniu su pagarba) jaunas, tačiau dabar 
bene galingiausias valstybėje žmogus — Liucijus Korne- 
lijus Chrizogonas“. Kadangi jis neteisėtai užgrobė sveti- 
mą turtą, tokį milžinišką ir puikų, ir kadangi jam atro- 
do, kad gyvas Sekstas Roscijus trukdo naudotis turtu ir 
stovi jam skersai kelio, jis reikalauja iš jūsų, teisėjai, iš 
jo sielos pašalinti bet kokius būgštavimus ir baimę. Chri- 
zogonas mano, kad kol Sekstas Roscijus gyvas, jis nega- 
lėsiąs pasisavinti niekuo neprasikaltusio žmogaus tėvo 
palikimo, tačiau, nuteisus ir ištrėmus Sekstą Roscijų, jis 
tikisi galėsiąs iššvaistyti ir pralėbauti tai, kas įgyta pa- 
darius nusikaltimą. Taigi jis reikalauja, kad išplėštumė- 
te iš jo širdies nerimą, dieną naktį graužiantį ir neduo- 

dantį ramybės, ir prisipažintumėt esą šio nedoro apiplė- 
šimo pagalbininkai. 

7. Jei jums, teisėjai, toks reikalavimas atrodo teisin- 
gas ir doras, aš savo ruožtu pateiksiu reikalavimą, ku- 
ris, mano įsitikinimu, šiek tiek teisingesnis. III. Pirmiau- 
sia aš reikalauju iš Chrizogono pasitenkinti mūsų pini- 
vais bei turtais ir nesikėsinti į mūsų gyvybę bei kraują; 
iš jūsų, teisėjai, pasipriešinti įžūliųjų piktadarybei, pa- 
lengvinti nekaltųjų nelaimę ir Seksto Roscijaus byloje 
pašalinti visiems gresiantį pavojų. 8. Tačiau jei atsirastų 
priežastis, leidžianti kaltinti, ar kiltų įtarimas, jog, nusi- 
kaltimas iš tiesų buvo įvykdytas, arba paaiškėtų kokia 
nors aplinkybė, kad ir pati menkiausia, leidžianti ma- 
nyti, jog mūsų priešininkai turėjo kokį nors pagrindą 
pateikti skundą“, pagaliau jei atrastumėte kokią nors ki- 
tą bylos dingstį, išskyrus tą grobį, apie kurį kalbėjau, 
neprieštaraučiau, jei Seksto Roscijaus gyvybė būtų ati- 
duota jų nuožiūrai. Bet jeigu rūpinamasi vien tuo, kad 
nieko nestigtų tiems, kuriems niekada nėra gana, jeigu 
dabar jie deda pastangas, kad, nuteisdami Sekstą Ros- 
cijų, galutinai užvaldytų tą turtingą ir puikų laimikį, 
argi iš daugelio nedorybių nedoriausia nėra tai, jog jus 
palaikė tinkamais pagalbininkais, kurių nuosprendis ir 
priesaika leistų gauti tai, ką paprastai pasiekdavo nusi- 
kaltimu ir ginklu? Iš jūsų, kurie iš piliečių į senatą esa- 
te išrinkti už nuopelnus, o už griežtumą - į šią teisėjų 
kolegiją“, iš jūsų žudikai ir gladiatoriai" reikalauja, kad 
jie ne tik išvengtų bausmės, kurios už savo piktadarys- 
tes turi laukti su baime ir siaubu, bet ir išeitų iš teismo 
išaukštinti bei pasipuošę karo grobiu! 

IV. 9. Apie šiuos nusikaltimus, tokius didelius ir Žiau- 
rius, nesijaučiu galis nei pakankamai dailiai kalbėti, nei 
pakankamai įtikinamai skųstis, nei pakankamai laisvai 
samprotauti. Kalbos dailumui trukdo gabumų stoka, 

įtikihamumui — mano jaunumas, laisvumui - neramūs 
laikai. Dar pridėkite didžiulę baimę, kurią sukelia ir 
įgimtas mano drovumas? bei jūsų orumas, ir priešinin- 
kų galia, ir pavojai, tykantys Seksto Roscijaus. 10. Todėl 
prašau ir maldauju, teisėjai, įdėmiai ir su didžiausiu 
atlaidumu išklausyti mano žodžių. Pasitikėdamas jūsų 
sąžiningumu bei išmintimi, aš užsikėliau naštą, sunkes- 
nę nei manausi galįs pakelti. Jeigu jūs, teisėjai, nors tru- 
putį palengvinsite naštą, ją kuo stropiausiai ir kantriau- 
siai nešiu kol galėsiu, o jeigu man nepadėsite - to tikrai 
nesitikiu - vis tiek nenuleisiu rankų ir tai, ko ėmiausi, 
vykdysiu kol išgalėsiu. Jei vis tiek nesugebėsiu jos išlai- 
kyti, verčiau teparpulsiu, prislėgtas pareigos naštos, ne- 
gu išdavikiškai atsisakysiu ar silpnadvasiškai atmesiu 
tai, kas man su pasitikėjimu įteikta. 

11. Tavęs, Markai Fanijau““, labai prašau: koks pasi- 
rodei romėnų tautai jau anksčiau, pirmininkaudamas 
šiam nuolatiniam teismui, toks dabar pasirodyk ir mums, 
ir valstybei. V. Matai, kokia daugybė žmonių susirinko 
į teismą, supranti, kaip visi žmonės tikisi, kaip trokšta, 
kad nuosprendžiai būtų rūstūs bei griežti. Po ilgos per- 
traukos pirmąkart vyksta teismas, nors per praėjusį lai- 
ką buvo įvykdytos nedoriausios ir žiauriausios žudy- 
nės". Visi puoselėja vilti, jog, tau esant pretoriumi, šis 
teismas padarys galą akivaizdžioms piktadarybėms bei 
kasdieniam kraujo liejimui. 

12. Su skundais, kuriais kitose bylose į teisėjus pa- 
prastai kreipiasi kaltintojai, šįkart kreipiamės mes, gi- 
nantys bylą. Prašome tave, Markai Fanijau, jus, teisėjai, 
kuo griežčiausiai bausti už nusikaltimus, kuo narsiau- 
siai pasipriešinti įžūliesiems ir atminti, kad jeigu jūs šia- 
me teisme neparodysite dvasios tvirtumo, žmonių go- 
dumas, piktadarybė bei įžūlumas gali išsikeroti taip, jog 
ne tik slapta, bet ir čia, forume, priešais tavo, Markai 

Fanijau, tribunolą, prie jūsų, teisėjai, kojų, tiesiog tarp 
suolų vyks žudynės!. 13. Iš tiesų ko gi dar siekiama iš 
šio teismo, jei ne leidimo visa tai vykdyti? Kaltina tie, 
kurie užgrobė Seksto Roscijaus turtą, teisinasi tas, ku- 
riam jie nieko nepaliko, išskyrus jo negandą; kaltina tie, 
kuriems Seksto Roscijaus tėvo nužudymas išėjo į gera, 
teisinasi tas, kuriam tėvo mirtis ainešė ne tik aimanas, 
bet ir skurdą; kaltina tie, kurie ir jam pačiam labai troš- 
ko perpjauti gerklę, teisinasi tas, kuris net į šį teismą 
atvyko su apsauga, idant čia, jūsų akyse, nebūtų nužu- 
dytas; pagaliau kaltina tie, kuriems patiems Žmonės rei- 
kalauja teismo, teisinasi tas, kuris vienintelis išliko po 
nedoriausių žudynių. 14. O kad jūs, teisėjai, geriau su- 
prastumėte, jog tai, kas įvykdyta, daug niekšingiau nei 
tai, ką pasakiau, papasakosiu nuo pradžios, kaip viskas 
vyko, kad geriau įsivaizduotumėt ir šio nekalto žmo- 
gaus negandas, ir anųjų įžūlumą, ir valstybės nelaimę. 

VI. 15. Sekstas Roscijus, čia esančiojo tėvas, buvo 
Amerijos municipijaus pilietis“, kilme, vardo garsumu 
bei turtais, be abejonės, pralenkęs kitus ne tik gimtaja- 
me mieste, bet ir jo apylinkėse, ypač pagarsėjęs tuo, 
kad palankumo bei svetingumo ryšiai“ jį siejo su žy- 
miausiais žmonėmis. Juk su Metelais, Servilijais, Scipio- 
nais jį siejo ne vien svetingumo ryšiai, bet ir artima 
pažintis bei draugiški santykiai. (Šias šeimas miniu, kaip 
ir dera, dėl jų garbingumo bei aukštos padėties.) Iš vi- 
sų jo privilegijų tik tai ir tepaliko sūnui, nes tėvo pali- 
kimą, jėga užgrobę, valdo giminaičiai plėšikai, o nekal- 
to žmogaus garbę gina tėvo bičiuliai bei svečiai. 16. Tė- 
vas Roscijus visais laikais buvo aukštuomenės užtarė- 
jas, taigi ir paskutinių sukrėtimų metu", kai visų kil- 
mingų žmonių aukšta padėtis atsidūrė pavojuje, jis la- 
biau nei kas kitas tame krašte gynė diduomenę ir jos 
reikalus, dėdamas visas pastangas, panaudodamas savo 

įtaką. Mat manė esant teisinga kovoti už garbingą pa- 
dėtį tų žmonių, kurių dėka jis pats pasiekė didžiausios 
garbės tarp savųjų. Po to, kai buvo pasiekta pergalė ir 
mes padėjome ginklus, kai prasidėjo proskripcijos!“ ir 
visuose kraštuose imta suiminėti tuos, kurie buvo lai- 
komi aukštuomenės priešininkais, Sekstas Roscijus daž- 
nai lankėsi Romoje ir kasdien sukinėjosi forume, kad 
atrodytų, jog jis labiau džiaugiasi kilmingųjų pergale 
nei bijo, kad toji pergalė neatneštų nelaimės jam pačiam. 

17. Jis nuo seno turėjo du priešus — tai Roscijai iš 
Amerijos, vieną kurių matau sėdintį ant kaltintojų suo- 
lo, o kitas, kaip girdėjau, valdo kaltinamojo dvarus. Jei- 
gu Sekstas Roscijus nuo šio priešiškumo būtų galėjęs 
apsisaugoti taip, kaip jo bijojo, dabar būtų gyvas. Iš 
tiesų, teisėjai, ne veltui jis bijojo! Juk tiedu Titai Rosci- 
jai - vieno iš jų pravardė Kapitonas, o kitas, čia esantis, 
vadinamas Didžiuoju — štai kokie: anasai laikomas se- 
nu ir garsiu gladiatoriumi, daugsyk pelniusiu palmės 
šakelę'š, o šis tik neseniai parsisamdė anam lanistai, ir 
tas, kuris iki to „mūšio“ tebuvo, kiek žinau, naujokas, 
įžūlumu bei nusikaltimu netruko pralenkti patį moky- 
toją. VII. 18. Kai čia esantis Sekstas Roscijus buvo Ame- 
tijoje, o Titas Roscijus - Romoje, kai sūnus nuolat gyve- 
no dvaruose ir, vykdydamas tėvo valią, buvo atsidėjęs 
ūkio tvarkymui bei kaimiškam gyvenimui, o anas daž- 
nai lankėsi Romoje, kaip tik tuomet prie Palacijaus pir- 
čių? buvo nužudytas iš puotos grįžtantis tėvas Rosci- 
jus. Jau vien iš to, tikiuosi, aiškėja, kurį iš jų galima 
įtarti nusikaltus; tačiau jei patys faktai akivaizdžiai ne- 
parodys to, kas dabar tik įtariama, mano ginamąjį lai- 
kykite kaltu. 

19. Po Seksto Roscijaus nužudymo pirmasis žinią į 
Ameriją nuneša kažkoks Manlijus Glaucija, paprastas at- 
leistinis, to paties Tito Roscijaus klientas?“ ir draugužis, 

be to, jis praneša ne sūnaus šeimai, o nedraugui Titui 
Kapitonui; Roscijus buvo nužudytas antrą valandą nak- 
lies, tačiau vos auštant šis žinianešys jau atvyko į Ame- 
riją; per dešimtį nakties valandų dviračiu vežimu jis 
pralėkė penkiasdešimt šešias mylias? nė tik tam, kad 
praneštų priešininkui trokštamą žinią, bet ir tam, kad 
kuo greičiau parodytų neseniai pralietą nedraugo krau- 
ją ir ginklą, tik ką iš kūno ištrauktą. 20. Po keturių 
dienų apie tai, kas padaryta, pranešama Chrizogonui į 
Liucijaus Sulos stovyklą prie Volaterų??; atkreipiamas dė- 
mesys į turtų didumą, primenama apie puikius dvarus 
(juk nužudytasis paliko trylika žemės sklypų, kone visi 
jie — palei Tiberį) bei užsimenama, jog sūnus esąs bejė- 
gis ir visų apleistas. Įrodinėjama, jog, be didelio vargo 
nužudžius tėvą Sekstą Roscijų, tokį žymų ir įtakingą 
žmogų, iš kelio lengva pašalinti ir sūnų, neatsargų kai- 
mietį, niekam nežinomą Romoje. Tam reikalui pažada 
savo paslaugas. Kad ilgai netrukčiau, sakau trumpai: 
buvo sudaryta „bendrovė““. VIII. 21. Tada, kai proskrip- 
cijų niekas nebeminėjo, kai tie, kurie dar būgštavo, su- 
grižo namo ir tikėjo išvengę pavojų, Seksto Roscijaus, 
uoliausio aukštuomenės šalininko, vardas įrašomas į len- 
teles“*. Chrizogonas nuperka jo turtą; trys puikiausi dva- 
rai perduodami Kapitono nuosavybėn (juos ir dabar tu- 
ri); visus kitus turtus užvaldo štai šitas Titas Roscijus, 
kaip pats sako, Chrizogono vardu. Turtas, vertas šešių 
milijonų sestercijų, nuperkamas už du tūkstančius. 
22. Tikrai žinau, teisėjai, jog visa tai įvykdyta Liucijui 
Sulai nežinant“. Juk nieko nuostabaus, kad tuo pat me- 
tu gydydamas praeities žaizdas ir ruošdamasis ateities 
darbams, turėdamas galimybę sudaryti taiką ar kariau- 
ti, vienas viską tvarkydamas, vienas visų stebimas, taip 
prislėgtas didžiausių rūpesčių, jog net atsikvėpti neturi 
laiko, - nenuostabu, kad kažko nepastebi, juo labiau, 

kad tiek daug žmonių seka jo veiksmus ir tyko nutverti 
akimirką, kad, vos jam nusisukus, padarytų ką nors ne- 
gera. Be to, kad ir koks laimingas būtų (taip iš tiesų ir 
yra)“, vis dėlto niekas negali išvengti, kad didelėje šei- 
mynoje? neatsirastų bent vieno nedoro vergo ar atleis- 
tinio. 23. Tuo tarpu „doriausiasis vyras“ Titas Roscijus, 
Chrizogono patikėtinis, nuvyksta į Ameriją, įsiveržia į 
kaltinamojo dvarus, jį patį, vargšą, sielvarto priblokštą, 
dar nespėjusį atlikti visko, kas dera tėvo laidotuvėms“, 
nuogą išmeta iš namų, nuveja nuo gimtojo židinio ir 
dievų penatų?, teisėjai, o pats tampa didžiausio turto 
šeimininku. Anksčiau buvęs paskutinis skurdžius, ga- 
vęs svetimą turtą tapo, kaip paprastai būna, be saiko 
išlaidus: daug ką atvirai į savo namus parsinešė, dar 
daugiau slapta partempė, nemažai savo pagalbininkams 
gausiai ir pernelyg dosniai išdovanojo; kas liko, — par- 
davė, surengęs aukcioną. 

IX. 24. Visa tai Amerijos piliečiams pasirodė taip ne- 
dora, kad visame mieste pasigirdo verksmai ir aima- 
nos. Daug vaizdų vienu metu iškyla jiems prieš akis: 
žiauriausia didžiai gerbiamo žmogaus Seksto Roscijaus 
mirtis bei gėdingiausias skurdas sūnaus, kuriam iš to- 
kios didžiulės tėvo nuosavybės šis piktadarys nepaliko 
net takelio, vedančio prie tėvo kapo“; nedoras turto pir- 
kimas, grobstymai, vagystės, plėšikavimai, dovanojimai. 
Kiekvienas labiau troško regėti viską sudegus nei maty- 
ti Seksto Roscijaus, geriausio ir garbingiausio vyro, dva- 
ruose besišvaistantį ir viešpataujantį Titą Roscijų. 25. To- 
dėl nedelsiant paskelbiamas dekurionų“! nutarimas, kad 
dešimt žymiausių vyrų vyktų pas Liucijų Sulą ir paaiš- 
kintų, koks žmogus buvęs Sekstas Roscijus, pasiskųstų 
dėl tų nedorėlių nusikaltimų bei nedorų veiksmų ir mal- 
dautų apginti mirusiojo garbę bei nekalto sūnaus tur- 
tus. Prašom susipažinti su šiuo nutarimu. 

Dekurionų nutarimas 

Pasiuntiniai nuvyksta į stovyklą. Paaiškėja, teisėjai, 
jog tie nusikaltimai ir niekšybės įvykdyti, kaip jau esu 
sakęs, be Liucijaus Sulos žinios. Mat tučtuojau ir pats 
Chrizogonas pas juos atvyksta ir pasiunčia kilmingus 
žmonės prašyti pasiuntinių, kad šie neitų pas Sulą bei 
pažadėti, jog Chrizogonas padarysiąs viską, ko jie pa- 
norėsią. 26. Jis taip išsigando, jog būtų sutikęs geriau 
mirti negu leisti, kad apie jo darbus sužinotų Sula. Pa- 
siuntiniai, senosios moralės žmonės, pagal save spręs- 
dami apie kitus, patikėjo, kai Chrizogonas patikino iš- 
brauksiąs Seksto Roscijaus vardą iš proskripcijos sąrašo 
ir sūnui grąžinsiąs visus dvarus; o po to, kai Titas Ros- 
cijus Kapitonas, buvęs tarp dešimties pasiuntinių, savo 
ruožtu pažadėjo tą patį, jie grįžo namo, Sulai reikalo 
neišdėstę. Iš pradžių tie nedorėliai savo pažadą diena 
iš dienos atidėliojo ir delsė, po to vis labiau vilkino 
laiką ir šaipėsi, galop — ir tai visiškai suprantama — 
ėmė spęsti pinkles mano ginamojo Seksto Roscijaus gy- 
vybei, manydami nebegalėsią ilgiau valdyti svetimo turto 
šeimininkui tebesant gyvam ir sveikam. X. 27. Vos tik 
jis šitai pajuto, draugų bei giminaičių patariamas pabė- 
go į Romą ir kreipėsi į Ceciliją, — jos vardą tariu su 
pagarba — Nepoto seserį, Baleariečio dukterį“?, kurią la- 
bai gerai pažinojo jo tėvas. Visi pripažįsta, teisėjai, kad 
ta moteris yra tarsi pavyzdys kitiems, nes šiais laikais 
ji dar išlaikė senovinį pareigingumą. Sekstą Roscijų — 
beturtį, iš namų išvarytą, bėgantį nuo žudikų ginklų 
bei grasinimų, — ji priėmė į savo namus ir pagelbėjo 
nugalėtam, visų apleistam svečiui. Jos kilnumo, ištiki- 
mybės bei uolumo dėka mano ginamasis gyvas buvo 
įtrauktas į kaltinamųjų, o ne nužudytas — į proskripci- 
jos sąrašus. 

28. Supratę, jog Seksto Roscijaus gyvybė uoliausiai 
saugoma ir nėra jokios galimybės jį nužudyti, piktada- 
riai priėmė perdėm nusikalstamą bei įžūlų sprendimą: 
patraukti jį į teismą apkaltinus tėvažudyste, tam tikslui 
parengti kokį nors patyrusį kaltintoją, galėsiantį prikal- 
bėti net apie tokį reikalą, kuriame nieko nėra įtartina; 
pagaliau, negalėdami niekuo apkaltinti, pasinaudojo pa- 
čiu laikmečiu. Šie žmonės taip kalbėjo: „Kadangi tokį 
ilgą laiką teismai apskritai nevyko, pirmas žmogus, pa- 
trauktas į teismą, tikriausiai bus nuteistas; dėl Chrizo- 
gono įtakingumo Sekstui Roscijui neatsiras jokio užtarė- 
jo; apie turto pardavimą bei aną „bendrovę“ niekas nė 
žodžiu neužsimins; pakaks vien žodžio „tėvažudystė“ 
ir nusikaltimo baisumo, kad jis be vargo būtų pašalin- 
tas iš kelio, nes niekas nesiims jo ginti“. 29. Tokio su- 
manymo, galima sakyti, tokios beprotybės paskatinti, jie 
perdavė jums nužudyti tą, kurio patys, nors ir labai 
troško, nepajėgė nudobti. 

XI. Kuo man pirmiausia skųstis, teisėjai, nuo ko ge- 
riausia pradėti, kokios kieno pagalbos prašyti? Ar ne- 
mirtingųjų dievų, ar romėnų tautos, ar jūsų, šiuo metu 
turinčių didžiausią galią, maldauti apginti? 30. Tėvas 
piktadariškai nužudytas, namai užimti priešų, dvarai at- 
imti, užvaldyti, išgrobstyti, sūnaus gyvybė pavojuje, jai 
nesyk grasinta ginklu bei spęstos pinklės. Atrodytų, ko- 
kio dar nusikaltimo nėra tarp šių piktadarybių? Tačiau 
vienas nedorybes jie didina ir daugina kitomis: prasi- 
mano neįtikimą kaltinimą Sekstui Roscijui, jo paties pini- 
gais paperka liudytojus bei kaltintojus; vargšui jie liepia 
pasirinkti: arba pakišti gerklę Tito Roscijaus durklui, ar- 
ba įsiūtam į odinį maišą gyvenimą užbaigti gėdingiau- 
sia mirtimi“. Jie manė, kad neatsiras gynėjų; išties jų 
neatsirado; tačiau žmogus, kuris atvirai kalba, kuris są- 
žiningai gina - juk to šioje byloje pakanka - toks žmo- 

gus yra, teisėjai. 31. Galbūt jaunystės pastūmėtas aš leng- 
vabūdiškai apsiėmiau ginti bylą, tačiau jei kartą ėmiau- 
si, tai, prisiekiu Herkuliu, tegrasina man iš visų pusių 
siaubai ir pavojai, pasitiksiu juos akis į akį. Esu tvirtai 
pasiryžęs ne tik pasakyti viską, kas, mano manymu, 
susiję su byla, bet ir kalbėti noriai, drąsiai, nevaržomai. 
Negali atsitikti taip, teisėjai, jog didesnę galią man tu- 
rėtų baimė nei sąžiningumas. 32. Iš tiesų argi yra toks 
abejingas žmogus, kuris, visa tai regėdamas, galėtų ty- 
lėti ir nekreipti dėmesio? Mano tėvą jūs nužudėte, nors 
jis nebuvo įtrauktas į proskripcijos sąrašus, nužudę jo 
vardą įrašėte į sąrašus, mane jėga išvarėte iš namų, ma- 
no tėvo palikimą užgrobėte. Ko dar norite? Argi ne tam 
su durklais ir ginklais atėjote į teismą, kad Sekstą Ros- 
cijų arba čia pat nudobtumėte, arba nuteistumėte mirti? 

XII. 33. Neseniai valstybėje turėjome Gajų Fimbriją““, 
įžūliausią žmogų bei didžiausią pamišėlį — tai aišku vi- 
siems, išskyrus tuos, kurie patys yra bepročiai. Jo pa- 
stangomis per Gajaus Marijaus laidotuves buvo sužeis- 
tas Kvintas Scevola“, doriausias ir garbingiausias mūsų 
valstybės vyras (apie jo šlovę čia ne vieta kalbėti, be to, 
vargu ar galima pasakyti daugiau negu romėnų tauta 
saugo atmintyje). Sužinojęs, jog Scevola gali išlikti gy- 
vas, Gajus Fimbrija patraukė jį į teismą. Kai Fimbrijos 
paklausė, kuo ketinąs apkaltinti žmogų, kurio net ne- 
įmanoma pagerbti taip, kaip jis vertas, šis nesutramdo- 
mas žmogus, sako, atsakęs: „Tuo, kad jo kūnas atsilaikė 
prieš mirtiną smūgį“ 
doresnio reginio už šio vyro mirtį, pribloškusią ir pri- 


„ Romėnų tauta nėra mačiusi ne- 


slėgusią visus, nes kaip tik tie, kuriuos jis norėjo išgel- 
bėti sutaikydamas su priešininkais, jį patį nužudė. 34. Ar- 
gi mūsų nagrinėjamas atvejis neprimena ano Fimbrijos 
atsakymo bei pasielgimo? Jūs kaltinate Sekstą Roscijų. 
Kodėl gi? Todėl, kad išsprūdo iš jūsų rankų, nesileido 

nužudomas. Anas nusikaltimas atrodo juo nedoresnis, 
kadangi įvykdytas prieš Scevolą, o šitas yra nepaken- 
čiamas, nes vykdomas Chrizogono. Vardan nemirtingų- 
jų dievų! Argi yra ką ginti šioje byloje? Argi yra bent 
vienas kaltinimo punktas, reikalaujantis iš gynėjo gabu- 
mų, o iš oratoriaus — iškalbos? Aš išaiškinsiu visą bylą, 
teisėjai, ir peržvelgsiu ją, labai aiškiai jums išdėstęs. Taip 
jūs lengviau suprasite, kas sudaro teismo esmę, apie ką 
man reikia kalbėti ir kam jums dera pritarti. 

XIII. 35. Man atrodo, jog šiuo metu Sekstui Roscijui 
gresia trys dalykai: priešininkų kaltinimas, jų įžūlumas 
bei galia. Pateikti išgalvotą kaltinimą apsiėmė Erucijus, 
įžūliųjų vaidmenis išsireikalavo Roscijai, o Chrizogonas, 
turintis didžiausią įtaką, kovoja savo ginklu. Apie šiuos 
dalykus, manau, man ir reikia kalbėti. 36. Tačiau kaip? 
Nevienodai apie visus tris, nes pirmasis susijęs su ma- 
no pareigomis, o du likusius jums pavedė romėnų tau- 
ta. Aš turiu atremti kaltinimą, o jūs privalote pasiprie- 
šinti įžūlumui ir, pirmai progai pasitaikius, užgniaužti 
bei nuslopinti tokių Žmonių galią. 

37. Sekstas Roscijus kaltinamas tėvo nužudymu. O 
nemirtingieji dievai! Koks niekšiškas, koks gėdingas kal- 
tinimas! Atrodo, kad vienoje piktadarybėje telpa visi nu- 
sikaltimai! Išties, jei, anot puikaus išminčių posakio, jau 
vien nepagarbia veido mina vaikai dažnai nusižengia 
savo pareigai tėvams“, kokia bausmė būtų deramas at- 
pildas žmogui, pražudžiusiam tėvą, už kurį, reikalui 
esant, dieviškieji ir žmogiškieji įstatymai liepia numirti. 
38. Kokius įrodymus, tavo nuomone, Erucijau, privalai 
pateikti, kaltindamas tokia šiurpia, tokia siaubinga, to- 
kia ypatinga piktadarybe, taip retai pasitaikančia, jog, 
apie ją nugirdus, tai laikoma bloga lemiančiu ženklu? 
Argi nereikėtų parodyti nepaprasto kaltinamojo įžūlu- 
mo, laukinių jo įpročių, žiauraus būdo ir, pagaliau, be- 

vėdiško gyvenimo? Tu gi nė vienos iš šių ydų nepami- 
nėjai kaip priekaišto Sekstui Roscijui. 

XIV. 39. Sekstas Roscijus nužudė tėvą. Koks jis žmo- 
sus? Gal sugadintas jaunuolis, netikusių žmonių paveik- 
tas? Ne, jam jau per keturiasdešimt metų. Turbūt jis 
prityręs žudikas, įžūlus žmogus, dažnai dalyvavęs žu- 
dynėse? Kaltintojo kalboje nieko apie tai negirdėjome. 
Tuomet nėra abejonės, kad į tokį nusikaltimą jį pastū- 
mėjo išlaidumas, milžiniškos skolos bei nesutramdomos 
aistros. Kaltinimą išlaidumu paneigė pats Erucijus, pa- 
sakęs, jog vargu ar Sekstas Roscijus yra buvęs bent vie- 
noje puotoje. Skolų niekada neturėjęs. Galop kokių aist- 
rų gali turėti žmogus, kuris, kaip nurodė pats kaltinto- 
jas, visada gyveno kaime ir vertėsi žemdirbyste? Juk 
toks gyvenimas visiškai nutolęs nuo aistrų ir artimai 
susijęs su pareiga. 40. Tad kas gi pastūmėjo Sekstą Ros- 
cijų į tokią beprotybę? „Tėvas jo nemėgo“, — sako kal- 
tintojas. Tėvas nemėgo? Kodėl? Be abejonės, turėjo būti 
rimta, svarbi, akivaizdi priežastis. Juk neįtikima, kad 
sūnus nužudytų tėvą be daugybės kuo rimčiausių prie- 
žasčių, taip pat nepanašu, kad tėvas neapkęstų sūnaus 
be daugelio, rimtų ir neišvengiamų priežasčių. 41. Taigi 
grįžkime atgal ir vėl paklauskime, kokias gi baisias ydas 
turėjo vienintelis sūnus, dėl kurių tėvas jo nemėgo. Vi- 
siems aišku, kad jokių ydų jis neturėjo. Vadinasi, be- 
protis buvo tėvas, be priežasties nekentęs to, kurį išlei- 
do į pasaulį? Na ne, jis buvo blaiviausiai mąstantis žmo- 
gus. Taigi visiškai akivaizdu, kad jei tėvas nebuvo be- 
protis, o sūnus — niekšas, be abejonės, nebuvo ir pa- 
grindo nei tėvo neapykantai, nei sūnaus nusikaltimui. 

XV. 42. „Nežinau, - sako kaltintojas, - kokia buvusi 
neapykantos priežastis, bet manau, kad nekentė, kadan- 
gi anksčiau, kai dar turėjo abu sūnus, aną, mirusįjį, vi- 
suomet norėjo turėti prie savęs, o šitą išsiuntė į kaimo 

dvarus“. Kas atsitiko Erucijui, išsigalvojančiam piktava- 
lišką ir kvailą kaltinimą, tas pat nutinka ir man, ginan- 
čiam teisingiausią bylą. Jis nesugalvojo, kaip pagrįsti pra- 
manytą kaltinimą, o aš negaliu rasti būdo, kaip atremti 
tokius nepagrįstus teiginius. 43. Ką tu kalbi, Erucijau? 
Sekstas Roscijus savo sūnaus rūpesčiui ir priežiūrai pa- 
tikėjo tiek puikių, pelningų dvarų, norėdamas jį ištrem- 
ti ir nubausti? Kaip, argi šeimų tėvai, turintys sūnų, 
ypač to luomo žmonės iš municipijų, užvis labiau ne- 
trokšta, kad jų sūnūs su didžiausiu uolumu rūpintųsi 
šeimos nuosavybe ir ūkininkaudami įdėtų kuo daugiau 
triūso bei pastangų? 44. Tad gal jis ištrėmė sūnų tam, 
kad gyventų kaime, iš ūkio tik maitintųsi, tačiau netu- 
rėtų jokio pelno? O jei žinoma, jog mano ginamasis ne 
tik ūkininkavo dvaruose, bet ir, tėvui gyvam tebesant, 
naudojosi kelių ūkių pajamomis“, ar tokį gyvenimą tu 
vis tiek pavadinsi išvijimu į kaimą bei tremtimi? Matai, 
Erucijau, kaip nutolę tavo įrodymai nuo tikrovės ir tie- 
sos. Tai, ką tėvai paprastai daro, tu prikiši kaip naujo- 
vę; tai, kas padaryta iš palankumo, tu kaltini padarius 
iš neapykantos; tai, ką tėvas perdavė sūnui, kad jį pa- 
gerbtų, tu sakai padarius, kad nubaustų. 45. Visa tai 
pats gerai supranti, tačiau tau taip stinga įkalčių, jog 
manai esant reikalinga prieštarauti ne tik mums, bet ir 
pačiai prigimčiai, ir žmonių įpročiams, ir visų priim- 
toms pažiūroms. 

XVI. Kol turėjo abu sūnus, vieno nuo savęs nepalei- 
do, o kitam leido gyventi kaime. Prašau tavęs, Erucijau, 
nesupykti dėl to, ką dabar pasakysiu, nes tai darysiu 
ne priekaištaudamas, o norėdamas priminti. 46. Jei liki- 
mas tau neleido pažinti tikro savo tėvo“, iš kurio galė- 
tum patirti, kaip su savo vaikais elgiasi tėvai, vis dėlto 
prigimtis tau, be abejonės, suteikė žmogiškų jausmų; be 
to, tu juk išsilavinęs žmogus, taigi tau nesvetima litera- 

tūra. Nejaugi tau atrodo, jog anas Cecilijaus“ senis (pa- 
imkime pavyzdį iš komedijų) mažiau brangino savo sū- 
nų Eutichą, gyvenusį kaime, nei tą kitą, Cherestratą — 
berods, toks jo vardas", - jog vieną jis laikė prie savęs, 
mieste, norėdamas jį pagerbti, o kitą išsiuntė į kaimą, 
norėdamas nubausti? 47. „Kam nukrypsti prie šių nie- 
kų?“ — paklausi. Išties, tarsi man būtų sunku išvardyti 
daugybę žmonių, neieškant toli pavyzdžių, iš savo tri- 
bos“? ar savo kaimynų, kurie trokšta, kad jų vaikai būtų 
uolūs žemdirbiai. Tačiau nedera kaip pavyzdį pateikti 
pažįstamus žmones, kadangi nežinia, ar jie nori būti 
paminėti. Be to, niekas jums nėra geriau žinomas nei 
šis Eutichas, o nagrinėjamai bylai nėra jokio skirtumo, 
ar minėsiu jaunuolį iš komedijos, ar kokį nors Vejų“ 
apylinkių gyventoją. Juk poetai, manau, veikėjų paveiks- 
lus kuria tam, kad juose mes įžvelgtume savo pačių 
būdą bei kasdienio gyvenimo atvaizdą. 48. O dabar ma- 
lonėk sugrįžti į tikrovę ir pasvarstyti, kokius užsiėmi- 
mus labiausiai giria šeimų tėvai ne vien Umbrijoje bei 
aplinkinėse srityse, bet ir čia“, senuose municipijuose. 
Tu, žinoma, suprasi, jog dėl įkalčių stokos didžiausią 
Seksto Roscijaus nuopelną priskyrei jo ydoms bei nusi- 
kaltimams. XVII. Be to, vaikai taip elgiasi ne tik vykdy- 
dami tėvų valią; juk ir aš, ir, jei neklystu, kiekvienas iš 
jūsų pažinojo daugelį jaunuolių, kurie patys su dideliu 
užsidegimu ėmėsi žemdirbystės ir kaimišką gyvenimą, 
kurį, anot tavęs, dera laikyti gėda ir nusikaltimu, laiko 
garbingiausiu ir maloniausiu. 49. Ar labai, tavo many- 
mu, kaimiškus reikalus yra pamėgęs šis Sekstas Rosci- 
jus ir kaip juos išmano? Iš čia esančių jo giminaičių, 
garbingiausių Žmonių, aš girdėjau, kad tu tikrai nesi 
geriau įgudęs savo, kaltintojo, amate nei jis savajame. 
Bet, manau, jam teks pamiršti tą amatą ir atsisakyti pa- 
mėgto užsiėmimo, nes Chrizogonas jam nepaliko nė 

vieno dvaro. Nors tai skaudu ir nepelnyta, tačiau jis tai 
kantriai iškęs, teisėjai, jei jūsų dėka išsaugos gyvybę ir 
garbę; tačiau nepakenčiama tai, jog ši nelaimė jį ištiko 
kaip tik dėl dvarų vertingumo bei gausumo, jog labiau- 
siai jis kaltas dėl to, kad uoliai tvarkė dvarus; tarsi ma- 
ža būtų to, kad rūpinosi jais ne sau, bet kitiems, jį dar 
kaltina, kad apskritai jais rūpinosi. 

XVIII. 50. Išties, Erucijau, juokingas atrodytum kal- 
tintojas, jei būtum gimęs tais laikais, kai nuo arklo pa- 
kviestieji tapdavo konsulais“. Jei tu laikai gėda užsiimti 
žemdirbyste, begėdiškiausiu ir nedoriausiu žmogumi, be 
abejo, pripažintum garsųjį Atilijų““, kurį pasiuntiniai už- 
tiko savo ranka beriantį sėklas į žemę. Prisiekiu Herku- 
liu, mūsų protėviai kitaip manė apie jį ir kitus vyrus, 
dėl to valstybę, iš pradžių mažiausią ir neturtingiausią, 
paliko mums didžiausią ir labiausiai klestinčią. Savo lau- 
kus jie uoliai dirbo, į svetimus godžiai nesikėsino; ši- 
taip išplėtė valstybę, prijungdami žemes, miestus, tau- 
tas, padidino jos galią, išgarsino romėnų tautos vardą. 
51. Šiuos pavyzdžius pateikiu ne tam, kad palygintu- 
mėte juos su dabar nagrinėjamais faktais, bet kad su- 
prastumėte, jog mūsų protėvių laikais žymiausi vyrai ir 
garbingiausi žmonės, nuolat privalėję būti prie valsty- 
bės vairo, dalį pastangų bei laiko skirdavo žemdirbys- 
tei, taigi dovanotina žmogui, kuris prisipažįsta esąs kai- 
mietis — mat jis nuolatos gyveno kaime, — juo labiau, 
kad taip jis labiausiai įtiko tėvui, o jam pačiam išties 
nebuvo nieko malonesnio bei garbingesnio. 

52. Taigi, Erucijau, didžiausia tėvo neapykanta sūnui 
matyti, jei neklystu, iš to, kad pastarajam buvo leista 
gyventi kaime. Ar yra koks kitas įrodymas? „Žinoma, - 
sako kaltintojas, - yra. Tėvas ketino iš sūnaus atimti 
paveldėjimo teisę“. Malonu girdėti; dabar jau kalbi apie 
reikalą; tu pats, manau, pripažįsti, jog anie tavo argu- 

mentai nepagrįsti ir nevykę: „Su tėvu puotose nedaly- 
vavo.“ — Žinoma, juk jis atvykdavo į miestą tik retkar- 
čiais. „Niekas jo nekviesdavo į savo namus.“ — Nenuos- 
tabu, juk jis negyveno Romoje ir į pakvietimą negalėjo 
atsakyti tuo pačiu. XIX. Tikriausiai pats supranti, jog 
visa tai niekai; grįžkime prie to, apie ką pradėjome 
kalbėti — prie neapykantos įrodymo, už kurį patikimes- 
nio tikrai nerasime. 53. „Tėvas ketino iš sūnaus atimti 
paveldėjimo teisę.“ Neklausiu, kodėl, klausiu, iš kur Ži- 
nai; nors tau derėjo pasakyti ir išvardyti visas priežas- 
tis: juk kaltintojo, įsitikinusio savo teisumu, pareiga, pa- 
teikiant tokius sunkius kaltinimus, parodyti visas sū- 
naus ydas bei nusižengimus, dėl kurių pasipiktinęs tė- 
vas galėjo ryžtis pergalėti savo prigimtį, išrauti iš šir- 
dies giliai įsišaknijusią meilę, pagaliau užmiršti, kad jis 
tėvas; nemanau, jog visa tai būtų galėję įvykti be dide- 
lių sūnaus nusižengimų. 54. Ką gi, nusileidžiu tau: su- 
tinku, kad paliktum visa tai nuošaly; nors, tai nutylėda- 
mas, pripažįsti, kad nieko panašaus nebuvo. Tačiau tu 
būtinai privalai įrodyti, kad Sekstas Roscijus norėjo iš 
sūnaus atimti paveldėjimo teisę. Kokius pateiki įrody- 
mus, leidžiančius manyti, kad taip ir buvo? Išties nieko 
negali pasakyti; tad bent išgalvok ką nors tinkamesnio, 
kad neatrodytum darąs tai, ką iš tiesų darai — tyčiojies 
iš šio vargšo nelaimių ir iš šių vyrų garbingos padėties. 
„Norėjo atimti iš sūnaus paveldėjimo teisę.“ Kodėl? 
„Nežinau.“ Ar atėmė? „Ne.“ Kas sutrukdė? „Jis ketino 
tai padaryti“  Ketino? Kam apie tai sakė? „Niekam.“ 
Kas gi tai, jei ne piktnaudžiavimas teismu, įstatymais, 
jūsų autoritetu, siekiant pasipelnyti ir patenkinti savo 
užgaidas — taip kaltinti ir pateikti tokius įkalčius, kurių 
ne tik negali, bet ir nebandai įrodyti?! 55. Kiekvienas iš 
mūsų žino, jog tarp tavęs, Erucijau, ir Seksto Roscijaus 
asmeninio priešiškumo nėra; visi supranta, kodėl atėjai 

čia kaip nedraugas; visi žino, jog tave palenkė jo paties 
pinigais. Tad kas iš to? Kad ir kaip troškai pasipelnyti, 
vis dėlto derėjo pagalvoti, jog šių žmonių nuomonė ir 
Remijaus įstatymas" irgi šį tą reiškia. 

XX. Naudinga, kai valstybėje yra daug kaltintojų: bai- 
mė sulaiko įžūlumą; tačiau naudinga tik tuomet, jei kal- 
tintojai nesityčioja iš mūsų. Tarkim, yra visiškai nekal- 
tas žmogus; kaltės nėra, tačiau įtarimas ant jo krinta; 
kad ir kaip tai skaudu kaltinamajam, vis dėlto galėčiau 
pateisinti tą, kuris jį kaltina. Mat turėdamas pasakyti 
ką nors įtartina, kas suteikia pagrindą kaltinti, jis atvi- 
rai nesityčioja ir sąmoningai nešmeižia. 56. Todėl mes 
sutinkame, kad kaltintojų būtų kuo daugiau: nekaltas, 
jeigu jis apkaltinamas, gali būti išteisintas, o kaltas be 
apkaltinimo negali būti nuteistas; naudingiau yra ištei- 
sinti nekaltą negu nepatraukti atsakomybėn kalto. Vals- 
tybės sąskaita išlaikomos žąsys, ir šunys šeriami Kapi- 
tolijuje, kad duotų ženklą, jei pasirodytų vagys“. Tiesa, 
šunys negali atskirti vagių nuo dorų žmonių, tačiau duo- 
da ženklą, jei nakčia kas nors ateina į Kapitolijų; ka- 
dangi tai kelia įtarimą, klysdami užtikrina saugumą, nors 
tėra tik gyvuliai. Tačiau jei šunys lotų ir dieną, kuomet 
žmonės ateina pasveikinti dievų, manau, jiems sulaužy- 
tų kojas už tai, kad jie aršūs ir tada, kai nėra nieko 
įtartina. 57. Labai panaši ir kaltintojų padėtis. Vieni iš 
jūsų, kurie tik gagena, bet negali pakenkti, yra žąsys, 
kiti — šunys, kurie gali ir loti, ir kandžiotis. Kad esate 
maitinami, mes matome; tačiau jūs privalote labiausiai 
pulti tuos, kurie to nusipelno. Tai liaudžiai patinka. Dar, 
jei norite, galite loti, įtardami ką nors nusikaltus; tai 
irgi atleistina. Tačiau jei jūs apkaltinsite žmogų nužu- 
džius tėvą ir negalėsite pasakyti nei kaip, nei dėl ko, ir 
losite be jokio įtarimo, kojų jums, žinoma, nelaužys, ta- 
čiau, jei gerai pažįstu teisėjus, jie taip stipriai pažen- 

klins jums kaktą raide K (kurios jūs taip nemėgstate, 
jog net žodžio „kalendos““ nekenčiate), kad po to nie- 
ko nebegalėsite kaltinti, nebent tik savo likimą. 

XXI. 58. Ką gi tu, šaunusis kaltintojau, pasakei, ką 
turėčiau apginti, ką įtartina pasakei šiems teisėjams? „Jis 
būgštavo, kad iš jo nebūtų atimta paveldėjimo teisė“, — 
girdžiu sakant, tačiau niekas nepaaiškina, kodėl turėjo 
būgštauti. „Tėvas ketino tai padaryti.“ Įrodyk. Jokių įro- 
dymų nėra. Neaišku, nei su kuo tai svarstė, nei kam tai 
pranešė, nei kaip jums galėtų kilti toks įtarimas. Taip 
kaltindamas, Erucijau, argi nepasakai kuo aiškiausiai: 
„Kokį užmokestį gavau, žinau, o ką kalbėti, neišmanau; 
aš pasitikėjau tuo, ką man sakė Chrizogonas: kaltina- 
majam neatsirasią gynėjų, nebūsią tokio, kuris šiais lai- 
kais išdrįstų bent žodžiu prasitarti apie dvarų pirkimą 
bei aną „bendrovę“. Tokia klaidinga nuomonė ir pastū- 
mėjo tave prie klastos; prisiekiu Herkuliu, nebūtum ta- 
ręs nė žodžio, jei būtum manęs, jog kas nors tau atsakys. 

59. Vertėjo atkreipti dėmesį, teisėjai, į tai, kaip at- 
sainiai, jeigu jūs pastebėjote, jis elgėsi, sakydamas kal- 
tinamąją kalbą. Pamatęs, kokie žmonės sėdi ant šių suo- 
lelių, manau, klausinėjo pats savęs, kuris — tas ar anas — 
gins kaltinamąjį; dėl manęs jam nekilo įtarimas, kadan- 
zi anksčiau nebuvau gynęs nei vienos kriminalinės by- 
los. Neradęs nė vieno iš tų, kurie gali ginti ir paprastai 
gina bylas, jis ėmė taip niekinamai elgtis, jog tai atsi- 
sėsdavo, vos tik jam šaudavo į galvą, tai vaikštinėdavo 
pirmyn atgal““, retkarčiais net šaukdavosi berniuką ver- 
gą, kuriam, manau, pavedė ruošti pietus, trumpai ta- 
riant, elgėsi taip, tarsi būtų visiškai vienas, nekreipda- 
mas dėmesio nei į jus, teisėjai, nei į šį susirinkimą. 
XX. 60. Galop, baigęs kalbėti, atsisėdo; tuomet atsistojau 
aš. Jis, atrodė, su palengvėjimu atsikvėpė, išvydęs, jog 
ne kas kitas, bet aš kalbėsiu. Pradėjau kalbėti. Pastebėjau, 

kad jis juokavo ir užsiiminėjo pašaliniais dalykais, kol 
nepaminėjau Chrizogono vardo; vos tik jį ištariau, žmo- 
gelis tučtuojau kilstelėjo ir, atrodo, nustebo. Supratau, 
kas jam taip įgėlė. Antrą ir trečią kartus paminėjau Chri- 
zogoną. Tada pirmyn atgal pradėjo bėgioti žmonės, ku- 
rie, manau, pranešė Chrizogonui, kad tarp piliečių esąs 
žmogus, išdrįsęs prabilti prieš jo valią; kad byla nagri- 
nėjama kitaip nei jis manęs, kad išaiškintas turto pirki- 
mas, kad baisiausiai užsipuolama jų „bendrovė“, kad 
nekreipiamas dėmesys į jo galią bei įtaką, kad teisėjai 
klausą labai įdėmiai, o žmonėms šis reikalas atrodąs 
labai nedorai. 61. Kadangi taip apsigavai, Erucijau, ka- 
dangi matai, jog visa apsivertė aukštyn kojom, jog aš 
ginu Seksto Roscijaus bylą (jei nelabai gerai, bent jau 
atvirai), kadangi supranti, jog žmogus, kurį laikei visų 
apleistu, yra ginamas, matai, jog tie, kurių išdavystės 
tikėjaisi, nagrinėja bylą, parodyk mums seną savo gud- 
rumą bei sumanumą ir pripažink: tu atėjai tikėdamasis, 
jog čia įvyks apiplėšimas, o ne teismas. 

62. Byloje kalbama apie tėvažudystę; tačiau kaltinto- 
jas nepateikė jokių samprotavimų, kodėl sūnus nužudė 
tėvą. Klausimą, kuris pirmiausia būtinai užduodamas 
nagrinėjant net menkiausią nusikaltimą, mažiausią nu- 
sižengimą, kone kasdien pasitaikančius, — kokia pikta- 
darystės priežastis — šį klausimą Erucijus nemano esant 
reikalingą užduoti byloje dėl tėvažudystės; o juk nagri- 
nėdami tokį nusikaltimą, teisėjai, net tada, kai susiduria 
daugybė priežasčių, neprieštaraujančių viena kitai, vis 
tiek lengvai nepatikime, nedarome nepagrįstų išvadų, 
neklausome nepatikimų liudytojų, pagal kaltintojo ga- 
bumus nesprendžiame apie patį nusikaltimą. Būtina įro- 
dyti, kad kaltinamasis jau anksčiau įvykdė daugybę pik- 
tadarybiu, kad jo gyvenimas buvo kuo begėdiškiausias, 
jis pats — ypač įžūlus, ne tik įžūlus, bet ir baisiausiai 

pašėlęs, net pamišęs. Net jei visa tai įrodoma, dar turi 
būti aiški nusikaltimo eiga: kur, kada, kokiu būdu, kam 
padedant buvo įvykdytas nusikaltimas. Jeigu tokių duo- 
menų nedaug arba jie abejotini, tada, žinoma, neįmano- 
ma patikėti, jog buvo žengtas toks nusikalstamas, siau- 
bingas, toks pražūtingas žingsnis. 63. Didelė yra žmo- 
giškųjų jausmų galia, daug reiškia kraujo giminystė; iš- 
sigimėlis, siaubūnas, be jokios abejonės, yra tasai, kuris 
taip pralenkė žvėris žiaurumu, jog piktadariškai atėmė 
maloniausią saulės šviesą iš tų, kurių dėka pats ją išvy- 
do, tuo tarpu net laukinius žvėris suartina auklėjimas ir 
pati prigimtis. 

XXIII. 64. Ne taip seniai kažkoks Titas Celijus tara- 
cinietis“', gana Žymus žmogus, po vakarienės nuėjęs gulti 
į tą patį kambarį su savo dviem jaunais sūnumis, rytą, 
sako, buvęs rastas nužudytas. Kadangi neatsirado nei 
vergo, nei laisvojo, ant kurių kristų įtarimas, du suau- 
gusius jo sūnus, gulėjusius šalimais, patraukė į teismą, 
nors jiedu sakėsi nieko negirdėję. Kas galėjo būti labiau 
įtartina? Nė vienas nieko negirdėjo? Kažkas išdrįso įeiti 
į kambarį kaip tik tuo metu, kai ten buvo du sūnūs 
jaunuoliai, galėję išgirsti ir lengvai apginti? Taigi niekas 
kitas negalėjo būti įtartas. 65. Vis dėlto kai teisėjams 
buvo įrodyta, kad jaunuolius atrado miegančius prie at- 
virų durų, juos išteisino ir visiškai liovėsi įtarinėję. Mat 
niekas netikėjo esant žmogų, begėdiškiausiu nusikalti- 
mu suteršusį visus dieviškuosius ir žmogiškuosius įsta- 
tymus ir galėjusį tuoj pat užmigti, nes įvykdę tokį sun- 
kų nusikaltimą žmonės ne tik kad negali miegoti be 
rūpesčio — jie net kvėpuoti be baimės nepajėgia. 

XXIV. 66. Argi nežinote, kad tuos, kurie, kaip mums 
pasakoja poetai, keršydami už tėvą nužudė motiną — 
nežiūrint į tai, kad jie, sako, tai padarę paklusdami ne- 
mirtingųjų dievų įsakymams bei ištarmėms — nuolat 

persekioja furijos, niekad neleidžiančios sustoti, už tai, 
kad nesugebėjo atlikti sūnaus pareigos neįvykdę nusi- 
kaltimo*?. Štai kaip yra, teisėjai - didele galia, šventa 
neliečiamybe, beribiu šventumu pasižymi tėvo ir moti- 
nos kraujas; jei jis užtykšta, nė mažiausia dėmelė jokiu 
būdu nenusiplauna, bet įsiskverbia į sielą sukeldama 
baisiausią šėlsmą ir pamišimą. 67. Tik netikėkite tuo, ką 
dažnai matote tragedijose — tarsi tuos, kurie nedorai 
pasielgė ar nusikalto, persekioja furijos, gąsdindamos 
liepsnojančiais deglais. Jų pačių baimė ir siaubas juos 
kankina, jų pačių nusikaltimas persekioja ir stumia į 
beprotybę, jų pačių sunkios mintys bei sąžinės grauža- 
tis kelia siaubą; štai kas yra nusikaltėliams nuolatinės, 
sielos nepaliekančios furijos, dieną naktį sūnus baudžian- 
čios už jų tėvus“. 68. Kadangi ši piktadarybė tokia siau- 
binga, tiesiog neįmanoma patikėti tėvažudyste, jei ji aki- 
vaizdžiai neatskleidžiama, jeigu neįrodoma, kad nusi- 
kaltėlio jaunystė begėdiškai praleista, kad jo gyvenimas 
suterštas visomis ydomis, kad jis nedorai ir negarbingai 
švaistė pinigus, kad pasižymėjo nesutramdomu įžūlu- 
mu, o jo lengvabūdiškumas kone nesiskyrė nuo bepro- 
tybės. Prie viso to dar reiktų pridėti tėvo neapykantą, 
tėviškos bausmės baimę, netikusius draugus, vergus, Ži-- 
nančius jo paslaptis, nusikaltimui patogų laiką, vietą, 
vykusiai parinktą tam reikalui. Pasakysiu tiesiai: teisėjai 
turėtų pamatyti rankas, aptaškytas tėvo krauju, kad pa- 
tikėtų tokiu siaubingu, tokiu klaikiu nusikaltimu. 69. To- 
dėl juo mažiau įtikima, jei nėra akivaizdžiai įrodyta, 
juo griežčiau baustina, jeigu išaiškinama. 

XXV. Daug kas leidžia manyti, jog mūsų protėviai 
pranoko kitas tautas ne vien ginklais, bet ir protu bei 
išmintimi, o ypač tuo, kad sugalvojo ypatingą bausmę 
nedorėliams. Kaip įžvalgumu jie pralenkė tuos, kurie, 
kaip sakoma, buvę išmintingiausi iš visų tautų — spręs- 

kite patys. 70. Pasakojama, jog įžvalgiausia buvusi at- 
ėniečių bendruomenė, kol ji buvo galinga, o šioje ben- 
druomenėje išmintingiausias, sako, buvęs Solonas“! - tas, 
kuris parašė įstatymus, galiojančius ir šiandien“. Kai jo 
paklausė, kodėl jis nenustatė jokios bausmės tėvažu- 
džiams, Solonas atsakė, kad, jo manymu, šitokio nusi- 
kaltimo niekas nepadarysiąs. Sakoma, jis pasielgęs iš- 
mintingai, įstatymiškai nepatvirtinęs nusikaltimo, kurio 
lig tol nebuvo pasitaikę, kad neatrodytų, jog jis ne tiek 
uždraudžia, kiek pakiša mintį tai įvykdyti. O kiek iš- 
mintingesni buvo mūsų protėviai! Suprasdami, kad nė- 
ra tokios šventenybės, į kurią anksčiau ar vėliau nepa- 
sikėsintų žmogiškasis įžūlumas, tėvažudžiams jie sugal- 
vojo ypatingą mirties bausmę, kad bausmės griežtumas 
sulaikytų nuo piktadarybės tuos, kurių pati prigimtis 
nepriverčia paklusti pareigai. 

XXVI. 71. Jie prisakė gyvus įsiūti į odinį maišą ir 
įmesti į upę. Kokia nepaprasta išmintis, teisėjai! Ar jums 
neatrodo, jog žmogus, iš kurio staiga atimamas dangus, 
saulė, vanduo ir žemė, tarsi išstumiamas, išplėšiamas iš 
pačios gamtos, kad, nužudęs savo paties gimdytoją, jis 
netektų visų tų dalykų, iš kurių, sakoma, atsirado visa, 
kas egzistuoja? Jie nepanoro atiduoti nusikaltėlio kūno 
laukiniams žvėrims sudraskyti, kad gyvūnai, prisilietę 
prie tokio baisaus nusikaltimo, netaptų dar Žiauresniį; 
nepanoro nuogų įmesti į upę, kad, nunešti į jūrą, nesu- 
terštų jos vandens, kuris, kaip manė, apvalo visa, kas 
suteršta““; trumpai tariant, jie nepaliko tėvažudžiams nė 
dalelės to, kas visiems įprasta ir prieinama. 72. Iš tiesų 
kas gi dar yra visiems taip bendra, kaip oras gyvie- 
siems, žemė — mirusiesiems, jūra — klajojantiems po ma- 
rias, krantas — bangų išmestiesiems? O tėvažudžiai gy- 
vena kol pajėgia, bet negali įkvėpti oro iš dangaus; mirš- 
ta, bet jų kaulai nepaliečia žemės; juos blaško bangos, 


57 


UŽ SEKSTĄ ROSCIJŲ IŠ AMERIJOS 


bet vanduo jų niekada neapiplauna; galop juos išmeta 
į krantą, bet ir po mirties jie neranda poilsio ant pa- 
krantės uolų. Ir tu, Erucijau, tikiesi įrodyti tokiems gar- 
bingiems vyrams, jog teisingai kaltini nusikaltimu, už 
kurį nustatyta tokia išskirtinė bausmė, nenurodydamas 
net piktadarybės priežasties? Net jei Sekstą Roscijų tu 
kaltintum pačių turto supirkėjų akivaizdoje, o teismui 
vadovautų pats Chrizogonas, vis tiek turėtum atvykti į 
teismą kruopščiau pasirengęs. 73. Argi tu nematai, ko- 
kia byla nagrinėjama ir kas teisėjauja? Nagrinėjama tė- 
važudystė - nusikaltimas, kurio neįmanoma įvykdyti be 
daugelio priežasčių, o teisėjauja įžvalgiausi žmonės, ku- 
rie supranta, kad be priežasties niekas nepadaro net ir 
mažiausio nusižengimo. 

XXVII. Tebūnie, priežasties nurodyti tu negali. Nors 
jau dabar turėčiau būti laikomas laimėtoju, atsisakysiu 
šios teisės ir, būdamas visiškai tikras ginamojo nekaltu- 
mu, nusileisiu, nors to ir nedaryčiau kitoje byloje. Aš 
neklausiu tavęs, kodėl Sekstas Roscijus nužudė tėvą, o 
paklausiu — kokiu būdu jį nužudė. Taigi klausiu tavęs, 
Gajau Erucijau: kokiu būdu? Be to, nors dabar mano 
eilė kalbėti, suteikiu galimybę tau atsakyti, pertraukti, 
net, jei nori, klausti. 74. Kokiu būdu nužudė tėvą? Pats 
smogė ar kitiems pavedė įvykdyti žmogžudystę? Jei tvir- 
tini, jog pats, tai jo nebuvo Romoje; jeigu sakai, kad tai 
padarė kitų žmonių rankomis, aš klausiu, kokių žmo- 
nių? Ar vergų, ar laisvųjų? Jei laisvųjų, kokių? Ar že- 
miečių iš Amerijos, ar žudikų iš Romos? Jei tai buvo 
Amerijos gyventojai, kas gi jie? Kodėl nemini jų vardų? 
Jei Romos gyventojai, iš kur juos pažinojo Roscijus, dau- 
gelį metų nebuvęs Romoje ir niekada ten neužtrukęs 
ilgiau nei tris dienas? Kur jis su jais susitiko? Sakykim, 
jis užmokėjo. Kam užmokėjo? Per ką užmokėjo? Iš ko- 
kių lėšų ir kiek? Argi ne šitais pėdsakais prieinama prie 

pačios piktadarybės? O dabar kuo greičiau prisimink, 
kaip tu pavaizdavai kaltinamojo gyvenimą; anot tavęs, 
jis buvęs nekultūringas, grubus kaimietis, su niekuo ne- 
sikalbėdavęs, niekada mieste neapsistodavęs. 75. Nuty- 
lėsiu tai, kas man galėtų būti geriausias jo nekaltumo 
įrodymas: kaimiškoje aplinkoje, vargingoje buityje, kur 
gyvenama paprastai, be ištaigos, panašių piktadarybių 
kone nepasitaiko. Kaip ne kiekvieną vaisių ar medį at- 
rasi tam tikroje dirvoje, taip ne kiekvieną nusikaltimą 
pagimdo tam tikra gyvensena. Mieste sukuriamos pra- 
bangios gyvenimo sąlygos, iš prabangos būtinai gimsta 
visi nusikaltimai ir piktadarybės. O kaimiška gyvense- 
na, kurią tu vadini grubia, yra taupumo, uolumo bei 
teisingumo mokytoja. 

XXVIII. 76. Tačiau šitai palieku nuošaly; tik klausiu: 
kieno padedamas šis žmogus, kuris, kaip sakai, nieka- 
da nebendravo su žmonėmis, visiškai slapta galėjo įvyk- 
dyti tokį sunkų nusikaltimą, juo labiau kad pats jis bu- 
vo toli nuo Romos. Daug būna melagingų kaltinimų, 
teisėjai, tačiau jie pagrindžiami tokiais įrodymais, kad 
sukelia įtarimą; jeigu šioje byloje bus atrasta kokia nors 
dingstis įtarti, aš pasirengęs pripažinti savo ginamojo 
kaltę. Romoje nužudomas Sekstas Roscijus, tuo tarpu 
sūnus yra Amerijos apylinkėse. Tikrai tikiu, kad tas, 
kuris Romoje nieko nepažinojo, pasiuntė kažkokiam žu- 
dikui laišką. „Jis pasikvietė žudiką.“ Ką tokį ir kada? 
„Jis pasiuntė pasiuntinį.“ Ką ir pas ką? „Kažką jis pa- 
viliojo užmokesčiu, savo autoritetu, pažadais.“ Net įsi- 
vaizduoti nieko panašaus neįmanoma, o byla dėl tėva- 
žudystės vis dėlto nagrinėjama. 

77. Belieka manyti, kad jis tai įvykdė vergų padeda- 
mas. O nemirtingieji dievai! Kokia nelaimė, koks vargas! 
Kas taip apkaltintiems nekaltiems žmonėms paprastai 
atneša išsigelbėjimą - atiduoti savo vergus tardyti? - to 

Sekstui Roscijui padaryti neleidžiama! Juk jūs, jį kalti- 
nantys, turite visus jo vergus; nė vieno, kuris kasdien 
patarnautų prie stalo, nepalikote Sekstui Roscijui iš to- 
kios didelės jo šeimynos. Į tave dabar kreipiuosi, Pub- 
lijau Scipionai, į tave, Markai Metelai; jums padedant, 
jums tarpininkaujant, Sekstas Roscijus iš savo priešinin- 
kų keliskart reikalavo atvesti į teismą tardyti du ver- 
gus, priklausiusius jo tėvui; ar pamenate, kaip Titas Ros- 
cijus atsisakė? Kodėl? Kur tie vergai? Jie patarnauja Chri- 
zogonui, teisėjai; užima pas jį garbingas pareigas ir yra 
didžiai vertinami. Net ir dabar aš reikalauju, 0 mano 
ginamasis prašo ir maldauja, kad jie būtų tardomi. 78. Ką 
gi jūs darote? Kodėl atsisakote? Jeigu galite, teisėjai, ir 
toliau svarstykite, kas nužudė Sekstą Roscijų: ar tas, ku- 
ris dėl jo mirties įpuolė į skurdą bei pinkles, kuriam 
net nesuteikiama galimybė tardyti vergus dėl tėvo mir- 
ties, ar tie, kurie vengia tardymo, valdo jo turtus, gyvę- 
na žudynėse, iš žudynių pelnosi. Viskas, teisėjai, šioje 
byloje kelia gailestį bei pasipiktinimą, tačiau žiauresnio 
ir neteisingesnio dalyko už šį neįmanoma atrasti: sūnui 
neleidžiama tardyti tarnų dėl tėvo mirties! Nejaugi jis 
negalės likti savo vergų šeimininku tol, kol ištardys juos 
dėl tėvo mirties? Prie šios temos aš netrukus grįšiu, nes 
ji susijusi su Roscijais, apie kurių įžūlius poelgius žadė- 
jau kalbėti po to, kai paneigsiu Erucijaus pateiktus kal- 
tinimus. 

XXIX. 79. Dabar grįžtu prie tavęs, Erucijau. Turi su 
manimi sutikti, kad, jei mano ginamasis įpainiotas į šį 
nusikaltimą, jis įvykdė jį arba savo rankomis - šitai tu 
neigi — arba per tarpininkus, laisvuosius žmones arba 
vergus. Gal laisvuosius? Tačiau tu negali paaiškinti, nei 
kaip, nei kur Sekstas Roscijus galėjo su jais susitikti, nei 
kokiu būdu galėjo patraukti juos į savo pusę: kokiais 
pažadais, kokiu užmokesčiu. O aš, priešingai, aiškiai įro- 

dau, jog Sekstas Roscijus ne tik nieko panašaus nedarė, 
bet ir negalėjo daryti, kadangi daugelį metų nebuvo Ro- 
moje ir niekada iš savo dvarų neišvykdavo be priežas- 
ties. Atrodo, tau belieka paminėti vergų vardus; ši ga- 
limybė tau tarsi uostas, kuriame gali ieškoti prieglobs- 
čio po to, kai kiti tavo pateikti įkalčiai sudužo; tačiau ir 
čia tu atsitrenki į povandeninę uolą: tu ne tik pamatai, 
kaip kaltinimas šokte atšoka nuo Seksto Roscijaus, bet 
ir supranti, jog visi įkalčiai atsigręžia prieš jus pačius. 
80. Taigi kas yra tasai prieglobstis, į kurį bėga kaltinto- 
jas, stokodamas įrodymų? Jis sako: „Buvo laikas, kai 
žmones žudė nebaudžiami kur pakliuvo; kadangi žmog- 
žudysčių buvo daugybė, ir tu galėjai be vargo padaryti 
nusikaltimą“. Man kartais atrodo, Erucijau, kad tu nori 
vienu šūviu du zuikius nušauti“: mus pagąsdinti teis- 
mu, o apkaltinti tuos, iš kurių gavai užmokestį. Ką sa- 
kai? Žudė žmones kur pakliuvo? Kas ir kieno ranko- 
mis? Ar tu nepagalvoji, kad ir tave čia atvedė konfis- 
kuoto turto supirkėjai? Argi mes nežinome, kad tuo lai- 
ku tie patys žmonės kapojo galvas ir supirkinėjo kon- 
fiskuotus dvarus“. 81. Taigi tie patys žmonės, kurie die- 
ną naktį vaikščiojo ginkluoti, kurie nuolatos buvo Ro- 
moje, kurie visą laiką plėšė ir liejo kraują, prikaišios 
Sekstui Roscijui dėl tų laikų žiaurumo ir neteisybės, o 
savo kaltinimą pagris tuo, kad buvo įvykdyta daugybė 
žmogžudysčių, kurių vadeivomis bei kurstytojais jie pa- 
tys buvo? Juk jis ne tik nebuvo Romoje, bet ir visiškai 
nežinojo, kas dedasi, kadangi, kaip pats pripažįsti, vi- 
sad buvo kaime. 

82. Bijau, teisėjai, kad, ilgiau aptarinėdamas tokius 
aiškius dalykus, jums įkyrėsiu ar pasirodysiu nepasitikįs 
jūsų sugebėjimais. Visi Erucijaus pateikti kaltinimai, ma- 
nau, paneigti. Jūs turbūt nesitikite, kad imsiu atsakinėti 
į naujai pateiktus kaltinimus dėl iždo vagystės“ bei ki- 

tus prasimanymus, kurių ligi šiol nė nebuvome girdėję. 
Man net pasirodė, kad jis sako ištrauką iš kitos kalbos, 
paruoštos kitam kaltinamajam; tai neturėjo nieko ben- 
dra nei su kaltinimu tėvažudyste, nei su pačiu teisia- 
muoju; kadangi tie kaltinimai — tik žodžiai, ir paneigti 
jiems pakanka žodžių. Jeigu Erucijus dar kažką pasilie- 
ka liudytojų apklausai, atras ir mus, kaip ir bylos nag- 
trinėjimo metu, pasirengusius kur kas geriau nei jis mano. 

XXX. 83. Dabar prieinu prie tos savo kalbos dalies, 
prie kurios mane veda ne noras, bet pareigos jausmas. 
Jei aš būčiau kaltintojas, kaltinčiau tik tuos, kurių dėka 
galėčiau išgarsėti“; tačiau esu tikras, kad, kol turėsiu 
pasirinkimo galimybę, to nedarysiu. Man atrodo, jog tas 
yra vertas didžiausios pagarbos, kuris savo dorybėmis 
pasiekia aukštesnę vietą, o ne tas, kuris iškyla per kito 
nesėkmę bei nelaimę. Tad liaukimės pagaliau nagrinėję 
tuščius kaltinimus; paieškokime piktadarystės ten, kur 
ji iš tiesų yra, kur ją galima rasti; tuomet tu suprasi, 
Erucijau, kiek daug įkalčių reikia surinkti, kad nepanei- 
giamai įrodytum kaltę, nors aš ir ne viską pasakysiu, o 
tik trumpai paliesiu kiekvieną faktą. To tikrai nedary- 
čiau, jei nebūčiau priverstas; kad darau nenoriai, supra- 
si iš to, kad kalbėsiu tik tiek, kiek reikalauja ginamojo 
gerovė bei mano pareigos jausmas. 

84. Tu neatskleidei jokios priežasties, dėl kurios Seks- 
tas Roscijus būtų galėjęs nužudyti tėvą, o man aišku, 
dėl ko Titas Roscijus galėjo nužudyti. Tenka turėti rei- 
kalą su tavimi, Titai Roscijau, kadangi tu sėdi čia, ant 
kaltintojų suolelio, ir atvirai prisipažįsti esąs mūsų prie- 
šininkas. Apie Kapitoną kalba bus vėliau, jei jis pasisa- 
kys kaip liudytojas — girdėjau, kad ketina tai padaryti; 
tad ir išgirs apie kitus savo apdovanojimus, apie ku- 
riuos nė neįtaria mane girdėjus. Garsusis Liucijus Kasi- 
jus“, kurį romėnų tauta laikė teisingiausiu ir išmintin- 

giausiu teisėju, teismo metu paprastai klausdavo: „Kam 
tai naudinga?“ Toks jau žmogaus gyvenimas — niekas 
nebando nusižengti, nesitikėdamas naudos. 85. Šio tar- 
dytojo bei teisėjo bijojo ir vengė visi, kuriems grėsė teis- 
mas, kadangi, nors jis buvo tikras tiesos bičiulis, vis 
tiek atrodė iš prigimties linkęs ne tiek į gailestingumą, 
kiek į griežtumą. Tačiau aš, — nors šiam teismui pirmi- 
ninkauja vyras, labiausiai nepalenkiamas įžūliesiems bei 
nuolaidžiausias nekaltiesiems — lengvai sutikčiau ginti 
Sekstą Roscijų net pirmininkaujant anam griežtam tei- 
sėjui, net tokių kaip Kasijus teisėjų akivaizdoje; jų var- 
das dar ir šiandien baugina tuos, kurie turi stoti prieš 
teismą. XXXI. 86. Matydami, kad šioje byloje kaltintojai 
valdo didžiausius turtus, o kaltinamasis — visiškas skur- 
džius, anie teisėjai neklaustų, kam tai buvo naudinga, 
bet, įžvelgdami tiesą, apkaltintų ir įtartų tuos, kurių ran- 
kose grobis, o ne tą, kuris visko neteko. O jei prie to 
pridėsime, kad tu, Titai Roscijau, anksčiau buvai netur- 
tingas? Kad buvai godus? Kad buvai įžūlus? Kad buvai 
pikčiausias nužudytojo priešas? Argi reikia ieškoti prie- 
žasties, pastūmėjusios tave į nusikaltimą. Ką gi galima 
nuneigti iš to, ką paminėjau? Neturtas yra toks dalykas, 
kurio negalima nuslėpti; juo labiau slepiamas, juo aiš- 
kiau matomas. 87. Savąjį godumą tu akivaizdžiai paro- 
dei, kai sudarei sandėrį su visiškai svetimu žmogumi, 
norėdamas pasidalyti savo žemiečio bei giminaičio tur- 
tus. Koks esi įžūlus, visi galėjo suprasti, neminint kitų 
dalykų, vien iš to, jog iš visų „bendrovės“ narių, tai 
yra iš šitokios daugybės žmogžudžių, tu vienintelis sė- 
di kartu su kaltintojais ir neslepi savo veido, bet sten- 
giesi parodyti jį visiems. Kad tu buvai nesantaikoje su 
Sekstu Roscijumi ir tarp jųdviejų buvo didelių ginčų 
dėl turto, turi pripažinti. 88. Ar dar galime abejoti, tei- 
sėjai, katras iš jų nužudė Sekstą Roscijų: tas, kuris prieš 

tai buvo neturtingas, ar tas, kuris po to tapo elgeta; tas, 
kuris godumo deginamas kaip priešas puola giminai- 
čius, ar tas, kuris visada gyveno tik savo paties darbo 
vaisiais, nepripažindamas jokio pasipelnymo; tas, kuris 
yra įžūliausias iš visų konfiskuoto turto supirkėjų, ar 
tas, kuris neįpratęs prie forumo bei teismų, bijo ne tik 
šitų suolelių, bet ir paties miesto; pagaliau, teisėjai, — 
tai, mano nuomone, visų svarbiausia, - kuris iš jų nu- 
žudė Sekstą Roscijų: priešas ar sūnus? 

XXXII. 89. Jei tu, Erucijau, būtum turėjęs tiek rimtų 
įkalčių prieš kaltinamąjį, kaip ilgai būtum kalbėjęs! Kaip 
puikuotumeis! Prisiekiu Herkuliu, greičiau tu pristigtum 
laiko nei šnekos. Iš tiesų kai kuriais klausimais medžia- 
gos tiek daug, jog galėtum kalbėti kelias dienas. Aš ir 
pats tai sugebu; nemenkinu savo gabumų taip (nors ir 
nepervertinu jų), kad manyčiau, jog tu gali išsamiau 
už mane kalbėti. Tačiau aš — galbūt todėl, kad gynėjų 
yra daugybė — iš jų minios neišsiskiriu, o tave „Kanų 
mūšis“ padarė gana garsų kaltintoją. Taip, matėme daug 
nužudytų, tik ne prie Trazimeno, bet prie Servilijaus 
ežero“. 

90. „Kas ten nebuvo sužeistas frigietišku kardu?“*“ 
Nebūtina priminti visų Kurcijų, Marijų, pagaliau, Ma- 
mėjų, kuriems amžius neleido dalyvauti mūšiuose, galų 
gale — paties „senio Priamo“ Antistijaus, kuriam ne tik 
amžius, bet ir įstatymai draudė kovoti“. Be to, buvo 
šimtai nežymių kaltintojų, todėl niekas nemini jų var- 
dų — jie kaltindavo žmogžudystėmis bei nunuodijimais; 
jei būtų mano valia, norėčiau, kad visi jie liktų gyvi. 
Juk nieko bloga, kad daug šunų yra ten, kur daug ką 
reikia saugoti, daugelį žmonių sekti. 91. Tačiau pasitai- 
ko, kad karo verpete bei sumaištyję daug kas nutinka 
be imperatoriaus““ žinios. Tuo tarpu kai tas, kuris valdė 
valstybę, buvo užsiėmęs kitais reikalais, atsirasdavo žmo- 

nių, gydžiusių savo pačių žaizdas; jie viską griovė ir 
jaukė patamsyje, tarsi valstybę būtų apgaubusi amžina 
naktis. Stebiuosi, kaip jie nesudegino šių suolelių, kad 
teismų neliktų nė ženklo; juk ir kaltintojus, ir teisėjus 
išžudė. Laimei, jie gyveno taip, jog, kad ir kaip trokštų, 
nesugebėtų išnaikinti visų liudytojų; kol gyvuos žmo- 
nių giminė, nestigs ir tų, kurie juos kaltins; kol gyvuos 
valstybė, bus vykdomi ir teismai. Tad, kaip jau sakiau, 
jei Erucijus turėtų įkalčius, kuriuos minėjau, galėtų kal- 
bėti be galo ilgai, o ir aš galėčiau padaryti tą patį, tei- 
sėjai, bet, kaip sakiau, ketinu tik trumpai paminėti ir 
užsiminti, kad visi suprastų, jog ne savo paties noru 
kaltinu, bet pareigos verčiamas ginu. 

XXXIII. 92. Taigi matau daugybę priežasčių, paskati- 
nusių Titą Roscijų nusikalsti; dabar pažvelkime į gali- 
mybes piktadarystei įvykdyti. Kur buvo nužudytas Seks- 
tas Roscijus? — „Romoje.“ — Na, o tų, Titai Roscijau, kur 
tuo metu buvai? — „Romoje. Kas iš to? Juk daug kitų 
žmonių taip pat ten buvo.“ — Tarsi dabar būtų kalbama 
apie tai, kuris iš tokios daugybės nužudė, o nė klausia- 
ma, kas panašiau į tiesą: ar nužudė Žmogus, tuo metu 
nuolat buvęs Romoje, ar tas, kuris daugelį metų apskri- 
tai nesilankė Romoje. 93. Pasvarstykime kitas galimybės 
nusikaltimui įvykdyti. Erucijus minėjo tada buvus dau- 
gybę žudikų, nebaudžiamai žudžiusių žmones. O kas 
gi buvo tie žmogžudžiai? Manau, tie, kurie supirkinėjo 
žmonių nuosavybę, arba tie, kuriuos supirkinėtojai sam- 
dė žmogžudystėms. Jei žudikais laikai tuos, kurie kėsi- 
nasi į svetimą turtą, ir tu pats esi vienas iš jų, nes 
praturtėjai mūsų sąskaita; jeigu žmogžudžiais laikai tuos, 
kuriuos, parinkdami švelnesni žodį, žmonės vadina smo- 
gikais, pasidomėk, kieno globoje jie yra, kieno jie klien- 
tai; patikėk manimi, tu atrasi ką nors ir iš savo „ben- 
drovės“; kad ir kaip prieštarautum, viską sugretink su 

mano argumentais, ginančiais kaltinamąjį; taip bus leng- 
viausia Seksto Roscijaus bylą palyginti su tavąja. 94. 
Sakysi: „Kas iš to, kad nuolat gyvenau Romoje?“ Atsa- 
kysiu: „O aš ten visai nebuvau“. — „Prisipažįstu esąs 
konfiskuoto turto pirkėjas, bet tokių daug.“ - „O aš, 
kaip tu pats sakai, esu kaimietis žemdirbys.“ — „Jei su- 
sidėjau su žudikų gauja, dar nereiškia, jog esu žmogžu- 
dys.“ — „O aš nepažįstu jokio žudiko, vadinasi, juo la- 
biau neturiu nieko bendra su tokiu nusikaltimu.“ Gali- 
ma pateikti daugybę faktų, rodančių, jog turėjai pui- 
kiausią galimybę įvykdyti piktadarybę; jų neminiu ne 
tik todėl, kad ir tave patį nenoriai kaltinu, bet ypač dėl 
to, kad, jei paminėčiau kitas žmogžudystes, įvykdytas 
tokiu būdu, kokiu buvo nužudytas ir Sekstas Roscijus, 
bijau, kad mano kalba paliestų pernelyg daug asmenų. 

XXXIV. 95. Dabar peržvelkime - taip pat trumpai - 
ką, Titai Roscijau, darei po Seksto Roscijaus mirties; vis- 
kas taip aišku ir akivaizdu, jog, prisiekiu Ištikimybės 
dievu“, teisėjai, net nesinori apie tai kalbėti. Kad ir koks, 
Titai Roscijau, būtum žmogus, bijau, norėdamas išgel- 
bėti savo ginamąjį, pasirodyti visiškai nesigailįs tavęs. 
Vos tik imu dėl to būgštauti, kyla noras bent kiek tavęs 
pasigailėti (kiek tai įmanoma nenusižengiant pareigai), 
tačiau tučtuojau keičiu savo ketinimą, nes vėl prisime- 
nu įžūlias tavo kalbas. Tuo metu, kai kiti tavo bendri- 
ninkai išsilakstė ir išsislapstė, kad atrodytų, jog šis teis- 
mas vyksta ne dėl jų grobio, bet dėl Seksto Roscijaus 
nusikaltimo, argi ne tu išsireikalavai šio vaidmens - da- 
lyvauti teisme ir sėdėti greta kaltintojo? Taip elgdama- 
sis nieko daugiau nepasiekei, išskyrus viena: visi mir- 
tingieji sužinojo apie tavo įžūlumą ir begėdystę. 96. Po 
Seksto Roscijaus nužudymo kas pirmas nunešė žinią į 
Ameriją? Manlijus Glaucija, kurį jau anksčiau minėjau, 
tavo klientas ir draugužis. Kodėl būtinai jam reikėjo pra- 

nešti tai, kas tave turėjo dominti mažiausiai, jei tik iš 
anksto nebuvai sumanęs nužudyti Seksto Roscijaus ir 
pasidalyti jo turtą, jei su niekuo nebuvai sudaręs san- 
dėrio dėl nusikaltimo ar dėl atlyginimo už jį? — „Šią 
žinią Manlijus atnešė niekieno neprašomas.“ — Kodėl, 
sakyk, jam buvo svarbu tai padaryti? O gal jis kitu 
reikalu vyko į Ameriją ir atsitiktinai pirmasis pranešė, 
ką Romoje buvo girdėjęs? Kokiu gi reikalu vyko į Ame- 
riją? — „Aš nesugebu, — sakai, — įspėti svetimų min- 
čių“. - O aš padarysiu taip, kad nebus reikalo spėlioti. 
Kokiais sumetimais jis pirmiausia pranešė Titui Roscijui 
Kapitonui? Juk Amerijoje buvo Seksto Roscijaus namai, 
jo žmona ir vaikai, daugybė kaimynų bei giminaičių, su 
kuriais velionis kuo puikiausiai sutarė, tad kokiais su- 
metimais tavo klientas, tavo nusikaltimo žinianešys, pra- 
nešė būtent Titui Roscijui Kapitonui? 97. Sekstas Rosci- 
jus buvo nužudytas, kai ėjo namo iš puotos; dar nebu- 
vo prašvitę, kai apie tai sužinojo Amerijoje. Ką reiškia 
šitoks neitikimas lėkimas, šitoks greitumas, šitoks sku- 
bėjimas? Neklausiu, kas smogė Sekstui Roscijui; tau, 
Glaucija, nėra ko baimintis, tavęs aš neapieškau, kad 
sužinočiau, ar kartais neturi ginklo, tavęs aš netardau; 
manau, jog tai neįeina į mano pareigas; kadangi Žinau, 
kieno sumanymu buvo nužudytas, nesirūpinu, kieno 
ranka jam sudavė smūgį. Vardiju tik tuos faktus, ku- 
riuos man teikia tavo atviras bei akivaizdus nusikalti- 
mas: kur ir iš ko Glaucija išgirdo apie nužudymą? Kaip 
galėjo taip greit sužinoti? Sakykim, išgirdo tučtuojau; 
kas vertė jį per vieną naktį nukeliauti tokį tolimą kelią? 
Kokia būtinybė jį vertė — jei jis vyko į Ameriją niekieno 
neliepiamas — taip vėlai išvykti iš Romos ir ištisą naktį 
nesudėti akių? 

XXXV. 98. Ar reikia dar įrodymų tokiems aiškiems 
dalykams, ar reikia dar paaiškinimų? Ar jums neatro- 

do, teisėjai, jog visa, ką išgirdote, savo akimis regėjote? 
Argi nematote nelaimingojo, grįžtančio iš puotos, nė ne- 
įtariančio savo mirties, argi nematote jo tykančios pasa- 
los ir netikėto užpuolimo? Argi jums prieš akis žudy- 
nių sūkuryje nepasirodo Glaucija? Argi ten nedalyvauja 
ir pats Titas Roscijus? Argi savo paties rankomis jis ne- 
įsodina į vežimą šito Automedonto“, žiauriausio savo 
nusikaltimo ir nedoriausios pergalės pranašo? Argi ne- 
prašo jo nemiegoti šią naktį, iš pagarbos jam paplušėti 
ir kuo greičiausiai nunešti žinią Kapitonui? 99. Kodėl 
norėjo, kad kaip tik Kapitonas pirmasis sužinotų? Neži- 
nau, tačiau matau viena: Seksto Roscijaus turto dalybo- 
se Kapitonas buvo jo bendrininkas; iš trylikos ūkių, kaip 
matau, tris pačius geriausius valdo jis. 100. Be to, gir- 
dėjau, jog Kapitonas įtariamas nepirmąsyk; jis yra pel- 
nęs daugybę palmės šakelių, atnešusių jam blogą šlovę, 
tačiau šioji, įteikta Romoje, net kaspinais papuošta“; ne- 
rasi žmogžudystės būdo, kuriuo jis nebūtų numarinęs 
bent keleto žmonių: daugelį ginklu nužudė, daugelį nuo- 
dais; galiu net nurodyti žmogų, kurį jis, nusižengdamas 
protėvių papročiui, įstūmė į Tiberį, nors tam dar nebu- 
vo šešiasdešimties metų“; apie visa tai jis išgirs, jei iš- 
eis į priekį, tiksliau sakant, po to, kai išeis į priekį duo- 
ti liudytojo parodymų — mat aš žinau, kad jis ketina tai 
padaryti. 101. Tegu tik išeina, išvynioja ritinėlį, kurį (tai 
galiu įrodyti) jam parašė Erucijus; sako, jis gąsdinęs 
Sekstą Roscijų ir grasinęs, jog visa tai pasakysiąs kaip 
liudytojas. Ak, koks patikimas liudytojas! Koks pažiūrų 
griežtumas, pateisinantis lūkesčius! Koks doras gyveni- 
mas, toks nepriekaištingas, kad jūs, skelbdami nuo- 
sprendį, mielu noru atsižvelgsite į jo parodymus! Iš tie- 
sų mes nematytumėm šių žmonių piktadarybių taip aiš- 
kiai, jei jų neapakintų jų pačių aistros, godumas bei 
įžūlumas. 

XXXVI. 102. Vienas iš pačios žudynių vietos pasiun- 
tė Žinianešį į Ameriją pas savo bendrininką, tiksliau sa- 
kant, mokytoją, kad pats prikišamai parodytų savo nu- 
sikaltimą, net jeigu visi apsimestų nežiną, kas jį įvykdė. 
O kitas, jei leis nemirtingieji dievai, ketina liudyti prieš 
Sekstą Roscijų, tarsi dabar būtų svarstoma, ar dera tikė- 
ti jo žodžiais, o ne tai, ar jį reikia nubausti už jo paties 
darbus. Juk protėvių paprotys reikalauja, kad ir pačiose 
nereikšmingiausiose bylose net labiausiai gerbiami žmo- 
nės neliudytų, jei byla susijusi su jais pačiais. 103. Pub- 
lijus Afrikietis"', kurio pravardė sako jį užkariavus treč- 
dalį pasaulio, nebūtų davęs liudytojo parodymų, jei bū- 
tų nagrinėjama jo paties byla, nors apie tokį vyrą aš ir 
nedrįstu pasakyti: „Jei jis liudytų, juo nepatikėtų“. Da- 
bar pažvelkite, kaip viskas apvirto aukštyn kojom ir 
pakrypo į blogąją pusę. Nagrinėjant bylą dėl turto bei 
nužudymo liudyti ketina tas, kuris yra konfiskuoto tur- 
to pirkėjas ir savininkas, tai yra tų pačių dvarų, dėl 
kurių bylinėjamasi, pirkėjas ir savininkas, rengęs Žmog- 
žudystę, dėl kurios vyksta tardymas. 104. Tad kaip? Ar 
tu, garbingasis vyre, turi ką pasakyti? Paklausyk ma- 
nęs: žiūrėk, kad pats sau nepakenktum; juk nagrinėja- 
ma byla, tiesiogiai susijusi su tavimi pačiu. Daug pada- 
rei nusikaltimų, daugkart pasielgei įžūliai, daugkart ne- 
dorai, tačiau vienąkart — be galo kvailai (Žinoma, savo 
galva, o ne Erucijaus patariamas): nederėjo tau sėsti ant 
šito suolelio; juk niekam nereikalingas nei nebylus kal- 
tintojas, nei liudytojas, kuris atsistoja nuo kaltintojų suo- 
lelio. Be to, jūsų godumas tuomet bent šiek tiek būtų 
paslėptas ir pridengtas. O dabar ko norėti iš jūsų išgirs- 
ti, jei jūs elgiatės taip, kad, atrodo, tyčia viską darote 
mūsų naudai ir savo pačių nenaudai. 

XXXVII. 105. Pažvelkime, teisėjai, kaip viskas vyko 
toliau. Praėjus keturioms dienoms po nužudymo apie 

Seksto Roscijaus mirtį Chrizogonui pranešama į Liuci- 
jaus Sulos stovyklą prie Volaterų. Nejaugi dar ir dabar 
kyla klausimas, kas jam pasiuntė žinią? Ar neaišku, jog 
tai padarė tas pats žmogus, kuris siuntė žinianešį ir į 
Ameriją? Chrizogonas tučtuojau pasirūpina, kad miru- 
siojo nuosavybė būtų parduota iš varžytinių, nors jis 
nei nužudytąjį pažinojo, nei žinojo nužudymo aplinky- 
bių. Ir kaip jam atėjo į galvą geisti nepažįstamo žmo- 
gaus, kurio apskritai niekada nebuvo matęs, dvarų? Pa- 
prastai, ką nors panašaus išgirdę, jūs tuoj pat sakote: 
„Tikriausiai jam kas nors pasakė, žemietis arba kaimy- 
nas; kaip tik jie dažniausiai įskundžia, jie daugelį iš- 
duoda“. 106. Tačiau šiuo atveju vien įtarinėjimais rem- 
tis nereikia. Ir aš neimsiu svarstyti šitaip: „Galimas daik- 
tas, kad Roscijai apie tai pranešė Chrizogonui; juk ir 
anksčiau jie palaikė draugiškus ryšius; nors Roscijai iš 
tėvų perėmė daug senų patronų bei svetingumo saitais 
susijusių Žmonių, visus juos liovėsi gerbę bei vertinę ir 
atsidavė Chrizogono globai bei tapo jo klientais“7?. 
107. Visa tai galėčiau pasakyti nenusižengdamas tiesai, 
tačiau šioje byloje nėra reikalo spėlioti; gerai žinau, jog 
ir patys Roscijai neneigia, kad jų paskatintas Chrizogo- 
nas prisikasė prie šių turtų. Jeigu savo akimis išvysite 
tą, kuris dalį turto gavo kaip atlyginimą už įskundimą, 
ar tuomet dar abejosite, teisėjai, kas įskundė? Tad kas 
tie žmonės, kuriems Chrizogonas atidavė dalį dvarų? 
Du Roscijai. Gal dar kas nors? Daugiau nieko, teisėjai. 
Ar galima abejoti, jog grobį Chrizogonui pasiūlė kaip 
tik tie, kurie iš jo ir gavo šio grobio dalį? 

108. O dabar apsvarstykime Roscijų poelgius paties 
Chrizogono požiūriu. Jeigu Roscijai šiose kautynėse nie- 
ko nenuveikė, už ką pelnytų atlygį, kodėl Chrizogonas 
juos taip gausiai apdovanojo? Jeigu jie tik pranešė apie 
žmogžudystę, ar nepakako jiems padėkoti, pagaliau — 

siekiant parodyti ypatingą dosnumą - kaip nors pagerb- 
ti? Kodėl Kapitonui tuoj pat atiduodami trys šitokios 
vertės dvarai? Kodėl visus likusius kartu su Chrizogo- 
nu užvaldo Titas Roscijus? Argi neaišku, teisėjai, kad 
Chrizogonas, sužinojęs visas įvykio aplinkybes, perlei- 
do dalį grobio? 

XXXVIII. 109. Dešimties garbiausių vyrų pasiuntiny- 
bėje Kapitonas atvyko į Sulos stovyklą. Apie visą šio 
žmogaus gyvenimą, būdą ir įpročius spręskite pagal šią 
pasiuntinybę. Jeigu jūs, teisėjai, neįsitikinsite, kad nėra 
tokios pareigos, nėra įstatymo, tokio švento ir neliečia- 
mo, kurio nepažeistų jo nusikaltimas, nesulaužytų jo ne- 
ištikimybė, Kapitoną galite laikyti garbingiausiu vyru. 
110. Jis visaip trukdo pasiuntiniams, kad šie nepraneštų 
Sulai apie tai, kas įvyko; pasiuntinių sumanymus bei 
ketinimus išduoda Chrizogonui, ragina jį imtis priemo- 
nių, kad reikalas nepaaiškėtų, primena, kad tas prara- 
siąs milžinišką turtą, o jis pats atsidursiąs mirtiname 
pavojuje, jei dvarų pardavimas išeisiąs aikštėn; jis kurs- 
to Chrizogoną ir apgaudinėja drauge su juo pasiųstuo- 
sius, pirmajam nuolat pataria būti atsargiam, o pasta- 
riesiems klastingai pakiša melagingą viltį, su Chrizogo- 
nu kuria planus prieš pasiuntinius, o šių sumanymus 
praneša anam, su juo derasi dėl savo dalies, o pasiunti- 
niams užkerta visus kelius pas Sulą, atidėliojimui pra- 
manydamas vis naujas dingstis. Galų gale, jam kurs- 
tant, patarinėjant, tarpininkaujant, pasiuntiniai taip ir ne- 
pasiekė Sulos; apsigavę dėl jo ištikimybės, tiksliau sa- 
kant, neištikimybės, jie — tai jūs galėsite sužinoti iš jų 
pačių, jei tik kaltintojas pareikš norą išklausyti jų paliu- 
dijimus — užuot atlikę savo užduotį, su tuščiomis vilti- 
mis grįžo namo. 111. Mūsų protėviai laikė didžiausia 
gėda, jei asmeniniuose dalykuose kas nors jam patikėtą 
reikalą tvarkydavo atsainiai, jau nekalbant apie piktus 

kėslus siekiant naudos ir pasipelnymo. Dėl to buvo nu- 
statyta, kad nuteisimas už neįvykdytą pavedimą ne ma- 
žiau gėdingas kaip nuteisimas už vagystę“ — manau, 
dėl to, kad savo draugams pavedame tuos mūsų reika- 
lus, kurių patys nepajėgiame tvarkyti; taigi žmogus, ne- 
pateisinantis pasitikėjimo, kenkia visuotinei, vienų ki- 
tiems teikiamai paramai ir, kiek tai priklauso nuo jo, 
ardo visuomeninio gyvenimo pagrindus. Juk negalime 
visko nuveikti savo pačių jėgomis; vienas yra naudin- 
gesnis vienur, kitas — kitur. Todėl įsigyjame draugų, kad 
abipusėmis pastangomis siektume bendros naudos. 112. 
Kam prisiimi pavedimą, jei ketini jį vykdyti atsainiai ar 
panaudoti savanaudiškiems tikslams? Kodėl pasisiūlai 
ir apsimestiniu paslaugumu trukdai ir stovi man sker- 
sai kelio? Pasitrauk; kitų padedamas sutvarkysiu reika- 
lą. Tu užsikrauni pareigos naštą ir manai galįs ją pakel- 
ti; tačiau ji neatrodo tokia lengva tiems, kurie patys 
nėra lengvabūdžiai. XXXIX. Toks nusižengimas gėdin- 
gas, nes įžeidžia du švenčiausius jausmus: draugišku- 
mą ir pasitikėjimą. Juk kiekvienas paveda ką nors tik 
draugui ir pasitiki tik tuo, kurį laiko vertu pasitikėjimo. 
Tik niekšingiausias Žmogus tuo pat metu gali ir nu- 
traukti draugystės saitus, ir apgauti tą, kuris nenuken- 
tėtų, jei nebūtų pasitikėjęs. 113. Argi ne taip? Jei žmo- 
gus, paniekinęs jam pavestą nors ir menkiausią darbą, 
privalo būti nuteistas paskelbiant jam gėdingiausią nu- 
osprendį, argi galima tą, kuris tokiame svarbiame rei- 
kale, kai jam pavesta mirusiojo šlovė bei gyvojo turtai, 
išniekino mirusiojo garbę ir pasmerkė skurdui gyvąjį, 
argi galima laikyti jį padoriu žmogumi, dar daugiau — 
ar galima palikti gyvųjų tarpe? Pačiuose nereikšmingiau- 
siuose asmeniniuose reikaluose net už atsainumą, paro- 
dytą vykdant pavedimą, traukiama į teismą ir baudžia- 
ma garbės atėmimu, kadangi, jei viskas daroma teisin- 

gai, atsainumas atleidžiamas žmogui, davusiam pavedi- 
mą, bet ne prisiėmusiajam; kokia gi bausme bus nu- 
baustas, kokiu nuosprendžiu bus pasmerktas tasai, ku- 
ris tokiame svarbiame reikale, viešai jam pavestame bei 
patikėtame, ne atsainumu pakenkė kieno nors asmeni- 
nei gerovei, bet neištikimybė suteršė ir išniekino įparei- 
gojimo šventumą? 114. Jei Sekstas Roscijus asmeniškai 
būtų pavedęs Kapitonui susitarti su Chrizogonu bei iš- 
spręsti ginčytiną klausimą, ir, reikalui esant, duoti žodį, 
jeigu Kapitonas, apsiėmęs tai padaryti, iš šio pavedimo 
būtų išpešęs bent mažiausią naudą sau pačiam, argi jis, 
trečiųjų teismo teisėjo nuteistas, neatlygintų padarytų 
nuostolių ir neprarastų gero vardo“? 115. O dabar juk 
ne Sekstas Roscijus jam davė šį pavedimą, bet - ir tai 
kur kas svarbiau — pats Sekstas Roscijus, jo garbė ir 
turtai viešai buvo patikėti Titui Roscijui, o jis iš to pel- 
nė ne kokią nors menkutę naudą, bet visiškai išgujo 
mano ginamąjį iš jo dvarų, tris iš jų išsiderėjo sau pa- 
čiam, o dekurionų bei visų municipijaus gyventojų va- 
lią įvertino taip pat, kaip ir savo paties ištikimybę. 
XL. 116. Pažvelkite, teisėjai, į kitus Tito Roscijaus 
poelgius, kad įsitikintumėte, jog neimanoma išgalvoti to- 
kios piktadarybės, kuria jis nebūtų susiteršęs. Apgauti 
savo bendrininką, net ir mažiau svarbiuose reikaluose — 
gėdingiausias poelgis, toks pat gėdingas kaip ir tas, apie 
kurį ką tik kalbėjau; tai visiškai teisinga: juk žmogus 
mano, kad, susiradęs bendrininką, jis užsitikrino pagal- 
bą. Tad kuo gi jam pasikliauti, jei tas, kuriuo jis pasi- 
tikėjo, pakenkė jam pačiam? Be to, griežčiausiai baustini 
tie nusižengimai, nuo kurių sunkiausia apsisaugoti. At- 
sargūs mes galime būti su svetimais žmonėmis, 0 su 
artimaisiais visuomet esame daug atviresni; kaipgi gali- 
me saugotis savo bendrininko? Jau vien tuo, kad jo bijome, 
pažeidžiame teises, kurias jam teikia jo įsipareigojimai. 

Teisingai mūsų protėviai manė, jog nedera padoriu žmo- 
gumi laikyti to, kuris apgavo savo bendrą. 117. Tačiau 
Titas Roscijus ne tik apgavo bendrininką piniginiuose 
reikaluose (nors tai rimtas nusižengimas, tačiau jį, ro- 
dos, galima šiaip taip pakęsti); devynis garbiausius vy- 
rus, savo kolegas pasiuntinybėje, turėjusius bendrus pa- 
vedimus, pareigas, įgaliojimus, jis suklaidino, apvylė, ap- 
suko, išdavė priešininkams, apgavo, pasinaudojęs klasta 
ir neištikimybe; o šie apie jo nusikaltimą ir įtarti nega- 
lėjo, nebandė saugotis bendras pareigas vykdžiusio ko- 
legos, neįžvelgė jo klastingumo, pasitikėjo tuščiomis kal- 
bomis. Dabar dėl jo apgaulės tiems doriausiems žmo- 
nėms priekaištaujama, kad jie buvę nepakankamai ap- 
dairūs, įžvalgūs; o šitas, iš pradžių buvęs išdaviku, vė- 
liau - perbėgėliu, pirmiau bendrininkų planus pranešęs 
priešininkams, vėliau su jais pačiais sudaręs sandėrį, dar 
gąsdina mus ir grasina, būdamas apsirūpinęs trimis dva- 
rais — atlyginimu už nusikaltimą! Pažinę jo gyvenimo 
būdą, tarp daugybės tokių bjaurių niekšybių jūs atrasite 
ir tą piktadarybę, dėl kurios dabar vyksta teismas. 118. 
Štai kaip privalote ieškoti: kur pamatysite daug go- 
džių, daug įžūlių, daug begėdiškų, daug klastingų po- 
elgių, ten, būkite tikri, tarp šitiekos ydų slepiasi nusi- 
kaltimas. Beje, kaip tik šis yra mažiausiai paslėptas, nes 
jis taip aiškiai ir akivaizdžiai matomas, jog nėra reikalo 
jį įrodinėti remiantis kitomis piktadarybėmis, kurias, kaip 
žinoma, padarė šis žmogus; priešingai, šis nusikaltimas 
gali būti kitų piktadarysčių įrodymas, jei tik kartais dėl 
to kiltų abejonių. Ką jūs, teisėjai, manote? Gal jums at- 
rodo, kad anas lanista savo kardą jau visiškai padėjo į 
šalį, o šis jo mokinys menu bent kiek nusileidžia moky- 
tojui“? Jie abu lygiai godūs, panašiai nesąžiningi, tokie 
pat begėdiški, vienodai įžūlūs. 

XLI. 119. Kadangi jau pažinote mokytojo ištikimybę, 
dabar pažinkite ir mokinio teisingumą. Jau sakiau, kad 
iš Roscijų ne kartą buvo reikalauta duoti du vergus 
tardyti. Tu, Titai Roscijau, visada atsakydavai. Aš klau- 
siu tavęs: „Ar tie, kurie reikalavo, nebuvo verti, kad jų 
prašymas būtų išpildytas, ar tavęs nesujaudino likimas 
žmogaus, kurio labui buvo reikalaujama, ar pats reika- 
lavimas nepasirodė tau teisingas?“ Reikalavo garbingiau- 
si ir doriausi mūsų valstybės Žmonės, kuriuos jau anks- 
čiau minėjau; jie taip pragyveno savo gyvenimą, juos 
taip gerbia romėnų tauta, jog neatsirastų nė vieno, ku- 
ris nemanytų esant teisinga visa, ką tik jie pasakytų. 
Reikalavo jie dėl nelaimingiausio, pasigailėjimo verto 
žmogaus, kuris pats sutiktų būti kankinamas, kad tik 
išaiškėtų tiesa apie jo tėvo mirtį. 120. Pagaliau iš tavęs 
buvo reikalaujama tokio dalyko, jog atsisakymas jį vyk- 
dyti tolygus prisipažinimui įvykdžius piktadarystę. Jei 
taip, klausiu tavęs, kodėl atsisakei? Matyt, tiedu vergai 
dalyvavo Seksto Roscijaus nužudyme. Jų pačių aš, kiek 
turiu įgaliojimų, nei kaltinu, nei teisinu, tačiau tai, kad 
taip atkakliai neleidžiate jų apklausti, kelia įtarimą; ka- 
dangi juos laikote tokioje pagarboje, aišku, jog jie žino 
kažką, kas, jeigu jie prasitartų, jums būtų pražūtinga. — 
„Neteisinga vergų klausinėti apie jų šeimininkus.“ — Bet 
apie šeimininkus niekas jų ir neklausinėja; Sekstas Ros- 
cijus yra kaltinamasis, taigi, klausinėdami apie jį, ne- 
klausinėjame apie šeimininką: juk jūs sakotės esą šeimi- 
ninkai! — „Jie yra pas Chrizogoną.“ - Štai kaip! Ką gi, 
tikiu; Chrizogonas taip sužavėtas jų mokytumu bei iš- 
silavinimu, jog tarp savo berniukų, apmokytų įvairiau- 
sių menų bei malonių dalykų, berniukų, surinktų iš to- 
kios daugybės pavyzdingiausių šeimų, panoro turėti ir 
šiuos juodadarbius, išėjusius mokslus Amerijos kaime, 
žemvaldžio ūkyje. 121. Savaime suprantama, teisėjai, kad 

taip nėra; neįtikima, jog Chrizogonas būtų užsidegęs 
meile jų išmokslinimui bei išsilavinimui arba būtų įver- 
tinęs jų stropumą bei sąžiningumą ūkio darbuose. Čia 
kažkokia paslaptis; ir juo uoliau ji slepiama bei saugo- 
ma, juo labiau tampa pastebima ir aiški. XLII. 122. Kas 
gi tai? Gal Chrizogonas, siekdamas nuslėpti savo pikta- 
darybę, nenori duoti tų vergų tardyti? Tokiu būdu, tei- 
sėjai; manau, nereikia visų matuoti vienu matu. Aš kiek 
pajėgiu, niekuo panašiu Chrizogono neįtarių; ir ne da- 
bar pirmąkart man atėjo į galvą tai pasakyti. Kaip pa- 
menate, iš pat pradžių bylą suskirsčiau į tokias dalis: 
paneigti kaltinimą, kurį parengti buvo pavesta Erucijui, 
ir parodyti akiplėšiškumą, kurį įasmenina Roscijai. Bet 
kokia piktadarystė, nusikaltimas ar nužudymas, kuris 
paaiškės, turės būti siejamas su Roscijais. O pernelyg 
didelė Chrizogono įtaka bei galia, mūsų nuomone, sto- 
vi skersai kelio ir yra visiškai nepakenčiamos, todėl jūs, 
kuriems suteikta valdžia, turite ne tik jas susilpninti, 
bet ir už jas nubausti. 123. Aš galvoju taip: žmogus, 
norintis, kad būtų tardomi tie, kuriuos jis žino dalyva- 
vus vykdant žmogžudystę, trokšta, kad būtų išaiškinta 
tiesa; žmogus, atsisakantis duoti juos tardyti, nors ir 
nedrįsta pasakyti žodžiu, tačiau pačiu atsisakymu prisi- 
pažįsta įvykdęs piktadarybę. Kalbos pradžioje, teisėjai, 
jau sakiau, kad apie tų Žmonių nusikaltimus man nesi- 
nori kalbėti daugiau nei to reikalauja byla ar verčia pa- 
ti būtinybė. Juk galima pateikti daugybę įkalčių ir kiek- 
vieną iš jų pagrįsti daugybe argumentų. Tačiau negaliu 
ilgai ir išsamiai kalbėti apie tai, ką paminiu nenoromis, 
vien būtinybės verčiamas. Trumpai paliečiu tik tuos da- 
lykus, kurių jokiu būdu nebuvo galima apeiti; o tai, ką 
tegalima įtarti, apie ką ėmus kalbėti prireiktų smulkaus 
ir išsamaus aptarimo, tai pavedu jūsų protui bei įžval- 
gumui. 


76 


UŽ SEKSTĄ ROSCIJŲ IŠ AMERIJOS 


XLII. 124. Dabar pereinu prie visiems gerai žinomo 
auksinio vardo Chrizogonas“; po šiuo vardu slypi visa 
„bendrovė“. Niekaip nesugalvoju, teisėjai, nei kaip man 
apie jį kalbėti, nei kaip nutylėti. Jei nutylėsiu, atsisaky- 
siu svarbiausios savo kalbos dalies; o jeigu kalbėsiu, 
bijau, kad ne tik Chrizogonas — jis man nieko nereiš- 
kia, - bet ir daugelis kitų manys esą įžeisti. Beje, aplin- 
kybės taip susiklostė, jog, atrodo, nėra reikalo kalbėti 
apskritai apie visų konfiskuoto turto supirkėjų nusikal- 
timus; juk ši byla, be abejonės, yra neįprasta ir ypatin- 
ga. 125. Seksto Roscijaus nuosavybę nupirko Chrizogo- 
nas. Pirmiausia pažiūrėkime, kuo remiantis buvo par- 
duota šio žmogaus nuosavybė arba kaip ji galėjo būti 
parduota? Klausiu, teisėjai, ne tam, kad pasakyčiau, jog 
nedora parduoti niekuo neprasikaltusio žmogaus tur- 
tą — net jei apie tai drąsiai ir atvirai bus kalbama, vargu 
ar Sekstas Roscijus bus toks svarbus žmogus valstybėje, 
kad dėl jo turėtume labiausiai aimanuoti; aš klausiu, 
kaip galėjo pagal įstatymą dėl proskripcijos - Valerijaus 
ar Kornelijaus, tiksliai nežinau", — taigi kaip galėjo pa- 
gal tą įstatymą būti parduota Seksto Roscijaus nuosavy- 
bė? 126. Juk ten, sako, parašyta: „Turi būti parduota 
nuosavybė tų, kurių vardai įrašyti į proskripcijos sąra- 
šus (juose Seksto Roscijaus nėra), arba tų, kurie pri- 
klausė priešininkų stovyklai ir buvo nužudyti“. Kol eg- 
zistavo stovyklos, Sekstas Roscijus palaikė Sulos pusę; 
po to, kai buvo sudėti ginklai ir įsivyravo visiška taika, 
jis, grįžtantis iš puotos, nužudomas. Jeigu tai padaryta 
teisėtai, pripažįstu, kad ir jo turtai parduoti remiantis 
įstatymu; bet jei žinoma, kad jis nužudytas pažeidžiant 
ne tik senus, bet ir naujus įstatymus, tuomet klausiu: 
kokiu būdu, pagal kokį įstatymą galėjo parduoti jo nuo- 
savybę, kokią teisę turėjo tai padaryti? 

XLIV. 127. Nori žinoti, Erucijau, kam šitai taikau? 
Ne tam, kuriam tu norėtum, apie kurį tu galvoji; nes 
Sulą visiems laikams išteisino ir mano žodžiai, pasakyti 
kalbos pradžioje, ir jo paties nepaprastas dorumas. Aš 
tvirtinu, jog visa tai padarė Chrizogonas: jis melavo, 
prasimanė, kad Sekstas Roscijus buvęs priešiškai nusi- 
teikęs pilietis, sakė, kad jis buvęs nužudytas priešinin- 
kų stovykloje, Amerijos pasiuntiniams neleido apie vis- 
ką pranešti Liucijui Sulai. Pagaliau net įtariu, jog Seksto 
Roscijaus turtas apskritai nebuvo pardavinėjamas auk- 
cione; tai, jei jūs, teisėjai, leisite, įrodysiu vėliau. 128. Ma- 
nau, jog įstatyme numatyta diena, iki kurios galėjo būti 
vykdomos proskripcijos bei pardavinėjamas konfiskuo- 
tas turtas; be abejonės, tai - birželio kalendos. Tuo tar- 
pu Sekstas Roscijus nužudytas ir jo turtas parduotas, 
kaip sako, praėjus keliems mėnesiams. Vadinasi, jo nuo- 
savybė nebuvo įrašyta į jokius oficialius sąrašus, ir šitas 
niekšas iš mūsų tyčiojasi išradingiau negu mes mano- 
me, arba, jei ji buvo įrašyta, sąrašai kokiu nors būdu 
buvo suklastoti; nes, kaip žinoma, pagal įstatymus tas 
turtas negalėjo būti parduotas. Suprantu, teisėjai, kad 
ne laiku nagrinėju šį klausimą ir kone nukrypstu į šalį: 
užuot gelbėjęs Seksto Roscijaus galvą, gydau rakštį?. 
Mat jis nesirūpina dėl turto ir nesvarsto apie savo nau- 
dą; mano lengvai pakelsiąs skurdą, jeigu jam nebegrės 
gėdingas įtarimas bei pramanytas kaltinimas. 129. Pra- 
šau jūsų, teisėjai, klausantis likusios nedidelės mano kal- 
bos dalies turėti galvoje, jog kalbu iš dalies savo paties, 
iš dalies Seksto Roscijaus vardu. Kas man pačiam kelia 
pasipiktinimą ir atrodo nepakenčiama, kas, mano nuo- 
mone, palies mus visus, jei nesiimsime priemonių, apie 
tai kalbu savo vardu su liūdesiu ir skausmu širdyje; o 
apie tai, kas siejasi su mano ginamojo gyvybe bei jo 
byla, ką jis pats norėtų išgirsti sau apginti ir būtų tuo 

patenkintas, apie tai, teisėjai, išgirsite baigiamojoje ma- 
no kalbos dalyje. 

XLV. 130. Savo paties vardu, Seksto Roscijaus neįpa- 
reigotas, aš klausiu Chrizogono: pirmiausia, kodėl do- 
riausio piliečio turtas buvo parduotas iš varžytinių, an- 
tra, kodėl žmogaus, neįrašyto į proskripcijos sąrašus ir 
nežuvusio kaip priešininkas, turtas buvo parduotas, nors 
įstatymas nukreiptas tik prieš anksčiau minėtus asme- 
nis, kodėl jis parduotas, praėjus kažin kiek dienų po 
įstatyme numatyto termino, kodėl parduotas taip pigiai? 
Jeigu Chrizogonas, kaip paprastai daro niekam tikę, ne- 
dori atleistiniai, panorės visą kaltę suversti savo patro- 
nui, jam tai nepavyks; juk visi žino, kad daug kas pa- 
darė daugybę nusižengimų be Liucijaus Sulos žinios, 
nes pastarasis buvo užsiėmęs itin svarbiais dalykais. 
131. Ar galima pateisinti, kad kas nors liko jo nepaste- 
bėta? Pateisinti negalima, teisėjai, bet tai buvo neišven- 
giama. Jeigu net Galingasis Maloningasis Jupiteris“, ku- 
ris vien galvos linktelėjimu bei savo valia valdo dangų, 
žemę bei marias, dažnai pridaro žmonėms žalos — su- 
griauna miestus, sunaikina derlius tai pašėlusiais vėjais, 
tai nesutramdomomis liūtimis, tai baisinga kaitra, tai 
nepakeliamu šalčiu, — tačiau manome, jog; visa tai įvyks- 
ta ne dėl dieviškosios valios, siekiant žmonių pražūties, 
bet dėl pačios jo galybės bei valdomų reiškinių didu- 
mo, ir, priešingai, matome, kad gėrybės, kuriomis nau- 
dojamės — šviesa, kuria mėgaujamės, oras, kuriuo kvė- 
puojame, - mums duotos ir suteiktos Jupiterio; tad ar 
galime stebėtis, teisėjai, jog Liucijus Sula, vienas vado- 
vaudamas valstybei, valdydamas visą pasaulį, ginklais 
iškovotą valdžios didybę stiprindamas įstatymais, galė- 
jo ko nors nepastebėti? Juk nenuostabu, kad žmogaus 
protas neaprėpia to, ko nepajėgia apimti dieviškoji ga- 
lybė. 132. Tačiau jei nuošaly paliksime tai, kas jau įvy- 
ko, argi iš to, kas vyksta kaip tik dabar, kiekvienam 

netampa aišku, jog visa ko pramanytojas ir kaltininkas 
yra Chrizogonas? Tai jis pasirūpino, kad Sekstas Rosci- 
jus būtų patrauktas į teismą, tai jo autoriteto dėka Eru- 
cijus, kaip pats sakosi, atlieka kaltintojo vaidmenį...* 
XLVL. Tie, kurie turi dvarus salentinų ar brutijų kraš- 
te*', iš kur vos triskart per metus gali gauti žinias, mano 
turį gerai sutvarkytus, patogioje vietoje esančius dvarus. 
133. Štai ir dar vienas“? nusileidžia nuo Palatino“, 
kur stovi jo namai; sielai pradžiuginti jis dar turi žavin- 
gą užmiesčio vilą, be to, daug dvarų, ir visi jie kuo 
puikiausi ir netoli miesto; namai prigrūsti Korinto bei 
Delo vazų, tarp jų ir garsioji autepsa“, už kurią nese- 
niai jis sumokėjo taip brangiai, kad praeiviai, nugirdę, 
kaip šauklys skelbia jos kainą, manė, jog parduodamas 
dvaras. O kiek, jūs manote, jis turi graviruotų sidabri- 
nių indų, kiek kilimų, kiek paveikslų, kiek statulų, kiek 
marmuro? Suprantama, tiek, kiek buvo įmanoma su- 
kaupti vienuose namuose sąmyšio metu, prisiplėšti iš 
daugelio puikiausių šeimų. Ar verta kalbėti apie tai, 
kokią gausią, įvairių menų išmokytą šeimyną jis turi“? 
134. Neminiu įprastų amatų: virėjų, kepėjų, nešikų“; jis 
turi tiek vergų, gebančių pradžiuginti širdį, paglostyti 
klausą, kad kasdien visa apylinkė aidi dainomis, stygi- 
nių instrumentų bei fleitų muzika ir naktinių puotų 
triukšmu. Kaip jūs, teisėjai, manote, kokių kasdienių iš- 
laidų, kokio pinigų švaistymo reikalauja tokia gyvense- 
na?! Be abejo, dora gyvensena - šitokiuose namuose, jei 
galima pavadinti namais tą ištvirkimo lizdą, tą visoke- 
riopų begėdysčių landynę. 135. O jis pats! Kaip jis, su- 
šukuotais, aliejais išteptais plaukais, lydimas visos svi- 
tos, apsirengusios togomis*", tai šen, tai ten vaikštinėja 
po forumą — tai jūs matote, teisėjai; taip pat matote, 
kaip niekinamai jis žiūri į visus, save vieną žmogumi 
telaikydamas, tik vienas manydamas esąs laimingas ir 

galingas. Jei panorėčiau išvardyti visa, ką jis daro, ko 
siekia, bijau, teisėjai, kad koks nors mažiau prityręs žmo- 
gus pamanytų, jog noriu pakenkti aukštuomenės reika- 
lui bei jos pergalei; tačiau aš turiu teisę peikti visa, kas 
joje man nepatinka, nebijodamas, kad mane palaikys 
priešišku aukštuomenei. 

XLVII. 136. Visi, kurie mane pažįsta, žino: po to, kai 
neišsipildė didžiausias mano noras — kad susitaikytų 
priešiškos pusės — aš, kiek leido menkos ir silpnos ma- 
no jėgos, stengiausi, kad nugalėtų tie, kurie ir nugalėjo. 
Kas tuomet nematė, jog apačios dėl valdžios kovoja su 
aukštą padėtį užimančiais žmonėmis, nešlovingi — su 
kilniais? Blogas būtų buvęs tas pilietis, kuris šioje kovo- 
je būtų neprisidėjęs prie tų, kuriems laimėjus valstybė 
klestėtų viduje ir būtų gerbiama svetur. Esu patenkin- 
tas ir be galo džiaugiuosi, teisėjai, kad kiekvienam grą- 
žinta garbinga padėtis, ir suprantu, jog visa tai įvyko 
dievų valia, romėnų tautos pastangomis ir Liucijaus Su- 
los išminties, galios bei sėkmės dėka. 137. Kad nubausti 
tie, kurie visokiais būdais kovojo priešininkų pusėje, aš 
neprivalau neigti; kad pagerbti tie vyrai, kurie tų įvy- 
kių metu pasižymėjo nepaprastais darbais, aš giriu. Ma- 
nau, tam ir kovota, kad tai būtų pasiekta, ir prisipažįs- 
tu, to paties siekiau ir aš. Tačiau jei ginklų buvo imtasi 
vien tam, kad niekingi Žmonės praturtėtų iš svetimų 
pinigų ir užgrobtų bet kurio piliečio turtą, be to, neva- 
lia ne tik veiksmais tam pasipriešinti, bet ir žodžiais 
peikti, - tuomet iš tiesų šis karas atnešė romėnų tautai 
ne atgimimą ir atsinaujinimą, bet priespaudą ir paver- 
gimą. 138. Tačiau taip anaiptol nėra, nieko panašaus, 
teisėjai! Jeigu šiems žmonėms duosite atkirtį, jūs ne tik 
nepakenksite aukštuomenės reikalui, bet dar labiau jį 
išaukštinsite. 

XLVIII. Žmonės, norintys peikti aukštuomenę, skun- 
džiasi pernelyg didele Chrizogono galia, o tie, kurie lin- 
kę ją girti, teigia, kad tokia galia jam neduota. Dabar 
nėra pagrindo būti tokiam kvailam ar tokiam nedoram, 
kad sakytų: „Jeigu man būtų leista, pasakyčiau!“ Pra- 
šom sakyti. „Aš padaryčiau!“ Prašom daryti; niekas ne- 
trukdys. „Aš priimčiau sprendimą!“ Priimk, tik teisin- 
gą; visi pritars. „Aš nuteisčiau!“ Visi pagirs, jei teisi 
dorai ir įprasta tvarka. 139. Kol buvo būtinybė ir pačios 
aplinkybės to reikalavo, valdžia buvo vieno žmogaus 
rankose. Po to, kai išrinko magistratus ir išleido įstaty- 
mus“, kiekvienam grąžinti jo įgaliojimai bei įtaka. Jei 
tie, kuriems jie grąžinti, panorėtų juos išlaikyti, galėtų 
turėti juos amžinai; bet jeigu jie žudys, grobs, be jokio 
saiko švaistys pinigus arba visam tam pritars — aš, ne- 
norėdamas griežčiau pasakyti, kad tai netaptų prana- 
šyste, pasakysiu tik tiek: jeigu mūsų išgirtoji aukštuo- 
menė nebus dora, narsi bei gailestinga, tuomet savo pa- 
reigas turės užleisti Žmonėms, pasižymintiems šiomis 
savybėmis. 140. Todėl tesiliauja teigę, jog netinkamai 
kalbėjo kiekvienas, pasisakęs atvirai ir teisingai, tesiliauja 
Chrizogono reikalą laikę savo pačių reikalu, tesiliauja 
manę, jog Chrizogono įžeidimas paliečia ir juos pačius, 
tesusimąsto, ar ne gėdinga, ar ne apgailėtina, kad žmo- 
nės, negalėję pakęsti raitelių klestėjimo“, pakenčia nie- 
kingiausio vergo viešpatavimą. Šis viešpatavimas, teisė- 
jai, anksčiau atsiskleidė kituose dalykuose; kokį kelią 
dabar jis sau tiesia, kokiu taku suka, jūs matote, teisė- 
jai: jis kėsinasi į jūsų sąžiningumą, į jūsų priesaikas, į 
jūsų teismus - į tai, kas valstybėje dar liko šventa ir 
lėti? Net čia nori būti galingas? O varge, kokia nelaimė! 
Prisiekiu Herkuliu, kremtuosi ne dėl to, kad bijočiau jo 
įsigalėjimo, bet dėl to, kad jis išdrįso, kad tikėjosi kaip 

nors paveikti tokius vyrus kaip jūs, kad būtų pražudy- 
tas nekaltas žmogus - štai dėl ko aš aimanuoju. 
XLIX. Nejaugi aukštuomenė, iš kurios tiek tikėtasi, gin- 
klais susigrąžino valdžią valstybėje vien tam, kad at- 
leistiniai ir vergai, tenkindami savo užgaidas, švaistytų 
kilmingųjų turtus, kėsintųsi į mūsų nuosavybę bei gy- 
vybę? 142. Jei taip, prisipažįstu, jog klydau, trokšda- 
mas, kad tai įvyktų, prisipažįstu, jog buvau beprotis, 
prijausdamas kilmingiesiems, nors jiems prijaučiau pats 
neimdamas ginklo į rankas, teisėjai. Tačiau jei aukštuo- 
menės pergalė taps valstybės ir romėnų tautos garbe 
bei gerove, tuomet kiekvienam garbingam ir kilniam 
žmogui mano kalba tikrai turi būti kuo maloniausia. 
Jeigu kas nors mano, kad, kai peikiamas Chrizogonas, 
užgaunamas jis pats bei jo ginamas reikalas, tai jis ne- 
žino, koks tas reikalas ir, galima sakyti, nepažįsta pats 
savęs; juk aukštuomenės reikalas dar labiau suspindės, 
jei bus duotas atkirtis visiems niekdariams, o tas nedo- 
riausias Chrizogono užtarėjas, kuris laikosi tokių pačių 
pažiūrų, atsiribodamas nuo šio reikalo nukentės. 

143. Visa tai, kaip jau minėjau, kalbu savo vardu; tai 
išsakyti mane paskatino valstybės gerovė, mano skaus- 
mas bei šitų žmonių neteisingumas; Sekstas Roscijus nie- 
kuo nesipiktina, nieko nekaltina, nesiskundžia praradęs 
tėvo palikimą; kaimietis žemdirbys, nepažįstąs žmonių 
būdo, tiki, jog visa, kas įvykdyta, kaip jūs sakote, su 
Sulos žinia, įvykdyta pagal paprotį, įstatymą, tautų tei- 
sę. 144. Jis trokšta iš čia išeiti išteisintas, išsivadavęs 
nuo bjauraus kaltinimo; jei atsikratys šio nepelnyto įta- 
rimo, ramiai pakęs visų gėrybių netektį; jis prašo ir mal- 
dauja tavęs, Chrizogonai, — jeigu jis nepasinaudojo nie- 
kuo iš tokių gausių tėvo turtų, jei jis niekur tavęs ne- 
apgavo, jei kuo sąžiningiausiai viską atidavė, atskaičia- 
vo, atsvėrė, jei net rūbą, kuriuo pats buvo prisidengęs, 

ir žiedą, kurį nešiojo ant piršto“, atidavė tau, jei iš vi- 
sos nuosavybės nepasiliko nieko, išskyrus savo paties 
nuogą kūną, - leisk jam, nekaltam, draugams padedant 
stumti savo elgetišką gyvenimą. L. 145. „Mano dvarus 
tu valdai, o aš gyvenu iš kitų gailestingumo; sutinku su 
tuo, nes esu ramaus būdo ir manau, jog tai neišvengia- 
ma. Mano namai tau atviri, o man užrakinti; taikausi 
su tuo. Mano gausia šeimyna tu naudojiesi, o aš netu- 
riu nė vieno vergo; kenčiu ir manau, kad tai reikia iš- 
kęsti.“ Ko dar nori? Kodėl mane persekioji, kodėl puo- 
li? Kaip, tavo manymu, galiu pakenkti tavo norams? 
Kaip kenkiu tavo gerovei? Kokiu būdu stoviu tau sker- 
sai kelio? Jei nori nužudyti žmogų dėl grobio - tu jį jau 
gavai; ko dar trokšti? Jei nori mane nužudyti dėl prie- 
šiškumo — koks priešiškumas gali būti tarp tavęs ir to, 
kurio dvarus užgrobei anksčiau nei pažinai jį patį? Jei- 
gu iš baimės — nejaugi bijai žmogaus, kuris, kaip matai, 
pats nesugeba nukreipti nuo savęs tokios baisios netei- 
sybės? Bet jeigu tu stengiesi pražudyti čia esantį Sekstą 
Roscijų kaip tik todėl, kad turtas, priklausęs jo tėvui, 
atiteko tau, argi kartu neparodai, jog baiminies dėl to, 
ko turėtum bijoti mažiau nei visi kiti: kad proskribuotų 
tėvų turtas kada nors nebūtų grąžintas jų vaikams? 
146. Klysti, Chrizogonai, jei, vildamasis išlaikyti sa- 
vo pirkinį, labiau pasitiki mano ginamojo mirtimi negu 
tais darbais, kuriuos nuveikė Liucijus Sula“'. Jeigu nėra 
priežasties, dėl kurios tu norėtum šį nelaimingą žmogų 
įstumti tokion baision nelaimėn, jeigu jis viską, išskyrus 
savo gyvybę, atidavė tau, ir iš tėvo palikimo nenuslėpė, 
nieko nepasiliko bent jau atminčiai, tai - vardan nemir- 
tingųjų dievų! — iš kur tas neregėtas žiaurumas, iš kur 
tas žvėriškas, laukinis tavo būdas? Ar yra kada nors 
buvęs toks piktadarys plėšikas, toks žiaurus piratas, ku- 
ris, galėdamas visą grobį gauti be kraujo praliejimo, no- 

rėtų nuo savo priešininko nuplėšti sukruvintus šarvus? 
147. Juk tu žinai, kad Sekstas Roscijus nieko nebeturi, 
nieko nedrįsta daryti, nieko negali padaryti, niekada ne- 
bandė kaip nors tau kenkti, vis dėlto tu užsipuoli tą, 
kurio bijoti negali, kurio neapkęsti tau nėra už ką, ku- 
ris, kaip matai, nebeturi nieko, ką dar galėtum iš jo 
atimti; nebent tau kelia pasipiktinimą, kad žmogus, ku- 
rį išvijai iš tėvonijos nuogą, lyg iš sudužusio laivo, čia, 
teisme, sėdi su drabužiais. Tarsi nežinotum, kad jį mai- 
tina ir rengia Cecilija, Baleariečio duktė, Nepoto sesuo, 
didžiausios pagarbos verta moteris, kuri, turėdama žy- 
miausią tėvą, garbingiausius dėdes bei šauniausią brolį, 
vis tiek, nors ir moteris, savo narsumu pasiekė, jog, at- 
silygindama už garbę, kurią jai teikė jos artimųjų aukš- 
ta padėtis, juos papuošė ne mažesne savo pačios šlove. 

LI. 148. O gal tu laikai nedoru darbu tai, kad Seks- 
tas Roscijus uoliai ginamas? Patikėk manimi, jeigu, at- 
silygindami už jo tėvo vaišingumą, visi žmonės, susiję 
su juo svetingumo ryšiais, panorėtų čia dalyvauti ir iš- 
drįstų atvirai jį ginti, gynėjų nestokotų; 0 jeigu jie visi 
panorėtų nubausti jus už daugybę padarytų neteisybių — 
juk pavojus, gresiantis Sekstui Roscijui, paliečia aukš- 
čiausius valstybės interesus — tuomet, prisiekiu Herku- 
liu, jums nebūtų leista net pasirodyti šioje vietoje. Bet 
dabar jis, žinoma, ginamas ne taip, kad jo priešininkai 
būtų priversti tai sunkiai pakelti ir manytų, jog priešiš- 
kos pusės galia viršija jų jėgas. 149. Namie jo reikalus 
tvarko Cecilija“, o forume ir teisme juo rūpintis, kaip 
matote, apsiėmė Markas Mesala“; jis ir pats imtųsi gin- 
ti Sekstą Roscijų, jei būtų vyresnis ir ryžtingesnis; ka- 
dangi pasakyti ginamąją kalbą jam kliudo jaunystė bei 
drovumas, puošiantis jo amžių, ginti bylą jis perdavė 
man, žinodamas, jog trokštu ir privalau jam padaryti 
šią paslaugą, o jis pats savo atkaklumu, išmintimi, įtaka, 

uolumu pasiekė, kad Seksto Roscijaus gyvybė būtų iš- 
plėšta iš galvažudžių rankų ir patikėta teisėjų sprendi- 
mams. Nėra abejonės, teisėjai, kad kaip tik už tokią 
aukštuomenę kovojo didžioji piliečių dalis; jie ėmėsi gin- 
klo, kad būtų grąžintos piliečių teisės kilmingiesiems, 
pasirengusiems daryti tai, ką, kaip matote, daro Mesa- 
la: apginti nekalto žmogaus gyvybę, duoti atkirtį netei- 
sybei, parodyti savo galią gelbėjant, o ne pražudant ki- 
tą; jeigu taip elgtųsi visi aukštos kilmės žmonės, ir vals- 
tybė mažiau nuo jų kentėtų, ir jie patys - nuo pavydo. 

LII. 150. Tačiau jeigu mes, teisėjai, negalime išprašy- 
ti Chrizogono pasitenkinti mūsų turtais ir nesikėsinti į 
gyvybę, jeigu jo neįmanoma įtikinti, kad, atėmęs iš mū- 
sų visa, kas mums priklauso, netrokštų išplėšti visiems 
bendros saulės šviesos, jeigu jam nepakanka savo go- 
dumo patenkinti pinigais ir reikia savo žiaurumą paso- 
tinti krauju, Sekstui Roscijui, kaip ir visai valstybei, te- 
liko vienas išsigelbėjimas, viena viltis - jūsų ankstesnis 
gerumas bei gailestingumas. Jeigu šie bruožai dar išli- 
ko, net dabar galime jaustis saugūs; 0 jei žiaurumas, 
šiandien vyraujantis mūsų valstybėje, padarė jūsų šir- 
dis - to būti, be abejo, negali! —- kietesnes ir atšiaures- 
nes, tuomet, teisėjai, viskas baigta; verčiau pragyventi 
amžių tarp žvėrių nei būti tarp tokių baisenybių. 151. 
Ar tam jūs buvote išsaugoti, ar tam išrinkti, kad pa- 
smerktumėte mirčiai žmones, kurių šie plėšikai ir žmog- 
žudžiai nesugebėjo nugalabyti? Geri karvedžiai, reng- 
damiesi mūšiui, paprastai karius pastato toje vietoje, kur, 
jų manymu, ims bėgti priešai, kad netikėtai užpultų bėg- 
lius. Be abejonės, panašiai galvoja ir šitie turto supirkė- 
jai: neva tokie garbingi vyrai kaip jūs čia sėdite tam, 
kad sučiuptumėte išsprūdusius iš jų rankų. Teneleidžia 
dievai, teisėjai, kad ši įstaiga, mūsų protėvių pavadinta 
visos tautos pasitarimo vieta“, būtų laikoma plėšikų tvir- 

tove! 152. O gal, teisėjai, jūs iš tiesų nesuprantate, jog 
nieko kito čia nesiekiama, tik kaip nors pražudyti pro- 
skriptų vaikus ir, pasinaudojant jūsų nuosprendžiu bei 
Sekstui Roscijui gresiančiu pavojumi, pradėti tai vykdy- 
ti? Ar galima abejoti, kas įvykdė piktadarybę, kai vie- 
noje pusėje jūs matote konfiskuoto turto pirkėją, priešą, 
žudiką, kartu ir kaltintoją, o kitoje — vargšą sūnų, bran- 
gų jo artimiesiems, kuris ne tik nėra kaltas, bet ir joks 
įtarimas negali ant jo kristi? Argi jūs nematote, jog Seks- 
tui Roscijui kelia grėsmę vien tai, kad jo tėvo turtas 
buvo parduotas iš varžytinių? 

LII1. 153. Jeigu apsiimate vykdyti šių žmonių užma- 
čias bei pažadate savo paramą šiame reikale, jeigu čia 
sėdite vien tam, kad pas jus vestų sūnus žmonių, kurių 
turtas buvo parduotas, tuomet — vardan nemirtingųjų 
dievų! - saugokitės, teisėjai, kad nepasirodytų, jog jūs 
davėte pradžią naujoms, daug žiauresnėms proskripci- 
joms. Ankstesniųjų, nukreiptų prieš pajėgusius laikyti 
rankoje ginklą, senatas neparėmė, kad neatrodytų, jog 
valstybės tarybai sutinkant priimama žiauresnė bausmė 
nei nustatyta pagal protėvių papročius; jeigu jūs šiame 
teisme neatstumsite, nenukreipsite nuo savęs šių naujų- 
jų proskripcijų, vykdomų prieš anų žmonių sūnus, net 
vaikus, kūdikius, tebesančius vystykluose, tuomet — pri- 
siekiu nemirtingaisiais dievais! — jūs pamatysite, kas iš- 
tiks mūsų valstybę. 

154. Išmintingiems žmonėms, kuriems suteikta tokia 
galia ir įtaka, kokią turite jūs, pirmiausia dera gydyti 
tas valstybės ligas, nuo kurių ji labiausiai kenčia. Tarp 
jūsų nėra nė vieno nesuprantančio, kad romėnų tauta, 
kadaise laikyta pačia maloningiausia savo priešams, da- 
bar užsikrėtusi žiaurumu piliečiams. Kaip tik jį vykite iš 
mūsų tarpo, teisėjai! Neleiskite jam ilgiau užsibūti mūsų 
valstybėje! Jis kenksmingas ne tik tuo, kad Žiauriausiai 

išnaikino tiek piliečių, bet ir tuo, kad patys geraširdiš- 
kiausi žmonės, nuolat regėdami kitų nelaimes, prarado 
gebėjimą atjausti. Juk, kas valandą regėdami ar girdėda- 
mi ką nors Žiauraus, net iš prigimties švelnūs žmonės 
dėl nuolatinių sukrėtimų praranda žmogiškumą. 


APIE GNĖJAUS POMPĖJAUS 
KARINĘ VALDŽIĄ! 


Už Manilijaus įstatymą 


I. 1. Nors man visada nepaprastai malonu regėti gau- 
sų jūsų susirinkimą, o ši vieta“ visada atrodė pati tin- 
kamiausia valstybės reikalams svarstyti ir pati garbin- 
giausia prabilti į jus, kviritai?, tačiau žengti pro šiuos 
šlovės vartus, visuomet atvirus kiekvienam doram pi- 
Liečiui, ligi šiol man trukdė ne mano paties nenoras, bet 
gyvenimo taisyklės, kurių aš laikiausi nuo pat jaunys- 
tės. Kol dar nedrįsau prisiartinti prie šios garbingos vie- 
tos, manydamas, jog čia tegalima atnešti vien tai, kas 
pasiekta gabumais ir ištobulinta uoliu darbu, visą savo 
laiką stengiausi skirti patekusiems į bėdą draugams'. 
2. Taigi ant šitos pakylos niekada netrūko žmonių, gy- 
nusių jūsų reikalus, 0 mano doras ir nepriekaištingas 
triūsas ginant privačių asmenų reikalus sulaukė puikaus 
jūsų atpildo. Nes tuomet, kai, atidėjus komicijus?, tris- 
kart visose centurijose mane pirmą paskelbė išrinktą pre- 
toriumi“, nesunkiai supratau, kviritai, ką apie mane ma- 
note ir ką kitiems nurodote. Dabar, kai pelniau toki 
autoritetą, kokį jūs panorote man duoti suteikdami gar- 
bingas pareigas, kai taip įgudau kalbėti apie valstybės 
reikalus, kaip tegali veiklus Žmogus kone kasdien teis- 
me sakydamas kalbas, aš, suprantama, visą savo auto- 
ritetą, kiek tik jo turiu, panaudosiu labui tų Žmonių, 

kurie man jį suteikė, o visą savo iškalbą, kiek pavyko 
ją ištobulinti, pasistengsiu parodyti pirmiausia tiems, ku- 
rie manė esant tikslinga savo sprendimu mane už tai 
apdovanoti. 3. Be to, matau, jog reikia džiaugtis tuo, 
kad man, nepratusiam kalbėti nuo šios pakylos, pasiū- 
lyta pasisakyti tokiu reikalu, kurį svarstant niekam ne- 
gali pritrūkti iškalbos. Mat kalbėti reikia apie nepapras- 
tą ir ypatingą Gnėjaus Pompėjaus šaunumą; lengviau 
rasti tokios kalbos pradžią nei pabaigą. Todėl kalbant 
reikia ieškoti ne žodžių gausumo, o saiko. 

II. 4. Taigi kalbą pradedu nuo to, nuo ko prasideda 
visas reikalas: sunkų ir pavojingą karą su jūsų duokli- 
ninkais bei sąjungininkais pradeda du galingiausi kara- 
liai Mitridatas ir Tigranas", kurie - vienas mūsų palik- 
tas ramybėje, kitas jau mūsų paerzintas — nusprendė, 
kad jiems pasitaikė proga užgrobti Aziją“. Romėnų rai- 
teliai, garbingiausi vyrai, įdėję didelius pinigus į mo- 
kesčių, imamų iš jūsų duoklininkų, rinkimą?, kasdien 
gauna laiškus iš Azijos; kadangi mane su šiuo luomu 
sieja glaudūs ryšiai, man jie pavedė kartu su visos vals- 
tybės gerove pasirūpinti ir jų pačių reikalais. 5. Jiems 
pranešama, jog Bitinijoje, kuri dabar jau yra jūsų pro- 
vincija'", esą sudeginta daugybė kaimų; Ariobarzano ka- 
ralystė"", besiribojanti su jūsų duoklininkų žemėmis, vi- 
sa esanti priešų valdžioje; Liucijus Lukulas, atlikęs di- 
delius žygdarbius, pasitraukiąs iš šio karo; karvedys, 
perėmęs jo įgaliojimus", esąs nepakankamai pasirengęs 
vadovauti tokiam sunkiam karui; vienintelio žmogaus, 
šio karo imperatoriaus“, primygtinai prašą ir reikalaują 
tiek visi sąjungininkai, tiek piliečiai, tik jo ir nieko kito 
biją priešai. 

6. Koks reikalas, jūs matote; dabar pasvarstykite, ką 
daryti. Pirmiausia, man rodos, reiktų kalbėti apie karo 

pobūdį, po to apie jo sunkumą, galiausiai apie impera- 
toriaus išrinkimą. Pagal pobūdį - tai karas, turintis ypač 
sujaudinti jūsų sielas ir įkvėpti didžiulį norą pergalingai 
ji užbaigti: mat paliečiama romėnų tautos šlovė, protė- 
vių jums patikėta, didžiulė visose srityse, bet karo sri- 
tyje didžiausia; paliečiama sąjungininkų bei draugų ge- 
rovė, dėl kurios jūsų protėviai daugsyk sunkiai ir ilgai 
kariavo; paliečiami svarbiausi ir didžiausi romėnų tau- 
tos pajamų šaltiniai, kurių netekę stokotume lėšų ir tai- 
kos puošmenoms, ir karo išlaidoms; paliečiama nuosa- 
vybė daugybės piliečių, kuriais jums reikia pasirūpinti 
ir dėl jų pačių, ir dėl visos valstybės gerovės. 

III. 7. Kadangi jūs visada labiau nei kitos gentys sie- 
kėte garbės bei troškote šlovės, privalote nuplauti gė- 
dingą dėmę, paliktą ankstesniojo karo su Mitridatu!“ 
kuri jau giliai įsigraužė, pernelyg įsisenėjo ir teršia ro- 
mėnų tautos vardą: juk tas, kuris per vieną dieną visoje 
Azijoje, šitokioje daugybėje miestų, tik vienu paliepimu, 
vienu raštišku įsaku išžudė, nukankino visus Romos pi- 
liečius, ligi šiol ne tik negavo bausmės, vertos savo nusi- 
kaltimo, bet nuo to laiko karaliauja jau dvidešimt trejus 
metus, maža to, kad karaliauja — jau nebenori daugiau 
slapstytis Ponto bei Kapadokijos užkampiuose, bet keti- 
na išnirti iš savo tėvo karalystės ir pasisukinėti jūsų 
duoklininkų žemėse, tai yra visos Azijos akyse. 8. Ligi 
šiol mūsų imperatoriai su šiuo karaliumi kariavo taip, 
kad iš karo parsinešdavo tik pergalės ženklus, o ne pa- 
čią pergalę. Triumfavo Liucijus Sula", triumfavo Liuci- 
jus Murena'* pergalės prieš Mitridatą proga, abu — nar- 
siausi vyrai ir garsiausi imperatoriai, tačiau jie triumfa- 
vo taip, kad Mitridatas, parblokštas ir nugalėtas, toliau 
karaliavo. Vis dėlto šiems imperatoriams reikia atiduo- 
Hh pagarbą už tai, ką jie nuveikė, ir atleisti už tai, ką 

paliko neužbaigta, nes Sulą iš to karo į Italiją atšaukė 
valstybės reikalai, o Mureną — Sula". 

IV. 9. Tuo tarpu Mitridatas visą likusį laiką paskyrė 
ne tam, kad priverstų jus pamiršti praėjusį karą, bet 
tam, kad pasiruoštų naujam: pastatęs ir apginklavęs di- 
džiulį laivyną bei iš visų, kokių tik galėjo, genčių surin- 
kęs milžinišką kariuomenę, jis, neva ketindamas pradėti 
karą su savo kaimynais, Bosforo gyventojais“, iki pat 
Ispanijos išsiuntinėjo pasiuntinius su laiškais tiems va- 
dams, su kuriais mes tuomet kariavome!?, - tam, kad 
karas vyktų dviejose vietose, labiausiai nutolusiose vie- 
na nuo kitos, esančiose priešinguose pasaulio kraštuose, 
ir dvi priešų kariuomenės kariautų pagal vieningą pla- 
ną sausumoje ir jūroje, o jūs būtumėte priversti kautis 
dėl Romos valstybės, padaliję pusiau savo jėgas ir nu- 
kreipę jas į priešingas puses. 10. Tačiau pavojų, kylantį 
iš vienos pusės, kur kas stipresnės ir galingesnės — iš 
Sertorijaus ir Ispanijos, - pavyko atremti Gnėjaus Pom- 
pėjaus išmintingų sprendimų, kuriuos jam įkvėpė die- 
vai, bei nepaprastos jo narsos dėka“; kitoje pusėje Liu- 
cijus Lukulas?!, doriausias vyras, vadovavo karui taip, 
kad didžią ir garbingą jo darbų pradžią, man rodos, 
reikėtų priskirti ne jo karo sėkmei, bet narsai, o pasta- 
rąsias nesėkmes?? laikyti ne jo kalte, bet likimu. Apie 
Lukulą aš kalbėsiu kitoje vietoje, kalbėsiu taip, kviritai, 
kad neatrodytų, jog mano žodžiai atima iš jo pelnytą 
šlovę ar priskiria pramanytą. 11. O dabar pasvarstykite 
apie savo valstybės didybę bei garbę (juk nuo to aš ir 
pradėjau savąją kalbą), turinčią pakelti jūsų dvasią. 

V. Mūsų protėviai ne kartą, bent truputį įžeidus mū- 
sų pirklius ar laivų savininkus, skelbė karą. O jūs? Vie- 
nu paliepimu, vienu metu išžudžius šitiek tūkstančių 
Romos piliečių, kaip jūs privalote elgtis? Vien už tai, 
kad pernelyg išdidžiai buvo kreiptasi į mūsų pasiunti- 

nius, jūsų protėviai panoro užgesinti visos Graikijos švie- 
sulį Korintą"; o jūs paliksite nenubaustą karalių, kuris 
laikė sukaustytą grandinėmis, plakė rykštėmis ir Žiau- 
riai nukankino romėnų tautos pasiuntinį, konsuliarą“? 
Jie nepakentė, kad Romos piliečių laisvė būtų apribota, 
o jūs už nieką laikysite tai, kad jiems išplėšta gyvybė? 
Jie persekiojo už bent vienu žodžiu įžeistą pasiuntiny- 
bės teisę, o jūs paliksite neatkeršytą nukankinto pasiun- 
tinio mirtį?! 12. Jiems didžiausia garbė už tai, kad jums 
perdavė tokią šlovingą valstybę; žiūrėkite, kad jums ne- 
būtų didžiausia gėda dėl to, kad nesugebėjote apginti 
ir išsaugoti to, ką gavote. 

Ką jūs turite jausti regėdami, kokiame baisiame pavo- 
juje atsidūrė jūsų sąjungininkų gyvybė?! Iš savo karalys- 
tės išvytas karalius Ariobarzanas, romėnų tautos sąjun- 
gininkas ir draugas“; visai Azijai grasina du karaliai, 
pikčiausi ne tik jūsų, bet ir sąjungininkų bei draugų 
priešai; milžiniškas pavojus miestų bendruomenes viso- 
je Azijoje ir Graikijoje verčia tikėtis jūsų pagalbos; trokš- 
tamo imperatoriaus iš jūsų reikalauti jie nedrįsta (ypač 
po to, kai jiems pasiuntėte kitą)“ ir būgštauja, kad tai 
jiems gali atnešti didelių pavojų. 13. Kaip ir jūs, jie mato 
ir jaučia, kad tėra vienintelis vyras, pasižymintis viso- 
mis geriausiomis savybėmis, žino, kad jis yra netolie- 
se“, tad juo labiau jo pasigenda; jie supranta, kad vien 
jo atvykimas, vien jo vardas — nors jis atvyko kariauti 
jūroje — sulaikė ir sulėtino priešų veržimąsi. Kadangi 
jiems nevalia atvirai kalbėti, jie tylėdami maldauja pri- 
pažinti juos esant vertus to paties, ko ir kitų provincijų 
sąjungininkai, kurių gerovę patikėjote tokiam garsiam 
vyrui, maldauja juo primygtiniau, nes į provincijas pa- 
prastai mes su karvedžio įgaliojimais pasiunčiame to- 
kius žmones, kad — net jei jie ir apgina nuo priešų — 
vis tiek jų atvykimas į sąjungininkų miestus nedaug 

tesiskiria nuo priešų antpuolio; o Pompėjus, kaip jie 
anksčiau buvo girdėję, o dabar, jam atvykus, patys ma- 
to, yra toks nuosaikus, toks atidus, toks kilnus, jog lai- 
mingiausi atrodo tie, pas kuriuos jis ilgiausiai užtrunka. 

VI. 14. Taigi jei mūsų protėviai vien dėl savo sąjun- 
gininkų, patys jokios neteisybės neįžeisti, kariavo su An- 
tiochu, su Filipu, su etolais, su pūnais2, su kokiu uolumu 
jums, patyrusiems neteisybę, dera ginti sąjungininkų ge- 
rovę, O drauge ir savo valstybės orumą, juo labiau, kad 
kalbama apie svarbiausius jūsų duoklininkus! Juk kito- 
se provincijose surenkami mokesčiai tokie menki, kviri- 
tai, kad jų vos pakanka pačių provincijų gynybai, o Azija 
išties tokia turtinga ir derlinga, kad savo laukų derlin- 
gumu, savo vaisių įvairumu, savo ganyklų didumu bei 
išvežamų prekių gausumu gerokai pranoksta visas ki- 
tas šalis. Taigi šią provinciją, kviritai, — jei norite išsau- 
goti sėkmę kare bei orumą taikoje — privalote ginti ne 
tik nuo pavojaus, bet net nuo pačios pavojaus baimės. 
15. Mat kituose dalykuose nuostolis patiriamas tik tuo- 
met, kai jau įvyksta nelaimė, tačiau renkant mokesčius 
ne tik ištikusi bėda, bet ir pati jos baimė atneša nuos- 
tolių. Nes kai priešo kariuomenė yra netoliese, net jeigu 
ji dar neužpuolė, paliekamos ganyklos, apleidžiami ari- 
mai, apmiršta jūrų prekyba. Šitaip prarandamos ir pa- 
jamos, gaunamos iš uostų, ir dešimtinė duoklė, ir ga- 
niavos mokestis?; todėl neretai vien dėl pavojaus gando, 
vien dėl karo baimės prarandamas visų metų pelnas. 
16. Tad kaip, jūsų nuomone, turi jaustis tie, kurie moka 
mums mokesčius“, ir tie, kurie juos nuomoja?! bei ren- 
ka“, kai du karaliai su didžiausiomis pajėgomis stovi 
netoliese, kai vienas raitelių antpuolis per trumpiausią 
laiką gali nusinešti visų metų pelną, kai mokesčių nuo- 
mininkai mano, jog daugybei vergų, kuriuos jie laiko 
ganyklose, laukuose, uostuose, sargybos postuose, gre- 

sia didelis pavojus? Nejaugi jūs manote galėsią naudo- 
tis visais šiais dalykais neapsaugoję ne tik nuo nelai- 
mės, bet, kaip minėjau, ir nuo pačios jos baimės tų, 
kurie jums teikia šią naudą? 

VII. 17. Pagaliau jums nevalia neatsižvelgti ir į tai, 
kam aš paskyriau paskutinį skirsnį, ketindamas kalbėti 
apie karo pobūdį: šis karas kelia grėsmę turtui daugy- 
bės Romos piliečių, kuriais jūs, kviritai, kaip tikrai iš- 
mintingi žmonės privalote ypač rūpintis. Pirmiausia vals- 
tybės mokesčių nuomininkai, garbingiausi ir žymiausi 
žmonės, savo lėšas bei piniginius reikalus perkėlė į šią 
provinciją; jų turtas bei nauda jau patys savaime nusi- 
pelno jūsų rūpesčio. Iš tiesų, jei mes visada mokesčius 
laikėme valstybės gyslomis, žinoma, tą žmonių luomą, 
kuris juos renka, teisėtai pavadintume kitų luomų pa- 
matu. 18. Be to, ir kitų luomų veiklūs bei darbštūs žmo- 
nės vieni patys triūsia Azijoje“ — jais, čia nesančiais, jūs 
privalote pasirūpinti, — kiti dideles lėšas įdėjo į šią pro- 
vinciją?. Tad jūsų gerumas turės apsaugoti daugybę 
piliečių nuo nelaimės, o jūsų išmintis — suprasti, jog 
daugelio piliečių nelaimės neįmanoma atsieti nuo visos 
valstybės. Nėra prasmės sakyti, kad jūs, dabar neapgy- 
nę mokesčių nuomininkų, vėliau pergalės dėka susigrą- 
žinsite pajamų šaltinius: juk nei šitie žmonės — dėl juos 
ištikusios nelaimės — mokesčių atpirkti nebegalės, nei 
kiti — iš baimės — to nebenorės. 19. Antra, tai, ko Azijos 
karo pradžioje mus išmokė ta pati Azija ir tas pats Mit- 
ridatas, mes, nelaimės pamokyti, privalome išsaugoti at- 
mintyje: kai daugybė žmonių Azijoje prarado didelius 
pinigus, Romoje, kaip žinome, dėl mokesčių sulaikymo 
sumažėjo kreditas, nes daug vienos valstybės piliečių 
negali prarasti savojo turto taip, kad toji nelaimė nepa- 
liestų dar daugiau žmonių. Apsaugokite valstybę nuo 
šio pavojaus, patikėkite manimi ir tuo, ką jūs patys 

matote: čionykštis kreditas bei piniginiai reikalai, tvar- 
komi čia, Romoje, forume, glaudžiai ir neatskiriamai su- 
siję su pinigų apyvarta Azijoje; pastaroji negali sugriūti, 
tuo pačiu triuškinančiu smūgiu nesužiugdydama pir- 
mųjų. Todėl spręskite, ar bereikia abejoti būtinybe su 
didžiausiu uolumu atsidėti šiam karui, kuriame bus gi- 
namas jūsų garbingas vardas, sąjungininkų gerovė, svar- 
biausios valstybės pajamos, daugybės piliečių turtai, 
glaudžiai susiję su visos valstybės poreikiais. 

VIII. 20. Kadangi apie karo pobūdį jau pasakiau, da- 
bar trumpai pakalbėsiu apie jo sunkumą. Juk man gali 
pasakyti, jog pagal pobūdį karas esąs toks svarbus, kad 
kariauti reikia, tačiau nesąs toks sunkus, jog reiktų bi- 
joti. Čia aš privalau ypač paplušėti, kad kartais jums 
nepasirodytų menkniekis tai, kas reikalauja didžiausio 
dėmesio. O kad visi suprastų, jog Liucijui Lukului aš 
skiriu tokią šlovę, kokios nusipelno narsus vyras, iš- 
mintingas Žmogus ir didis imperatorius, tvirtinu, kad 
prieš jam atvykstant milžiniškos Mitridato kariaunos bu- 
vo apginkluotos ir aprūpintos viskuo, ko reikia karui; 
kad garsiausias bei mums draugiškiausias Azijos mies- 
tas Cizikas?* to paties karaliaus buvo apgultas su di- 
džiausiomis pajėgomis ir staigiai užpultas, bet Liucijus 
Lukulas savo narsa, atkaklumu bei išmintimi išlaisvino 
jį iš didžiausių apgulties pavojų; 21. kad didžiulis ir 
gerai apginkluotas laivynas, vadovaujamas Sertorijaus 
vadų, degdamas baisia neapykanta veržėsi prie Italijos 
krantų, tačiau to paties imperatoriaus buvo nugalėtas ir 
paskandintas; kad, be kita ko, didelės priešų pajėgos 
daugelyje mūšių buvo sunaikintos ir mūsų legionams 
buvo atvertas kelias į Pontą, ligi tol romėnų tautai iš 
visų pusių nepasiekiamą; kad Sinopė ir Amizas“ — mies- 
tai, kuriuose stovėjo karaliaus rūmai, prabangiai išda- 
binti ir visokių brangenybių kupini, bei daugybė kitų 

Ponto ir Kapadokijos miestų tik Lukului atvykus buvo 
paimti, kad karalius, netekęs tėvo bei senelio karalys- 
tės, maldaudamas pagalbos kreipėsi į kitus karalius“, į 
kitas gentis: ir visa tai buvo atlikta nepakenkiant romė- 
nų tautos sąjungininkams bei nesutrikdant mokesčių 


įplaukų. Manau, pakanka tokio pagyrimo, kad jūs, kvi-' 


ritai, įsitikintumėte, jog nė vienas iš besipriešinančių ma- 
no ginamam įstatymui bei reikalui iš šios vietos taip 
nepagyrė Liucijaus Lukulo. 

IX. 22. Dabar galbūt paklausite, kodėl, šitaip susiklos- 
čius aplinkybėms, būsimas karas gali būti toks sunkus? 
Išklausykite, kviritai, mano aiškinimą; juk taip klausti, 
atrodo, yra priežasčių. Pirmiausia, Mitridatas pabėgo iš 
savo karalystės taip, kaip kadaise iš to paties Ponto, 
sakoma, pabėgusi Medėja“; ji, pasakoja mitas, bėgdama 
išmėčiusi savo brolio“ kūno dalis tose vietose, kur ją 
turėjęs persekioti tėvas, tam, kad išbarstytų dalių ran- 
kiojimas bei tėviškas skausmas sulėtintų greitą perse- 
kiojimą. Taip ir Mitridatas, bėgdamas begalę aukso, si- 
dabro bei visokių nuostabių daiktų, kuriuos iš savo pro- 
tėvių buvo paveldėjęs ar ankstesniojo karo metu iš vi- 
sos Azijos prisiplėšęs ir į savo karalystę susivežęs, — 
viską Ponte paliko. Kol mūsų kariai visa tai pernelyg 
uoliai rinko, pats karalius jiems išsprūdo iš rankų. Tai- 
gi Medėjos tėvui — skausmas, o šiems — džiaugsmas 
persekiojimą sugaišino. 23. Išsigandusį bėglį priglaudė 
Tigranas, Armėnijos karalius, kuris nusivylusiam įkvė- 
pė viltį, palūžusiam suteikė jėgų, sugniuždytam grąži- 
no drąsą“. Po to, kai į jo karalystę su kariuomene įžen- 
zė Liucijus Lukulas, prieš mūsų imperatorių buvo su- 
kurstyta dar daugiau genčių. Šioms tautoms, kurių ro- 
mėnų tauta niekuomet nė nemanė pulti ar trikdyti, bu- 
vo ikvėpta baimė: pasklido bauginantis gandas, siaubu 
persmelkęs barbarų sielas, neva mūsų kariuomenė esanti 

atvesta į tuos kraštus, kad apiplėštų turtingiausią ir la- 
biausiai jų gerbiamą šventovę“. Taip daugybė stiprių 
tautų buvo sujaudintos neregėtos baimės. O mūsų ka- 
riuomenė, nors Tigrano karalystėje užėmė miestą ir lai- 
mėjo keletą mūšių, vis tiek ėmė nerimauti, atsidūrusi 
pernelyg tolimose vietose bei ilgėdamasi artimųjų. 
24. Daugiau apie tai nekalbėsiu; viskas baigėsi tuo, kad 
mūsų kariai, užuot žygiavę pirmyn, pareikalavo pirma 
laiko pasitraukti iš tų vietų“. O Mitridatas jau atgavo 
savo galią, surinkęs žmones iš savo karalystės ir gavęs 
pagalbą iš šalies, atsiųstą jam daugelio karalių bei tau- 
tų. Juk, kaip Žinoma, šitaip paprastai esti: sudužusi ka- 
ralių laimė daugeliui žmonių veikiai sukelia užuojautą 
bei norą padėti, ypač tiems, kurie arba patys yra kara- 
liai, arba gyvena karaliaus valdžioje, taip kad karaliaus 
vardas jiems atrodo esąs didis ir šventas. 25. Todėl nu- 
galėtas sugebėjo nuveikti tiek, kiek nepatyręs pralaimė- 
jimo nebūtų drįsęs nė tikėtis. Atgavęs savo karalystę jis 
nesitenkino tuo, kas pranoko jo viltis — kad kada nors 
palytės kojomis žemę, iš kurios buvo išvytas, - bet už- 
puolė mūsų garsiąją kariuomenę nugalėtoją. Leiskite 
man, kviritai, šioje vietoje nutylėti, kaip įprasta po- 
etams*, aprašantiems Romos istoriją, mūsų nelaimę, kuri 
buvo tokia didelė, jog žinia apie ją pasiekė imperato- 
riaus ausis ne pasiuntinio iš mūšio lauko atnešta, bet 
gando iš lūpų į lūpas perduota“. 26. Kaip tik šią sun- 
kią akimirką, patyrus didžiausią karo nesėkmę, Liucijus 
Lukulas, kuris galbūt būtų galėjęs bent iš dalies atitai- 
syti nelaimės padaryią žalą, jūsų įsakymu - mat jūs 
nusprendėte pagal senovinį paprotį apriboti jo įgalioji- 
mų trukmę“ — karius, užbaigusius tarnybos laiką, palei- 
do, o kitus Markui Glabrionui perdavė. Daug dalykų 
tyčia palieku nepaminėjęs, bet juos jūs patys pamėgin- 
kite nuspėti ir suprasti, koks sunkus turės būti šis ka- 

ras, dėl kurio susivienija galingiausi karaliai, kurį at- 
naujina sukiršintos tautos, pradeda nenukentėjusios gen- 
tys ir kurį perima naujas mūsų imperatorius, senajai 
kariuomenei patyrus pralaimėjimą. Man rodos, aš pa- 
kankamai išsamiai paaiškinau, kodėl karas yra būtinas, 
turint galvoje jo pobūdį, ir pavojingas, turint galvoje jo 
sunkumą. Belieka pakalbėti apie imperatorių, kurį rei- 
kia išrinkti šiam karui, kuriam reikia pavesti tokį sun- 
kų uždavinį. 

X. 27. O kad jūs, kviritai, turėtumėte tokią gausybę 
narsių ir dorų vyrų, jog sunku būtų nuspręsti, kurį lai- 
kyti tinkamiausiu tokiam sunkiam uždaviniui ir tokiam 
sunkiam karui vadovauti! Dabar, kai Gnėjus Pompėjus 
yra vienintelis, savo narsa pranokęs ne tik amžininkų 
šlovę, bet ir praeities didžiavyrių atminimą, kas gi, 
sprendžiant šį klausimą, galėtų kelti abejonių? 28. Ma- 
no nuomone, puikus imperatorius privalo pasižymėti 
šiomis keturiomis savybėmis: karo dalykų išmanymu, 
šaunumu, autoritetu, sėkme. Taigi ar kada nors yra bu- 
vęs, ar galėjo būti žmogus, geriau išmanantis karo da- 
lykus? Juk jis, dar visai vaikas būdamas, palikęs mo- 
kyklą bei vaikiškus mokslus, per sunkiausią karą su 
žiauriais priešais išvyko į tėvo kariuomenę, į karo tar- 
nybos mokslus; baigiantis vaikystės metams jis buvo ka- 
rys žymaus imperatoriaus kariuomenėje, o dar visiškai 
jaunas pats tapo didžiulės kariuomenės imperatoriumi““; 
jis dažniau kovėsi su priešais mūšio lauke nei kiti by- 
linėjosi su nedraugais teismuose, daugiau karų pats ka- 
riavo nei kiti knygose perskaitė, daugiau provincijų už- 
kariavo nei kiti užkariauti troško; dar jaunystėje karo 
meno jis išmoko ne iš svetimų pamokymų, bet iš savo 
paties įsakymų, ne iš pralaimėjimų, bet iš pergalių, skai- 
čiavo ne tarnybos metus, bet triumfus“. Ar yra, paga- 
liau, koks nors karas, kuriame jo nebūtų išbandęs 

valstybės likimas? Pilietinis, karas Afrikoje, Užalpinėje 
Galijoje“, Ispanijoje, karas su vergais, jūrų karas“ — įvai- 
raus pobūdžio karai su įvairiais priešais, ne tik šio vie- 
no žmogaus kariauti, bet ir pergalingai užbaigti, rodo, 
jog karo praktikoje nėra tokios srities, kuri nebūtų Ži- 
noma šiam vyrui. 

XI. 29. O ar galima rasti tinkamų žodžių Gnėjaus Pom- 
pėjaus šaunumui apsakyti? Ar galima papasakoti ką 
nors, kas prilygtų Pompėjui arba būtų jums nauja, arba 
kam nors negirdėta? Juk jis pasižymi ne tik tomis dory- 
bėmis, kurios, kaip paprastai manoma, būdingos impe- 
ratoriui — ištverme sunkumuose, drąsa pavojuose, veik- 
lumu dirbant, greitumu užbaigiant, įžvalgumu numa- 
tant. Šiomis savybėmis jis vienas pranoksta visus kitus 
imperatorius, kuriuos mes matėme, apie kuriuos girdė- 
jome. 30. To liudytoja yra Italija, kuri, kaip pripažino 
pats nugalėtojas Liucijus Sula, buvusi išlaisvinta drąsiai 
padedant Pompėjui; liudytoja — Sicilija, kurią jis, iš visų 
pusių apsuptą pavojų, ne baisiu karu, bet greitu spren- 
dimu išgelbėjo; liudytoja Afrika, kuri, prislėgta gausių 
priešų, paplūdo jų pačių krauju“?; liudytoja - Galija, per 
kurią jis, išnaikinęs galus, mūsų legionams atvėrė kelią 
į Ispaniją; liudytoja — Ispanija, kuri daug kartų regėjo 
begales priešų, šio vyro nugalėtų ir sutriuškintų; liudy- 
toja — jau nebe pirmą kartą — Italija, kuri, siaubingo ir 
pavojingo karo su vergais kankinama, šaukėsi toli esan- 
čiojo pagalbos, ir vien grįžtančio laukimas karą susilp- 
nino ir išsekino, o jo pasirodymas - užbaigė ir palaido- 
jo?!. 31. Tai liudija dabar jau visi kraštai, visos svetimos 
gentys bei tautos, visos jūros apskritai ir kiekviena įlan- 
ka bei uostas visose jūrų pakrantėse. Iš tiesų ar atsiras- 
tų visoje jūroje vieta, kuri per šitiek metų būtų turėjusi 
tokią stiprią apsaugą, kad liktų saugi, arba būtų tiek 
nutolusi, kad liktų nežinoma? Kas leidosi į jūrą nejaus- 


100 


APIE GNĖJAUS POMPĖJAUS KARINĘ VALDŽIĄ 


damas pavojaus dėl savo gyvybės ar laisvės, kadangi 
plaukioti tekdavo arba žiemą, arba tada, kai knibždėte 
knibžda piratų? Kas būtų drįsęs pagalvoti, jog tokį sun- 
kų, tokį gėdingą, taip užsitęsusį karą", taip plačiai pa- 
sklidusį ir apėmusį įvairiausius kraštus, galėtų užbaigti 
visi imperatoriai kartu per vienerius metus arba vienas 
imperatorius per daugelį metų? 32. Kokia provincija per 
pastaruosius metus buvo nepasiekiama jūros plėšikams? 
Kokie jums skirti mokesčiai buvo apsaugoti? Kurį iš są- 
jungininkų jūs apgynėte? Kokiam savo laivynui jūs už- 
tikrinote saugumą? Kiek, jūsų manymu, salų apleido 
žmonės, kiek sąjungininkų miestų iš baimės paliko gy- 
ventojai arba užgrobė plėšikai? 

XII. Bet kam aš primenu tai, kas nutiko tolimuose 
kraštuose? Buvo, išties romėnų tautai kadaise buvo bū- 
dinga kariauti toli nuo tėvynės ir savo valstybės pajė- 
gomis ginti sąjungininkų gerovę, o ne savo pačių pasto- 
gę. Ar verta kalbėti apie tai, kad mūsų sąjungininkams 
per pastaruosius metus jūra buvo uždaryta, jeigu net 
mūsų kariuomenė, išskyrus patį viduržemį, negalėdavo 
išplaukti iš Brundizijaus“? Ar verta skųstis, kad tie, ku- 
rie pas mus vykdavo svetimų tautų vardu, patekdavo į 
nelaisvę, jeigu net romėnų tautos pasiuntinius teko iš- 
pirkti iš nelaisvės? Ar verta kalbėti apie tai, kad jūra 
nebuvo saugi pirkliams, jeigu net dvylika liktoriaus kir- 
vių pateko plėšikų galion“*? 33. Ar verta minėti, kad 
garsiausi miestai* Knidas, Kolofonas, Samas bei daugy- 
bė kitų buvo užgrobti, jeigu net jūsų pačių uostai, tie 
uostai, kurių dėka jūs gyvenate ir kvėpuojate, buvo, kaip 
žinote, valdomi piratų? O gal jūs iš tiesų nežinote, jog 
gausiai lankomą, laivų perpildytą Kajetos uostą preto- 
riaus akivaizdoje apiplėšė piratai, o iš Mizeno buvo pa- 
grobti vaikai to žmogaus, kuris anksčiau kovojo prieš 
piratus“? Ar verta aimanuoti dėl pralaimėjimo Ostijoje“, 

atnešusio valstybei gėdą ir nešlovę, jeigu net laivyną, 
kuriam vadovavo romėnų tautos konsulas, kone jūsų 
akivaizdoje piratai užgrobė ir sunaikino? Vardan ne- 
mirtingųjų dievų! Ar galite patikėti, kad vieno žmogaus 
neiįtikimas, dievų suteiktas talentas per tokį trumpą lai- 
ką įstengė atnešti valstybei tokią šviesą, kad jūs, kurie 
dar neseniai regėjote priešų laivyną Tiberio Žiotyse, da- 
bar girdite, jog iki pat okeano nebeliko nė vieno plėši- 
kų laivo“? 34. O kaip greitai šitai buvo padaryta! Nors 
patys tai žinote, vis tiek mano kalboje nevalia to nuty- 
lėti. Kas gi kada nors, leidęsis kelionėn verslo reikalais 
ar siekdamas pelno, per tokį trumpą laiką šitiek vietų 
sugebėjo aplankyti ir tokius didelius atstumus įveikti, 
jei ne Gnėjaus Pompėjaus vadovaujama per jūras besi- 
ritanti veržli karo banga? Nelaukdamas, kol jūra taps 
palanki plaukioti“, jis aplankė Siciliją, išžvalgė Afriką, 
iš ten su laivynu nuvyko į Sardiniją ir šiuos tris vals- 
tybės grūdų aruodus aprūpino patikimiausia įgula bei 
laivynu. 35. Kai iš ten grįžo į Italiją, sustiprinęs įgulo- 
mis bei laivais abi Ispanijas“ ir Užalpinę Galiją, taip 
pat pasiuntęs laivus prie Ilirijos jūros“! krantų, į Achają 
ir visą Graikiją“, dvi Italijos jūras“ jis apginklavo di- 
džiausiu laivynu bei patikimiausia įgula, o pats, pra- 
ėjus keturiasdešimt devynioms dienoms nuo išvykimo 
iš Brundizijaus, visą Kilikiją prijungė prie romėnų vals- 
tybės: visi jūrų plėšikai, kad ir kur jie būtų, buvo arba 
suimti, arba nužudyti, arba pasidavė vieno žmogaus val- 
džiai ir galiai. Kai krėtiečiai pas jį net į pačią Pamfiliją 
pasiuntė pasiuntinius su malonės prašymu, jis neatėmė 
iš jų vilties pasiduoti ir pareikalavo įkaitų“!. Taigi šiam 
karui, tokiam sunkiam, taip prailgusiam, taip toli ir pla- 
čiai išsiplėtusiam, karui, slėgusiam visas gentis ir tautas, 
Gnėjus Pompėjus žiemos pabaigoje pasirengė, prasidė- 
jus pavasariui jį pradėjo, o vasaros viduryje užbaigė. 

XIII. 36. Tai iš tiesų dievų suteiktas, neįtikimas karve- 
džio talentas! O ir kitomis dorybėmis, apie kurias anks- 
čiau užsiminiau“, Gnėjus Pompėjus gausiai ir dosniai 
apdovanotas! Juk iš žymaus ir tobulo imperatoriaus ten- 
ka laukti ne tik karinio talento: esama daug kitų ypa- 
tingų savybių, papildančių ir lydinčių šią dorybę. Pir- 
miausia, kokiu nesavanaudiškumu privalo pasižymėti 
imperatorius! Kokiu nuosaikumu visuose dalykuose! Ko- 
kia ištikimybe pareigai“, kokiu bendravimo laisvumu, 
kokiais gabumais, kokiu kilnumu! Trumpai pasvarstyki- 
me, ar Gnėjus Pompėjus turi šias savybes. Visomis jo- 
mis pasižymi, kviritai, tačiau jas lengviau atpažinti ir 
suprasti lyginant su kitų karvedžių savybėmis, o ne nag- 
rinėjant tik jas vienas. 

37. Iš tiesų ką mes galime manyti apie imperatorių, 
kurio kariuomenėje buvo ir yra parduodamos centurionų 
pareigos? Ar galime tikėti didžius ir kilnius sumany- 
mus dėl valstybės gerovės turint tą žmogų, kuris pini- 
gus, paimtus iš iždo karo reikalams, arba apimtas troš- 
kimo išlaikyti provinciją išdalijo magistratams, arba ap- 
imtas godumo paliko Romoje, kad jie duotų pelną? Jū- 
sų šnabždesys, kviritai, rodo, kad atpažįstate žmonės, 
kurie taip elgėsi; pats aš neįvardiju nė vieno, todėl nie- 
kas, jei nenorės pripažinti savęs kaltu, negalės ant ma- 
nęs pykti. O kas nežino kiek nelaimių, vis per tą impe- 
ratorių godumą, atneša mūsų kariuomenė, kad ir kur ji 
žengtų?! 38. Tik prisiminkite pastarųjų metų imperato- 
rių žygius čia, Italijoje, per Romos piliečių žemes ir mies- 
tus“; tuomet geriau įsivaizduosite, kas dedasi tarp sve- 
timų tautų. Ko, jūs manote, būta daugiau: priešų mies- 
tų, kuriuos pastaraisiais metais sunaikino jūsų kariuo- 
menės ginklai, ar sąjungininkų bendruomenių, kurias nu- 
skurdino jūsų karių rudens stovyklos? Juk negali ka- 
riuomenės sutramdyti tas imperatorius, kuris pats savęs 

nesutramdo, negali griežtai teisti tas, kuris pats nenori 
būti kitų griežtai teisiamas. 39. Ar galime stebėtis, kad 
šis žmogus taip pranoksta visus kitus, po to, kai, jo 
legionams persikėlus į Aziją, nė vienas taikus gyvento- 
jas, kaip kalbama, nenukentėjo ne tik nuo tokios di- 
džiulės kariuomenės rankos, bet ir nuo jos pėdų“? O 
kaip žiemoja jo kariai, kasdien ir iš kalbų, ir iš laiškų 
sužinome: išlaidauti dėl kareivių joks žmogus ne tik 
neverčiamas, bet net norinčiam tai daryti neleidžiama. 
Prieglobstį nuo žiemos pasislėpti, bet ne prieglobstį g0- 
dlumui pasotinti norėjo rasti mūsų protėviai sąjunginin- 
kų ir draugų pastogėje. 

XIV. 40. Pažvelkime, koks jo nuosaikumas kituose da- 
lykuose. Iš kur, jūsų manymu, tas spartumas, iš kur tas 
neįtikimas greitis įveikiant atstumus? Juk ne kokia ypa- 
tinga irkluotojų jėga, ne vairininkų menas, ligi tol ne- 
girdėtas, ne vėjai, ligi tol nepažinti, taip greitai jį nune- 
šė į tolimiausias žemes. Ne, tik jo nesustabdė tai, kas 
kitus paprastai priverčia užgaišti: nei godumas privertė 
ji iš pasirinkto kelio pasukti dėl grobio, nei aistra dėl 
malonumų, nei šalies gražumas dėl linksmybių, nei mies- 
to garsumas dėl apžiūrėjimo“, nei pagaliau nuovargis 
dėl poilsio; į statulas, paveikslus bei kitas graikiškų mies- 
tų puošmenas, kurias kiti manėsi turį teisę išvežti, jis 
neleido sau net pažvelgti. 41. Štai kodėl dabar visi te- 
nykščiai gyventojai į Gnėjų Pompėjų žiūri kaip į žmo- 
gų, ne iš šio miesto atsiųstą, bet iš dangaus nusileidusį; 
tik dabar jie ima tikėti tuo, kas svetimoms tautoms jau 
atrodė neįtikimas ir melagingas prasimanymas, - jog iš 
tiesų kadaise romėnai pasižymėjo nepaprastu nuosaiku- 
mu; tik dabar jūsų valstybės spindesys ėmė skleisti švie- 
są toms gentims; tik dabar jie suvokia, kad pagrįstai jų 
protėviai tais laikais, kuomet mūsų magistratai pasižy- 
mėjo nepaprastu santūrumu, norėjo verčiau tarnauti ro- 

mėnų tautai negu valdyti kitas gentis. 42. Privatiems 
žmonėms, sako, taip lengva pas jį patekti, taip lengvai 
galima pasiskusti dėl padarytų skriaudų, kad jis, gar- 
binga padėtimi pranokęs žymiausius, bendravimo lais- 
vumu atrodo lygus su paprasčiausiais. O koks jo suma- 
numas, koks iškalbos svarumas bei turtingumas — jau 
vien tai imperatoriui teikia nemenką vertę - tai jūs, kvi- 
ritai, ne kartą patys patyrėte, kai jis iš šitos vietos kal- 
bėjo. O kokią pagarbą tarp sąjungininkų pelnė jo duoto 
žodžio laikymasis, jei net visi priešai pripažino jį esant 
nepajudinamą? Jis toks kilnus, jog sunku būtų pasakyti, 
ar priešai kovodami labiau bijojo jo drąsos, ar būdami 
nugalėti vertino jo atlaidumą. Ir kas suabejos, ar šį sun- 
kų karą patikėti tam, kuris, rodos, dievų valia yra gi- 
męs užbaigti visus mūsų laikmečio karus? 

XV. 43. Kadangi ir dalyvaujant karuose, ir vykdant 
karo vado pareigas daug lemia autoritetas, niekam, Ži- 
noma, nekyla abejonių, kad ir šiuo požiūriu šis impera- 
torius visus pralenkia. Kas nežino, kokią reikšmę karo 
eigai turi priešų bei sąjungininkų nuomonė apie mūsų 
imperatorius; juk žinome, kad tokiuose dalykuose kal- 
bos ir gandai ne mažiau už tikras žinias verčia žmones 
niekinti arba bijoti, neapkęsti arba mylėti. Tad kieno 
vardas kada nors buvo garsesnis visame pasaulyje? Kie- 
no darbai prilygo Gnėjaus Pompėjaus žygdarbiams? Dėl 
kokio žmogaus jūs — o tai rodo ypatingą pagarbą — 
priėmėte tokius svarbius ir tokius garbingus sprendi- 
mus? 44. Ar yra koks nors kraštas, toks tolimas, kad 
jo nebūtų pasiekęs gandas apie tą dieną, kai visa ro- 
mėnų tauta, užtvindžiusi forumą, užpildžiusi visas 
šventyklas, iš kurių galima matyti šią vietą““, pareikala- 
vo, kad jos imperatoriumi bendrame visų genčių kare 
būtų tik Gnėjus Pompėjus? Taigi kad daugiau nekalbė- 
čiau ir nesiremčiau kitų žmonių gyvenimo pavyzdžiais, 

įrodinėdamas, kiek daug kare reiškia autoritetas, tebū- 
nie paminėti paties Gnėjaus Pompėjaus visokiausi šau- 
nūs žygdarbiai. Tą dieną, kai jam pavedėte vadovauti 
jūrų karui, vien tik į jį dedamų vilčių, vien jo vardo 
pakako, kad staiga po didžiausio duonos trūkumo ir 
brangumo sektų toks jos atpigimas, kokį vargu ar galė- 
tų suteikti ilgametė taika derlingiausiais metais. 45. Vė- 
liau, kai dėl Ponte mus ištikusios nelaimės, apie kurią 
kiek anksčiau nenoromis užsiminiau?!, mūsų sąjunginin- 
kus apėmė baimė, kai priešų pajėgos ir drąsa išaugo, o 
pakankamai tvirtos apsaugos provincija neturėjo, būtu- 
mėte praradę Aziją, kviritai, jeigu dievų valia kaip tik 
tuo pavojingu metu laiminga romėnų tautos lemtis į 
tuos kraštus nebūtų atvedusi Gnėjaus Pompėjaus. Jo at- 
vykimas sutramdė Mitridatą, dėl neįprastos pergalės iš- 
puikusį, sustabdė Tigraną, didžiulėmis kariaunomis Azi- 
jai grasinantį. Ir kas suabejos, kiek savo narsa gali atlik- 
ti tas, kuris vien savo autoritetu šitiek nuveikė? Ir kaip 
lengvai, turėdamas valdžią bei kariuomenę, išsaugos są- 
jungininkus ir duokles tas, kuris vien savo vardu bei 
gandais apie savo atvykimą juos apgynė. XVI. 46. Ko- 
kią didelę pagarbą šis žmogus yra pelnęs tarp romėnų 
tautos priešų, rodo tai, jog iš tolimiausių vietų, esančių 
skirtinguose žemės kraštuose, per tokį trumpą laiką visi 
jam vienam pasidavė; kretiečių pasiuntiniai, nors jų sa- 
loje ir buvo imperatorius su kariuomene“, pas Gnėjų 
Pompėjų nuvyko kone į pasaulio kraštą ir pareiškė, kad 
visos Kretos miestų bendruomenės nori pasiduoti kaip 
tik jam! Kaip? Argi tas pats Mitridatas nepasiuntė pas 
tą patį Gnėjų Pompėjų pasiuntinio net į pačią Ispaniją? 
Tiesa, žmogų, kurį Pompėjus visada laikė pasiuntiniu, 
tie, kuriems buvo apmaudu, jog kaip tik pas Pompėjų 
jis buvo pasiųstas“, panoro verčiau laikyti žvalgu nei 
pasiuntiniu. Taigi jau dabar, kviritai, galite įsivaizduoti, 

kiek daug šis autoritetas, dar išaugęs daugybės jo žyg- 
darbių bei svarbių jūsų sprendimų dėka, turės galios 
tarp abiejų karalių, kiek daug tarp svetimų tautų. 

47. Man belieka tarti žodį apie Gnėjaus Pompėjaus 
sėkmę: nors niekas negali laiduoti už savo paties laimę, 
kalbėdami apie kitus galime ją prisiminti ir paminėti — 
atsargiai ir nedrąsiai, kaip ir dera žmonėms kalbėti apie 
tai, kas yra dievų galioje. Esu įsitikinęs, kad Maksimui, 
Marcelui, Scipionui, Marijui“ bei kitiems garsiems im- 
peratoriams ne vien dėl jų šaunumo, bet ir dėl jų sėk- 
mės ne sykį buvo suteikta valdžia ir patikėta kariuome- 
nė. Be abejonės, kai kuriems žymiems vyrams vardan 
garbingos padėties, vardan šlovės, vardan didžių darbų 
sėkmingos baigties dievų valia būdavo pasiunčiama ka- 
žin kokia ypatinga sėkmė. Bet apie žmogaus, kurį da- 
bar minime, sėkmę kalbėsiu saikingai: nesakysiu, jog li- 
kimas jam pavaldus, bet pasistengsiu parodyti, jog pra- 
eitį mes atmename, o ateitimi pasitikime — kad nemir- 
tingiesiems dievams mūsų kalba nei įžūli, nei nedėkin- 
ga nepasirodytų. 48. Todėl neketinu garsinti, kokius žy- 
gius jis nuveikė taikos bei karo metu, sausumoje ir jū- 
roje, kokia sėkmė jį nuolat lydėjo, juk jo norams visada 
ne tik piliečiai pritardavo, sąjungininkai paklusdavo, 
priešai nusilenkdavo, bet net vėjai ir audros būdavo 
palankūs; trumpai tepasakysiu, jog niekada nėra buvę 
tokio begėdiško žmogaus, kuris būtų išdrįsęs tylomis 
maldauti nemirtingųjų dievų duoti tokių gausių malo- 
nių, kokias nemirtingieji dievai suteikė Gnėjui Pompė- 
jui. Kad toji laimė jį amžinai lydėtų, kviritai, ir dėl vi- 
suotinės gerovės, ir dėl jo paties privalote trokšti bei 
melstis; tai jūs ir darote. 

49, Tad jei karas toks neišvengiamas, jog negalime 
nekreipti į jį dėmesio, toks sunkus, jog kariauti reikia 
kuo rūpestingiau, ir jei jam vadovauti galite paskirti 

imperatorių, pasižymintį puikiu karo dalykų išmanymu, 
nepaprastu šaunumu, pagarsėjusį autoritetu, ypatinga 
sėkme, nejaugi dar abejosite, ar pasinaudoti ta didžia 
malone, dievų jums suteikta ir dovanota, kad išsaugo- 
tumėte ir išgarsintumėte valstybę? XVII. 50. Net jeigu 
Gnėjus Pompėjus šiuo metu gyventų Romoje kaip pri- 
vatus asmuo, vis tiek tokiam sunkiam karui jį reiktų 
išrinkti ir pasiųsti; dabar, kai šalia kitų didžiausių pri- 
valumų prisideda ta palanki aplinkybė, jog jis yra kaip 
tik tose vietose, kad pats turi kariuomenę ir iš kitų kar- 
vedžių gali ją tučtuojau perimti“, — ko gi dar laukia- 
me? Kodėl mes, nemirtingųjų dievų vadovaujami, žmo- 
gui, kuriam buvome patikėję kitus darbus, atnešusius 
valstybei didžiausią gerovę, nepatikime ir šio karo su 
karaliais? 

51. Tačiau Kvintas Katulas, žymiausias ir valstybei la- 
biausiai atsidavęs vyras, jūsų apdovanotas didžiausio- 
mis malonėmis, bei Kvintas Hortenzijus“, žmogus, išsi- 
skiriantis garbingiausia padėtimi, turtais, dorumu bei ga- 
bumais, šiai nuomonei nepritaria. Daugeliu atvejų jų 
nuomonė jums buvo ir turėjo būti ypač svarbi — tai aš 
pripažįstų; tačiau šiuo atveju, nors jūs ir žinote priešin- 
gas šių narsiausių bei žymiausių vyrų nuomones, pali- 
kę jas nuošaly paieškokime tiesos, remdamiesi pačiais 
įvykiais bei protu. Tai padaryti juo lengviau, nes tie 
patys žmonės sutinka, jog visa, kas ligi šiol mano pa- 
sakyta, yra teisinga — kad karas esąs neišvengiamas ir 
sunkus, ir kad vienintelio Gnėjaus Pompėjaus asmenyje 
puikiausiai dera visos būtinos savybės. 

52. Ką gi sako Hortenzijus? Jeigu reikia suteikti neri- 
botą valdžią vienam žmogui, vienintelis Pompėjus yra 
to vertas, tačiau nedera vienam visko atiduoti. Paseno 
jau šis teiginys, pačiais faktais paneigtas kur kas labiau 
nei žodžiais. Juk lygiai taip pat tu, Kvintai Hortenzijau, 

pasitelkęs visus savo kalbos išteklius bei nepaprastą 
gražbylystę, įtikinamai bei iškalbingai senate pasisakei 
ir prieš narsų vyrą Aulą Gabinijų, kai jis paskelbė įsta- 
tymą dėl vieno imperatoriaus paskyrimo karui su pira- 
tais, taip pat iš šitos vietos itin išsamiai kalbėjai prieš tą 
įstatymą“. 53. Ir ką gi? Prisiekiu nemirtingaisiais die- 
vais, jeigu tuomet tavo nuomonė romėnų tautai būtų 
reiškusi daugiau negu jos pačios gerovė bei tikroji nau- 
da, argi mes šiandien turėtume tokią šlovę, ar valdytu- 
me visą pasaulį? Gal, tavo manymu, valdėme tada, kai 
romėnų tautos pasiuntiniai, kvestoriai ir pretoriai buvo 
imami į nelaisvę, kai ir privatus, ir valstybinis grūdų 
tiekimas iš visų provincijų mums būdavo sulaikomas, 
kai visos jūros mums buvo uždarytos, tad nei priva- 
čiais, nei valstybės reikalais negalėdavome vykti į užjū- 
rio kraštus? 

XVIII. 54. Ar kada nors anksčiau buvo tokia miesto 
bendruomenė - nekalbu apie atėniečius, kadaise, sako- 
ma, plačiai viešpatavusius mariose, nei apie kartaginie- 
čius, turėjusius galingą laivyną ir buvusius puikiais jū- 
rininkais, nei apie rodiečius, ligi šiol garsėjančius jūrei- 
vystės menu, — ar buvo kada nors anksčiau tokia ben- 
druomenė arba salelė, tokia maža ir silpna, jog pati sa- 
vo jėgomis nebūtų apgynusi savo uostų, laukų ar ko- 
kios nors savo žemės bei pakrantės dalies? Bet, o Her- 
kuli, metų metus prieš Gabinijaus įstatymą toji romėnų 
tauta, kurios vardas iki pat mūsų laikų garsėjo kaip 
jūros mūšyje nenugalimas, prarado didelę, net didžiau- 
sią dalį ne tik savo naudos, bet ir orumo bei valdžios. 
55. Mes, kurių protėviai jūroje pranoko karalių Antio- 
chą ir Persėją“, o visuose jūrų mūšiuose nugalėjo kar- 
taginiečius, labiausiai prityrusius ir geriausiai išma- 
nančius jūreivystę, mes jau niekur nebegalėjome var- 
žytis su piratais. Mes, kurie anksčiau ne tik Italiją 

apsaugodavome, bet ir savo valstybės autoritetu suge- 
bėdavome užtikrinti visų sąjungininkų saugumą net ir 
tolimiausiuose kraštuose, tuo metu, kai nieko nebijojo" 
net Delo sala, esanti taip toli nuo mūsų Egėjo jūroje, į 
kurią iš visų šalių suplaukdavo pirkliai su prekėmis bei 
kroviniais, nepaprastai turtinga, tačiau mažutė ir įtvir- 
tinimų neturinti sala, - mes ne tik provincijų, Italijos 
pakrančių bei mūsų uostų, bet net ir Apijaus kelio tu- 
rėjome vengti“. Ir tais laikais romėnų tautos magistra- 
tai nesigėdijo lipti ant šios pakylos, kurią mūsų protė- 
viai paliko mums papuoštą laivų pirmgaliais bei gro- 
biu, paimtu iš nugalėtų laivynų“!. 

XIX. 56. Tąsyk romėnų tauta neabejojo, kad tu, Kvin- 
tai Hortenzijau, ir tie, kurie tau pritarė, gerų ketinimų 
skatinami išsakėte savo nuomonę; vis dėlto, sprendžiant 
visuotinės gerovės klausimą, ta pati romėnų tauta pa- 
noro verčiau pasikliauti savo pačios skausmu nei jūsų 
patarimu. Taigi vienas įstatymas, vienas vyras, vieneri 
metai ne tik išgelbėjo mus nuo nelaimės ir gėdos, bet ir 
nulėmė tai, kad pagaliau tapome tikraisiais visų genčių 
bei tautų valdovais sausumoje bei jūroje. 57. Dar labiau 
nedora man atrodo tai, jog ligi šiol priešinamasi — ken- 
kiant (kaipgi turėčiau sakyti?) Gabinijui ar Pompėjui, 
ar, teisingiau, jiems abiems, — kad Aulas Gabinijus, Gnė- 
jui Pompėjui prašant ir reikalaujant“*, būtų paskirtas le- 
gatu. Kas iš jų: ar tas, kuris prašo, nėra vertas gauti 
norimą legatą tokiam sunkiam karui — tuo tarpu kiti 
sąjungininkams apiplėšti bei provincijoms nuniokoti ką 
panorėję pasiimdavo legatais, — ar tas, kurio įstatymo 
dėka romėnų tauta ir visos gentys atgavo gerovę bei 
orumą, nėra vertas dalytis garbe su tuo imperatoriumi 
ir ta kariuomene, kurie kaip tik jam pritariant ir prisi- 
imant atsakomybę buvo išrinkti? 58. Juk Gajus Falcidi- 
jus, Kvintas Metelas, Kvintas Celijus Latinienzas, Gnė- 

jus Lentulas, metus atbuvę liaudies tribūnais, kitais me- 
tais galėjo būti legatai; ir tik dėl vieno Gabinijaus pri- 
reikė rodyti ypatingą griežtumą; tuo tarpu kaip tik jis 
šiame kare, vykstančiame pagal Gabinijaus įstatymą, prie 
šio imperatoriaus ir šioje kariuomenėje, kurią jūsų spren- 
dimu pats surinko, turėtų naudotis ypatingomis teisė- 
mis. Tikiuosi, kad konsulai pateiks senatui svarstyti 
klausimą apie jo išrinkimą legatu; o jeigu jie dvejos ar 
kliudys, aš pats pažadu pateikti šį klausimą, ir niekieno 
priešiškas ediktas nesukliudys man, pasitikinčiam jūsų 
parama, ginti jūsų teises bei privilegijas“; ir nepaklau- 
sysiu nieko, išskyrus intercesiją“', nors manau, kad tie 
patys žmonės, kurie ja grasina, dar kartą pasvarstys, ką 
gali sau leisti. Mano nuomone, kviritai, vienintelis Au- 
las Gabinijus jūrų kare vertas būti Gnėjaus Pompėjaus 
žygdarbių bendrininku, kadangi pirmasis, remdamasis jū- 
sų balsavimu, vienam žmogui pavedė pradėti šį karą, o 
pastarasis tai, kas pavesta ir pradėta, sėkmingai įvykdė. 

XX. 59. Belieka dar keletą žodžių tarti apie Kvinto 
Katulo nuomonę bei autoritetą. Kai jis paklausė, į ką 
dėsite viltis, jei Gnėjui Pompėjui, kuriam patikite visą 
valdžią, kas nors atsitiks, jis gavo didį atpildą už savo 
narsumą bei kilnumą, nes kone vienu balsu atsakėte, 
kad kaip tik į jį patį sudėsite visas viltis“. Iš tiesų šio 
vyro privalumai tokie dideli, jog nėra tokio didelio, to- 
kio sunkaus darbo, kurio jis negalėtų savo išmintimi 
atlikti, savo sąžiningumu apsaugoti, savo narsa sėkmin- 
gai užbaigti. Tačiau vienu klausimu su juo iš esmės 
nesutinku: kuo nepatikimesnis, kuo trumpesnis žmogaus 
gyvenimas, tuo labiau valstybė, kol leidžia nemirtingieji 
dievai, privalo naudotis žymiausio vyro gyvenimu bei 
gabumais. 60. Bet Katulas sako: „Nevalia elgtis naujoviš- 
kai, prieštaraujant protėvių pavyzdžiams bei nuostatams“. 
Šioje vietoje nesakysiu, kad mūsų protėviai visada taikos 

metu — įpročiui, karo metu — naudai paklusdavo, visa- 
da prie naujų aplinkybių veiklos būdus derindavo; ne- 
sakysiu, jog du didžiausi karai, su pūnais ir su ispa- 
nais, vieno imperatoriaus buvo užbaigti ir du galingiausi 
miestai, mūsų valstybei kėlę didžiausią grėsmę, Karta- 
gina ir Numancija, to paties Scipiono sunaikinti; nemi- 
nėsiu to, ką dar taip neseniai nusprendėte jūs ir jūsų 
tėvai: kad visos valstybės viltys į vieną Gajų Marijų 
būtų sudėtos, kad tas pats žmogus vadovautų karui su 
Jugurta, tas pats su kimbrais, tas pats su teutonais. O 
kalbėdami apie Gnėjų Pompėjų, dėl kurio Kvintas Ka- 
tulas nenori įvesti jokių naujovių, prisiminkite, kiek daug 
naujovių buvo įvesta pačiam Kvintui Katului visiškai 
pritariant. 

XXI. 61. Kas gali būti labiau nauja už tą atvejį, kai 
jaunuolis, privatus asmuo, valstybei sunkiu metu renka 
kariuomenę? Pompėjus ją surinko. Jai vadovauja? Jis va- 
dovavo. Puikiausiai atlieka karvedžio pareigas? Jis atli- 
ko“. Kas gali būti labiau neįprasta nei suteikti valdžią 
ir kariuomenę visiškai jaunam Žmogui, dar toli gražu 
nepasiekusiam amžiaus, būtino senatoriaus pareigoms 
užimti“, pavesti jam Siciliją ir Afriką bei vadovavimą 
karui šioje provincijoje? Jis buvo tose provincijose ir pa- 
sižymėjo ypatingu sąžiningumu, griežtumu bei narsa; 
sunkiausią karą Afrikoje užbaigė, kariuomenę nugalėto- 
ją iš ten parvedė. Kas gali būti labiau negirdėta nei 
romėnų raitelio triumfas“? Bet ir jį romėnų tauta ne tik 
matė, bet ir visuotinai dalyvavo bei šventė. 62. Kas gali 
būti labiau neregėta nei — turint du žymiausius ir nar- 
siausius konsulus — pasiųsti romėnų raitelį prokonsulo 
teisėmis į sunkiausią ir pavojingiausią karą“? Jis buvo 
pasiųstas. Tuokart, kai senate atsirado kažkas, pareiš- 
kęs, jog privataus Žmogaus nedera siųsti prokonsulu, 
Liucijus Filipas, kalbama, atsakęs, kad jo siūlymu jis 

siunčiąs Pompėjų ne „vietoj konsulo“, bet „vietoj kon- 
sulų““. Viltis, kad jis gerai vadovausiąs valstybei, bu- 
vusi tokia didelė, jog dviejų konsulų pareigos buvo pa- 
tikėtos vieno jaunuolio narsai. Kas gali būti labiau ypa- 
tinga už tą atvejį, kuomet, senato nutarimu atleistas nuo 
įstatymo, jis tapo konsulu anksčiau negu įstatymai lei- 
džia užimti bet kokią pareigybę“? Kas gali būti labiau 
netikėta nei pasikartojęs romėnų raitelio triumfas, jam 
suteiktas senato nutarimu? Visos naujovės, kurios, kiek 
mena žmonių atmintis, priimtos dėl įvairių žmonių, nė- 
ra tokios gausios kaip tos, kurias dėl šio vieno žmo- 
gaus priimtas regėjome. 63. Ir visi šie nutarimai, tokie 
svarbūs ir neįprasti, vis dėl to paties Gnėjaus Pompė- 
jaus buvo priimti Kvinto Katulo bei kitų to paties ran- 
go žmonių įtakos dėka. 

XXII. Todėl tepasvarsto, ar nėra pernelyg neteisinga 
ir neleistina, kad jų nutarimai dėl Gnėjaus Pompėjaus 
įvertinimo visada susilaukdavo jūsų pritarimo, o jūsų 
sprendimas dėl to paties žmogaus bei romėnų tautos 
nuomonė jų jau atmetami, juo labiau, kad romėnų tau- 
ta jau įrodė turinti teisę ginti savo nuomonę apie šį 
žmogų, net prieštaraudama visiems, kurie nepritaria: 
mat, nepaisydami tų pačių Žmonių prieštaravimų, jūs 
vienintelį Pompėjų iš visų išrinkote ir jam pavedėte va- 
dovauti karui su jūros plėšikais. 64. Jeigu tąsyk jūs ne- 
apdairiai pasielgėte ir mažai tepagalvojote apie valsty- 
bės gerovę, tuomet šių žmonių pastangos išmintingais 
patarimais tramdyti jūsų siekius — visiškai teisėtos; ta- 
čiau jeigu parodėte didesnį įžvalgumą valstybės reika- 
luose, jeigu jūs, nepaisydami jų pasipriešinimo, savo pa- 
čių jėgomis mūsų valstybei grąžinote orumą, o visam 
pasauliui - išgelbėjimą, tuomet tegu šie vadovai paga- 
liau pripažįsta, jog ir jiems, ir visiems kitiems privalu 
paklusti visos romėnų tautos valiai. 

Be to, šis Azijos karas su karaliais reikalauja ne tik 
karo meno talento, kuriuo Gnėjus Pompėjus ypač pasi- 
žymi, bet ir daug kitų dvasios savybių. Nelengva mūsų 
imperatoriui Azijoje, Kilikijoje, Sirijoje bei toli nuo jūros 
esančiose karalystėse elgtis taip, kad jis negalvotų apie 
nieką, išskyrus priešą ar savo šlovę. Net jei pasitaiko 
žmonių, iš padorumo bei savitvardos nuosaikiai besiel- 
giančių, vis tiek tokiais jų niekas nelaiko dėl daugybės 
godžių juos supančių žmonių. 65. Sunku apsakyti, kvi- 
ritai, kaip esame nekenčiami svetimų tautų dėl saviva- 
lės bei neteisybių tų, kuriuos per pastaruosius metus 
ten pasiuntėme su įgaliojimais. Kaip manote, ar tose 
žemėse liko bent viena šventovė - šventa mūsų magist- 
ratams, bent viena bendruomenė - neliečiama, bent vie- 
nas namas - pakankamai saugiai užrakintas ir apsau- 
gotas? Jie jau ieško turtingų ir klestinčių miestų, kad 
bet kokia dingstimi pradėtų su jais karą trokšdami juos 
apiplėšti. 66. Mielai pakalbėčiau apie tai akis į akį su 
Kvintu Katulu bei Kvintu Hortenzijumi, doriausiais ir 
geriausiais vyrais, — juk jie žino sąjungininkų žaizdas, 
mato jų nelaimes, girdi skundus. Kaip manote, ar 54- 
jungininkų labui jūs siunčiate kariuomenę prieš priešus, 
ar dėl tariamų priešų - prieš sąjungininkus ir draugus? 
Ar atsirastų Azijoje tokia bendruomenė, kuri įstengtų 
patenkinti, nekalbant apie imperatorių ar legatą, bent 
jau karių tribūno?* įgeidžius bei poreikius? XXIII. Tad 
jeigu net turite žmogų, kuris stojęs į mūšį galbūt suge- 
bėtų nugalėti karališkas kariaunas, jis vis tiek nebus tin- 
kamas pasiųsti į Aziją, į karą su karaliais, jei tik kartu 
neįstengs sulaikyti savo rankų, akių ir sielos nuo sąjun- 
gininkų turto, nuo jų Žmonų bei vaikų, nuo šventovių 
bei miestų puošmenų, nuo karališko aukso bei brange- 
nybių. 67. Kaip manote, ar yra bent vienas nuramdytas 

miestas, kuris būtų turtingas? Ar yra bent vienas tur- 
tingas, kuris šitiems žmonėms atrodytų nuramdytas? Jū- 
ros pakrantės šaukėsi Gnėjaus Pompėjaus ne vien dėl jo 
karo šlovės, kviritai, bet ir dėl jo santūrumo. Mat jos 
regėjo, kaip mūsų pretoriai, išskyrus nedaugelį“, metai 
iš metų turtėjo iš visuomeninių pinigų, o savo vadina- 
maisiais laivynais nieko kito nepasiekė, išskyrus tai, kad 
dėl patirtų nesėkmių susilaukėme dar didesnės gėdos“. 
Kokio godumo dabar apimti žmonės, išvykstantys į pro- 
vincijas, kiek pinigų jie tam paaukoja, kokias sąlygas 
priima — šito, be abejo, nežino tie, kurie teigia, jog ne- 
reikia visos valdžios vienam atiduoti: tarsi mes nemato- 
me, jog Gnėjų Pompėjų ne vien jo dorybės, bet ir sve- 
timos ydos taip aukštai iškėlė. 68. Todėl nedvejodami 
patikėkite visą valdžią žmogui, per šitiek metų vienin- 
teliam, kuriuo džiaugiasi sąjungininkai, kai jis su ka- 
riuomene atvyksta į jų miestus. 

Tačiau jeigu jūs, kviritai, manote, kad šį pasiūlymą 
reikia paremti autoritetingų Žmonių nuomonėmis, toks 
autoritetas jums yra vyras, labiausiai prityręs įvairiuose 
karuose bei sunkiausiuose žygiuose, tai — Publijus Ser- 
vilijus“; jo žygdarbiai sausumoje ir jūroje tokie dideli, 
kad svarstydami karo klausimą jo nuomonę privalote 
laikyti svarbesne už kitų; toks yra Gajus Kurionas“, ap- 
dovanotas didžiausiomis jūsų malonėmis, pasižymėjęs 
garsiais žygdarbiais, nepaprastais gabumais bei protų; 
toks yra Gnėjus Lentulas“, kurio ypatingą išmintį bei 
ypatingą griežtumą jūs pripažinote suteikdami jam gar- 
bingiausias pareigas; toks yra Gajus Kasijus“, išsiski- 
riantis nepaprastu sąžiningumu, narsa bei pastovumu. 
Žiūrėkite, kaip lengvai mes, remdamiesi šių žmonių nuo- 
monėmis, galime atsakyti į anų, nepritariančiųjų, ŽO- 
džius. 

XXIV. 69. Taip susiklosčius aplinkybėms, Gajau Mani- 
lijau, pirmiausia giriu tavo pasiūlytą įstatymą, tavo su- 
manymą bei nuomonę ir visiškai tam pritariu, be to, 
raginu, romėnų tautai pritarus tavo siūlymui, likti išti- 
kimam savo nuomonei ir nepabūgti kieno nors prievar- 
tos ar grasinimų. Pirma, tau pakanka, man rodos, drą- 
sos bei tvirtumo; antra, regėdami tokią didelę minią, 
kuri, kaip matome, su didžiausiu prielankumu čia susi- 
rinko šiandien dar kartą suteikti valdžią tam pačiam 
žmogui, ar galime abejoti savo sprendimu bei galimybė 
ji įgyvendinti? O aš pats prižadu ir įsipareigoju tau bei 
romėnų tautai visą savo uolumą, sumanumą, darbštu- 
mą, gabumus, visą savo galią, kurią turiu romėnų tau- 
tos malonės, tai yra pretoriaus valdžios, dėka, visą sa- 
vo įtaką, sąžiningumą bei ištvermę — visa atiduoti, kad 
tik šis reikalas būtų sėkmingai užbaigtas. 70. Liudyto- 
jais kviečiu visus dievus, ypač tuos, kurie globoja šią 
šventą vietą“, kurie aiškiausiai regi visų pradedančių 
valstybinę veiklą mintis, jog tai darau ne kieno nors 
prašomas, ne todėl, kad, dalyvaudamas šioje byloje, ti- 
kėčiausi pelnyti Gnėjaus Pompėjaus dėkingumą, ne to- 
dėl, kad, naudodamasis kieno nors aukšta padėtimi, ieš- 
kočiau prieglobsčio nuo pavojų ar paramos siekiant gar- 
bingų pareigų, kadangi pavojus - kiek žmogus gali už 
tai laiduoti — lengvai atitolinsiu savo nesavanaudišku- 
mu, o garbę“ ne vieno žmogaus dėka, ne kalbomis iš 
šitos vietos, bet ta pačia nenuilstama veikla, tapusia ma- 
no gyvenimo būdu, jei jūs to panorėsite, pasieksiu. 

71. Todėl visa, ko šiame reikale ėmiausi, ėmiausi — 
patikinu jus, kviritai, - valstybės labui, ir ne tik nepel- 
niau niekieno palankumo, bet net užsitraukiau, tai ge- 
rai suprantu, daugelio žmonių ir viešą, ir slaptą priešiš- 
kumą, man pačiam nereikalingą, bet jums naudingą. Ta- 


116 


APIE GNĖJAUS POMPĖJAUS KARINĘ VALDŽIĄ 


čiau jūsų pagerbtas šiomis pareigomis, apdovanotas gau- 
siomis malonėmis nusprendžiau, kviritai, kad jūsų va- 
lią, valstybės orumą, provincijų bei sąjungininkų gerovę 
reikia vertinti labiau nei savo paties naudą bei išskai- 
čiavimus. 


KETURIOS KALBOS 
PRIEŠ LIUCIJŲ SERGIJŲ KATILINĄ 


Pirmoji kalba prieš Katiliną 


I. 1. Ar dar ilgai, Katilina, piktnaudžiausi mūsų kan- 
trybe? Ar dar ilgai siautėdamas tyčiosies iš mūsų? Kur 
riba, iki kurios nuves tave tavo nežabotas įžūlumas? 
Nejaugi tavęs nė kiek nesujaudino naktinė Palatino! ap- 
sauga, karinės sargybos mieste, baimė, apėmusi pilie- 
čius, visų dorų žmonių susibūrimas, stipriai saugoma ši 
senato posėdžiavimo vieta?, pagaliau čia esančiųjų vei- 
dai ir žvilgsniai? Argi nesupranti, kad jau aiškūs tavo 
planai? Argi nematai, kad tavo sąmokslas visiems čia 
esantiems jau žinomas ir jų atskleistas? Kas iš mūsų, 
tavo manymu, nežino, ką veikei praeitą ar užpraeitą 
naktis, kur buvai, ką sukvietei, kokį sprendimą priėmei? 

2. O laikai! O papročiai! Senatas visa tai supranta, 
konsulas mato, o šis vis tiek gyvena. Gyvena? Dar dau- 
giau, ateina į senatą, dalyvauja svarstant valstybės rei- 
kalus, įsižiūri ir tarsi paženklina akimis tuos iš mūsų, 
kuriuos ketina nužudyti. O mes, drąsūs vyrai, atrodo, 
padedame respublikai* tuo, kad sugebame išsisukti nuo 
jo įniršio ir ginklo. Konsulo sprendimu jau seniai tave, 
Katilina, reikėjo pasiųsti myriop, prieš tave nukreipti šį 
pražūtingą užkratą, kurį tu nuo seno ruošei prieš mus. 
3. Juk garbingiausias vyras Publijus Scipionas, vyriau- 
siasis šventikas“, kaip privatus asmuo nužudė Tiberijų 

Grakchą, vos vos pajudinusį respublikos pamatus, o mes, 
konsulai, pakęsime Katiliną, trokštantį žudynėmis ir gais- 
rais nusiaubti visą pasaulį? Nekalbėsiu apie pernelyg 
senus dalykus, apie tai, kad Gajus Servilijus Ahala savo 
ranka nužudė Spurijų Melijų, siekusį įvykdyti valstybės 
perversmą". Buvo, buvo kitados šioje valstybėje toks šau- 
numas, kai drąsiausi vyrai buvo linkę pražūtį rengiantį 
pilietį nubausti žiauresnėmis bausmėmis nei patį bai- 
siausią priešą. Prieš tave, Katilina, mes turime ryžtingą 
bei rimtą senato nutarimą; respublikai netrūksta nei šio 
luomo atstovų įžvalgumo, nei autoriteto: pasakysiu at- 
virai - mūsų, mūsų, konsulai, jai trūksta. 

II. 4. Kažkada senatas priėmė sprendimą ir konsului 
Liucijui Opimijui pavedė rūpintis, kad respublika nepa- 
tirtų jokios žalos“. Nepraėjo nė naktis, kai buvo nužu- 
dytas įtartas ruošus maištą Gajus Grakchas, žymiausio 
tėvo, senelio, protėvių palikuonis". Kartu su vaikais bu- 
vo nužudytas ir buvęs konsulas Markas Fulvijus“. Pa- 
našiu senato nutarimu respublika buvo patikėta konsu- 
lams Gajui Marijui ir Liucijui Valerijui. Argi po to nors 
vieną dieną uždelsė mirtis ir respublikos bausmė, skirta 
liaudies tribūnui Liucijui Saturninui ir pretoriui Gajui 
Servilijui"? O mes štai jau dvidešimtą dieną stebime, 
kaip šimpa šio senato nuosprendžio ašmenys". Juk tu- 
rime ir mes senato nutarimą, tačiau jis tik įrašytas pro- 
tokoluose ir tarsi kardas įkištas į makštis: pagal tą se- 
nato nutarimą tave, Katilina, reikia nedelsiant nužudyti. 
Tuo tarpu tu gyveni, ir gyveni ne tam, kad atsisakytum 
savo įžūlumo, o tam, kad jį stiprintum. Noriu, tėvai 
senatoriai, būti gailestingas; nenoriu tokių respublikai 
gresiančių pavojų akivaizdoje atrodyti lengvabūdis; ta- 
čiau ir aš pats jau niekinu save už savo neveiklumą bei 
aplaidumą. 

5. Italijoje, Etrurijos prieigose, yra karo stovykla, įkur- 
ta respublikos pražūčiai, diena iš dienos auga priešų 
skaičius, o tos stovyklos imperatorių" ir priešų vadą 
mes matome mieste ir net senate: jis kasdien iš vidaus 
rengia pražūtį respublikai. Jeigu aš tave, Katilina, tuo- 
jau pat liepsiu suimti ir nužudyti, man labiau reikės 
bijoti visų gerųjų Žmonių priekaištų už ilg4 mano del- 
simą, o ne kieno nors kaltinimo perdėtu žiaurumu. Ta- 
čiau to, ką jau seniai reikėjo padaryti, turėdamas sva- 
rius įrodymus aš ligi šiol nedrįstu įvykdyti. Nubausiu 
tave mirtimi tik tada, kai nebebus nė vieno nedoro, su- 
gadinto ir panašaus į tave žmogaus, kuris nepripažintų, 
jog tai padaryta teisėtai. 6. Tačiau kol bus nors vienas, 
išdrįsiantis tave ginti, tu gyvensi, ir gyvensi taip, kaip 
gyveni dabar, apsuptas gausiės ir stipriės mano apsau- 
gos, kad prieš respubliką negalėtum net pajudėti. Dau- 
gybė akių ir ausų tave, nejaučiantį, kaip ir ligi šiol, 
stebės ir saugos. 

IM. 5. Kas gi yra, Katilina, ko dar lauki, jeigu nei 
nakties tamsa nebegali paslėpti pavojingų susiėjimų, nei 
privatūs namai tarp savo sienų nebegali išlaikyti są- 
mokslininkų balsų? Jeigu viskas tampa aišku, viskas iš- 
kyla į paviršių? Patikėk manimi, pakeisk šį savo suma- 
nymą, užmiršk gaisrus ir žudynes. Tu apsuptas iš visų 
pusių, aiškesni už šviesą visi tavo sumanymai: jei nori, 
gali juos aptarti su manimi. 7. Ar neatsimeni, kad dvy- 
liktą dieną iki lapkričio kalendų!'* senate kalbėjau, jog 
tam tikrą dieną, — o tai turėjo būti šešta diena iki lap- 
kričio kalendų“, - ginklo imsis Gajus Manlijus, tavo pa- 
lydovas ir tavo nusikalstamo įžūlumo bendrininkas? Ar- 
gi aš apsirikau, Katilina, ne tik dėl paties, tokio baisaus 
ir neįtikimo įvykio, bet ir, - o tai dar nuostabiau — dėl 
to, kad pasakiau šio įvykio dieną? Tada senate pasa- 
kiau, jog optimatų skerdynes numatei penktą dieną prieš 

lapkričio kalendas“, ir kaip tik tada iš Romos pabėgo 
daugybė didikų, ne norėdami išsaugoti save, o veikiau 
tam, kad užbėgtų už akių tavo sumanymui“. Ar gali 
paneigti, jog tą pačią dieną, iš visų pusių apsuptas ma- 
no apsaugos ir mano budrumo, tu negalėjai net pajudė- 
ti prieš respubliką, nors sakei, kad kitiems pabėgus bū- 
tum pasitenkinęs ir mano, čia pasilikusiojo, mirtimi? 
8. Kaipgi? Kai buvai įsitikinęs, jog per lapkričio kalen- 
das puldamas naktį tu užimsi Prenestą'“ 
kad mano įsakymu šis miestas jau sustiprintas apsauga, 
sargybomis ir budėjimais? Tu nieko negali padaryti, už- 


, ar nežinojai, 


simoti, sumanyti, ko aš ne tik negirdėčiau, bet ir nema- 
tyčiau, ir aiškiai nenujausčiau. 

IV. Taigi kartu su manimi prisimink užpraeitą naktį: 
suprasi, jog aš budėjau daug stropiau tam, kad išsau- 
gočiau respubliką, nei tu, kad ją pražudytum. Aš tvir- 
tinu, kad tą naktį tu atvykai į Kalvių gatvę, pasakysiu 
tiesiai — į Marko Lekos" namus; ten susirinko daugybė 
šio beprotiško nusikaltimo bendrininkų. Ar išdrįsi pa- 
neigti? Ko tyli? Aš įrodysiu, jei tu ir paneigsi. Matau 
senate dalyvaujant kai kuriuos iš tų, kurie buvo kartu 
su tavimi. 9. O nemirtingieji dievai! Kokia tauta mes 
esame? Kokią respubliką turime? Kokiame mieste gyve- 
name? Čia, čia, tarp mūsų, senatoriai, šiame švenčiau- 
siame ir garbingiausiame susirinkime dalyvauja tie, ku- 
rie mąsto apie mano ir mūsų visų pražūtį, apie šio mies- 
to ir viso pasaulio žuvimą. Ir aš, konsulas, ne tik juos 
matau, bet ir klausiu jų nuomonės apie respubliką! Ir 
tų, kuriuos reikėjo sunaikinti kardu, aš nesiryžtu su- 
žeisti net žodžiu! 

Taigi tą naktį tu, Katilina, buvai Lekos namuose. Tu 
padalijai Italiją į dalis ir nutarei, kam kur vykti. Tu 
nusprendei, ką palikti Romoje ir ką išsivesti. Pažymėjai 
tas miesto dalis, kurios buvo numatytos sudeginti. 

Patvirtinai, jog pats jau ketini išeiti iš miesto. Pasakei, 
jog pasiliksi trumpam tik todėl, kad aš dar gyvas. At- 
sirado du romėnų raiteliai'“, pasiryžę išvaduoti tave nuo 
šio rūpesčio ir pažadėję tą pačią naktį, prieš rytą, nužu- 
dyti mane mano lovoje. 

10. Apie visa tai sužinojau vos tik išsiskirstė jūsų su- 
sirinkimas"?. Savo namus sustiprinau didesne apsauga 
ir neįsileidau tų, kuriuos rytą buvai atsiuntęs manęs 
pasveikinti“, mat atėjo būtent tie, apie kuriuos daugė- 
liui gerų Žmonių buvau sakęs: jie pas mane ateis kaip 
tik tuo metu. 

V. Taigi kai šitaip yra, Katilina, tęsk, ką pradėjai, iš- 
eik pagaliau iš miesto, vartai atviri — keliauk. Pernelyg 
ilgai tavęs, imperatoriaus, laukia toji Manlijaus stovyk- 
la. Išsivesk visus savuosius: mus išvaduosi iš didelės 
baimės, vos tik tave ir mane atskirs miesto siena. Jau 
negali ilgiau būti tarp mūsų: nesutiksiu, nepakęsiu, ne- 
leisiu. 

11. Reikia labai dėkoti nemirtingiesiems dievams ir 
šiam Jupiteriui Saugotojui“!, seniausiajam šio miesto sar- 
gui, kad tiek kartų jau išvengėme tokios bjaurios, to- 
kios baisios ir respublikai pražūtingos nelaimės. Vienas 
žmogus nebeturi kelti grėsmės visos valstybės gerovei. 
Kol tu, Katalina, rezgei pinkles man, išrinktam konsu- 
lui", aš gyniausi ne vieša apsauga, bet privačiu rūpes- 
čiu. Kai praėjusiuose konsulų rinkimuose Marso lauke 
norėjai nužudyti mane, konsulą, ir savo varžovus?, ta- 
vo nusikalstamus ketinimus atrėmiau su draugų pagal- 
ba ir apsauga, neskelbdamas visuotinio pavojaus. Paga- 
liau, kiek tik kartų bandei pasikėsinti į mane, pats ap- 
sigyniau, nors ir supratau, kad mano mirtis būtų atne- 
šusi didelę nelaimę respublikai. 12. Dabar jau atvirai 
grasini visai valstybei, nori pražudyti ir sunaikinti ne- 
mirtingųjų dievų šventyklas, miesto namus, visus pilie- 
čius, pagaliau visą Italiją. 

Kadangi vis dar nedrįstu padaryti to, ko pirmiausia 
reikalauja mano pareigos ir protėvių priesakai, padary- 
siu tai, kas yra ne taip griežta, bet labiau naudinga 
visų gerovei. Mat jei liepsiu nužudyti tave dabar, res- 
publikoje liks didžioji sąmokslininkų dalis. O jeigu tu 
išeitum iš miesto — tam jau seniai tave raginu — iš jo 
būtų pašalintos visos padugnės, tai yra gausūs ir pavo- 
jingi tavo sėbrai. 13. Kas yra, Katilina? Kodėl man lie- 
piant nesiryžti daryti to, ką savo noru jau pradėjai? Kon- 
sulas liepia priešui išeiti iš miesto. Tu manęs klausi: ar 
į tremtį? Neliepiu, bet, jei klausi, patariu. 

VI. Iš tikrųjų, Katilina, kas tave galėtų džiuginti mies- 
te, kuriame nėra nė vieno, - išskyrus tavo sąmokslinin- 
kus, žlugusius žmones, - kuris tavęs nebijotų, nė vieno, 
kuris nejaustų tau neapykantos? Ar yra kokia nors gė- 
dinga žymė, kuria nepaženklintas tavasis šeimos gyve- 
nimas? Kokios nešlovės dar trūksta tavo privačiai veik- 
lai? Kokia aistra dar nesuteršė tavo akių, prie kokio 
nusikaltimo neprisidėjo tavo rankos, koks gėdingas poel- 
gis dar nepalietė tavo kūno? Ar atsiras jaunuolis, kurio 
nebūtum įviliojęs į savo nusikalstamas pinkles, kuriam 
nebūtum įteikęs ginklo įžūliems poelgiams ar fakelo ei- 
nant paleistuvauti“? 14. Kaipgi? Kai neseniai, numari- 
nęs ankstesnę žmoną, ištuštinai namus naujai santuo- 
kai, ar prie vienos piktadarybės nepridėjai kito neįtiki- 
mo nusikaltimo“? Nekalbėsiu apie jį, geriau patylėsiu, 
kad neatrodytų, jog mūsų valstybėje toks baisus nusi- 
kaltimas galėjo būti įvykdytas ar likti nenubaustas. Ne- 
kalbėsiu apie visišką tavo nusigyvenimą, kurio padari- 
nius pajusi per artimiausias idas““. Pereisiu prie to, kas 
parodo ne gėdingas tavo asmeninio gyvenimo ydas, ne 
šeimos nelaimes ir begėdystes, bet prie to, kas lemia 
svarbiausius respublikos gyvenimo reikalus, mūsų visų 


gyvybę ir gerovę. 

15. Ar gali būti, Katilina, tau maloni ši saulės šviesa 
ar dangaus dvelksmas, kai suvoki, jog kiekvienas iš čia 
esančių žino, kaip praėjusių sausio kalendų išvakarėse, 
konsulaujant TLepidui ir Tului, ta stovėjai komicijuje su 
ginklu rankose"? Kad surinkai būrį siekdamas nužudy- 
ti konsulus ir pirmuosius valstybės žmones? Kad tavo 
nusikalstamus tikslus ir įniršį sužlugdė ne sąžinė ar ta- 
vo baimė, bet romėnų tautos sėkmė? Ir tuos dalykus 
praleidžiu, nes niekam tai nėra paslaptis, be to, ir vė- 
liau tu padarei daug nusikaltimų. Kiek kartų tu bandei 
nužudyti mane, vos išrinktą konsulą, kiek kartų — jau 
einantį konsulo pareigas! Kiek kartų tavo bandymų, pa- 
rengtų taip, kad jų išvengti atrodė neįmanoma, aš iš- 
vengiau vos vos pasitraukdamas ir, kaip sakoma, išsi- 
lenkdamas! Nieko tu nepadarai, nieko nepasieki, nieko 
nesumanai, ko aš laiku nesužinočiau, ir vis tiek nesi- 
liauji bandęs ir siekęs. 16. Kiek kartų tau iš rankų jau 
buvo išmuštas šitas kardas? Kiek kartų atsitiktinai iš- 
slydo ir iškrito pats? Tačiau negali ilgiau išbūti be jo: 
nežinau, kokiems dievams tu jį pašventei ir paaukojai“, 
jei manai, kad jį būtina įsmeigti į konsulo kūną. 

VII. O dabar, koks gi yra tas tavo gyvenimas? Šiuotarp 
kalbėsiu su tavimi taip, kad neatrodyčiau veikiamas 
neapykantos, kurią privalėčiau jausti, bet skatinamas gai- 
lestingumo, kurio tikrai nenusipelnei. Visai neseniai at- 
ėjai į senatą. Kas iš tokios daugybės susirinkusių, iš 
tavo draugų ir artimųjų pasveikino tave? Juk taip, kiek 
siekia žmonių atmintis, nėra atsitikę niekam! Tad kodėl 
tu lauki pasmerkimo žodžių, kai šis tylėjimas yra sun- 
kiausias nuosprendis. O tai, kad, tau atėjus, ištuštėjo 
šitie suolai? Kad visi konsuliarai“, kuriuos ne kartą bu- 
vai pasmerkęs mirčiai, vos tik atsisėdai, persėdo kitur, 
palikę šią suolų dalį tuščią ir neužimtą? 

17. Kaip tu gali visa tai pakelti? Prisiekiu Herkuliu, 
jeigu Mano vergai manęs bijotų taip, kaip tavęs bijo 
visi mūsų piliečiai, aš ryžčiausi palikti savo namus. O 
ar tu nemanai, kad turi palikti Romą? Ir jeigu aš ma- 
tyčiau, kad — nors ir nepelnytai — užsitraukiu tokį baisų 
piliečių įtarimą ir kaltinimą, norėčiau geriau pats pasi- 
traukti jiems iš akių nei kęsti visų nedraugiškus Žvilgs- 
nius. O tu, suvokdamas savo nusikaltimų dydį ir laiky- 
damas visų neapykantą esant teisingą bei pelnytą, abe- 
joj, ar pasitraukti nuo žvilgsnių ir artumo tų, kurių 
protą ir jausmus įžeidei. Jeigu tavo gimdytojai bijotų ir 
nekęstų tavęs, ir jeigu tu niekaip negalėtum jų permal- 
dauti, manau, pasislėptum kur nors toli nuo jų akių. O 
dabar tėvynė, bendra visų mūsų motina, nekenčia ir 
bijo tavęs; ji mano, kad tu jau seniai negalvoji apie nie- 
ką kita, kaip tik apie jos nužudymą. Ir tu nenusilenksi 
jos autoritetui, nepaklusi jos sprendimui, neišsigąsi jos 
galios? 

18. [ tave, Katilina, ji taip kreipiasi ir tylėdama tarsi 
su tavimi kalba: „Per keletą metų nebuvo padarytas nė 
vienas nusikaltimas, prie kurio tu nebūtum prisidėjęs, 
nė vienas gėdingas poelgis, kuriame nebūtum dalyva- 
vęs. Tu vienas nebaudžiamai ir nekliudormai nužudei 
daugybę piliečių, plėšei ir engei mūsų sąjungininkus, tu 
sugebėjai ne tik nepaisyti įstatymų bei tardymų, bet net 
griauti juos ir laužyti. Ankstesnius tavo nusikaltimus, 
nors jie ir buvo nepakeliami, kiek pajėgiau, kenčiau. O 
dabar tu vienintelis keli man baimę: vos sužvanga ko- 
kie nors ginklai, imu bijoti Katilinos; bet koks sumany- 
mas, nukreiptas prieš mane, man atrodo esąs tavo nu- 
sikaltimo vaisius; ir šito jau nebegaliu pakelti. Todėl 
išeik ir Išvaduok mane iš šios baimės: jei ji teisinga — 
kad nežūčiau, jei klaidinga = kad liaučiausi pagaliau 
bijojus“. 

VIII. 19. Jeigu tėvynė šitaip su tavimi kalbėtų, ar ne- 
turėtum jos paklausyti, net jeigu ji ir negali jėga tavęs 
priversti. O kaip įvertinti tai, jog pats pasidavei apsau- 
gai? Kad, norėdamas išvengti įtarimo, pasakei norįs 
gyventi pas Manijų Lepidą*!? Kai jis nepriėmė, išdrįsai 
ateiti pas mane ir prašei, kad tave laikyčiau savo na- 
muose. Kai atsakiau jokiu būdu negalįs su tavimi būti 
tarp tų pačių sienų, nes didelį pavojų man kelia vien 
tai, kad esame tame pačiame mieste, nuėjai pas pretorių 
Kvintą Metelą“. Ir jo atstumtas apsigyvenai pas savo 
draugą, puikų vyrą Marką Marcelą“, kurį tu, žinoma, 
laikei pačiu stropiausiu ir tinkamiausių apsaugai, įžval- 
giausiu ką nors įtariant ir narsiausiu vykdant bausmes. 
Tad ar toli nuo kalėjimo ir grandinių yra tasai, kuris 
pats nusprendė esąs reikalingas apsaugos? 

20. Ir kai šitaip yra, Katilina, tu galvoji: jei negaliu čia 
ramiai numirti, ar nenuvykus į kitus kraštus ir ten savo 
gyvenimo, išplėšto iš daugelio teisingų ir pelnytų baus- 
mių, nepratęsus tremtyje ir vienatvėje? Pranešk sena- 
tui, - sakai. To reikalauji, ir jeigu šis luomas nuspręstų, 
jog tau reikia vykti tremtin, sakaisi paklusiąs. Aš ne- 
pranešiu, nes tai prieštarauja mano įpročiams“*, tačiau 
padarysiu taip, kad suprastum, ką anieji apie tave gal- 
voja. Išeik iš miesto, Katilina; išvaduok respubliką iš 
baimės; keliauk į tremtį — jeigu būtent šio žodžio iš 
manęs lauki. Kas yra, Katilina? Ar nematai, ar nepaste- 
bi senatorių tylėjimo? Jie pakenčia, jie tyli. Kodėl tu 
lauki žodinio nuosprendžio, nors jų valią aiškiai rodo 
tylėjimas? 

21. Juk jeigu tą patį būčiau pasakęs šiam puikiausiam 
jaunuoliui Publijui Sekstijui“* arba narsiausiam vyrui 
Markui Marcelui“, tuomet senatas šitoje pačioje šven- 
tykloje prieš mane, konsulą, teisėtai būtų pakėlęs ranką 
ir panaudojęs jėgą. O kai kalbama apie tave, Katilina, 

senatoriai, elgdamiesi ramiai, pritaria, pakęsdami nu- 
sprendžia, tylėdami šaukia. Ir ne tik tie, kurių autorite- 
tą tu, atrodo, vertini, bet gyvybę laikai per nieką, bet ir 
anie romėnų raiteliai, garbingiausi bei puikiausi vyrai, 
ir kiti drąsiausi piliečiai, stovintys aplink senatą: galėjai 
matyti jų gausumą, pastebėti nusiteikimą, girdėti jų bal- 
sus. Aš jau seniai vos įstengiu juos sulaikyti nuo susi- 
dorojimo su tavimi, tačiau lengvai juos įkalbėsiu tave, 
paliekantį šį miestą, kurį nuo seno trokšti sunaikinti, 
palydėti iki pačių vartų“. 

IX. 22. Nors ką aš kalbu? Argi gali kas nors tave pa- 
keisti? Argi tu kada nors pasitaisysi? Argi imsi galvoti 
apie pabėgimą? Argi sumanysi vykti tremtin? O kad 
nemirtingieji dievai įkvėptų tau tokią mintį! Tačiau su- 
prantu, kokia neapykantos audra užgrius mane, jeigu, 
išgąsdintas mano žodžių, nuspręsi vykti tremtin; ji man 
gresia ne dabar, kol dar gyvas tavo nusikaltimų atmi- 
nimas, bet veikiau ateityje. Tačiau tebūnie taip, kad tik 
ši nelaimė paliestų mane vieną ir nekeltų pavojaus res- 
publikai. O iš tavęs reikalauti, kad tave jaudintų vien 
tavosios ydos, kad išsigąstum teisėtos bausmės, kad pa- 
galvotum apie sunkią respublikos būklę — neverta. Ne 
toks esi, Katilina, kad sąžinė tave sulaikytų nuo begė- 
dystės, baimė — nuo pavojingų veiksmų, protas — nuo 
beprotiškų sumanymų. 

23. Taigi kaip jau ne kartą sakiau, išeik, jeigu prieš 
mane, kaip skelbi, savo priešą, nori sukelti neapykan- 
tą - vyk tiesiai į tremtį: sunkiai pakelsiu žmonių kalbas, 
jei taip padarysi, sunkiai atlaikysiu neapykantos griūtį, 
jei išvyksi tremtin konsului liepus. Bet jeigu labiau nori 
pasitarnauti mano šlovei ir garbei, išeik iš Romos kartu 
su netikusia nusikaltėlių gauja. Vyk pas Manlijų, kurs- 
tyk nedorus piliečius, atsiskirk nuo dorųjų, paskelbk tė- 
vynei karą, imkis nusikalstamo plėšikavimo, kad visi 

matytų, jog esi ne mano išvytas pas svetimus, bet pa- 
kviestas pas savuosius. 

24. Nors kam tave raginu tai daryti, kai žinau, kad 
pirma savęs tu jau išsiuntei tuos, kurie ginkluoti lauks 
tavęs prie Aurelijaus forumo“? Kai jau paskyrei ir nu- 
statei dieną susitikti su Manlijum? Kai jau išsiuntei ir 
tą sidabrinį erelį“, kuris, tikiu, atneš lemtingą pražūtį ir 
tau, ir visiems taviškiams, ir kuriam savo namuose bu- 
vai įrengęs tarsi kokią šventyklą? Kaip gali ilgiau būti 
be jo, kai buvai pratęs pagarbinti jį vykdamas į žudy- 
nes, ir, nukėlęs savo dešinę nuo jo altoriaus, ėjai žudyti 
piliečių? 

X. 25. Gal pagaliau išeisi ten, kur jau seniai tave trau- 
kia nežabota ir pašėlusi tavo aistra. Šitai tau nesuteiks 
skausmo, tik kažin kokį neįtikėtiną malonumą. Šiai be- 
protybei tave gamta pagimdė, valia išugdė, likimas iš- 
saugojo. Niekada netroškai ne tik poilsio, bet ir karo, 
jei tik jis nebuvo nusikalstamas. Surinkai būrį nedorė- 
lių, jau praradusių ne tik visą savo turtą, bet ir viltis. 
26. Kokį džiaugsmą patirsi būdamas tarp jų! Kaip džiū- 
gausi! Su kokiu malonumu lyg apkvaitęs siautėsi, kai 
tarp daugybės saviškių nei matysi, nei girdėsi nė vieno 
doro žmogaus! Juk trokštant tokio gyvenimo ir yra su- 
galvoti visi tavo garsieji vargai: gulėti ant žemės ne 
vien gašlumui patenkinti, bet ir nusikaltimui įvykdyti; 
naktimis budėti ne tik rezgant pinkles miegantiems su- 
tuoktiniams, bet ir kėsinantis į taikiųjų turtą. Turi kur pa- 
rodyti nuostabią savo ištvermę pakelti badą, šalti, įvairių 
dalykų nepriteklių, kurie tave netrukus, matysi, palauš. 

27. Neleidęs tau tapti konsulu, prisidėjau prie to, kad 
galėsi kėsintis į respubliką kaip tremtinys“, tačiau ne- 
galėsi jos sugriauti kaip konsulas: nusikalstami tavo 
veiksmai bus pavadinti plėšikavimu, o ne karu. 

XI. Dabar, tėvai senatoriai, norėdamas atsižadėti ir at- 
stumti nuo savęs beveik teisingą tėvynės skundą, pasa- 
kysiu tai, ką prašau įdėmiai išklausyti ir gerai įsidėmė- 
ti. Jeigu su manimi šitaip kalbėtų tėvynė, man branges- 
nė už gyvybę, jei visa Italija, visa respublika šitaip sa- 
kytų: „Markai Tulijau, ką darai? Ar leisi išeiti tam, kurį 
parodei esant priešą, kurį matai kaip būsimą karo va- 
dą, kurio, kaip Žinai, priešų stovykla laukia kaip savojo 
imperatoriaus, kuris yra nusikaltimo sumanytojas, są- 
mokslo pradininkas, vergų ir žlugusių piliečių šauklys, - 
ar leisi, kad jis atrodytų ne tavo išsiųstas iš miesto, bet 
įleistas į miestą? Ar neliepsi uždaryti į kalėjimą, pa- 
smerkti mirčiai, nubausti aukščiausiąja bausme? 

28. Kas tau trukdo tai padaryti? Protėvių papročiai? 
Bet juk dažnai ir privatūs asmenys šioje respublikoje 
mirtimi baudė pavojingus piliečius. Gal įstatymai apie 
Romos piliečių bausmes“? Bet juk mūsų mieste piliečių 
teisių niekuomet neišsaugojo tie, Kurie nusikalto respub- 
likai. Gal bijai palikuonių neapykantos? Puikiai atsidė- 
kosi romėnų tautai, kuri tave, vien dėl savo paties nuo- 
pelnų žinomą žmogų, be jokio protėvių budėjimo taip 
anksti iškėlė pareigybių laiptais į aukščiausią vietą“. Gal, 
bijodamas neapykantos ar kokio pavojaus, nepasirūpin- 
si savo piliečių gerove? 29. Bet jei ir reikia nors šiek 
tiek bijoti neapykantos, ar labiau dera bijoti tos, kurią 
sukelia griežtumas ir ryžtingumas, ar tos, kuri atsiran- 
da dėl aplaidumo ir neveiklos? Kai Italijoje siautės ka- 
ras, kai bus plėšiami miestai, degs namai, ar nemanai, 
kad tave tuomet sudegins piliečių neapykantos liepsna?“ 

XII. Dabar trumpai atsakysiu į šiuos švenčiausius res- 
publikos žodžius ir į tų, kurie galvoja taip pat, mintis. 
Jeigu aš, tėvai senatoriai, manyčiau, kad geriausias 
sprendimas yra nubausti Katiliną mirtimi, šiam gladiato- 
riui nebūčiau leidęs gyventi nė vienos valandos. Juk 

jeigu Žymiausi vyrai ir garsiausi piliečiai ne tik nesusi- 
tepė Saturnino, Grakchų, Flako“ bei daugelio kitų krau- 
jų, bet net išgarsėjo, man iš tiesų nereikia bijoti, kad, 
nužudęs šį piliečių žudiką, užsitrauksiu būsimų kartų 
neapykantą. Kad ir kaip man grėstų ši nelaimė, visuomet 
galvojau, jog narsumo sukelta neapykanta yra ne ne- 
apykanta, o šlovė. 

30. Tiesa, tarp šio luomo atstovų yra ir tokių, kurie 
arba nemato to, kas mums gresia, arba nenori matyti. 
Palankiais savo atsiliepimais jie kurstė Katilinos vilti ir 
gimstantį sąmokslą sustiprino netikėdami jo realumu. 
Patikėję jų autoritetu, daugelis ne tik nedorų, bet ir ne- 
patyrusių žmonių pasakytų, — jei tik nubausčiau Katili- 
ną, — jog pasielgiau Žiauriai ir tiraniškai. Tačiau jeigu 
dabar, kaip manau, Katilina išvyks ten, kur ir veržiasi — 
į Manlijaus stovyklą, nebebus nė vieno tokio kvailo, ku- 
ris aiškiai nematytų, jog sąmokslas tikrai egzistuoja, nė 
vieno tokio nedoro, kuris to nepripažintų. Aš suprantu, 
kad jį vieną nužudęs nuo respublikos šią nelaimę tik 
šiek tiek atstumsiu, bet visiškai nesunaikinsiu. O jeigu 
jis pats išeis ir išsives saviškius bei priglobs kitus iš 
visur surinktus nevykėlius, tuomet bus sunaikinta ir iš- 
nyks ne tik ši, tokia įsisenėjusi blogybė, bet ir visų kitų 
nelaimių sėkla bei šaknys. 

XIII. 31. Iš tiesų, tėvai senatoriai, mes jau seniai gyve- 
name tarp šio sąmokslo pinklių ir pavojų, bet nežinau, 
kodėl visi nusikaltimai, senas įniršis bei įžūlumas su- 
brendo ir prasiveržė būtent mano konsulavimo metu. 
Jei iš tokio plėšikų skaičiaus bus pašalintas tik jis vie- 
nas, mums galbūt pasirodys, jog trumpam esame išva- 
duoti nuo rūpesčio ir baimės; tačiau pavojus liks ir bus 
giliai paslėptas respublikos gyslose ir viduriuose. Daž- 
nai žmonės, sergantys sunkia liga ir krečiami karščio 

bei drugio, išgėrę šalto vandens iš pradžių pajunta pa- 
lengvėjimą, tačiau vėliau jiems pasidaro dar sunkiau ir 
blogiau. Taip yra ir šios ligos, nuo kurios kenčia res- 
publika, atveju: nubaudus tą vieną, palengvėtų, tačiau 
kitiems likus gyviems — vėl sustiprėtų. 

32. Taigi, tėvai senatoriai, tegu nedorėliai pasišalina, 
tegu atsiskiria nuo gerųjų, tegu susirenka į vieną vietą, 
pagaliau tegu mus nuo jų, kaip ne kartą sakiau, atski- 
ria siena. Tegu liaujasi rezgę pinkles savo konsulo na- 
muose, tegu nestovi aplink miesto pretoriaus tribunolą, 
tegu nesupa su ginklais rankose kurijos, tegu neruošia 
padegamųjų strėlių ir fakelų miestui padegti, tegu pa- 
galiau kiekvieno iš jų veide būna parašyta, ką jie gal- 
voja apie respubliką. Pažadu jums, tėvai senatoriai, jog 
mes, konsulai, parodysime tokį stropumą, jūs - tokį au- 
toritetą, romėnų raiteliai — tokį narsumą, visi dorieji žmo- 
nės — tokį sutarimą, jog, Katilinai išvykus, pamatysite, 
kad visi jo sumanymai yra atskleisti, išaiškinti, atremti 
ir nubausti. 

33. Esant tokiems ženklams, Katilina, vardan respub- 
likos gerovės, vardan tavo nelaimės ir pražūties, vardan 
žūties visų tų, kuriuos su tavimi sieja bendras nusikal- 
timas ir žudynės, — keliauk į nedorą ir nusikalstamą 
karą. O tu, Jupiteri, kurio statulą čia pastatė Romulas“, 
esant tokiems pat palankiems lėmimams kaip ir įku- 
riant miestą, tu, kurį teisėtai vadiname šio miesto ir 
valstybės saugotoju, Katiliną ir jo bendrininkus atstum- 
si nuo savo aukurų ir kitų šventyklų, nuo miesto namų 
ir sienų, nuo visų piliečių gyvybės ir turto. Tu visus 
dorujų Žmonių nedraugus, tėvynės priešus, Italijos nio- 
kotojus, sudariusius nusikalstamą ir nedorą sąjungą, — 
gyvus ir mirusius — nubausi amžinomis bausmėmis. 

Antroji kalba prieš Katiliną 


I. 1. Pagaliau, kviritai', Liucijų Katiliną, įžūlaus įniršio 
apimtą, nusikaltimu alsuojantį, pražūtį tėvynei begėdiš- 
kai rengiantį, jums ir šiam miestui kardu grasinantį, iš 
Romos išvijome arba išleidome, arba patį išeinantį atsi- 
sveikinimo žodžiais palydėjome. Jis išėjo, pasišalino, pa- 
bėgo, ištrūko. Šis pabaisa ir išsigimėlis būdamas mieste 
jau neberengs pražūties tam pačiam miestui. Ir šio vi- 
daus karo šitą vadeivą mes, be abejonės, nugalėjome. 
Jis jau nebesukios durklo, kad įsmeigtų į mūsų širdį; 
nebebijosime jo nei Marso lauke, nei forume, nei kuri- 
joje, nei pagaliau savo namuose. Jis prarado žemę po 
kojomis, nes yra išvarytas iš miesto. Dabar jau atvirai, 
niekam nekliudant, kariausime teisingą karą su priešu. 
Mes, be abejo, jį pražudėme ir puikiai įveikėme, nuo slap- 
tų pinklių priversdami pereiti prie atviro plėšikavimo. 

2. O tai, kad jis neištraukė, kaip norėjo, kruvino kar- 
do, kad išvyko palikęs mus gyvus, kad išmušėme jam 
iš rankų ginklą, kad piliečiai liko sveiki, o miestas ne- 
sugriautas, - galvojate, kad dėl to jis nors kiek yra pri- 
slėgtas ir sugniuždytas? Guli dabar bejėgis, kviritai, jau- 
čia, kad yra sumuštas ir išmestas, bet vėl gręžia akis į 
šį miestą, kuris jo gailesčiui buvo jam tiesiog iš gerklės 
išplėštas. O miestas, man atrodo, džiūgauja, nes išspjo- 
vė ir išmetė lauk šitokį nuodą. 

II. 3. O jeigu kas nors, būdamas toks, kokie visi pri- 
valome būti, staiga mane ims kaltinti dėl to, dėl ko 
savo kalboje aš ir džiūgauju, ir džiaugiuosi - kad nesu- 
ėmiau tokio mirtino priešo, o jį išleidau, — pasakysiu, 
jog tai, kviritai, ne mano klaida, o tik aplinkybių suta- 
pimas. Jau seniai reikėjo Katiliną nuteisti myriop ir pa- 
smerkti žiauriausioms bausmėms; to iš manęs reikalavo 
ir protėvių papročiai, ir ši griežta valdžia?, ir respubli- 

kos būklė. Bet kaip jūs manote, kiek buvo tokių, kurie 
netikėjo tuo, ką aš pranešiau? Kiek tokių, kurie dėl sa- 
vo kvailumo jo nelaikė priešu? Kiek tokių, kurie jį gy- 
nė? Kiek tokių, kurie, patys būdami nedori, jį palaikė? 
Jei būčiau manęs, kad pašalindamas jį išgelbėsiu jus iš 
bet kokio pavojaus, jau seniai būčiau pašalinęs Katiliną, 
nepaisydamas ne tik gresiančios man neapykantos, bet 
ir pavojaus savo gyvybei. 

4. Bet kadangi mačiau, kad net jūs ne visi tam prita- 
riate, ir, jei nubausiu jį mirtimi kaip nusipelnė, prieš 
save sukelsiu neapykantą ir negalėsiu persekioti jo ben- 
drininkų, padariau taip, kad galėtumėt atvirai su juo 
kovoti prieš save matydami priešą. Koks tai priešas, 
kviritai, ir kaip jo reikia bijoti, esančio net už sienų, gal 
suprasite iš to, kaip aš sielvartauju, jog iš miesto jį 
išlydėjo tik nedidelis būrelis bendrininkų. O kad būtų 
išsivedęs visas savo pajėgas! O jis, pamanykit, išsivedė 
Tongilijų, kurį ėmė mylėti dar pretekstą? dėvintį; Pub- 
licijų ir Munacijų“, kurių smuklėse įgytos skolos res- 
publikai negali padaryti didelės žalos. O kokius vyrus 
paliko čia! Kiek skolų turinčius! Kokius įtakingus, ko- 
kius žymius! 

I. 5. Taigi lygindamas jo kariuomenę su mūsų legio- 
nais, esančiais Galijoje, ir su tais, kuriuos Kvintas Me- 
telas? surinko Piceno srityje“ ir galų žemėje", bei su ka- 
riais, kuriuos surenkame kiekvieną dieną, aš niekinu 
Katilinos kariuomenę. Juk ją sudaro beviltiški seniai, į 
prabangą linkę nemokšos, švaistūnai kaimiečiai, tie, ku- 
rie Šitą kariuomenę pasirinko tam, kad nereiktų stoti 
prieš teismą“. Prieš juos pakaks išrikiuoti mūsų kariuo- 
menę ar parodyti pretoriaus ediktą, ir jie grius ant že- 
mės. O tuos, kuriuos matau lakstančius po forumą, sto- 
vinčius prie kurijos ir net ateinančius į senatą, kurie 
žvilga nuo tepalų, spindi purpuru, norėčiau, kad 

Katilina juos išsivestų kaip savo kareivius. Kol jie lieka 
čia, žinokite, kad mums reikia bijoti ne tiek anos ka- 
riuomenės, kiek tų, kurie kariuomenę paliko. Dar la- 
biau jų reikia bijoti dėl to, kad jie supranta, jog Žinau 
jų planus, tačiau dėl to nesijaudina. 6. Aš žinau, kam 
paskirta Apulija, kas gavo Etruriją, kas - Piceno, kas — 
galų sritis, kas išsiprašė likti mieste, kad čia žudytų ir 
degintų. Jie supranta, kad visa, ką nusprendė užpraeitą 
naktį, man pranešta: vakar apie visa tai aš pasakiau 
senate. Katilina išsigando ir pabėgo, o šie ko laukia? Jie 
smarkiai apsirinka, jeigu mano, jog ankstesnis mano nuo- 
laidumas bus amžinas. 

IV. Ką norėjau, pasiekiau, ir jūs visi matote, jog prieš 
respubliką atvirai surengtas sąmokslas. Juk vargu ar kas 
nors galvoja, jog panašūs į Katiliną neturi su juo ben- 
drų planų. Nuolaidumui jau nebėra vietos, susidariusi 
padėtis reikalauja griežtumo. Tačiau vieną nuolaidą ir 
dabar padarysiu: tegu jie išeina, tegu iškeliauja, tegu 
neleidžia vargšui Katilinai džiūti iš ilgesio jų belaukiant. 
Kelią parodysiu: jis išvyko Aurelijaus keliu?. Jeigu pasi- 
skubins, iki vakaro jį pasivys. 

7. O kokia bus laiminga respublika, jeigu išmes šito 
miesto tokias padugnes! Prisiekiu Herkuliu, man rodos, 
jog, atsikračiusi vieno Katilinos, respublika lengvai atsi- 
kvėpė ir atsigavo. Ar galima įsivaizduoti ar sumanyti 
kokią nors blogybę ar nusikaltimą, kuriam pradžios jis 
nebūtų davęs? Ar yra visoje Italijoje koks nors nuody- 
tojas, gladiatorius, plėšikas, žudikas, tėvažudys, testa- 
mentų klastotojas, apgavikas, lėbautojas, girtuoklis, sve- 
timautojas, ar yra kokia nors ištvirkusi moteris, koks 
nors jaunuolių suvedžiotojas, koks nors žlugęs Žmogus, 
kuris neprisipažintų su Katilina turėjęs artimiausių ry- 
šių. Koks nužudymas per pastaruosius metus buvo įvyk- 

dytas jam nedalyvaujant? Koks begėdiškas poelgis — jam 
netarpininkaujant? 

8. Ar buvo kada nors Žmogus, sugebėjęs jaunuolius 
suvilioti taip, kaip jis? Vienus jis pats šlykščiausiai my- 
lėjo, kitiems save begėdiškiausiai siūlė; vieniems jis pa- 
dėjo patenkinti aistrą, kitiems — nužudyti tėvus, ir ne 
tik skatino tai daryti, bet ir pats žadėjo padėti. O da- 
bar, kaip greitai jis ne tik iš miesto, bet ir iš kaimų 
surinko begalę žiugusių žmonių! Nebuvo nė vieno ne 
tik Romoje, bet ir jokiame Italijos kampe, kurio, slegia- 
mo skolų, jis nebūtų įtraukęs į šį neįtikėtiną nusikaltimą. 

V. 9. O kad pažintumėte įvairius jo polinkius, atsira- 
dusius dėl visokiausių priežasčių, pasakysiu, jog gladia- 
torių mokykloje nėra nė vieno, linkusio į nusikaltimą, 
kuris netvirtintų turįs artimiausių ryšių su Katilina; te- 
atre nėra nė vieno bent kiek lengvabūdiškesnio ir nie- 
kingesnio aktoriaus'“, kuris neprisiminių buvęs artimas 
jo draugas. O jis, begėdystėje ir nusikaltimuose įpratęs 
pakelti šaltį, badą, troškulį, nemigą, šiųjų buvo šlovina- 
mas kaip narsuolis, nors fizinius sugebėjimus ir dvasi- 
nes vertybes jis eikvojo ištvirkavimams ir nusikaltimams. 

10. Jeigu jį paseks jo draugai, jeigu išeis iš miesto šios 
nusikalstamos beviltiškų žmonių gaujos - kokie mes bū- 
sime laimingi, kokia patenkinta bus respublika, koks šlo- 
vingas mano konsulatas! Juk šių Žmonių aistros toli gra- 
žu nemenkos, o jų įžūlumas peržengia žmogiškumo ri- 
bas ir yra netoleruotinas. Jis negalvoja apie nieką kita, 
kaip tik apie žudynes, padegimus, grobimus. Savo tėvų 
palikimą jie jau seniai išleido, pinigus išeikvojo; turto 
jie jau seniai stokojo, tačiau dabar ėmė stokoti ir kredi- 
tų; gausiai išliko tik tai, ko ir seniau buvo per akis — 
paleistuvystės. Jeigu vyne ir azartiniuose žaidimuose jie 
trokštų tik patenkinti puotavimo ir paleistuvystės aist- 
ras, būtų beviltiški žmonės, bet dar pakęstini. Tačiau 


135 


KETURIOS KALBOS PRIEŠ LIUCIJŲ SERGIJŲ KATILINĄ 


kas gali susitaikyti su tuo, kad tinginiai rezga pinkles 
narsiems vyrams, kad kvailiai grasina protingiems, gir- 
tuokliai — blaiviems, miegaliai - budintiems. Gulėdami 
puotose, apsikabinę begėdes moteris, nusigėrę, persival- 
gę, pasidabinę vainikais, išsitepę tepalais, nusilpę nuo 
pasileidimo, raugčiodami jie šneka apie dorųjų žmonių 
žudymą bei miesto padegimą! 

11. Aš tikiu, kad jie neišvengs likimo, ir kad bausmė, 
jau seniai pelnyta už nedorumą, lengvabūdiškumą, nu- 
sikaltimą, palaidumą, arba tuojau pat ištiks juos, arba 
jau artinasi. Jei mes, konsulai, negalėdami jų pataisyti, 
pašalinsime juos, nežinau, ar labai ilgam, tačiau bent 
jau daugeliui amžių respublika bus sustiprinta. Juk nė- 
ra tautos, kurios mes bijotume; nėra karaliaus, kuris ga- 
lėtų paskelbti karą romėnų tautai. Ir Žemėje, ir jūroje 
ramu vieno žmogaus narsumo dėka". Lieka vidaus ka- 
ras; viduje yra rezgamos pinklės, viduje slypi pavojus, 
viduje yra priešas. Mums reikia kovoti su prabanga, su 
beprotybe, su nusikaltimu. Visiems tiems dalykams aš, 
kviritai, skelbiu karą, aš prisiimu nedorųjų Žmonių prie- 
šiškumą. Ką galima išgydyti, bet kokiais būdais išgydy- 
siu, ką reikia nukirsti, to nepaliksiu valstybės pražūčiai. 
Taigi arba tegu išeina, arba tegu nurimsta; o jeigu pa- 
siliks mieste ir neatsisakys savo sumanymų, tegu laukia 
to, ko nusipelnė. 

VI. 12. Tačiau yra tokių, kviritai, kurie sako, jog Ka- 
tiliną aš išvariau į tremtį. Jeigu galėčiau tai padaryti 
žodžiu, išvaryčiau tuos, kurie šitaip kalba. Tik pamany- 
kit, bailus ir kuklus žmogus nepakėlė konsulo balso: 
vos tik tas paliepė išeiti — pakluso, išėjo. Vakar, kai 
manęs vos nenužudė mano paties namuose, Jupiterio 
Saugotojo šventykloje sušaukiau senatą ir visą reikalą 
išdėsčiau senatoriams. Kai ten atėjo Katilina, kuris iš 
senatorių į jį kreipėsi, kuris pasveikino, kuris pagaliau 

pažiūrėjo į jį kaip į nevertą pilietį, o ne kaip į pavojin- 
giausia priešą? Dar daugiau, įtakingiausi šio luomo žmo- 
nės tą suolo dalį, prie kurios anas prisiartino, paliko 
tuščią ir persėdo kitur. 

13. Tada aš, tas griežtasis konsulas, vienu žodžiu pi- 
liečius išsiunčiantis į tremtį, paklausiau Katilinos, ar jis 
dalyvavo naktiniame susirinkime pas Marką Leką? Kai 
anas įžūliausias Žmogus sąžinės graužiamas iš pradžių 
nutylėjo, aš atskleidžiau visa kita: nurodžiau, ką veikė 
tą naktį, ką nusprendė praeitą naktį, koks buvo viso 
karo sumanymas. Kadangi delsė ir buvo sutrikęs, pa- 
klausiau, kodėl delsia išvykti ten, kur jau seniai rengia- 
si, nors žinau, jog ten jau išsiuntė ginklus, kirvius, 
fascius, trimitus, karo ženklus ir net sidabrinį erelį“, 
kuriam savo namuose buvo įrengęs nusikaltimus laimi- 
nančią šventyklą. 14. Taigi į tremtį išsiunčiau tą, kuris, 
kaip mačiau, jau buvo pradėjęs karą? Iš tiesų centurio- 
nas Manlijus, Fezulų žemėse įrengęs stovyklą, savo var- 
du paskelbė karą romėnų tautai, ir šita stovykla jau 
nelaukia Katilinos kaip savo vado, mat šis, išsiųstas į 
tremtį, vyksta, kaip šnekama, į Masiliją“, o ne į tą 
stovyklą. 

VII. O kaip sunku ne tik valdyti, bet ir išsaugoti res- 
publiką! Juk jeigu dabar Liucijus Katilina, kurį aš savo 
sumanumu, pastangomis, lįsdamas į pavojus apsupau 
ir neleidau veikti, staiga išsigąs, pakeis savo planą, pa- 
liks saviškius, atsisakys karo ir, metęs šį kovos ir nusi- 
kaltimų kelią, išvyks į tremtį, nebebus sakoma, kad aš 
atėmiau iš jo ginklus, skirtus įžūliems poelgiams, kad 
aš savo stropumu jį apstulbinau ir išgąsdinau, kad at- 
ėmiau jam viltį ir užkirtau kelią veiksmams, bet bus 
tvirtinama, kad savo įtaka ir grasinimais konsulas į trem- 
tį išsiuntė nenuteistą ir nekaltą žmogų; bus ir tokių, 
kurie, jeigu jis taip padarys, laikys jį ne nedorėliu, bet 

vargšų, o mane - ne stropiausiu konsulu, bet žiauriau- 
siu tiranu. 

15. Aš pasiryžęs, kviritai, iškęsti šios nepelnytos ir 
neteisingos neapykantos audrą, kad tik išvaduočiau jus 
iš šio baisaus ir nusikalstamo karo pavojaus. Tebūnie 
kalbama, kad aš jį ištrėmiau, kad tik jis išeitų į tremtį. 
Tačiau, patikėkite, jis ten neišeis. Norėdamas sumažinti 
prieš mane kilusią neapykantą, aš niekada, kviritai, ne- 
imsiu prašyti nemirtingųjų dievų, kad jūs išgirstumėte, 
jog Katilina veda priešų kariuomenę ir su džiaugsmu 
ėmėsi ginklo; tačiau po trijų dienų jūs vis tiek tai išgir- 
site. Daug labiau bijau kada nors užsitraukti neapykan- 
tą dėl to, kad jį išleidau, o ne dėl to, kad išsiunčiau. 
Bet jeigu dabar yra žmonių, sakančių, jog jis buvo išvy- 
tas, nors pats išvyko, ką jie sakytų, jeigu jis būtų buvęs 
nužudytas? 

16. Tačiau tie, kurie tvirtina, jog Katilina išvyko į Ma- 
siliją, ne tiek skundžiasi, kiek bijo. Tarp jų nėra nė vie- 
no tokio gailestingo, kuris norėtų, kad Katilina vyktų į 
Masiliją, o ne pas Manlijų. O jis pats, prisiekiu Herku- 
liu, net jei iš anksto ir neapmąstė to, ką daro, labiau 
norėtų žūti kaip plėšikas negu gyventi kaip tremtinys. 
O dabar, kadangi ligi šiol neįvyko nieko, kas neatitiktų 
jo norų ir sumanymų, nebent kad išvyko iš Romos pa- 
likęs mus gyvus, — geriau palinkėkime, kad išvyktų į 
tremtį, o ne dejuokime dėl to. 

VIII. 17. Tačiau kodėl taip ilgai mes kalbame apie vie- 
ną priešą ir apie tą, kuris pats prisipažįsta esąs priešas 
ir kurio jau nebebijau, nes mus - to visada norėjau — 
skiria siena; tuo tarpu apie tuos, kurie apsimeta, kurie 
slepiasi Romoje, kurie yra su mumis, nieko nesakome? 
O jiems aš, jeigu tai įmanoma, trokštu ne atkeršyti, bet 
stengiuosi išgydyti ir sutaikyti su respublika, ir nesu- 
prantu, kodėl taip negalėtų būti, jeigu jie sutiktų manęs 

išklausyti. Taigi aš jums paaiškinsiu, kviritai, kokių žmo- 
nių grupės sudaro Katilinos kariuomenę; tada kiekvie- 
ną iš tų grupių pabandysiu, jei tik pajėgsiu, pataisyti 
savo kalba bei patarimais. 

17. Viena iš tų grupių yra tie, kurie turi daug skolų, 
tačiau dar daugiau turtų, jiems tokių brangių, jog nie- 
kaip negali nuo jų atsiskirti. Tai labai garbingi Žmo- 
nės - juk yra turtingi, - tačiau jų norai ir siekimai be- 
gėdiški. Štai tu, su kaupu turįs Žemių, pastatų, sidabro, 
vergų, kodėl nesiryžti nors kiek prarasti savojo turto, 
kad atgautum kreditą? Ko lauki? Karo? Kaipgi? Gal ma- 
nai, jog per visuotinį plėšimą tavo valdos liks nepalies- 
tos? Gal tikiesi naujų sąrašų'*? Klysta, kurie mano, jog 
juos sudarys Katilina. Man pritariant bus sudaryti nauji 
sąrašai, tačiau tik leidžiantys parduoti turtą aukcione. 
Juk turintys nuosavybę jokiu būdu negali išsigelbėti. Jei- 
gu jie būtų panorę tai padaryti savu laiku, užuot — 0 
tai itin kvaila — dvarų pajamas eikvoję skolų procen- 
tams padengti, jie ir patys būtų buvę turtingesni ir kaip 
piliečiai naudingesni respublikai. Tačiau šių žmonių, ma- 
nau, reikia bijoti mažiausiai, nes juos arba galima įti- 
kinti pakeisti savo nusistatymą, arba, jei jo ir laikysis, 
man rodos, jie greičiau pakels prieš respubliką balsą 
nei ginklą. 

IX. 19. Kita grupė yra tie, kurie, nors ir slegiami sko- 
lų, vis tiek trokšta valdžios, nori vadovauti valstybei, 
mano, jog garbingas pareigas, kurias įsigyti ramioje vals- 
tybėje neturi jokių vilčių, galės įsigyti tą ramybę su- 
drumstę. Jiems, kaip ir visiems kitiems, regis, vertėtų 
liautis siekus to, ką bando pasiekti. Visų pirma aš pats 
budžiu, esu, rūpinuosi respublika. Be to, tvirtos dvasios 
yra visi dorieji žmonės, didi jų santarvė", didelė jų gau- 
sybė, didelės ir mūsų karo pajėgos. Pagaliau ir nemir- 
tingieji dievai ateis į pagalbą šiai nenugalimai tautai, 

garsiausiai valstybei, gražiausiam miestui, kovojantiems 
prieš tokią nusikalstamą jėgą. Tačiau net jeigu šie nusi- 
kaltėliai gautų tai, ko su didžiausiu įniršiu siekia, ar jie 
tikisi ant miesto pelenų ir piliečių kraujo — o juk būtent 
to nori savo nusikalstamu ir begėdišku protu - tapti 
konsulais, diktatoriais ir net karaliais? Ar jie nesupran- 
ta, jog trokšta to, ką, jei ir įsigys, vis tiek turės perleisti 
kokiam nors pabėgusiam vergui ar gladiatoriui? 

20. Trečioji grupė — tai Žmonės, jau slegiami amžiaus, 
tačiau užsigrūdinę ir stiprūs. Tarp jų yra ir tasai Man- 
lijus, kurį dabar pakeitė Katilina. Tai žmonės iš tų ko- 
lonijų, kurias įsteigė Sula““. Žinau, kad jose apsigyveno 
geriausi ir narsiausi vyrai, tačiau vis dėlto tai kolonai; 
staiga ir netikėtai gavę pinigų, jie įprato pernelyg išlai- 
džiai ir nederamai juos eikvoti. Jie imasi tokių statinių, 
tarytum būtų kokie dievai; jie mėgaujasi dvarais, lekti- 
komis", gausiais vergais, prabangiomis puotomis, kol 
neįsipainioja į tokias skolas, kad, norėdami iš jų išsiva- 
duoti, turėtų iš požemių pasikviesti Sulą. Kai kuriems 
kaimiečiams, vargingiems ir neturtingiems žmonėms, jie 
net suteikė viltį dalyvauti plėšimuose kaip senais lai- 
kais. Ir vienus, ir kitus, kviritai, aš priskirsiu tai pačiai 
grobstytojų ir plėšikautojų grupei. Tačiau juos įspėju: 
tegu liaujasi siautėję ir galvoję apie proskripcijas!š ir dik- 
tatūras. Nuo tų laikų mūsų piliečiai jaučia tokį degi- 
nantį skausmą, kad ne tik Žmonės, bet ir galvijai, man 
rodos, jo nepakels. 

X. 21. Ketvirtoji grupė yra ypač įvairi, mišri, maištin- 
ga. Jie nuo seno slegiami skolų ir niekada iš jų neišsi- 
vaduos. Iš dalies dėl tingėjimo, iš dalies dėl nesugebė- 
jimo tvarkyti reikalus, iš dalies dėl perdėtų išlaidų jie 
įklimpę į senas skolas. Išvarginti kvietimų į teismus, 
teismų procesų, turtų aprašymų, vieni iš miesto, kiti iš 
kaimų renkasi, kaip sakoma, į Katilinos stovyklą. Ma- 

nau, kad jie yra ne tiek narsūs kariai, kiek tingūs atsi- 
kalbinėtojai. Jei šie Žmonės negali išsilaikyti ant kojų, 
tegu griūva, bet taip, kad to nepajustų ne tik valstybė, 
bet ir artimiausi kaimynai. Nes vieno aš negaliu su- 
prasti: kodėl, jei negali gyventi garbingai, nori mirti 
šlykščiai, arba kodėl jie mano, kad, žūdami kartu su 
daugeliu, jie jaus mažesnį skausmą nei žūdami vieni. 

22. Penktoji grupė — tai žmogžudžiai“, žudikai, paga- 
liau patys didžiausi nusikaltėliai. Aš nebandau atplėšti 
jų nuo Katilinos, nes to padaryti neįmanoma. Tad ir 
težūva kaip plėšikai, nes jų tiek daug, kad ir kalėjimas 
nesutalpintų. 

Pagaliau paskutinioji grupė — paskutinioji ne tik pa- 
gal eilę, bet ir pagal pobūdį, pagal gyvenimo būdą. Tai 
artimiausi Katilinos žmonės, jo numylėtiniai, galima sa- 
kyti, iš jo glėbio, nuo jo krūtinės. Juos matote glotniai 
susišukavusius, spindinčius nuo tepalų, bebarzdžius ar- 
ba nuostabiai barzdotus, plačiomis ir ilgomis tuniko- 
mis“, įsisupusius beveik į bures, o ne į togas. Vieninte- 
lis jų sugebėjimas ir naktinių budėjimų įgūdžiai atsi- 
skleidžia puotaujant ligi aušros. 23. Šioje gaujoje buriasi 
visi lošėjai, visi ištvirkėliai, visi nedorieji ir begėdžiai. 
Šie lepūs ir žavūs berniukai moka ne tik mylėti ir ten- 
kinti kitų aistras, ne tik groti ir šokti, bet ir mojuoti 
durklu bei barstyti nuodus. Jeigu jie neišeis iš miesto, 
jeigu nežus net ir Katilinai žuvus, žinokite, jog respub- 
likoje liks šis katilinų sėklynas"!. Tačiau ko šitie vargšai 
nori? Gal ketina į stovyklą pasiimti savo moterėles? Iš 
tiesų, kaip jie gali be jų apsieiti, ypač šiomis naktimis? 
Kaip jie pakels tuos Apeninų šalčius ir sniegus? Nebent 
jie mano, jog žiemos šaltį lengviau iškęs dėl to, kad 
išmoko šokti nuogi per lėbavimus. 

XI. 24. O kaip mums reikia bijoti šio karo, kurį Kati- 
lina pradės turėdamas šią pretoriškąją pasileidėlių ko- 

hortą"! Dabar prieš tas šaunias Katilinos pajėgas išri- 
kiuokite, kviritai, savo apsauginius būrius, savo kariuo- 
menę. Pirmiausia prieš tą pribaigtą ir sužeistą gladiato- 
rių pastatykite savo konsulus ir imperatorius. Tada prieš 
tą žlugusių ir apgailėtinų vargšų būrį išveskite visos 
Italijos žiedą ir jėgą. Net mūsų kolonijų ir municipijų 
miestai galės kovoti su Katilina, besislapstančiu miškin- 
guose kalnuose. Su šio tikriausio plėšiko skurdžiais ir 
vargingais būriais neprivalau lyginti kitų mūsų pajėgų, 
ginkluotės, apsaugos. 

25. Bet jeigu, nekalbėdami apie tuos dalykus, kurių 
mes turime gausiai, o anas stokoja — turiu galvoje sena- 
tą, romėnų raitelius, tautą, miestą, iždą, valstybės paja- 
mas, visą Italiją, visas provincijas, kitas tautas — jeigu, 
sakau, viso to neliesdami palyginsime pačius tarpusavy 
susiduriančius kovos motyvus, suprasime, kaip žemai 
anie puolę. Mūsų pusėje kovoja padorumas, jų — begė- 
dystė, čia - drovumas, ten — paleistuvystė, čia - pasi- 
tikėjimas, ten — apgaulė, čia — dorybė, ten - nusikalti- 
mas, čia — tvirtumas, ten - įniršis, čia - garbingumas, 
ten — nešlovė, čia - susivaldymas, ten — pasileidimas, 
pagaliau — teisingumas, santūrumas, narsumas, protin- 
gumas — visos dorybės kovoja su neteisybe, prabanga, 
tinginyste, beprotyste ir visomis kitomis blogybėmis; ga- 
liausiai turtas kovoja su skurdu, gerumas — su niekšy- 
be, sveikas protas — su įniršiu, viltis - su visišku bevil- 
tišikumu. Nejaugi tokiame susidūrime, tokioje kovoje, 
jeigu jau nepakaktų Žmonių pastangų, argi patys ne- 
mirtingieji dievai nepadėtų šioms puikioms dorybėms 
nugalėti tiek ir tokių ydų? 

XII. 26. Kai šitaip yra, kviritai, kaip ir anksčiau gin- 
kite savo namus sargybomis ir budėjimais. Aš savo ruož- 
tu pasirūpinau ir priėmiau nutarimą, kad miestas būtų 
apgintas nesukeliant jums baimės ir neįvedant ypatin- 

gosios padėties“. Visus kolonus ir municipijų gyvento- 
jus įspėjau apie Katilinos išvykimą šią naktį, ir jie leng- 
vai apgins savo miestus ir savo žemes. Gladiatoriai, ku- 
riuos jis laikė savo patikimiausiu ir tvirčiausiu būriu, iš 
tiesų yra drąsesni nei daugelis patricijų, tačiau ir juos 
aš suvaldysiu. Kvintas Metelas, kurį aš, tai numatyda- 
mas, išsiunčiau į galų ir Piceno žemes, arba sumuš Ka- 
tiliną, arba užbėgs už akių jo veiksmams ir sumany- 
mams. Dėl visų kitų dalykų, kuriuos reikia nutarti, pa- 
spartinti, padaryti, jau pranešiau senate, kuris, kaip ma- 
tote, yra sušauktas. 

27. Dabar šiek tiek pakalbėsiu apie tuos, kurie pasili- 
ko mieste, ar, teisingiau, kuriuos Katilina paliko mieste 
miesto ir visų jūsų pražūčiai. Jie yra priešai, tačiau gi- 
mė piliečiais, tad norėčiau dar kartą juos įspėti. Ligšio- 
linis mano nuolaidumas, kai kam galėjęs pasirodyti sil- 
pnumu, laukė, kol į paviršių išplauks tai, kas buvo pa- 
slėpta. Tačiau dabar jau nebegaliu pamiršti, kad čia ma- 
no tėvynė, kad esu šių žmonių konsulas, kad man teks 
arba su jais gyventi, arba už juos numirti. Prie miesto 
vartų nėra sargybinių, kelyje nėra pasalų: jeigu kas nors 
nori išeiti, gali tai padaryti. Tačiau jeigu kas nors šiame 
mieste pajudės ir aš tai pastebėsiu, —- nesakau, kad įvyk- 
dys veiksmą, bet nors ketins ar bandys prieš tėvynę 
veikti, - tas pajus, kad šiame mieste yra budintys kon- 
sulai, yra puikūs magistratai, yra narsus senatas, yra 
ginklų, yra kalėjimas, kuriame mūsų protėvių papročiu 
baudžiama už begėdiškus ir aiškius nusikaltimus“. 

XIII. 28. Visi šie pasirengimai, kviritai, bus taip atlikti, 
jog didžiausi planai pasirodys besą sugriauti mažiau- 
siomis pastangomis, didžiausi pavojai pašalinti neskel- 
biant ypatingosios padėties, pilietinis ir vidaus karas, 
didžiausias ir žiauriausias kiek tik siekia žmonių 

atmintis, bus užbaigtas man vienam esant vadu ir im- 
peratoriumi, dėvinčiu togą". Visa tai aš taip sutvarky- 
siu, kviritai, kad, jei tik galėsiu, net ir nedoras žmogus 
dėl savo nusikaltimų šiame mieste nebus nubaustas. Bet 
jeigu bus įvykdytas aiškus ir įžūlus smurtas, jei tėvynei 
gresiantis pavojus privers mane atsisakyti šio nuolaidu- 
mo, padarysiu tai, ko tokiame dideliame ir klastingame 
kare vargiai galima tikėtis: nežus nė vienas doras pilie- 
tis, o jūs visi būsite išgelbėti, nubaudus tik keletą. 

Tai jums pažadu, kviritai, ne tikėdamas savo įžvalgu- 
mu ar žmonių protingumu, bet matydamas neabejoti- 
nus nemirtingųjų dievų palankumo ženklus. Jų veda- 
mas įgijau šią viltį ir priėmiau šį sprendimą. Jau ne iš 
tolo, kaip lig šiol buvo pratę, ne nuo išorės ir tolimo 
priešo, bet čia dalyvaudami, savo valia ir pagalba gina 
savąsias šventyklas ir miesto namus. Jiems, kviritai, jūs 
turite melstis, juos garbinti, jų maldauti apginti šį mies- 
tą, kuris jų valia tapo pačiu gražiausiu, labiausiai kles- 
tinčiu, galingiausiu, — apginti mus, įveikusius visus prie- 
šus žemėje ir jūroje, nuo šio niekingiausio ir piktadario 
piliečių žudiko. 


Trečioji kalba prieš Katiliną 


I. 1. Matote, kviritai, respubliką, visų jūsų gyvybę, 
dvarus, turtus, žmonas, vaikus, šią šlovingiausios vals- 
tybės būstinę — laimingiausią ir gražiausią miestą ne- 
mirtingųjų dievų meile, mano pastangomis, sprendimais, 
rizika nuo ugnies ir ginklo išgelbėtą ir beveik iš likimo 
nasrų išplėštą, šiandien jums išsaugotą ir grąžintą. 

2. Ir jeigu tos dienos, kai esame išsaugojami, mums 
ne mažiau malonios ir džiugios nei tos, kai gimstame, — 
nes išsaugojimo džiaugsmas yra tikras, o gimimo ir atei- 

ties aplinkybės netikros, — ir kadangi gimstame nieko 
nesuvokdami, o išsigelbėję pajuntame džiaugsmą; be to, 
kadangi su dėkingumu ir šlove į nemirtingų dievų tar- 
pą iškėlėme tą, kuris įkūrė šį miestą, — kalbu apie Ro- 
mulą — didelės šlovės tarp jūsų ir jūsų palikuonių turės 
susilaukti tasai, kuris tą įkurtą ir išaugusį miestą išsau- 
gojo. Nes užgesinome ugnis, kurios jau supo ir grėsė 
visam miestui, šventovėms, šventykloms, namams ir 
miesto sienoms; išmušėme iš rankų kardus, jau iškeltus 
prieš respubliką; atstūmėme durklus, jau įremtus jums 
į gerklę. 3. Kadangi visa tai aš jau atskleidžiau, paaiš- 
kinau ir parodžiau senate, dabar trumpai pasakysiu 
jums, kviritai, kad ir jūs, lig šiol nežinantys ir laukian- 
tys, sužinotumėt, kokie tai svarbūs ir aiškūs dalykai, 
kokiu būdu jie buvo aptikti ir išaiškinti. 

II. Taigi kai tik Katilina prieš keletą dienų! pabėgo iš 
miesto, kai Romoje paliko savo nusikaltimo bendrinin- 
kus, šio nusikalstamo karo aršiausius vadus, aš visada 
budėjau ir stengiausi numatyti, kaip, apsupti tokių di- 
delių ir slaptų pinklių, galėtume išsigelbėti. Nes tada, 
kai Katiliną išmečiau iš miesto (jau nebijau, kad šis žo- 
dis sukels prieš mane neapykantą, nes labiau reikia bi- 
joti to, kad jis išėjo gyvas), taigi tada, kai norėjau, kad 
jis būtų iš miesto pašalintas, maniau, kad kartu su juo 
išeis ir visa sąmokslininkų gauja arba kad tie, kurie 
pasiliks, be jo bus silpni ir bejėgiai. 

4. Bet kai pamačiau, kad Romoje pasiliko ir su mu- 
mis yra tie, kurie, kaip žinojau, dega didžiausiu įniršiu 
ir nusikaltimo troškimu, dienas ir naktis leidau steng- 
damasis sužinoti ir pamatyti, ką jie daro, ką rengia; 
kadangi dėl neįtikimo nusikaltimo sunkumo jūs vargiai 
patikėtumėt mano žodžiais, stengiausi reikalą sutvarky- 
ti taip, kad, savo akimis pamatę piktadarybę, patys im- 
tumėte rūpintis savo išsigelbėjimu. Taigi kai sužinojau, 

kad Publijus Lentulas*, stengdamasis sukelti karą ir ne- 
ramumus Užalpinėje Galijoje, kursto alobrogų pasiunti- 
nius* ir siunčia juos su raštais bei pavedimais į Galiją 
pas savo piliečius ir kad jie vyks tuo pačiu keliu, kuris 
veda pas Katiliną, ir kad jų palydovu paskirtas Titas 
Vulturcijus*, 0 jam įduotas laiškas Katilinai, nuspren- 
džiau, jog man suteikta galimybė (to visada prašiau ne- 
mirtingųjų dievų, nors tai ir labai sunku) atskleisti visą 
reikalą taip, kad ne tik man, bet ir jums, ir senatui jis 
būtų akivaizdus. 

5. Taigi vakar pasikviečiau pretorius Liucijų Flaką ir 
Gajų Pomptiną?, labai narsius ir valstybei atsidavusius 
vyrus; išdėsčiau visą reikalą, paaiškinau, ką reiktų da- 
ryti. Jie, dėl respublikos pasiryžę atlikti šlovingus ir šau- 
nius darbus, nesvarstydami ir nedelsdami ėmėsi užduo- 
ties. Vakarėjant jie slapta atėjo prie Mulvijaus tilto“ ir 
ten įsikūrė artimiausiuose namuose, abiejose Tiberio upės 
pusėse. Ten ir jie patys, nesukeldami įtarimo, atsivedė 
daug narsių vyrų, ir aš iš Reatos prefektūros? atsiun- 
čiau kardais ginkluotų rinktinių jaunuolių, kurių pagal- 
ba respublikos labui visada naudojuosi. 

6. Taigi baigiantis trečiajai vigilijai*, kai alobrogų pa- 
siuntiniai su gausia palyda jau užėjo ant Mulvijaus til- 
to, o su jais kartu ir Vulturcijus, jie buvo užpulti. Ir 
viena, ir kita pusės apnuogino kardus; mat reikalą ži- 
nojo tik pretoriai, o kiti — ne. 

III. Pasirodžius Pomptinui ir Flakui, susirėmimas bu- 
vo nutrauktas. Laiškai, kuriuos turėjo palyda, su svei- 
kais antspaudais? buvo perduoti pretoriams, pasiunti- 
niai sulaikyti ir jau auštant atvesti pas mane. Tuojau 
pat pasikviečiau nieko neitariantį, visų šių nusikaltimų 
nedoriausią sumanytoją kimbrą Gabinijų. Tada iškvie- 
čiau Liucijų Statilijų ir galiausiai Gajų Cetegą". Vėliau- 


146 


KETURIOS KALBOS PRIEŠ LIUCIJŲ SERGIJŲ KATILINĄ 


siai atėjo Lentulas, manau todėl, kad prieš savo įprotį 
visą praėjusią naktį praleido rašydamas laišką“. 

7. Nors daugelis žymių ir garsių šios valstybės vyrų, 
išgirdusių apie įvykį ir gausiai susirinkusių pas mane 
ankstų rytą, patarinėjo atplėšti laiškus pirmiau nei apie 
tai pranešiu senate, kad nepasirodytų, — paaiškėjus, jog 
juose nieko svarbaus nėra, - jog aš neapgalvotai valsty- 
bėje sukėliau tokį sąmyšį, atsisakiau tai padaryti, tai 
yra esant viešam pavojui atsisakiau nunešti į visuotinį 
susirinkimą jau atplėštus laiškus. Iš tiesų, kviritai, net 
jeigu tai, kas man buvo atnešta, nebūtų buvę atskleista, 
nemanau, kad respublikai gresiant tokiems pavojams 
man reiktų bijoti per didelio strropumo. Kaip patys ma- 
tėte, labai greitai sušaukiau senatą, į kurį gausiai susi- 
rinko senatoriai. 8. Be to, alobrogų paskatintas pasiun- 
čiau pretorių Gajų Sulpicijų, narsų vyrą, kad iš Cetego 
namų išneštų ginklus, jei jų ten būtų; iš ten jis išnešė 
daugybę durklų bei kardų. 

IV. Vulturcijų liepiau įvesti be galų. Senato sprendi- 
mu garantavau jam viešą neliečiamumą ir paraginau be 
baimės pranešti viską, ką žino. Tada jis, sunkiai atsiga- 
vęs nuo didelio išgąsčio, pasakė, jog iš Publijaus Lentu- 
lo gavo nurodymus ir laišką Katilinai. Jame buvo nuro- 
dyta, kad pasinaudotų vergų pagalba ir kuo greičiau- 
siai su kariuomene vyktų į miestą. Tai turįs daryti dėl 
to, kad, iš visų pusių padegus miestą, kaip iš anksto 
buvo numatyta bei suplanuota, ir išžudžius begalę pi- 
liečių, jis būtų vietoje ir galėtų priimti bėglius bei susi- 
jungti su miesto vadais. 

9. Vėliau įvesti galai pasakė, jog Publijus Lentulas, 
Cetegas ir Statilijus jiems prisiekė ir davė laiškus jų tau- 
tiečiams, be to, ir jie, ir Liucijus Kasijus“ liepė kuo sku- 
biausiai siųsti į Italiją raitelius, o pėstininkų, sakė, jiems 
pakaksią. Be to, Lentulas jiems tvirtinęs, jog, remiantis 

Sibilės pranašystėmis“ ir haruspikų atsakymais“, jis esąs 
tas trečiasis Kornelijus“, kuriam turi atitekti šio miesto 
valdžia ir aukščiausios pareigos, kurias iki jo turėjo Ci- 
na ir Sula. Dar jis pasakęs, kad šie metai esą lemtingi 
ir atnešią šio miesto ir valstybės pražūtį, nes tai dešim- 
tieji metai po vestalių išteisinimo“ ir dvidešimtieji po 
Kapitolijaus gaisro“. 10. Dar galai pasakė, jog tarp Ce- 
tego ir kitų sąmokslininkų buvę nesutarimų, nes Lentu- 
las ir kiti manę, jog miestą reikią padegti ir žudynes 
surengti per Saturnalijas!*, o Cetegui atrodė, kad iki tol 
per ilgai laukti. . 

V. Kad ilgai nekalbėčiau, kviritai, pasakysiu tik, jog 
liepiau atnešti lenteles, kurias, kaip buvo sakyta, pa- 
siuntiniams davė kiekvienas sąmokslininkas. Pirmiausia 
parodžiau antspaudą Cetegui; jis prisipažino, jog tai jo. 
Nuplėšiau siūlą, perskaičiau. Jo paties ranka laiškas bu- 
vo parašytas alobrogų senatui ir tautai, kuriame jis tvir- 
tino, jog padarys tai, ką pažadėjo jų pasiuntiniams; pra- 
šė, kad ir jie padarytų tai, ką jų pasiuntiniai jam žadėjo. 
Tada Cetegas, kuris šiek tiek anksčiau aiškinosi dėl jo 
namuose rastų kardų ir durklų ir sakė visada buvęs 
gerų ginklų mėgėjas, perskaičius laišką sumišo, sutriko 
ir sąžinės graužiamas staiga nutilo. 

Buvo įvestas Statilijus: jis pripažino savo antspaudą ir 
savo raštą. Buvo perskaitytas laiškas, beveik tokio pa- 
ties kaip ir ankstesnis turinio: jis prisipažino. Tada pa- 
rodžiau lenteles Lentului ir paklausiau, ar atpažįsta sa- 
vo antspaudą; jis pripažino linktelėdamas galvą. „Tai 
žinomas antspaudas, — tariau, — čia atvaizdas tavo se- 
nelio', žymaus vyro, kuris mylėjo tėvynę ir savo pilie- 
čius; bent jis tylėdamas turėjo sulaikyti tave nuo tokio 
nusikaltimo“. 

11. Buvo perskaitytas jo laiškas alobrogų senatui ir 
tautai, tokio paties turinio kaip ir ankstesni. Suteikiau 

galimybę, jei panorėtų, pasakyti ką nors apie šį reikalą. 
Iš pradžių jis atsisakė, tačiau truputį vėliau, kai buvo 
pateikti ir išdėstyti visi įrodymai, atsistojo. Paklausė galų, 
ką jis turįs su jais bendra, ko jie atėję į jo namus. To 
paties jis paklausė Vulturcijų. Kai galai trumpai ir tvir- 
tai atsakė, kas ir kiek kartų juos pas jį buvo atvedę, ir 
paklausė, ar jis nekalbėjęs su jais apie Sibilės pranašys- 
tes, jis staiga, tarsi netekęs proto dėl įvykdyto nusikal- 
timo, parodė mums, kokia didelė sąžinės jėga. Mat nors 
ir galėjo neprisipažinti, staiga, niekam nesitikint, prisi- 
pažino. Taigi jį apleido ne tik įgimti sugebėjimai ir iš- 
kalba, kuria visada garsėjo, bet ir - dėl tokio akivaiz- 
daus ir įrodyto nusikaltimo poveikio — nebepakako be- 
gėdiškumo ir nedorumo, kuriais visus viršijo. 

12. Tuo tarpu Vulturcijus staiga liepė atnešti ir atplėš- 
ti laišką, kurį, kaip sakė, Lentulas jam davęs perduoti 
Katilinai. Čia Lentulas nepaprastai susijaudino, tačiau 
pripažino ir savo antspaudą, ir raštą. Jis buvo be para- 
šo, o parašytas taip: „Kas aš esu, sužinosi iš to, kurį 
pas tave pasiunčiau. Būk vyras, pagalvok, kaip toli jau 
nuėjai ir žiūrėk, ką toliau turi daryti. Pasistenk gauti 
visų paramą, net ir žemiausių žmonių“. Paskui buvo 
įvestas Gabinijus, kuris iš pradžių atsakinėjo įžūliai, ta- 
čiau galiausiai prisipažino dėl visko, kuo jį kaltino galai. 

15. Nors man, kviritai, labai įtikimi atrodė visi argu- 
mentai ir nusikaltimo įrodymai, laiškai, antspaudai, pa- 
rašai, pagaliau kiekvieno prisipažinimas, tačiau dar įti- 
kimesnis buvo jų blyškumas, akių ir veido išraiška, ty- 
lėjimas. Jie buvo taip apstulbę, taip žiūrėjo į žemę, taip 
vogčiomis susižvalgydavo, jog atrodė, kad ne kiti juos 
kaltina, o patys save išduoda. 

VI. Kai buvo pateikti ir perskaityti įrodymai, paklau- 
siau senatą, ko jis siūlytų imtis respublikai išgelbėti. Žy- 
miausi senatoriai išsakė aštriausias ir griežčiausias 

nuomones, kurioms senatas vieningai pritarė. Kadangi 
senato nutarimas dar neparašytas, pasakysiu jums iš at- 
minties, kas buvo nutarta. 

14. Pirmiausia pačiais iškilmingiausiais žodžiais dėko- 
jama man už tai, kad mano narsumu, nuovoka, įžval- 
gumu respublika išvaduota iš didžiausio pavojaus. Ta- 
da pelnytai ir teisėtai giriami pretoriai Liucijus Flakas 
ir Gajus Pomptinas už tai, kad savo narsumu bei išti- 
kimybe man padėjo. Pagyrimo susilaukia ir narsus vy- 
ras, mano kolega?, už tai, kad ir asmeniniuose, ir vi- 
suomeniniuose reikaluose atsiribojo nuo tų, kurie buvo 
šio sąmokslo dalyviai. Buvo nuspręsta, jog Publijus Len- 
tulas, atsisakęs pretoriaus pareigų, turi būti perduotas 
apsaugai; tas pat nuspręsta dėl ten dalyvavusių Gajaus 
Cetego, Liucijaus Statilijaus, Publijaus Gabinijaus; toks 
pat nuosprendis priimtas dėl Liucijaus Kasijaus, kuris 
buvo išsiprašęs sau teisę padegti miestą; toks pat dėl 
Marko Ceparijaus, kuris, kaip pranešė, buvo paskirtas į 
Apuliją, kad sukurstytų piemenis; toks pat dėl Publi- 
jaus Furijaus, kilusio iš tų kolonų, kuriuos Fezulose įkur- 
dino Liucijus Sula; toks pat dėl Kvinto Manlijaus Chi- 
lono, kuris kartu su tuo Furijumi visą laiką kurstė alob- 
rogus; dėl Publijaus Umbreno, atleistinio, kuris, kaip bu- 
vo įrodyta, pirmasis atvedė galus pas Gabinijų. Įvyk- 
džius tokį sąmokslą, esant tokiai daugybei vidaus prie- 
šų, tačiau pavykus respubliką išgelbėti, senatas, pama- 
nęs, jog devynių pavojingiausių sąmokslininkų bausmė 
visus kitus atves į protą, parodė nepaprastą nuolaidumą. 

15. Taip pat mano vardu buvo paskelbtos padėkos 
maldos nemirtingiesiems dievams už ypatingą jų malo- 
nę, ir pirmą kartą nuo miesto įkūrimo tai teko padaryti 
man, togą dėvinčiam žmogui“. Padėka buvo išsakyta 
tokiais žodžiais: „Už tai, kad išgelbėjau miestą nuo gais- 
rų, piliečius - nuo žudynių, Italiją — nuo karo“. Palygi- 

nus šią padėką su kitomis, kviritai, matyti skirtumas: 
visos kitos buvo skelbtos už nuopelnus respublikai, o ši 
viena - už respublikos išgelbėjimą. Tada tai, ką pirmiau- 
sia reikėjo padaryti, buvo padaryta ir įvykdyta. Mat Pub- 
lijus Lentulas, kuris po aiškių įrodymų ir savo prisipa- 
žinimų senato sprendimu jau buvo praradęs ne tik pre- 
toriaus, bet ir piliečio teises, pats atsisakė pareigybių; 
taigi esame išvaduoti iš moralės varžtų, kurių, beje, ne- 
turėjo Gajus Marijus, garsus vyras, kai nužudė Gajų 
Glauciją, dėl kurio senatas nebuvo priėmęs jokio nuta- 
rimo“, tad Publijų Lentulą galime bausti kaip privatų 
asmenį. 

VII. 16. Dabar, kviritai, kai šio nusikalstamo ir itin 
pavojingo karo nedori vadai suimti ir yra jūsų rankose, 
galite būti tikri, jog, pašalinus iš miesto šiuos pavojus, 
visos Katilinos pajėgos, visos viltys ir galios žlugo. Tie- 
sa, kai išvariau iš miesto Katiliną, aš numačiau, jog, jį 
pašalinus, man nebereikės bijoti nei tingaus Publijaus 
Lentulo, nei nutukusio Liucijaus Kasijaus, nei įnirtingo- 
jo Gajaus Cetego. Iš jų visų didžiausią pavojų kėlė vie- 
nintelis Katilina, tačiau tik tol, kol buvo tarp miesto 
sienų. Jis viską žinojo, mokėjo visur prieiti; žinojo, kaip 
ką vadinti, vilioti, kurstyti, drįso tai daryti; jo protas 
buvo tinkamas sugalvoti nusikaltimams, o protą papil- 
dė ir liežuvis, ir rankos. Tam tikroms užduotims vyk- 
dyti jis turėjo parinktus ir numatytus žmones. Tačiau 
davęs užduotį jis nemanė, kad ji jau įvykdyta. Visur 
pats dalyvavo, rūpinosi, budėjo, triūsė, mokėjo pakelti 
šaltį, troškulį, badą. 

17. Jeigu šio Žmogaus, tokio ryžtingo, veiklaus, drą- 
saus, sumanaus, budraus rengiant nusikaltimus, stropaus 
juos darant, nebūčiau privertęs atsisakyti vidaus pin- 
klių ir išvykti į plėšikų stovyklą (sakau, ką galvoju, kvi- 
ritai), nelengvai būčiau pašalinęs šią baisią grėsmę, 

pakibusią virš jūsų galvų. Jis nebūtų mūsų sunaikinimo 
datos nukėlęs į Saturnalijas, nebūtų iš anksto paskelbęs 
šio lemtingo valstybei įvykio dienos, nebūtų leidęs at- 
imti antspaudo ir laiškų, akivaizdžių jo nusikaltimo liu- 
dytojų. O dabar, jam nesant, viskas buvo daroma taip, 
kad turbūt jokia vagystė privačiuose namuose nebuvo 
taip aiškiai atskleista, kaip atskleistas ir įrodytas šis bai- 
sus valstybės sąmokslas. Jeigu Katilina būtų pasilikęs 
mieste iki pat šios dienos, nebūtume, švelniai tariant, 
išvengę, nors aš ir bandžiau užbėgti už akių ir pasi- 
priešinti jo sumanymams, kol jis čia buvo, susirėmimo 
su juo ir nebūtume išvadavę respublikos iš tokių pavo- 
jų išsaugodami taiką, ramybę ir tylą, kol priešas buvo 
mieste. 

VIII. 18. Ir visa tai, kviritai, aš sutvarkiau taip, kad 
atrodo, jog viskas numatyta ir įvykdyta nemirtingiesiems 
dievams pritariant ir jų valia. Galime daryti išvadą, kad 
žmonių protas vargu ar pajėgus tvarkyti šitokius reika- 
lus. Tuo tarpu dievai taip akivaizdžiai mums suteikė 
paramą ir pagalbą, kad juos kone prieš savo akis gali- 
me regėti. Galiu nekalbėti apie tai, kad naktį vakarų 
pusėje matėsi, kaip švyti ir dega dangus, galiu neminėti 
žaibų smūgių, žemės drebėjimo ir daugybės kitų žen- 
klų, kurie buvo pastebėti mums konsulaujant, kai, ro- 
dos, nemirtingieji dievai pranašavo dabarties įvykius. 
Tačiau to, ką dabar pasakysiu, negaliu nutylėti ir nepa- 
minėti. 

19. Jūs tikriausiai pamenate, kad konsulaujant Kotai 
ir Torkvatui* Kapitolijuje žaibas sudaužė daug bokštų, 
nuvertė nemirtingujų dievų atvaizdus ir senovės Žžmo- 
nių statulas, išlydė varines įsakymų lentas. Nukentėjo 
ir tas, kuris įkūrė šį miestą, tai yra Romulas, kurio pa- 
auksuota statula, vaizduojanti jį mažą ir Žįstantį vilkės 
spenį, kaip pamenate, buvo ant Kapitolijaus. Tuo metu 

susirinkę iš visos Etrurijos haruspikai“ išpranašavo, jog 
artėja žudynės ir gaisrai, įstatymų sunaikinimas, pilieti- 
nis karas, miesto ir visos imperijos žuvimas, nebent tik 
nemirtingieji dievai, visokiais būdais permaldauti, savo 
valia nukreiptų šitokią lemtį. 

20. Taigi tada, atsižvelgus į jų atsakymus, buvo su- 
rengtos žaidynės, trukusios dešimt dienų, ir nepraleis- 
tas nė vienas dalykas, galįs permaldauti dievus. Harus- 
pikai taip pat liepė padaryti didesnę nei buvo Jupiterio 
statulą, pastatyti ją ant aukšto postamento ir, priešingai 
nei anksčiau, atsukti į rytus. Jie sakė turį viltį, jog, jei 
ši statula, kurią matote, žiūrės į tekančią saulę, į foru- 
mą ir į kuriją, planai, slapta kuriami prieš miesto ir 
valstybės gerovę, bus išaiškinti ir taps žinomi senatui 
bei romėnų tautai. Taigi tai statulai pastatyti konsulai 
skyrė lėšų, tačiau darbas vyko taip lėtai, kad statula 
nebuvo pastatyta nei ankstesnių konsulų, nei mano kon- 
sulavimo metu iki pat šios dienos. 

IX. 21. Kas, kviritai, gali būti taip nutolęs nuo tiesos, 
toks neįžvalgus, toks beprotis, kad neigtų, jog visa tai, 
ką matome, o ypač šis miestas, yra valdomas nemirtin- 
gujų dievų valia ir galia? Juk tada, kai buvo duotas 
atsakymas, kad rengiamos žudynės, gaisrai ir respubli- 
kos pražūtis ir kad tai daro mūsų piliečiai, dėl nusikal- 
timo dydžio kai kam tai atrodė neįtikima, nors dabar 
pamatėte, kad nedori piliečiai ne tik visa tai sumanė, 
bet ir ėmėsi vykdyti. O argi nėra aiškus Maloningojo 
Galingojo Jupiterio valios įrodymas tai, kad, kai šį rytą 


2 buvo 


mano įsakymu per forumą į Santarvės šventyklą 
vedami sąmokslininkai ir jų skundikai, būtent tuo metu 
statoma Jupiterio statula? Kai ji buvo pastatyta ir at- 
gręžta veidu į jus ir į senatą, visi pamatėte, jog tai, kas 
buvo sumanyta prieš visuotinę gerovę, yra išaiškinta ir 
atskleista. 

22. Tuo didesnės neapykantos ir bausmės verti tie, 
kurie ne tik jūsų būstus ir namus, bet ir dievų švento- 
ves bei šventyklas bandė atiduoti pražūtingai ir nedorai 
ugniai. Jei pasakysiu, jog tai aš tam pasipriešinau, per 
daug sau prisiskirsiu to, ko daugelis nepakęs. Tai jis, 
jis, Jupiteris tam pasipriešino, jis Kapitolijų, jis tas šven- 
tyklas, jis šitą miestą, jis jus visus panoro išgelbėti. O 
aš tik remiamas nemirtingųjų dievų priėmiau šį spren- 
dimą ir gavau šiuos įrodymus. Iš tikrųjų nei Lentulas, 
nei kiti vidaus priešai nebūtų taip kurstę alobrogų ir 
nebūtų tokio svarbaus reikalo taip beprotiškai patikėję 
nepažįstamiems žmonėms, ir dar barbarams, ir nebūtų 
niekada jiems įteikę laiškų, jeigu nemirtingieji dievai ne- 
būtų jiems, kuriantiems tokius įžūlius planus, atėmę pro- 
to. Kaipgi? Ar galima pamanyti, jog galai, dar ne visai 
nugalėta tauta (juk tai vienintelė tauta, kuri, atrodo, ir 
gali, ir nori kariauti su romėnais), paniekintų patricijų 
jiems suteiktą viltį turėti valdžią ir didžiulę įtaką, kad 
jūsų gerovę keltų aukščiau už savo naudą, ar galima 
pamanyti, kad tai įvyko ne dieviškojo įžvalgumo dėka? 
Juo labiau, kad jie mus galėjo nugalėti ne kovodami, o 
tik tylėdami. 

X. 23. Taigi, kviritai, kadangi padėkos maldos paskir- 
tos visose šventyklose, švęskite tas dienas kartu su sa- 
vo žmonomis ir vaikais. Nes dažnai ir daug nemirtin- 
giesiems dievams buvo parodyta teisingos ir privalo- 
mos pagarbos, bet teisingesnės nei dabar — niekad. Nes 
esate išplėšti iš pačios žiauriausios ir vargingiausios pra- 
žūties, išplėšti be žudynių, be kraujo praliejimo, be ka- 
riuomenės panaudojimo, be susirėmimo. Jūs, dėvintys 
togas, nugalėjote vadovaujant man vienam, togą dėvin- 
čiam imperatoriui. 

24. Išties prisiminkite, kviritai, visus pilietinius nesu- 
tarimus, ne tik tuos, apie kuriuos girdėjote, bet ir tuos, 

kuriuos patys prisimenate ir matėte. Liucijus Sula su- 
naikino Publijų Sulpicijų?" iš miesto pašalino Gajų Ma- 
rijų, šio miesto saugotoją, o daugelį narsių vyrų arba 
ištrėmė iš miesto, arba nužudė. Konsulas Gnėjus Okta- 
vijus, remdamasis ginklu, išvarė iš miesto savo kole- 
gą; visa ši vieta buvo užversta piliečių lavonais ir plū- 
do piliečių krauju. Vėliau nugalėjo Cina ir Marijus“; 
tada, nužudžius garsiausius vyrus, buvo užgesinti vals- 
tybės šviesuliai“. Už šios pergalės žiaurius padarinius 
vėliau atkeršijo Sula, ir nereikia priminti, kiek daug ta- 
da žuvo piliečių ir kokia didelė buvo respublikos nelai- 
mė. Markas Lepidas nesutarė su žymiausiu ir narsiau- 
siu vyru Kvintu Katulų; ne tiek Lepido, kiek daugelio 
kitų mirtis respublikai atnešė daug liūdesio". 25. Ir vis 
dėlto tais nesutarimais, kviritai, siekta ne sunaikinti, o 
pakeisti valstybę; anie Žmonės norėjo ne visiškai su- 
griauti valstybę, o tik valdyti toje valstybėje, kuri buvo; 
norėjo ne sudeginti šį miestą, bet patys tame mieste 
klestėti, tačiau visi tie nutarimai, kurių nė vienas neat- 
nešė valstybei pražūties, buvo išspręsti ne pasiekus san- 
tarvę, 0 išžudžius piliečius. Tuo tarpu šiame kare, di- 
džiausiame ir žiauriausiame iš visų, kiek siekia žmonių 
atmintis, kokio net ir barbarai niekada nekariavo su sa- 
vo tauta, kare, kuriame Lentulas, Katilina, Kasijus, Ce- 
tegas priėmė nuostatą priešu laikyti kiekvieną, kuris ga- 
lėjo likti sveikas išlikus sveikam miestui, — šitame kare 
aš elgiausi taip, kviritai, kad visi būtume išgelbėti, ir 
nors jūsų priešai manė, kad gyvens tik tiek piliečių, 
kiek jų išliks nuo begalinių žudynių, ir miesto liks tiek, 
kiek jo nepajėgs sunaikinti ugnis, — ir miestą, ir pilie- 
čius aš išsaugojau sveikus ir nepaliestus. 

XI. 26. Ir už tuos tokius didelius darbus, už savo nar- 
są, kviritai, aš neprašau iš jūsų jokio atpildo, jokių gar- 
bės ženklų, jokio šlovės paminklo, išskyrus amžiną šios 


155 


KETURIOS KALBOS PRIEŠ LIUCIJŲ SERGIJŲ KATILINĄ 


dienos atminimą. Aš noriu, kad jūsų širdyse būtų pa- 
dėti ir saugomi visi mano triumfai, visi garbingi apdo- 
vanojimai ir šlovės ženklai. Jokie nebylūs ir tylūs pa- 
minklai negali manęs nudžiuginti, niekas iš tų dalykų, 
kuriuos įsigyja ir mažiau verti. Jūsų atminties dėka, kvi- 
titai, gyvuos mano atlikti darbai, jūsų kalbomis — augs, 
literatūros kūriniais — stiprės ir išliks amžiams. Manau, 
kad ta pati diena jamžins ir šio miesto išgelbėjimą, ir 
mano konsulavimo atminimą, kuris, tikiuosi, bus amži- 
nas. Vienu metu šioje valstybėje iškilo du piliečiai, iš 
kurių vienas nubrėžė mūsų imperijos ribas ne tik že- 
mėje, bet ir danguje, o kitas išgelbėjo šios imperijos bu- 
veinę ir pagrindą“. 

XII. 27. Tačiau mano atliktų darbų yra kitoks rezul- 
tatas ir kitoks pobūdis nei tų, kurie kovojo su išorės 
priešais, nes man reikės gyventi su tais, kuriuos nuga- 
lėjau ir sutramdžiau, o anų priešai yra arba nužudyti, 
arba prispausti, todėl jums, kviritai, reikia žiūrėti, kad 
tie darbai, kurie kitiems padeda, man nepadarytų ža- 
los. Aš pasirūpinau, kad tų baisių žmonių įžūlūs ir pik- 
ti kėslai jums nepakenktų; jūsų pareiga pasirūpinti, kad 
jie nepakenktų man. Nors, tiesą sakant, man jie jau ne- 
begali pakenkti: stipri yra gerųjų Žmonių apsauga, visą 
laiką mane lydinti; didelis yra valstybės autoritetas, kuris 
visada mane gins tylėdamas; didelė sąžinės galia, ir jei- 
gu šitie jos nepaisys, norėdami pasikėsinti į mane, pa- 
tys save išduos. 

28. Bet aš turiu pakankamai drąsos, kviritai, ir ne tik 
nenusilėisiu kieno nors įžūlumui, bet ir pats vienas ne- 
dorėlius pulsiu. Ir jeigu visas vidaus priešų antpuolis, 
nuo jūsų atmuštas, nukryps į mane vieną, jums reikės 
nuspręsti, kviritai, kokią vietą jūs suteiksite tiems žmo- 
nėms, kurie, siekdami jus išgelbėti, patyrė tiek neapy- 

kantos ir pavojų. O aš pats, ką dar norėčiau pasiekti? 
Juk nieko nėra svarbiau už jūsų pagarbą ir šlovę, kurią 
įsigijau savo narsumu. 

29. Taigi ir toliau stengsiuos, kviritai, kad visa tai, ką 
nuveikiau kaip konsulas, išsaugočiau ir pagerinčiau kaip 
privatus asmuo, kad neapykanta, kurią galbūt užsitrau- 
kiau gindamas respubliką, atsigręžtų prieš pačius ne- 
kentėjus, o man atneštų šlovę. Pagaliau valstybėje elg- 
siuosi taip, kad niekada nepamirščiau to, ką nuveikiau, 
ir rūpinsiuosi, kad tai atrodytų padaryta mano narsu- 
mo, 0 ne atsitiktinumo dėka. O jūs, kviritai, kadangi 
jau naktis, pagarbinkite Jupiterį, šio miesto ir jūsų sau- 
gotoją, ir eikite namo. Nors pavojus jau praėjo, tačiau 
kaip ir praeitą naktį budėkite ir ginkite savo namus. 
Kad jums nereiktų ilgai šito daryti ir kad galėtumėte 
mėgautis amžina ramybe, kviritai, pasirūpinsiu aš. 


Ketvirtoji kalba prieš Katiliną 


I. 1. Matau, tėvai senatoriai, jog į mane atgręžti visų 
jūsų veidai ir žvilgsniai; matau, jog jus jaudina pavojus, 
gresiąs ne tik jums ir valstybei, bet ir, — net jei jis ir 
būtų atremtas — mano gyvybei. Man miela ir malonu 
nelaimėse bei skausme matyti jūsų palankumą, bet, var- 
dan nemirtingųjų dievų, prašau jį pamiršti ir, užmiršus 
mano gerovę, galvoti apie save bei savo vaikus. Jeigu 
man skirta savo konsulavimo metu patirti didžiausius 
žiaurumus, skausmus ir kentėjimus, pakelsiu juos ne 
tik narsiai, bet ir noriai, kad tik mano kančios ameštų 
jums ir romėnų tautai gerovę bei išsigelbėjimą. 

2. Aš esu tas konsulas, tėvai senatoriai, kuriam ir fo- 
rume, saugančiame visų Žmonių teisingumą, ir Marso 
lauke, tapusiame šventu dėl konsulų auspicijų', ir 

kurijoje, teikiančioje pagalbą visoms tautoms, ir savuose 
namuose, visiems žmonėms esančiuose prieglobsčiu, ir 
lovoje, skirtoje poilsiui, ir pagaliau šioje garbingoje vie- 
toje, šioje aukštoje kėdėje, visada slypėjo mirtinas pavo- 
jus ir žabangos. Aš daug ką nutylėjau, daug ką pakė- 
liau, daug dėl ko nusileidau, daug ką pašalinau kentė- 
damas pats, o jus išvaduodamas iš baimės. O dabar, jei 
nemirtingieji dievai panoro tokios mano konsulavimo 
baigties, kad jus, tėvai senatoriai, ir romėnų tautą iš- 
plėščiau iš baisiausių žudynių, jūsų žmonas, vaikus, mer- 
gaites vestalės — iš žiauriausių kankinimų, šventoves ir 
šventyklas, šią gražiausią visų mūsų tėvynę - iš gėdin- 
giausios ugnies, visą Italiją — iš niokojančio karo, kad ir 
koks likimas man būtų skirtas, priimsiu jį. Ir jeigu Pub- 
lijus Lentulas, remdamasis žynių pranašavimu manė, 
kad jo vardas bus lemtingas respublikos pražūčiai“, ko- 
dėl aš neturėčiau džiaugtis, kad mano konsulavimas, 
galima sakyti, buvo lemtingas respublikos gerovei? 

II. 3. Todėl, tėvai senatoriai, rūpinkitės savimi, galvo- 
kite apie tėvynę, saugokite savo vaikus ir turtus, ginki- 
te romėnų tautos vardą ir gerovę, o manęs gailėję ir 
apie mane galvoję liaukitės. Juk aš pirmiausia turiu ti- 
kėtis, kad visi dievai, kurie globoja šį miestą, apdova- 
nos mane taip, kaip to nusipelniau. O jeigu kas nors 
atsitiks, esu pasirengęs mirti ramiai: narsiam vyrui mir- 
tis negali būti gėdinga, buvusiam konsului — pirmalai- 
kė, išmintingam žmogui — pasigailėtina. Tačiau aš nesu 
toks žiaurus, kad manęs nejaudintų čia dalyvaujančio 
mano brangiausio ir mylimiausio brolio skausmas?, visų 
šių žmonių, kurie čia mane supa, ašaros. Aš negaliu 
mintimis negrįžti namo, pas nelaimės išsekintą žmoną, 
baimės apimtą dukterį, mažą sūnelį*, kurį, man atrodo, 
respublika laiko glėbyje kaip mano konsulavimo įkaitą. 
Galvoju taip pat apie žmogų, kuris, laukdamas šios die- 

nos baigties, stovi štai ten priešais mane, - apie savo 
žentą“. Tai mane jaudina, bet aš labiau noriu, kad jie 
visi liktų sveiki su jumis, net jeigu kokia nors jėga ma- 
ne sunaikintų, negu kad ir jie, ir mes žūtume kartu su 
respublika. 

4. Taigi, tėvai senatoriai, dėkite pastangas respublikai 
išgelbėti; pagalvokite apie visas nelaimes, kurios jai gre- 
sia, jeigu tik jūs neužbėgsite joms už akių. Ne Tiberijus 
Grakchas, kuris norėjo antrą kartą tapti liaudies tribū- 
nu, ne Gajus Grakchas, kuris bandė sukurstyti agrari- 
nių reformų šalininkus, ne Liucijus Saturninas, kuris nu- 
žudė Gajų Memijų“, čia kaltinami ir atiduodami jūsų 
teismui. Suimti tie, kurie liko Romoje tam, kad sude- 
gintų miestą, kad jus visus nužudytų, kad įsileistų Ka- 
tiliną. Mes turime jų laiškus, antspaudus, parašus, pa- 
galiau kiekvieno iš jų prisipažinimą. Jie įkalbinėjo alo- 
brogus, kurstė vergus, kvietėsi Katiliną. Jie buvo suma- 
nę nužudyti visus, kad neliktų nė vieno, kuris galėtų 
apverkti respublikos vardą ir gailėtis šitokios valstybės 
žuvimo. 

III. 5. Visa tai pranešė skundikai, kaltininkai prisipa- 
žino, jūs patvirtinote daugeliu savo nutarimų. Visų pir- 
ma tuo, kad pačiais gražiausiais žodžiais padėkojote man 
ir pripažinote, jog savo narsumu bei stropumu atsklei- 
džiau šį nusikaltėlių sąmokslą; vėliau tuo, kad Publijų 
Lentulą privertėte atsisakyti pretoriaus pareigų, kad jį 
ir kitus, dėl kurių priėmėte nutarimą, nusprendėte ati- 
duoti apsaugai, o ypač tuo, kad mano vardu paskelbėte 
padėkos maldas (tokia garbė jokiam togą dėvinčiam pa- 
reigūnui iki manęs nebuvo suteikta'), pagaliau vakar 
dosniai apdovanojote alobrogų pasiuntinius ir Titą Vul- 
turcijų. Visi šie sprendimai rodo, jog; tie, kurie, įvardyti 
pavardėmis, buvo atiduoti apsaugai“, be jokios abejo- 
nės, yra jūsų nuteisti. 

6. Tačiau aš nutariau, tėvai senatoriai, papasakoti jums 
viską taip, tarsi tai būtų dar neišspręstas dalykas, kad 
pasakytumėte savo nuomonę dėl įvykio ir paskirtumėte 
bausmę. Pradėsiu nuo to, ką privalo pasakyti konsulas. 

Aš iš tiesų jau seniai mačiau, kad valstybėje bręsta 
kažkokia beprotybė, kad ruošiami ir skatinami baisūs, 
lig šiol nematyti dalykai, tačiau niekada nepagalvojau, 
kad tokį pražūtingą sąmokslą rengia piliečiai. Dabar, 
kad ir kaip būtų, kad ir kur linktų jūsų širdys ir protai, 
iki nakties turite priimti sprendimą?. Matote, koks dide- 
lis nusikaltimas, apie kurį jums pranešta. Jeigu manote, 
kad prie jo prisidėjo nedaugelis, smarkiai klystate. Ši 
blogybė pasklidusi daug plačiau nei kai kas mano; ji 
apėmė ne tik visą Italiją, bet persikėlė per Alpes ir 
šliauždama patamsyje įsitvirtino daugelyje provincijų. Jos 
jau negalima jokiu būdu nei sulaikyti, nei atidėti. Kokiu 
tik norite nuosprendžiu turite tuoj pat nubausti jos kal- 
tininkus. 

IV. 7. Matau ligi šiol esant dvi nuomones: viena — 
Decimo Silano!?, kuris siūlo mirtimi bausti tuos, kurie 
siekė sunaikinti visą valstybę; antra — Gajaus Cezario", 
kuris atmeta mirties bausmę, tačiau pritaria visoms ki- 
toms žiauriausioms bausmėms. Ir vienas, ir kitas, kaip 
dera jų luomui bei reikalo svarbai, rodo didžiausią griež- 
tumą. Pirmasis mano, kad tie, kurie bandė sunaikinti 
mus visus ir visą romėnų tautą, sugriauti valstybę, iš- 
trinti romėnų tautos vardą, nė minutės negali naudotis 
gyvenimu ir kvėpuoti tuo pačiu, kaip ir mes, oru: jis 
primena, kad nedori piliečiai šioje valstybėje dažnai bu- 
vo baudžiami tokia bausme. Antrasis teigia, kad mirtį 
nemirtingieji dievai davė ne kaip bausmę, o kaip pri- 
gimties būtinybę arba kaip poilsį po vargų ir kančių. 
Todėl išmintingi ją visada sutikdavo ramiai, o narsūs 
net noriai. Tuo tarpu įkalinimas, juo labiau amžinas, 

buvo sugalvota kaip aukščiausia bausmė už baisius nu- 
sikaltimus“. Jis liepia nusikaltėlius išskirstyti po muni- 
cipijus“. Tačiau toks nutarimas atrodytų neteisingas, jei 
būtų liepiama tai padaryti, ir sunkiai įgyvendinamas, 
jei būtų prašoma. Tačiau, jei jums patinka, tebūnie pri- 
imtas toks nutarimas. 8. Aš paieškosiu ir, tikiuosi, rasiu 
žmonių, kurie nelaikys netinkamu jų luomui pritarti tam, 
ką jūs nuspręsite visų labui. Cezaris numato sunkią 
bausmę municipijų gyventojams, jeigu jie padėtų pa- 
bėgti nusikaltėliams; jis siūlo stiprią apsaugą ir baus- 
mes, tinkamas dideliems nusikaltėliams; jis nurodo, kad 
niekas — nei senatas, nei tauta —- negali sušvelninti baus- 
mės tiems, kurie yra nuteisti; jis atima net viltį, kuri 
viena paguodžia žmogų nelaimėse. Be to, jis liepia nu- 
savinti jų turtus. Šiems nedorėliams jis palieka vien tik 
gyvybę, kurią atėmus, išvaduotų juos nuo dvasios ir 
kūno kančių ir nuo visų bausmių už nusikaltimą. Kad 
nedorieji gyvenime jaustų kokią nors baimę, senovės 
žmonės tvirtino, jog nedorėliams paskirtos bausmės po- 
žemių karalystėje, nes jie suprato, kad, nesant tokių 
bausmių, pačios mirties nėra dėl ko bijoti. 

V. 9. Dabar matau, tėvai senatoriai, kas man yra svar- 
bu. Jeigu pritarsite Gajaus Cezario siūlymui (mat jis pa- 
sirinko tokį kelią respublikoje, kuris laikomas artimu 
liaudžiai), galbūt man reikės mažiau bijoti populiarų“ 
išpuolių, kadangi jis yra šio siūlymo autorius ir gynė- 
jas. Jeigu pritarsite antrajam siūlymui, vargu ar man 
sumažės rūpesčių. Tačiau tegu nauda respublikai būna 
svarbiau už man kylančius pavojus. Juk Cezaris pateikė 
tokį siūlymą, kokio reikalavo jo padėtis bei protėvių 
šlovė ir kuris yra tarsi jo amžinos ištikimybės respub- 
likai laidas. Tapo aiškus skirtumas tarp lengvabūdiškai 
šnekančių liaudies susirinkimuose ir to, kuris iš tiesų 
yra atsidavęs liaudžiai ir siekia jos gerovės“. 

10. Matau, jog kai kas iš tų, kurie nori būti laikomi 
liaudies šalininkais, čia nedalyvauja, tikriausiai todėl, kad 
nereiktų priimti mirties nuosprendžio romėnų piliečiams. 
O jis'* užvakar romėnų piliečius atidavė apsaugai, pa- 
skelbė padėkos maldas mano garbei, o vakar dosniai 
apdovanojo skundikus. Juk niekas neabejoja, kad tas, 
kuris balsavo už apsaugą kaltininkams, už padėką tei- 
sėjui ir už skundikų apdovanojimą, balsuos ir už visą 
bylą bei reikalą. Gajus Cezaris supranta, kad Semproni- 
jaus įstatymas skirtas Romos piliečiams", tačiau tas, 
kuris yra respublikos priešas, negali būti Romos pilie- 
tis; pagaliau pats Sempronijaus įstatymo autorius, liau- 
džiai paliepus, buvo nubaustas už nusikaltimą valsty- 
bei'ė. Cezaris mano, kad net ir pats Lentulas, dosnus ir 
išlaidus žmogus, negali būti vadinamas liaudies šalinin- 
ku, kadangi taip žiauriai ir negailestingai norėjo sunai- 
kinti romėnų tautą ir sugriauti šį miestą. Taigi Cezaris, 
būdamas labai švelnus ir gailestingas žmogus, be jokių 
dvejonių Publijų Lentulą atiduoda amžinam įkalinimui 
tamsiame kalėjime. Jis net numato priemones ateičiai, 
kad niekas negalėtų girtis tuo, jog palengvino šią baus- 
mę ir romėnų tautos pražūčiai vėliau nesivadintų liau- 
dies šalininku. Cezaris taip pat siūlo nusavinti jų turtą, 
kad prie dvasios ir kūno kančių dar pridėtų nepriteklių 
bei skurdą. 

VI. 11. Taigi jeigu priimsite Cezario pasiūlymą, duo- 
site man palydovą liaudies susirinkime, žmonių mėgia- 
mą ir jiems mielą. Jei panorėsite pritarti Silano siūly- 
mui, lengvai apginsite mane ir save nuo kaltinimo žiau- 
rumu, o aš įrodysiu, kad tokia bausmė yra net švelnės- 
nė. Apskritai, tėvai senatoriai, argi galima kalbėti apie 
žiaurumą, kai kalbama apie bausmę už tokį nusikalti- 
mą? Aš kalbu apie tai, ką pats jaučiu. Norėčiau kartu 
su jumis džiaugtis išgelbėta respublika ir vadovautis ne 

žiaurumu (nes kas yra už mane švelnesnis?), o ypatin- 
gu gerumu ir gailestingumu; deja, šioje byloje esu pri- 
verstas būti žiauresnis nei man būdinga. Man rodos, aš 
matau, kaip šitas miestas, viso pasaulio šviesa ir visų 
tautų atrama, vienam sukėlus gaisrą griūva; įsivaizduo- 
ju palaidotą tėvynę, krūvas vargšų nepalaidotų piliečių; 
man prieš akis iškyla Cetegas, džiūgaujantis iš pasiuti- 
mo jums žūvant. 12. Ir kai aš įsivaizduoju karaliaujantį 
Lentulą, ko jis pats, kaip prisipažino, tikėjosi remdama- 
sis pranašavimais, purpuru apsisiautusį Gabinijų, su ka- 
riuomene atvykstantį Katiliną, — sudrebu iš baimės, pa- 
galvojęs apie motinų dejavimą, mergaičių ir vaikų bėgi- 
mą, mergelių vestalių niekinimą. Kadangi visi šie daly- 
kai man atrodo siaubingi ir keliantys gailestį, tampu 
griežtas ir negailestingas tiems, kurie visa tai norėjo įgy- 
vendinti. Ir tada klausiu: jeigu šeimos tėvas rado vergo 
nužudytus savo vaikus, nukankintą žmoną, sudegintus 
namus ir to vergo nenubaudė žiauriausia bausme — ar 
jis yra atlaidus ir gailestingas, ar beširdis ir žiaurus? 
Man atrodo, kad žiaurus ir negailestingas yra tas, kuris 
nepalengvina savo skausmo ir kančios nubausdamas tą, 
kuris juos sukėlė. Taip ir mes turime pasielgti su tais, 
kurie mus, mūsų žmonas, mūsų vaikus norėjo nužudy- 
ti, kurie bandė sunaikinti mūsų namus ir šią valstybę, 
mūsų visų buveinę, kurie siekė įkurdinti alobrogų tautą 
ant šio miesto griuvėsių ir sudegintos valstybės pelenų; 
ir jeigu mes būsime jiems žiaurūs, žmonės mus laikys 
gailestingais, o jei panorėsime būti atlaidesni, būsime 
smerkiami už ypatingą žiaurumą tėvynei ir piliečiams, 
kai jiems grėsė pražūtis. 

13. O gal Liucijus Cezaris", drąsiausias ir valstybei 
itin atsidavęs žmogus, pasirodė kam nors pernelyg žiau- 
rus, kai užvakar pasakė, kad jo sesers, puikiausios mo- 
ters, vyrą, ten buvusį ir tai girdėjusį, reikia nubausti 

mirtimi? Ar kai patvirtino, kad jo senelis? buvo teisėtai 
konsulo įsakymu nubaustas mirties bausme, o šiojo jau- 
nas sūnus, tėvo pasiųstas deryboms, buvo nužudytas 
kalėjime? O argi anų poelgis yra bent kiek panašus į 
šitų? Argi anie ketino sunaikinti valstybę? Tada valsty- 
bėje vyravo noras išdalyti žemes ir vyko tam tikra par- 
tijų kova. Tačiau anuo metu šito Lentulo senelis, šau- 
niausias vyras, su ginklu rankose persekiojo Grakchą"'. 
Anas tada net buvo sunkiai sužeistas, kad respublika 
nepatirtų kokios nors žalos. O štai šis, siekdamas su- 
griauti valstybės pamatus, kviečiasi galus, kursto ver- 
gus, šaukia Katiliną, paveda mus nužudyti Cetegui, ki- 
tus piliečius — Gabinijui, miestą sudeginti — Kasijui, visą 
Italiją nuniokoti ir apiplėšti - Katilinai. Tr štai, kai pa- 
darytas toks baisus ir begėdiškas nusikaltimas, jūs bijo- 
te priimti sprendimą, kuris kai kam gal pasirodys per 
daug žiaurus. Tuo tarpu labiau mums reikia bijoti, kad, 
sušvelninę bausmę, nepasirodytume žiauresni tėvynei, 
o ne to, kad, paskyrę griežtą bausmę, nepasirodytume 
per daug negailestingi baisiausiems priešams. 

VII. 14. Tačiau aš negaliu, tėvai senatoriai, nutylėti to, 
ką girdžiu. Mano ausis pasiekia balsai tų, kurie neva 
būgštauja, ar turiu pakankamai galios įvykdyti tai, ką 
jūs šiandien nuspręsite. Viskas numatyta, parengta, nu- 
statyta, tėvai senatoriai, ir mano didžiausiu rūpesčiu bei 
stropumu, ir ne mažesniu romėnų tautos siekimu išlai- 
kyti didžiausią valdžią bei išsaugoti visų nuosavybę. 
Visi dalyvauja čia, visų luomų, įvairaus amžiaus žmo- 
nės; jie užpildė visą forumą, visas šventyklas aplink fo- 
rumą, visus praėjimus į čia, į šią šventyklą. Nuo pat 
miesto įkūrimo tai vienintelis atvejis, kai visi jaučia vie- 
ną ir tą patį, išskyrus tuos, kurie, matydami neišvengia- 
mą pražūtį, nusprendė žūti kartu su visais, o ne patys 
vieni. 

15. Šituos aš mielai atmetu ir atskiriu, nes manau, 
kad juos reikia laikyti ne nedorais piliečiais, bet žiau- 
riausiais priešais. Tačiau kiti! O nemirtingieji dievai! Kiek 
jų daug ir kokie atsidavę, kaip narsiai ir vieningai jie 
gina visų garbę ir gerovę! Ar bereikia čia man minėti 
romėnų raitelius? Jie galbūt nusileidžia jums luomo svar- 
ba bei įtaka, tačiau prilygsta jums tėvynės meile. Po 
daugelio metų nesutarimo ši diena ir ši byla vėl sieja ir 
vienija juos su jūsų luomu“. Jeigu šią vienybę, sustip- 
rintą man konsulaujant, išsaugosime valstybėje visą lai- 
ką, ateityje — garantuoju — šiai valstybei negrės jokie 
piliečių nesutarimai. Skatinami tokio pat troškimo ginti 
respubliką, matau, čia susirinko erariniai tribūnai“, nar- 
siausi vyrai, taip pat visi raštininkai, atėję šiandien prie 
iždo, nelaukdami balsavimo baigties puolė ginti ben- 
dros gerovės“. 16. Čia dalyvauja visi laisvieji žmonės, 
net ir neturtingiausi. Iš tiesų ar yra nors vienas žmo- 
gus, kuriam šios šventyklos, šio miesto vaizdas, laisvės 
turėjimas, pagaliau ši šviesa ir bendra tėvynės žemė 
nebūtų brangi, miela ir maloni? 

VIII. Verta, tėvai senatoriai, atkreipti dėmesį į atleis- 
tinių pastangas; savo dorybėmis jie turėjo laimės tapti 
šio miesto piliečiais ir laiko jį savo tėvyne, tuo tarpu 
kai kurie čia gimę ir kilę iš kilmingų šeimų manė, jog 
šis miestas yra ne jų tėvynė, o priešų buveinė. Bet ko- 
dėl aš čia prisimenu tuos luomus ir tuos žmones, ku- 
riuos ginti tėvynę paskatino nuosavi turtai, bendra vals- 
tybė, pagaliau laisvė, pats maloniausias dalykas? Nėra 
nė vieno vergo, jeigu tik jis gyvena bent kiek pakelia- 
momis vergavimo sąlygomis, kuris nesibaisėtų piliečių 
įžūlumu, kuris nenorėtų, kad išliktų visa tai, kas yra, 
kuris visuotinės gerovės vardan nepadėtų tiek pastan- 
gų, kiek drįsta ir kiek gali. 

17. Galbūt ką nors iš jūsų jaudina gandai, kad kaž- 
koks Lentulo sąvadautojas bėginėja aplink mažas krau- 
tuvėles, tikėdamasis papirkti ir sukurstyti neturtingus 
bei nepatyrusius žmones. Tai buvo bandyta ir pradėta 
daryti, bet neatsirado nė vieno, tokio neturtingo arba 
sugadinto, kuris nenorėtų išsaugoti tą kasdienio savo 
darbo, užsiėmimo ir pajamų vietą, savo namus ir savo 
lovą, pagaliau visą savo ramų gyvenimą. Didžioji dalis 
tų, kurie turi krautuvėles, tiksliau sakant, visi šio luo- 
mo žmonės itin karštai trokšta ramybės. Juk visus jų 
pragyvenimo šaltinius, darbą, pajamas palaiko piliečių 
paklausa, maitina ramybė. Jeigu, uždarius krautuves, jų 
pajamos sumažėja, kas atsitiktų, jei jos būtų sudegintos? 

18. Esant tokiai padėčiai, tėvai senatoriai, romėnų tauta 
jums teikia pagalbą, taigi pasirūpinkite, kad ir romėnų 
tauta neliktų be jūsų pagalbos. 

IX. Turite konsulą, kuris išvengė daugybės pavojų, ža- 
bangų ir kone mirties ne tam, kad saugotų savo gyvy- 
bę, bet tam, kad tarnautų jūsų gerovei. Kad išgelbėtų 
valstybę, visi luomai savo mintimis, norais, pastango- 
mis, dorybėmis siekia santarvės. Visų mūsų tėvynė, ap- 
supta begėdiško sąmokslo fakelų ir iečių, maldaudama 
tiesia į jus rankas. Jums, jums ji atiduoda save, visų 
piliečių gyvybę, tvirtovę ir Kapitolijų, penatų“ aukurus, 
šią amžiną ir negęstančią Vestos ugnį, visas dievų šven- 
toves ir šventyklas, miesto sienas ir namus. Pagaliau 
jums šiandien reikia priimti sprendimą, nuo kurio pri- 
klausys jūsų gyvenimas, jūsų žmonų ir vaikų gyvybė, 
visų piliečių turtas, namų ir židinių išlikimas. 

19. Turite vadovą, galvojantį apie jus ir užmirštantį 
save, 0 tai nedažnai atsitinka. Turite visus luomus, vi- 
sus Žmones, visą romėnų tautą, kuriuos šiandien, kilus 
piliečių nesutarimui, pirmą kartą matome tokius vie- 
ningus. Pagalvokite, kaip sunkiai sukurta ši valstybė, 

kiek narsumo pareikalavo jos laisvės sustiprinimas, ko- 
kia didelė buvo dievų malonė, leidusi kaupti ir didinti 
turtus, kurių vos nepražudė viena naktis“. Šiandien jūs 
turite pasirūpinti, kad nuo šiol niekada nė vienas pilie- 
tis negalėtų ne tik įvykdyti, bet ir pagalvoti apie tokį 
dalyką. Aš tai kalbu ne tam, kad paskatinčiau veikti 
jus, savo uolumu mane veik pralenkusius, bet tam, kad 
matytumėte, jog mano balsas, valstybėje turintis pirmu- 
mo teisę, atitinka mano, konsulo, pareigas. 

X. 20. Dabar, tėvai senatoriai, pirma negu pereisiu 
prie nuosprendžio paskelbimo, keletą žodžių tarsiu apie 
save. Aš matau, kad mano įsigytų nedraugų skaičius 
prilygsta sąmokslininkų gaujai, o ji, kaip matote, labai 
didelė; bet aš juos laikau begėdiškais, silpnais, niekin- 
gais, puolusiais. Ir jeigu ši gauja kada nors, kokio nors 
pamišėlio ir nusikaltėlio sukurstyta pasirodys esanti stip- 
resnė nei jūsų ir valstybės autoritetas, aš niekada, tėvai 
senatoriai, nesigailėsiu savo sprendimų ir veiksmų. Nors 
mirtis, kuri galbūt man gresia, laukia visų mūsų, tokios 
šlovės, kokia jūs mane savo nutarimais apdovanojote 
šiame gyvenime, nesusilaukė nė vienas. Nes visus kitus 
jūs apdovanojote dėkodami už atliktus žygius, ir tik 
mane vieną — už išgelbėtą valstybę. 

21. Telydi šlovė aną Scipioną?, dėl kurio sumanumo 
ir narsumo Hanibalas buvo priverstas palikti Italiją ir 
grįžti į Afriką. Tebūnie šlovinamas ir antrasis Scipionas 
Afrikietis“, kuris sunaikino du romėnų valstybei prie- 
šiškiausius miestus — Kartaginą ir Numanciją. Tegu su- 
silaukia šlovės ir anas garsus vyras Liucijus Paulas“, 
paskui kurio vežimą ėjo Persėjas — vienas galingiausių 
ir kilmingiausių karalių. Telydi amžina šlovė Marijų“, 
kuris du kartus išvadavo Italiją nuo priešų puolimo ir 
pavergimo baimės. Tegu labiausiai už visus būna šlovi- 
namas Pompėjus“, kurio žygiai ir narsumas žinomi 

visuose kraštuose, kuriuos tik aplanko saulė. Tarp šių 
šlovingų žmonių šiek tiek vietos, tikriausiai, teks ir man, 
nebent galvojama, kad svarbiau užkariauti naujas pro- 
vincijas, kuriose galėtume įsitvirtinti, negu išsaugoti tai, 
ką turime, kad nugalėtojai turėtų kur sugrįžti. 

22. Beje, nugalėti išorės priešus yra naudingiau negu 
vidaus, kadangi, nugalėjus išorės priešus, jie tampa ver- 
gai, o jeigu jiems parodoma malonė, jie jaučiasi mums 
įsipareigoję. Tuo tarpu piliečiai, beprotybės ar kažkokio 
sugedimo apimti, tampa tėvynės priešai, jų, kai jiems 
sukliudoma pražudyti valstybę, nei jėga sulaikyti, nei 
malonėmis nuraminti neįmanoma. Tačiau tikiu, kad jū- 
sų ir visų gerų žmonių pagalba, šio didžiulio pavojaus 
atminimas, kuris visada bus gyvas ne tik šitos, mano 
išgelbėtos tautos, bet ir visų tautų kalbose bei mintyse, 
padės lengvai šią grėsmę atitolinti ir nuo manęs, ir nuo 
mano artimųjų. Neatsiras tokios jėgos, kuri galėtų nu- 
traukti ir išjudinti jūsų ir romėnų raitelių vienybę, ne- 
paprastą visų dorų Žmonių sutarimą. 

XI. 23. Esant tokiai padėčiai, tėvai senatoriai, vietoj 
valdžios, vietoj kariuomenės, vietoj provincijos, kurios 
atsisakiau, vietoj triumfo ir kitų šlovės ženklų, kuriuos 
atstūmiau norėdamas išsaugoti šitą miestą ir jūsų gero- 
vę, vietoj prarastų provincijose klientų?* ir jų vaišingu- 
mos (turimomis mieste galiomis ir patangomis aš vis 
dėlto stengiuosi juos įsigyti ir saugoti), — taigi vietoje 
visų šių dalykų kaip atlyginimą už mano ypatingus nuo- 
pelnus jums, už stropumą stengiantis išsaugoti respub- 
liką, prašau tik vieno: atminkite šią dieną ir visą mano 
konsulavimą; kol jūs visa tai saugosite savo širdyse, aš 
jausiuosi apsaugotas tvirčiausia siena. Tačiau jeigu ma- 
no viltį apgaus ir įveiks nedorėlių smurtas, atiduodu 
jūsų globai savo mažametį sūnų; jeigu atminsite, kad jis 
yra sūnus to, kuris išsaugojo valstybę rizikuodamas sa- 

vo paties gyvybe, manau, jog tai ne tik išgelbės jį nuo 
pražūties, bet ir suteiks deramą pagarbą. 

24. Taigi apgalvotai ir drąsiai, kaip darėte nuo pat 
pradžių, priimkite, tėvai senatoriai, nuosprendį, kuris 
išgelbėtų jus ir romėnų tautą, apsaugotų jūsų žmonas ir 
vaikus, aukurus ir židinius, šventoves ir šventyklas, vi- 
so miesto namus ir būstus, valstybę ir laisvę, Italijos 
gerovę ir pagaliau visą respubliką. Turite konsulą, ku- 
ris nedvejodamas paklus jūsų sprendimams ir kol gy- 
vas gins bei stengsis savo jėgomis įgyvendinti tai, ką 
nutarsite. 


UŽ LIUCIJŲ MURENĄ 


T. 1. Tą dieną, teisėjai, kai pagal protėvių papročius ir 
nustatytą tvarką po auspicijų centuriniams komicijams 
Liucijų Mureną paskelbiau konsulu, maldavau nemir- 
tingųjų dievų, kad šis įvykis man ir mano valdymui, 
romėnų tautai ir liaudžiai" taptų gėriu ir laime. To pa- 
ties tų pačių nemirtingųjų dievų meldžiu ir dabar: kad 
šis žmogus būtų konsulas ir liktų gyvas, kad jūsų min- 
tys ir ketinimai sutaptų su romėnų tautos valia ir bal- 
sais, kad šis išrinkimas jums ir romėnų tautai atneštų 
taiką, ramybę, atokvėpį bei santarvę. Ir jei tik iškilmin- 
ga komicijų malda, palaiminta konsulų auspicijų, turi 
tiek galios ir šventumo, kiek reikalauja geras valstybės 
vardas, aš maldavau, kad išrinkimas būtų sėkmingas, 
palankus bei laimingas ir tiems žmonėms, kurie man 
siūlant buvo išrinkti konsulais. 2. Jeigu jau taip susi- 
klostė reikalai ir nemirtingieji dievai perdavė jums visą 
savo galybę arba bent jau pasidalijo ja su jumis, teisėjai, 
jūsų globai tą žmogų patiki tas pats konsulas, kuris 
nemirtingųjų dievų jau paprašė juo pasirūpinti, kad 
Liucijus Murena, ginamas ir konsulu paskelbtas to pa- 
ties Žmogaus, išsaugotų romėnų tautos palankumą bei 
rūpintųsi jūsų ir visų piliečių gerove. Tačiau kadangi 
man atliekant šią pareigą kaltintojai smerkia ne tik ma- 

no ryžtą ginti, bet net sutikimą dalyvauti byloje, prieš 
pradėdamas kalbą už Liucijų Mureną šį bei tą pasaky- 
siu gindamas pats save — ne todėl, kad bent jau šiuo 
metu man labiau rūpėtų pateisinti savo pagalbą nei ap- 
ginti šio žmogaus teises, bet todėl, kad jums pritarus 
galėčiau dar ryžtingiau atremti priešininkų pasikėsini- 
mus į jo garbę, gerą vardą bei visą turtą. 

II. 3. Savo pareigą pirmiausia paaiškinsiu Markui Ka- 
tonui, gyvenančiam pagal griežtus proto reikalavimus 
ir kruopščiai apsvarstančiam net smulkiausias kiekvie- 
nos pareigos detales?*. Katonas teigia, kad man, konsu- 
lui ir įstatymo dėl pikmaudžiavimo siekiant valdžios 
autoriui“, po tokio griežto konsulavimo nedera imtis Liu- 
cijaus Murenos bylos. Tokio žmogaus nepritarimas ma- 
ne ypač skatina įrodyti savo poelgio pagrįstumą ne tik 
jums, teisėjai, kuriems labiausiai privalau tai padaryti, 
bet ir pačiam Katonui, garbingiausiam ir doriausiam vy- 
rui. Kas, Markai Katonai, bešališkiau už konsulą gali 
apginti konsulą? Kas respublikoje gali ar privalo būti 
artimesnis už tą, kurio valdžion perduodu respubliką, 
mano didžiausiais darbais ir pastangomis išsaugotą? Net 
jei nagrinėjama asmens nuosavybės pardavimo byla, teis- 
me atsakyti privalo įsipareigojęs pardavimo aktu?, tad 
šiuo atveju teisingiau, jog išrinktąjį konsulą“ teisme nuo 
pavojų ginti ir romėnų tautos palankumą jam garantuo- 
ti labiausiai privalo konsulas, paskelbęs apie jo išrinki- 
mą. 4. O jeigu, kaip kai kuriose valstybėse įprasta“, to- 
kiai bylai būtų paskirtas oficialus advokatas, aukščiau- 
sias pareigas einančiam Žmogui labiausiai tiktų gynėjas, 
kuris, turėdamas tokias pat garbingas pareigas, pasaky- 
tų tik reikšmingą bei įspūdingą kalbą. Iš jūros grįžtan- 
tieji plaukiantiems iš uosto kuo nuoširdžiausiai padeda 
pranešdami apie tykančias audras, plėšikus bei pavojin- 
gas vietas (pati prigimtis mums liepia pasirūpinti tais, 

kuriems gresia mūsų jau patirti pavojai), tad kaipgi aš, 
po ilgos kelionės jau beveik žemę matydamas, turėčiau 
pasielgti sa žmogumi, kuriam, matau, teks patirti di- 
džiausias valstybės negandas? Tad jeigu geram konsu- 
lui dera ne tik matyti, kas vyksta, bet ir numatyti, kas 
vyks, įrodysiu, kaip visų gerovei svarbu per sausio ka- 
lendas“ respublikoje turėti du konsulus. 5. Taip atsiti- 
kus, ne tik mano paties pareiga paskatino ginti draugo 
bylą, bet dar daugiau - valstybė įsakė pakviesti konsu- 
lą rūpintis visų gerove. III. Nors ir išleidau įstatymą 
dėl pikmaudžiavimo siekiant valdžios, išleidau ne to- 
dėl, kad jį, jau seniai sau taikytą, atšaukčiau, norėda- 
mas piliečius apsaugoti nuo pavojų. Juk jei pripažin- 
čiau, kad konsulas papirkinėjo ir tai pateisinčiau, pasi- 
elgčiau tikrai nedorai, net jeigu ir kas nors kitas tą įsta- 
tymą būtų išleidęs; tačiau jeigu tvirtinu, kad įstatymui 
niekuo nenusižengta, kodėl sakyti ginamąją kalbą man 
galėtų sutrukdyti tai, kad būtent aš išleidau tą įstaty- 
mą? 6. Katonas teigia, kad dabar, gindamas Liucijų Mu- 
reną, nesu toks griežtas kaip tuomet, kai savo kalbomis 
ir vos ne naudodamasis neribotais įgaliojimais?, išvijau 
Katiliną, pačioje Romoje rezgusį pražūtį valstybei. Nors 
visuomet noriai rodydavau švelnumą bei gailestingu- 
mą, kurio mane išmokė pati prigimtis, ir niekad nesidė- 
davau griežtumo bei žiaurumo kaukės““, kai ją man vals- 
tybė uždėjo, atlikau savo vaidmenį taip, kaip to reika- 
lavo garbingi mano įgaliojimai pavojingiausiu piliečiams 
metu. Dar tuomet, kai respublikai reikėjo jėgos ir griež- 
tumo, nugalėjęs prigimtį tapau negailestingas (ne todėl, 
kad norėjau, o todėl, kad buvau priverstas), tad kaip 
uoliai turiu paklusti savo prigimčiai dabar, kai visos 
aplinkybės šaukiasi mano gailestingumo bei žmogišku- 
mo! O apie mano pareigą ginti ir apie tavo motyvus 
kaltinti tikriausiai teks kalbėti ir kitoje kalbos dalyje. 

7. Tačiau, teisėjai, ne mažiau už Katono kaltinimus 
mane sujaudino Servijaus Sulpicijaus" skundas. Jis sakė 
labai įsižeidęs dėl to, kad aš, pamiršęs mūsų draugystę 
ir bičiulystę, prieš jį šioje byloje ginu Liucijų Mureną. 
Prieš jį, teisėjai, ir noriu pasiteisinti, o jus kviečiu būti 
liudytojais. Kadangi sunku net pelnytai būti apkaltin- 
tam draugystės paniekinimu, juo labiau nevalia nepai- 
syti neteisingo kaltinimo. Pripažįstu, Servijau Sulpicijau, 
kad, tau siekiant valdžios, iš draugiškumo jaučiau pa- 
reigą ir visaip stengiausi padėti ir, manau, padėjau. Kai 
siekei konsulato, neatsisakiau tave paremti nei kaip 
draugas, nei kaip įtakingas žmogus, nei kaip konsulas. 
Praėjo tas laikas ir padėtis pasikeitė. Manau ir tikiu, 
kad turėjau priešintis Liucijaus Murenos išrinkimui tiek, 
kiek drįsai iš manęs reikalauti, tačiau neprivalau kėsin- 
tis į jo teises. 8. Jeigu tada, kai siekei konsulato, tau 
padėjau, dar nereiškia, kad taip pat turiu talkinti ir da- 
bar, kai kėsiniesi jau į patį Liucijų Mureną. Be to, ne- 
pagirtina ir net neleistina neginti ir visiškai mums sve- 
timų žmonių vien dėl to, kad teisme juos kaltina mūsų 
draugai. IV. Bet juk mane, teisėjai, su Murena sieja ar- 
tima ir sena draugystė, kurios, kad ir sukeldamas pa- 
vojų jo gyvybei, Servijus Sulpicijus neprivers atsisakyti 
vien dėl to, kad siekdamas valdžios buvo man artimes- 
nis. Net ir be šios priežasties to žmogaus kilnumas ar- 
ba garbingų pareigų, kurias pasiekė, svarba būtų sutei- 
kę man išpuikusio bei žiauraus Žmogaus vardą, jeigu 
atsisakyčiau vadovauti bylai, tokiai pavojingai žmogui, 
apdovanotam ir dorybėmis, ir romėnų tautos pasitikėji- 
mu. Negaliu ir neturiu teisės nepadėti žmonėms įveik- 
ti pavojų. Nors už tokias pastangas man buvo atlygin- 
ta taip, kaip niekam kitam“, atsisakyti tai padaryti da- 
bar, pasiekus tokią padėtį, išdrįstų tik suktas ir nedė- 
kingas žmogus. 9. O jeigu galima atsisakyti, jei galiu 

tai padaryti remdamasis tavo patarimu, jei dėl to nebū- 
siu kaltinamas nei aplaidumu, nei gėdingu išdidumu, 
nei žmogiškumo stoka, mielai tai padarysiu. Bet jeigu 
darbo vengimas rodo aplaidumą, atsisakymas padėti 
meldžiantiems pagalbos — išdidumą, o draugų nepaisy- 
mas - nesąžiningumą, aišku, jog ši byla yra tokia, ko- 
kios atsisakyti negali joks veiklus, kilnus ir pareigingas 
žmogus. Nesunkiai suprasi, kas yra, Servijau“, remda- 
masis savo paties nuostatomis. Jeigu manai, kad priva- 
lai padėti savo draugų priešininkams, prašantiems tavo 
patarimo teisės klausimais, jeigu tau atrodo gėdinga tai, 
kad tau patarus bylą pralaimi kaip tik tas, kurio pats 
nepalaikai, vis tiek nebūk toks neteisingas ir nemanyk, 
jog tuomet, kai tavo šaltiniai atverti net tavo priešinin- 
kams, manieji turi būti užverti net draugams. 10. Išties 
jei draugystė su tavimi priverstų mane pasitraukti iš 
bylos ir tas pat atsitiktų Kvintui Hortenzijui" bei Mar- 
kui Krasui“, šlovingiausiems vyrams, taip pat ir tiems, 
kurie, kiek žinau, be galo vertina tavo palankumą, iš- 
rinktasis konsulas nebeturėtų gynėjo valstybėje, kurioje, 
pagal mūsų protėvių valią, net menkiausias žmogelis 
turi turėti globėją. Be jokios abejonės, teisėjai, aš pats 
prisipažinčiau esąs nedorėlis, jei atsisakyčiau padėti 
draugui, žiaurus, jei nepadėčiau nelaimingam, išdidus, 
jei neateičiau į pagalbą konsului. Todėl su kaupu ati- 
duosiu draugystės duoklę ir su tavimi, Servijau, elgsiuosi 
taip, tarsi tavo vietoje būtų mano mylimiausias brolis!*: 
viską, ką liepia pasakyti pareiga, teisingumas bei sąži- 
nė, sušvelninsiu prisimindamas, kad į pavojų patekusį 
draugą tenka ginti prieš kito draugo norą. 

V. 11. Žinau, teisėjai, jog kaltinimas susideda iš trijų 
dalių: pirmojoje peikiamas Murenos gyvenimas, antro- 
joje smerkiamas konsulo pareigų siekimas, trečiojoje at- 
skleidžiami nusikaltimai, padaryti neteisėtai siekiant val- 

džios. Iš šių trijų pirmoji, turėjusi būti rimčiausia, buvo 
tokia menka bei paviršutiniška, jog taip kalbėdami apie 
Liucijaus Murenos gyvenimą jie veikiau rėmėsi kokio- 
mis nors kaltinimo taisyklėmis, o ne turėdami rimtą pa- 
grindą jį koneveikti. Jam net buvo prikištas buvimas 
Azijoje, tačiau į ją jis veržėsi ne ieškodamas malonumų 
ir prabangos, o perėjo dalyvaudamas karo žygiuose. Jei- 
gu paauglystėje jis nebūtų tarnavęs tėvo vadovaujamoje 
kariuomenėje, atrodytų arba priešų išsigandęs, arba tė- 
vo valdžios pabūgęs, arba paprasčiausiai tėvo iš tarny- 
bos pašalintas. O kai įprasta, jog net vilkintys preteks- 
tą" sūnūs jotų ant triumfatoriaus žirgų“, negi jis turėjo 
vengti tėvo triumfą papuošti karo trofėjais ir netrium- 
fuoti, kartu su tėvu atlikęs beveik visus žygius? 12. Taip, 
teisėjai, jis tikrai buvo Azijoje ir savo tėvui, narsiam 
vyrui, buvo pagalba pavojuose, parama vargstant, 
džiaugsmas nugalėjus. O jeigu jau pati Azija įtariama 
palaidumu, pagyros vertas ne tas, kuris niekada nėra 
regėjęs Azijos, o tas, kuris Azijoje kukliai gyveno. Tad 
reikėjo priekaištauti ne dėl pačios Azijos, kurioje jo šei- 
ma įgijo šlovę, visa giminė — atminimą, o jis pats — 
gerą vardą, o dėl kokios nors niekšybės ar gėdingo el- 
gesio, kurio arba Azijoje išmoko, arba iš Azijos į namus 
parsinešė. Atvirkščiai, atlikti karo tarnybą kare, kuris 
romėnams buvo ne tik didžiausias!?, bet ir svarbiausias, 
reikėjo narsumo, su didžiausiu užsidegimu tarnauti va- 
dovaujamam tėvo — pareigingumo, o karo tarnybą baig- 
ti kartu su tėvo pergale ir triumfu — laimingo atsitikti- 
numo. Taigi nėra pagrindo šmeižtui, nes viskas skendi 
šlovėje. 

VI. 13. Liucijų Mureną Katonas vadina šokėju“. Tokia 
pravardė, net jei ir būtų teisinga, gali būti sugalvota tik 
negailestingo kaltintojo, o jei klaidinga — piktavalio der- 
gėjo. Todėl, turėdamas tokį autoritetą, Markai, neturi 

rankioti piktžodžiavimų kryžkelėse ar niekdarių draugi- 
jose ir neturi teisės lengvabūdiškai romėnų tautos kon- 
sulo vadinti šokėju: privalai pamąstyti, kokiomis dar ydo- 
mis turi pasižymėti tasai, kuris pelnytai taip vadinamas. 
Mat paprastai niekas, jei tik nėra pamišęs, blaivus ne- 
šokinėja nei būdamas vienas, nei ramioje ir garbingoje 
puotoje. Besaikis šokinėjimas būdingas per anksti prasi- 
dėjusių pokylių?! ir didelių linksmybių pabaigai. Tu man 
sakai tai, kas, ydingai elgiantis, atsitinka paskiausiai, ir 
visiškai nekreipi dėmesio į tuos dalykus, be kurių nedo- 
rybė apskritai neįmanoma. Nenurodai jokio bjauraus po- 
būvio, meilės ryšio, lėbavimo, aistros, išlaidumo. Ir nors 
neatrandi viso to, kas vadinama aistringu potraukiu ir 
yra nedora, negalėdamas įtarti tikro pasileidimo, ma- 
naisi įžvelgiąs bent jo šešėlį? 14. Nejaugi apie Liucijaus 
Murenos gyvenimą negalima pasakyti nieko smerktina? 
Nieko, teisėjai, kartoju, visiškai nieko. Aš ginu išrinktąjį 
konsulą remdamasis tuo, kad jo gyvenime nematau nei 
klastos, nei godumo, nei nesąžiningumo, nei žiaurumo, 
nei storžieviškumo. Puiku: gynimo pamatai jau padėti. 
Tiesa, dar nutyliu pagyras, kurias išsakysiu vėliau, bet 
remiuosi, galima sakyti, priešininkų kaltinimais ir tvir- 
tinu, jog giname dorą vyrą ir nesuteptą žmogų. VII. 
Todėl, manau, dabar lengviau pereisiu prie konsulato 
siekimo, sudarančio antrąją kaltinimo dalį. 

15. Žinau, Servijau Sulpicijau, kad esi labai aukštos 
kilmės, sąžiningas, darbštus ir turi kitų pagarbos vertų 
bruožų, suteikiančių tau teisę atkakliai siekti konsulato. 
Pripažįstu, kad lygiai toks pat yra ir Liucijus Murena, 
ir jo savybės taip prilygsta tavosioms, kad nei tu galė- 
tum kilnumu jį nugalėti, nei jis tave dorybėmis pranok- 
ti. Tu paniekinai Liucijaus Murenos giminę ir išaukšti- 
nai savąją?. Jeigu dabar tvirtini, kad joks Žmogus, jei 
tik jis nepriklauso patricijams, negali būti kilmingas, tuo- 

met, ko gera, vėl priversi plebėjus pasitraukti į Aventi- 
ną3. O juk yra garsių ir garbingų plebėjų giminių. Liu- 
cijaus Murenos prosenelis ir senelis buvo pretoriai, tė- 
vas po pretūros grįžo su didžiausiu ir šlovingiausiu 
triumfu, taip jam nutiesdamas daug lengvesnį kelią į 
konsulatą, kurio, jau tėvo pelnyto, ir siekė sūnus. 16. Ta- 
vo aukšta kilmė, Servijau Sulpicijau, nors ir labai gar- 
binga, labiau žinoma išsilavinusiems žmonėms bei isto- 
rijos Žinovams ir daug menkiau - liaudžiai bei balsuo- 
jantiems per rinkimus. Tavo tėvas buvo raitelis, o sene- 
lis apskritai nepelnė jokios paminėti vertos šlovės. Taigi 
žinių apie tavo giminę reikia ieškoti ne nūdienos žmo- 
nių pokalbiuose, o senuose analuose“. Todėl esu pratęs 
tave visuomet skirti mūsiškiams“: nors ir romėnų raite- 
lio sūnus, tik dorybėmis bei darbštumu pasiekei, kad 
būtum laikomas vertu aukščiausių pareigų. Niekada ne- 
maniau, kad Kvintas Pompėjus““, naujas žmogus ir nar- 
siausias vyras, mažiau vertas nei kilmingas Markas Emi- 
lijus“. Išties tokio pat proto bei sumanumo reikia ir no- 
rint palikuonims perduoti iš nieko neperimtą savo var- 
do šlovę, kaip padarė Pompėjus, ir jau merdėjantį gimi- 
nės atminimą savo dorybėmis atgaivinti, kaip padarė 
Skauras. 

VIII. 17. Maniau, teisėjai, savo pastangomis pasiekęs, 
kad giminės nekilmingumas nebūtų prikišamas dauge- 
liui nuolat žeminamų, narsių vyrų, nors reikėtų prisi- 
minti ne tik Kurijus*, Katonus"“ ir Pompėjus, tuos nar- 
siausius senovės vyrus, naujus Žmones, bet ir neseniai 
gyvenusius Marijus, Didijus bei Cecilijus“. Tačiau kai 
po šitiek laiko įveikiau šią diduomenės tvirtovę ir pa- 
siekiau, kad kelias į konsulatą ateityje, kaip ir mūsų 
protėvių laikais, būtų atviras ne tik kilmei, bet nema- 
žiau ir narsai, tikrai nemaniau, kad tuomet, kai romėnų 
raitelio sūnus, konsulas, gins iš senos ir šlovingos 

šeimos išrinktą konsulą, kaltintojai prabils apie pastaro- 
jo giminės jaunumą. Juk ir man pačiam rinkimuose teko 
varžytis su dviem patricijais, vienas kurių buvo niekin- 
giausias ir įžūliausias žmogus, kitas — kukliausias ir do- 
riausias vyras; vis dėlto Katiliną nugalėjau garbingumu, 
o Galbą - įtakingumu“!. Jeigu naujas žmogus būtų dėl 
to kaltinamas, man tikrai nebūtų pritrūkę nei priešų, 
nei pavyduolių. 18. Taigi baikime kalbas apie kilmę, abie- 
jų vienodai garbingą, ir peržvelkime kitus priekaištus. 

„Kvestūros Murena siekė kartu su manimi, bet aš bu- 
vau išrinktas pirmiau.“ Nebūtina į viską atsakyti. Juk 
kiekvienas iš jūsų gerai žino, kad kai renkami keli vie- 
nas kitam garbe prilygstantys žmonės, o laimėti gali tik 
vienas, paskelbtas išrinktųjų sąrašas nereiškia jų paskirs- 
tymo pagal vertę: tik iš eilės išvardijami išrinktieji, o 
visų jų vertė dažniausiai yra vienoda. Burtai lėmė, kad 
abiejų kvestūra buvo vienodai reikšminga. Pagal Tici- 
jaus įstatymą?* Liucijus Murena gavo tylią ir ramią pro- 
vinciją, o tau teko tokia, kuri, kvestoriams metant bur- 
tus, paprastai pasitinkama šauksmais — kalbu apie Os- 
tiją, kur kvestūra yra ne tiek maloni ir šlovinga, kiek 
sudėtinga bei varginanti. Abiejų jūsų vardai kvestūroje 
buvo pamiršti: likimas nė vienam neskyrė tokios veik- 
los srities, kurioje jūsų gebėjimai būtų galėję išryškėti ir 
pagarsėti. 

19. Tolesnį laiką galima palyginti, nes abu jį praleido- 
te labai skirtingai. IX. Servijus kartu su mumis tęsė sa- 
vo tarnybą čia, Romoje: patarinėjo, rengė dokumentus, 
rūpinosi žmonėmis — jo darbas buvo kupinas nerimo 
bei nemalonumų, jis išstudijavo civilinę teisę, daug naktų 
praleido nesumerkdamas akių, triūsė, daug kam padė- 
jo, iškentė daugelio žmonių bukumą bei pasipūtimą, iš- 
tvėrė jų užgauliojimus, gyveno ne savo nuožiūra, o tai- 
kydamasis prie kitų. Pagirtina ir verta visų Žmonių dė- 

kingumo, kai vienas žmogus įgyja tokį patyrimą, koks 
gali padėti daugeliui. 20. O ką tuo metu veikė Murena? 
Jis buvo narsiausio ir išmintingiausio vyro, vyriausiojo 
kariuomenės vado Liucijaus Lukulo“ legatas: vykdyda- 
mas savo pareigas jis vadovavo kariuomenei, vedė karius 
į mūšį, dalyvavo susirėmimuose, sumušė didžiulius prie- 
šų būrius, vienus miestus užėmė puldamas, kitus — po 
apgulties, tavo minėtą išlepusią ir visko pertekusią Aziją 
perėjo nepalikdamas nei godumo, nei ištvirkimo pėdsa- 
kų. Tame didžiausiame kare jis taip kariavo, kad vie- 
nas pats, be imperatoriaus“, daug didžių žygdarbių at- 
liko, o imperatorius be jo — nė vieno. Nors visa tai 
kalbu Liucijaus Lukulo akivaizdoje, tačiau kad nepasi- 
rodytų, jog, gresiant pavojui, jis pats suteikė man teisę 
prasimanyti, pasakysiu, jog viskas paliudyta oficialiuose 
raštuose, kuriuose Liucijus Lukulas Murenai skiria tiek 
pagyrų, kiek netuščiagarbis ir nepavydus karvedys pri- 
valėjo skirti kitam vadui dalydamasis su juo šlove. 21. Ir 
vienas, ir kitas yra kilnūs, eina garbingas pareigas, ku- 
rias, jei tik Servijus neprieštarautų, manyčiau esant vie- 
nodos vertės ir joms pripažinčiau tą pačią šlovę. Tačiau 
Sulpicijus nesutinka. Jis niekina karo reikalus, konevei- 
kia šią legato tarnybą ir mano, jog tik nuolatinis buvi- 
mas Romoje ir kasdieniai darbai verti konsulato. „Juk 
tu, — sako, - buvai kariuomenėje, tiek metų nė kojos 
nekėlei į forumą, tavęs čia nebuvo be galo ilgai, o kai 
po daugelio metų pasirodei, drįsti su žmonėmis, ku- 
riems forumas buvo tarsi namai, varžytis dėl garbingų 
pareigų?“ Pirmiausia, Servijau, negi nežinai, kokį nuo- 
bodį, kokį pasibjaurėjimą Žmonėms kartais kelia nuola- 
tinis mūsų buvimas čia. Tiesa, man be galo naudinga, 
kad žmonių palankumo siekiau visiems matant. O juk 
daug ir sunkiai dirbdamas sugebėjau — manau, tu taip 
pat — įveikti bodėjimąsi savimi. Bet vis tiek tenka 

pripažinti, jog nei man, nei tau nepakenktų, jei mūsų 
pasigestų. 22. Bet nebekalbėkime apie tai ir grįžkime 
prie jūsų polinkių bei gabumų palyginimo. Kas galėtų 
suabejoti, kad, siekiant konsulato, nuopelnai kare yra 
daug vertesni nei civilinės teisės žinovo šlovė? Tu ne- 
miegi naktimis, kad atsakytum visiems, kurie į tave krei- 
piasi patarimo, jis — kad su kariuomene laiku pasiektų 
kelionės tikslą; tave pažadina gaidžių giedojimas, jį — 
trimitų garsai“; tu nagrinėji skundą, jis rikiuoja būrį mū- 
šiui; tu rūpiniesi, kad neprarastum savo interesantų, jis 
miestus ir stovyklą saugo nuo netikėto užpuolimo. Jis 
supranta ir moka atremti priešų pajėgas, tu — užbėgti 
už akių lietaus vandens ieškiniui“; jo rūpestis — plėsti 
valstybės ribas, tavo — jas nustatyti“. Be jokios abejonės 
(juk privalau pasakyti, ką manau), kare parodytas nar- 
sumas pranoksta bet kurią kitą dorybę. X. Tik jis romė- 
nų tautai suteikė vardą, tik jis mūsų miestą apgaubė 
amžina šlove, tik jis privertė visą pasaulį paklusti mūsų 
valstybei. Visi miesto reikalai, visi nuostabūs mūsų sie- 
kiai, visos mūsų pastangos bei nuopelnai forume neap- 
sieina be kariškos globos ir apsaugos. Tereikia tik įtarti 
besiartinančius neramumus, ir tą pačią akimirką mūsų 
užsiėmimai nutrūksta. 

23. Kadangi man atrodo, jog savo teisės mokslą tarsi 
dukrelę myluoji, neleisiu tau taip klysti ir tikėti, jog tai, 
ką su tokiu atkaklumu išmokai, yra nepaprastai svar- 
bu. Visada buvau tikras, kad konsulato ir garbės la- 
biausiai nusipelnei kitomis savo dorybėmis: savitvarda, 
rimtumu, teisingumu, sąžiningumu ir kt. Netvirtinu, kad, 
jei išstudijavai civilinę teisę, tavo darbas nuėjo perniek, 
bet pasakysiu, jog į konsulatą šis mokslas kelio nepra- 
mina. Juk bet koks užsiėmimas, mums pelnantis romė- 
nų tautos palankumą, privalo būti didžiai garbingas ir 
suteikti žmonėms trokštamą naudą. XI. 24. Labiausiai 

gerbtini tie, kurie kitus pranoksta karo šlove, nes ma- 
noma, jog jie gina ir stiprina visa tai, nuo ko priklauso 
valdžia ir valstybės padėtis. Jie yra ir naudingiausi, nes, 
tiesą sakant, tik jų sumanumas bei tykantys pavojai lei- 
džia mums džiaugtis laisva valstybe ir mėgautis savo 
pačių turtais. Be to, svarbus bei pagarbos vertas ir iš- 
kalbos talentas, kuris, renkant konsulus, dažnai turėda- 
vo lemiamos reikšmės, — tai sugebėjimas protu bei iš- 
kalba paveikti ir senatą, ir tautą, ir teisėjaujančius. Žmo- 
nėms reikia tokio konsulo, kuris, esant reikalui, savo 
kalbomis galėtų sutramdyti tribūnų įsiūtį, nuraminti įsi- 
audrinusią tautą, užkirsti kelią turto švaistymui“. Ne- 
nuostabu, kad dėl šio talento dažnai ir nekilmingi žmo- 
nės tapdavo konsulais, nes būtent šis sugebėjimas pa- 
deda pelnyti daugelio žmonių dėkingumą, apdovanoja 
ištikimiausiais draugais, garantuoja didžiausią prielan- 
kumą. O šių pranašumų, Sulpicijau, tavo sugebėjimai 
kaip tik ir neturi. 25. Pirmiausia, tokiame menkame 
moksle ir negali būti nieko vertingo. Juk nagrinėjamų 
temų labai nedaug, galima sakyti, jos apima tik paski- 
ras raides bei žodžių skyrybą. Antra, net jei mūsų pro- 
tėviai šiek tiek ir žavėjosi šia veikla, dabar, atsiskleidus 
jūsų paslaptims, ji yra paniekinta ir nepriimtina. Buvo 
laikai, kai tik saujelė žmonių žinojo, ar teismas gali vykti 
nustatytą dieną ar ne, nes fastai“ liaudžiai nebuvo pri- 
einami. Tais laikais ypač galingi buvo teisės patarėjai: 
nustatydami teismo dieną į juos kreipdavosi nelyg į 
žvaigždžių aiškintojus. Tačiau atsirado kažkoks raštinin- 
kas Gnėjus Flavijus, apdūmęs visiems akis“ ir tautai 
paskelbęs" fastus, kad žmonės žinotų, kokia byla kurią 
dieną nagrinėjama, — taip jis pasinaudojo teisės žinovų 
skryniose saugoma išmintimi. O tie įniršę (mat išsi- 
gando, kad, atskleidus ir paskelbus dienų sąrašą, teis- 
mo procesai galės vykti ir visai jiems nedalyvaujant) 

sugalvojo tokias formuluotes, pagal kurias patys galėtų 
dalyvauti visose bylose. 

XII. 26. Teismas puikiausiai galėjo vykti ir šitaip: „Sa- 
binų žemės mano“. „Atvirkščiai, jos mano.“ Tada teismas 
priėmė ir nuosprendį, tačiau jie nepanoro tokios tvar- 
kos. „Valdos, - jie sako, — esančios lauke, kuris vadinamas 
Sabinų lauku...“ Jau ir taip per daug žodžių. Na gerai, 
kas toliau? „Pareiškiu, jog pagal civilines kviritų teises“ 
šios valdos priklauso man.“ O tada? „Raginu tave, kaip to 
reikalauja teisė, tą žemę paliesti rankomis“. Atsakovas ne- 
beturėdavo ką atsakyti tokiam plepiam mėgėjui bylinė- 
tis. Tuomet tarsi koks lotynų fleitistas“ teisės žinovas 
pereina į kitą pusę sakydamas: „Iš ten, kur mane pakvie- 
tei uždėti savo ranką, kaip to reikalauja įstahymai, atšaukiu 
tave“. O kad pretorius nestovėtų kaip koks papuošalas 
ar brangenybė, bet ir pats galėtų ką nors savo nuožiūra 
pridurti, jam taip pat buvo parašytas užkeikimas, ab- 
surdiškas visais atžvilgiais, tačiau labiausiai dėl šių Žžo- 
džių: „Abiejų pusių liudytojams dalyvaujant nurodau jums 
jūsų kelią. Eikite“. Čia pat stovėjo ir juos turėjęs palydėti 
išminčius. „Grįžkite.“ Jie grįždavo lydimi to paties žmo- 
gaus. Esu tikras, kad jau mūsų barzdočiams“ visa tai 
atrodė juokinga: žmonėms, ką tik sustojusiems ten, kur 
ir privalo būti, liepiama išeiti, kad vėl tuoj pat sugrįžtų 
į tą pačią vietą, iš kurios išėjo. Tokių nesąmonių dau- 
gybė visose formulėse, pvz.: „Kadangi tave matau teis- 
me“, arba „Ar nepasakytum, del kokios priežasties iškėlei 
bylą?“ Kol formulės buvo laikomos paslaptyje, esant rei- 
kalui jas paaiškindavo žinovai, o visiems sužinojus bei 
nuolatos aptarinėjant, buvo pripažinta, kad jose nėra nė 
kruopelės sveiko proto, o apgaulės ir beprasmiškumo — 
su kaupu. 27. Mat nors įstatymuose surašyta daugybė 
aiškių taisyklių, vis tiek dauguma jų sudarkyta ir iš- 
kraipyta teisės žinovų išradingumo. Mūsų protėviai pa- 

geidavo, kad dėl savo bejėgiškumo moterys būtų nuo- 
latinėje globėjo valdžioje“, o šie išgalvojo tokius globė- 
jus, kurie patys į moterų valdžią patenka. Mūsų protė- 
viai nenorėjo, kad išnyktų šventosios apeigos, 0 šie, no- 
rėdami panaikinti apeigas, sumaniai atrado senukus, su 
kuriais moteris gali sudaryti santuoką“. Galų gale jų 
civilinėje teisėje apskritai neliko teisingumo, o dėmesį 
jie kreipė tik į pačius žodžius. Pavyzdžiui, jeigu jau 
rado kokio nors teisės žinovo knygose Gajaus vardą, 
nusprendė, kad visos santuoką sudarančios moterys tu- 
ri vadintis Gajomis*. Didžiausią nuostabą man kelia tai, 
kaip tiek daug ir tokių talentingų Žmonių per šitiek 
metų iki šiol nesugebėjo nuspręsti, kaip sakyti: po dviejų 
dienų ar poryt, teisėjas ar taikintojas, byla ar procesas. XI- 
II. 28. Taigi, kaip sakiau, konsului deramo kilnumo nie- 
kada ir nebuvo tame jūsų moksle, pagrįstame vien ap- 
gaulėmis bei melagystėmis, o tautos prielankumo — dar 
mažiau. Juk žmonėms jokiu būdu negali patikti tai, kas 
žinoma bei prieinama visiems, — ir man, ir mano prie- 
šininkui. Todėl jau praradote ne tik vilį kam nors pa- 
daryti paslaugą, bet ir pakankamai ilgai egzistavusią 
formulę: Leidžiama prašyti patarimo“. Žmogus, užsiiman- 
tis veikla, niekuo negalinčia padėti nei už Romos ribų, 
nei, atidėjus teismo bylų nagrinėjimą, pačioje Romoje, 
negali būti laikomas protingu. Niekas nėra tą mokslą 
išmanantis, nes, nagrinėjant visiems žinomus dalykus, 
jokiu būdu negali būti skirtingų nuomonių. O ir pats 
mokslas nėra sunkus, nes išdėstytas vos keliuose pa- 
kankamai aiškiuose dokumentuose. Tad jei tik išvesite 
mane iš kantrybės, jau po trijų dienų pasiskelbsiu esąs 
teisės žinovas, nors ir esu be galo užsiėmęs. Juk visi 
pagal tam tikras formules vykstantys teismo procesai 
yra aprašyti, tačiau ne taip tiksliai, kad savo nuožiūra 
negalėčiau pridurti: Byla nagrinėjama del šios priežasties. 

O jeigu patarimo klausiama žodžiu, atsakyti galima vi- 
siškai nerizikuojant: jei atsakysi taip, kaip reikia, atro- 
dys, kad atsakei kaip Servijus, o jei visiškai priešin- 
gai, - vis tiek bus aišku, kad išmanai teisę ir moki iš- 
aiškinti įstatymus. 

29. Štai kodėl pirmenybę prieš jūsų formules ir teis- 
mo bylas reikia teikti ne tik karo šlovei, - sugebėjimas 
sakyti kalbas siekiant garbingų pareigų taip pat daug 
kuo pranoksta jūsų patyrimą. Man atrodo, kad daugu- 
ma žmonių iš pradžių labiau vertino iškalbos meną, bet 
vėliau, nesugebėję jo išmokti, su didžiausiu užsidegimu 
puolė į civilinės teisės sritį. Kalbama, jog Graikijoje au- 
loidais būti tenka menininkams, nesugebėjusiems tapti 
kitaroidais“". Tą patį ir mes matome: kai kas, nesugebė- 
jęs tapti oratoriumi, griebiasi teisės mokslo. Nors reto- 
rika reikalauja didelio triūso ir milžiniško darbo, ji at- 
neša didelę šlovę bei populiarumą. Juk iš jūsų Žmonės 
laukia tik kelių vertingų patarimų, o iš oratorių — tikro 
išsigelbėjimo. Galų gale jūsų išvados ir sprendimai daž- 
nai būna oratorių paneigiami arba, be oratoriaus pagal- 
bos, apskritai negali būti pagrindžiami. Pasiekęs šio me- 
no tobulumą, apie jo vertę šnekėčiau santūriau, tačiau 
dabar kalbėsiu ne apie save, o apie tuos, kurie yra arba 
buvo didieji oratoriai. 

XIV. 30. Yra du menai, galintys pakelti į garbės vir- 
šūnę: vienas — karo vado, kitas — gero oratoriaus. Pas- 
tarasis saugo taikaus gyvenimo vaisius, pirmasis nuge- 
na karo pavojus. Tačiau yra ir savaime be galo vertin- 
gų dorybių, kuriomis, kaip visi supranta, tu, Servijau, 
išsiskiri iš kitų: tai — teisingumas, pareigingumas, sąži- 
ningumas, santūrumas. Tačiau šiuokart aš samprotauju 
apie pastangas, padedančias būsimam konsului, o ne 
apie kiekvieno įgimtas dorybes. Visi darbai krinta mums 
iš rankų vos tik trimitai paskelbia naujo karo pavojų. 

Mat, kaip sako talentingas poetas?! ir gan patikimas liu- 
dytojas, paskelbus karą išvaromas lauk ne tik plepus ir 
tariamas jūsų protas, bet ir pati gyvenimo valdovė iš- 
mintis. Reikalas sprendžiamas ginklu, paniekos susilaukia ora- 
torius, tačiau ne tik nuobodus bei tuščiakalbis, bet ir 
doras. Nuožmus karys pelno pagarbą, o jūsų darbai visai 
nueina perniek. Neskuba rankos uždeti, bet ginklu savo pa- 
siekia“". Tad jeigu taip yra, Sulpicijau, teužleidžia foru- 
mas vietą karo stovyklai, taikūs darbai - karo reika- 
lams, rašiklis“ — kardui, o šešėlis — saulei“'. Pagaliau 
tebūnie valstybėje svarbiausi tie dalykai, kurių dėka pati 
valstybė visas kitas pranoksta. 

31. Katonas įrodinėja, kad taip kalbėdamas pervertinu 
šiuos dalykus ir pamirštų, jog per visą karą prieš Mit- 
ridatą kovėmės su silpnomis moterėlėmis. Esu visiškai 
kitokios nuomonės, teisėjai, ir apie tai tariu tik keletą 
žodžių, nes byla iš esmės su tuo nesusijusi. Jei panie- 
kinsime visus karus, kuriuos su graikais kariavome, be- 
lieka išjuokti ir tuos triumfus, kuriuos Manijus Kurijus 
šventė nugalėjęs karalių Pirą, Titas Flamininas — Filipą, 
Markas Fulvijus — etolus, Liucijus Paulas - karalių Per- 
sėją, Kvintas Metelas — Pseudofilipą, Liucijus Mumijus — 
korintiečius“. Bet jeigu šie karai buvo patys sunkiausi, 
o juose pasiektos pergalės mums atnešė didžiausią šlo- 
vę, kodėl niekini Azijos tautas ir priešą Mitridatą? Iš 
liudijimų apie senovės žygius patiriu, kad romėnams 
bene sunkiausias buvo karas su Antiochu. Šį karą lai- 
mėjo Liucijus Scipionas“, kuris šlove prilygo savo bro- 
liui Publijui, po Afrikos nukariavimo tą garbę įsiamži- 
nusiam pravarde. Šia proga ir pirmasis pasipuošė Azi- 
joje igytu vardu. 32. Būtent tame kare savo narsa išgar- 
sėjo Markas Katonas, tavo prosenelis“. Į tą karą jis ap- 
skritai nebūtų su Glabrionu vykęs, nes, atrodo, buvo 
panašus į tave, jei tik būtų žinojęs, kad kautis teks su 

moterėlėmis. O ir senatas, jei tik to karo nebūtų laikęs 
sunkiu ir pavojingu, nebūtų taręsis su Publijumi Afri- 
kiečiu kaip legatą išsiųsti jį pas brolį vos tik jis Hani- 
balą išvijo iš Italijos, išgujo iš Afrikos, sutriuškino Kar- 
taginą ir valstybę išvadavo iš didžiausių pavojų. XV. Jei- 
gu rimtai pasvarstysi, kokia buvo Mitridato galybė, ką. 
jis nuveikė ir koks buvo žmogus, be jokios abejonės, 
pripažinsi, jog jis pralenkia visus kitus karalius, su ku- 
riais kariavo romėnų tauta. Liucijus Sula, kuris vadova- 
vo didžiausiai ir narsiausiai kariuomenei ir pats buvo 
drąsus, atkaklus bei patyręs karvedys — jau nekalbu apie 
visa kita — su juo sudarė taiką“, nors tas jau buvo pra- 
dėjęs kariauti visoje Azijoje. Liucijus Murena, to žmo- 
gaus tėvas, paliko jį nualintą nuolatinių negailestingų 
puolimų, išvytą iš daugelio vietų, tačiau nesutriuškin- 
tą“. Šis karalius, paskyręs keletą metų naujam karo pla- 
nui sudaryti ir pajėgoms sustiprinti, puoselėjo vieninte- 
lę viltį, visaip mėgindamas sujungti Okeaną su Pontu, 
o savo kariuomenę — su Sertorijaus kariauna“. 33. Į ka- 
rą buvo pasiųsti abu konsulai*!: vienas turėjo persekioti 
Mitridatą, antras — saugoti Bitiniją. Pastarajam patyrus 
daug nesėkmių sausumoje bei jūroje, išaugo karaliaus 
galybė ir išgarsėjo jo vardas. Tačiau Liucijaus Lukulo 
žygiai buvo tokie sėkmingi, kad niekas negalėtų pami- 
nėti sunkesnio karo, kariaujamo išradingiau bei narsiau. 
Išties, kai įnirtingiausias mūšis vyko prie Kisiko sienų, — 
Mitridatas manė, kad šis miestas jam taps vartais į Azi- 
ją, kuriuos išlaužus ir nušlavus nuo žemės paviršiaus 
prieš jį atsiversianti visa provincija — Lukulas padarė 
viską, kad ištikimiausias sąjungininkų miestas būtų ap- 
gintas, o karaliaus jėgos per ilgą apgultį visiškai išsek- 
tų“?. Tad kaip, nejaugi tau atrodo, kad tik menkos kau- 
tynės ar nereikšmingas susidūrimas buvo tas jūrų mū- 
šis prie Tenedo“, kai narsiausių vadų vadovaujamas 

priešų laivynas, paskatintas pasitikėjimo savimi bei vil- 
ties laimėti, ryžtingai plaukė Italijos krantų link? Jau 
nekalbu apie kitus mūšius, neminiu miestų apgulčių. Iš 
savo karalystės galų gale išvytas Mitridatas vis tiek bu- 
vo toks apsukrus ir įtakingas, kad, sudaręs sąjungą su 
Armėnijos karaliumi“*, gavo naują ir gerai ginkluotą ka- 
riuomenę. XVI. Jeigu man dabar reiktų papasakoti apie 
mūsų kariuomenės ir karo vadų žygius, galėčiau pami- 
nėti daugybę didžiausių mūšių. Tik šiuokart kalbi ne 
apie tai. 34. Pakanka pasakyti, kad jeigu šis karas, jeigu 
šis priešas ir jeigu šis karalius būtų verti paniekos, nei 
senatas, nei romėnų tauta nemanytų, jog reikia taip rim- 
tai susirūpinti, ir karas nebūtų tiek metų vykęs, ir Liu- 
cijus Lukulas nebūtų pelnęs šitokios šlovės, ir tauta Gnė- 
jui Pompėjui, žinoma, nebūtų su tokiu užsidegimu pa- 
tikėjusi pabaigti karą“. Man atrodo, kad iš visų jo mūšių 
(o jie nesuskaičiuojami) pats sunkiausias ir buvo tas, 
kurį prieš karalių Mitridatą pradėjo ir kuriame kovėsi 
ypač atkakliai“. Kai Mitridatas iš mūšio išsiveržė ir pa- 
bėgo į Bosforą, kur mūsų kariuomenė nebegalėjo jo pa- 
siekti, net ir patyręs žiauriausias nelaimes bei tremtį, jis 
išsaugojo karaliaus vardą. Todėl Pompėjus, nors ir nu- 
kariavęs visą jo karalystę, nors ir išvijęs priešą iš viso 
pajūrio ir žinomų vietų, vis tiek vertino šį žmogų taip, 
jog net ir laimėjęs viską, ką tas valdė, buvo užėmęs ar 
tikėjosi įsigyti, nelaikė karo baigtu tol, kol neatėmė jam 
gyvybės“. Tad šį priešą tu, Katonai, niekini? Priešą, su 
kuriuo daugelį metų daugelyje mūšių daugelis karve- 
džių kovėsi, kurio, išvaryto ir išguito, gyvybė buvo to- 
kia svarbi, kad tik paskelbus apie jo mirtį nuspręsta, 
jog karas jau baigtas? Taigi tvirtiname, jog kaip tik 
tame kare Liucijus Murena pasirodė besąs narsiausios 
dvasios, nepaprasto įžvalgumo ir begalinės ištvermės 

legatas, o ši garbinga jo veikla jam suteikė ne mažesnę 
teisę siekti konsulato, nei man — mano darbas forume. 

XVII. 35. „Tačiau siekiant pretūros Servijus buvo pa- 
skelbtas pirmesnis“.“ Nejaugi jūs, nelyg skaitytumėte 
skolų sąrašą, tautos susirinkimui siūlote balsuoti tokia 
tvarka, tarsi privaloma ir visas kitas pareigas skirti taip, 
kaip kartą jau buvo paskirta? Ar manote, kad yra koks 
nors kitas sąsiauris, kitas Euripas“, kuriame susiduria 
tiek audringų srovių, vyksta tiek permainų ir kyla tiek 
bangų, kiek sąmyšio ir kunkuliavimo kyla per rinki- 
mus? Praleista diena ar praėjusi naktis dažnai viską ap- 
verčia aukštyn kojom. Kartais net menkiausias apkalbų 
atbalsis visiškai pakeičia nuomonę. O dažnai kas nors 
atsitinka ir be jokios ypatingos priežasties. Tada atrodo, 
kad net tauta stebisi taip reikalams pakrypus, tarsi ne 
pati būtų tai padariusi. 36. Nėra nieko nepatikimesnio 
už minią, nieko paslaptingesnio už žmonių valią ir nie- 
ko apgaulingesnio už rinkimų komicijus. Kas galėjo pa- 
galvoti, kad Markas Herenijus nugalės tokį talentingą, 
veiklų, įtakingą, kilmingą Liucijų Filipą“, o Gnėjus Ma- 
lijus — Kvintą Katulą, visus pranokstantį išsilavinimu, 
išmintimi, sąžiningumu"!. Kas galėjo tikėtis, kad Kvin- 
tas Maksimas įveiks Marką Skaurą, rimčiausią žmogų, 
gerbiamą pilietį, veiklų senatorių"?? Ne tik jie patys ne- 
sitikėjo, kad taip bus, bet niekas net nepajėgė suvokti, 
kodėl įvyko tai, kas įvyko. Kaip audras kartais sukelia 
koks nors žvaigždžių išsidėstymas, o kartais visiškai ne- 
tikėtai jos kyla ir be jokio pagrindo, dėl mįslingų prie- 
žasčių, taip ir komicijuose: kartais supranti, koks žvaigž- 
dynas sukėlė audrą tautoje, o kartais viskas būna taip 
paslaptinga, jog audra atrodo kilusi atsitiktinai. 

XVIII. 37. Tačiau jeigu jau reikia paaiškinti, sakau, jog, 
Liucijui Murenai siekiant pretūros, pritrūko dviejų da- 
lykų, labai jam padėjusių siekiant konsulato: pirmasis — 

reginių laukimas“, kuris kilo dėl įvairiausių gandų ir 
konkurentų pastangų bei apkalbų, antrasis — į Romą 
dar nebuvo atvykę tie, kurie provincijoje ir jam būnant 
legatu buvo jo kilnumo bei narsumo liudytojai“. Abi 
šias aplinkybes likimas jam išsaugojo iki konsulo rinki- 
mų. Mat ir Liucijaus Lukulo kariuomenė, pasirengusi 
triumfuoti, komicijų metu atsirado Liucijaus Murenos 
pašonėje, ir jis pats, jau būdamas pretoriumi, surengė 
puikiausias žaidynes, kurios neįvyko jam siekiant pre- 
tūros. 38. Nejaugi tau atrodo, kad šie dalykai yra maža 
parama ir pagalba siekiant konsulo vardo? Ar mažai 
reiškia karių palankumas? Savo gausumu jie daro įtaką 
artimiesiems, ką jau kalbėti, kad per rinkimus visa tau- 
ta paiso kareivių nuomonės. Juk konsulų rinkimų ko- 
micijuose renkami karvedžiai, o ne žodžių aiškintojai. 
Todėl labai svarbios šitokios kalbos: „Jis mane sužeistą 
atgaivino; jis mane grobiu apdovanojo; jo vadovaujami 
užėmėme priešų stovyklą, pradėjome mūšį; jis niekada 
neužkraudavo kareiviui didesnio darbo nei pats imda- 
vosi; jis buvo ne tik narsus, bet ir sėkmė jį lydėjo“. 
Kaip manai, ar tai veikia žmonių nuomonę bei sprendi- 
mus? Jeigu komicijuose gajūs prietarai ir ligi šių dienų 
manoma, jog pirmumo teisę gavusių komicijų nuomonė 
yra lemtinga“, ko stebėtis, jei ir šiuose rinkimuose reikš- 
mės turėjo gandai bei šnekos apie Liucijaus Murenos 
sėkmę. 

XIX. Bet jeigu šiuos be galo svarbius dalykus manai 
esant visiškai nereikšmingus ir galvoji, jog rinkimuose 
už kareivių balsus pranašesni miestiečių balsai, nežiū- 
rėk su panieka į jo surengtas prašmatnias žaidynes ir 
scenos prabangą. Visa tai Liucijui Murenai labai padė- 
jo. Ar verta sakyti, jog tokiomis žaidynėmis nepaprastai 
džiaugiasi ir tauta, ir tamsuolių minia? Tuo nereikia 
stebėtis, tai labai naudinga mūsų bylai: juk komicijuose 

dalyvauja ir tauta, ir minia. Todėl jeigu ištaigingos Žai- 
dynės teikia tautai malonumo, nėra nieko stulbinančio, 
jei Liucijų Mureną jos pakylėjo tautos akyse. 39. Jeigu 
mes, kuriuos nuo visokių pramogų sulaiko pareigos ir 
kurie net savo veikloje randame daugybę kitokių malo- 
numų, vis tiek gėrimės ir domimės žaidynėmis, argi 
turėtume stebėtis, jei taip elgiasi prastuomenė? 40. Liu- 
cijus Otonas, narsus vyras ir artimas mano draugas, rai- 
telių luomui sugrąžino ne tik gerą vardą, bet ir pramo- 
gas. Jo įstatymas, kuriame kalbama apie reginius“, visų 
dėkingumą pelnė todėl, kad šis labiausiai nusipelnęs luo- 
mas drauge su savo įvertinimu atgavo ir teisę maloniai 
praleisti laiką. Patikėk manimi, žaidynės džiugina ir 
tuos, kurie tai slepia, o ne tik tuos, kurie atvirai tai 
rodo, - šį dalyką patyriau per savo paties rinkimus, 
nes ir man scena padėjo. Jeigu jau aš, tris kartus suren- 
gęs žaidynes būdamas edilu, vis tiek nerimavau dėl An- 
tonijaus reginių", nejaugi tu, dėl tam tikrų aplinkybių 
nesurengęs nė vienų reginių“, manai, kad sidabrinė Liu- 
cijaus Murenos scena, ta pati, kurią tu išjuoki, nebūtų 
tau pakenkusi? 41. Bet tebūnie visi šie nuopelnai iš es- 
mės lygiaverčiai: darbas forume teprilygsta karo tarny- 
bai, miestiečių balsai teprilygsta kareivių balsams, o su- 
rengti iškilmingiausias Žaidynes tebūnie tas pat, kas 
apskritai jokių nerengti. Tačiau nejaugi manai, kad pa- 
čioje pretūroje tarp tau ir jam tekusių likimų nebuvo 
jokio skirtumo? 

XX. Murenai teko burtas, kurio visi tavo draugai lin- 
kėjo tau — vadovauti civiliniam teismui“. Dirbant tokį 
darbą, šlovę atneša pareigų svarba, o žmonių dėkingu- 
mą - parodytas teisingumas. Lėmus tokiam burtui, pro- 
tingas pretorius — toks ir buvo Liucijus Murena - žmo- 
nių nepasitenkinimo išvengia bešališkai spręsdamas, o 
palankumą pelno ramiai išklausydamas. Nuostabi ir bū- 

simam konsului tinkama tarnyba: teisingumu, sąžinin- 
gumu bei paslaugumu pelnyta šlovė galiausiai apvaini- 
kuojama žaidynių malonumais. 42. O koks gi tavo bur- 
tas? Liūdnas ir žiaurus: iždo grobstymo bylos, lydimos 
ne tik ašarų ir gedulo, bet ir grandinių bei skundikų. 
Teisėjus tenka surinkti prieš jų pačių valią ir laikyti juos 
teisme, jiems visiškai to nenorint. Nuteisiamas raštinin- 
kas - nusigręžia supykęs visas luomas“; apskundžia- 
mas Sulos žemių dalijimas*' — nepatenkinti daugelis nar- 
sių vyrų, veik pusė piliečių; nustatoma griežta bauda, 
kurią turi sumokėti nuteistasis: kam tai atneša naudos — 
pamiršta, kas nukenčia — prisimena. Pagaliau tu nepa- 
norai vykti į provinciją. Negaliu tavęs dėl to kaltinti, 
nes aš pats taip pasielgiau ir būdamas pretoriumi, ir 
konsulu. O Liucijus Murena, valdydamas provinciją, pel- 
nė draugišką daugelio žmonių pripažinimą ir kuo ge- 
riausią įvertinimą. Prieš išvykdamas karius rinkosi Umb- 
rijoje. Respublika suteikė jam galimybę būti dosniam, 
kuria pasinaudojęs, į savo pusę jis patraukė daugelį tri- 
bų, sudarytų iš Umbrijos municipijų. Pačioje Galijoje sa- 
vo teisingumu ir uolumu jis pasiekė, kad mūsų žmonės 
atgautų turtą, kurį susigrąžinti jau buvo praradę viltį“. 
Tuo tarpu tu buvai pasiryžęs padėti draugams Romoje. 
Tai neblogai, tačiau pagalvok ir apie tai, kad kai kurių 
draugų prielankumas tiems, kuriuos mato atsainiai ver- 
tinančius provincijas, pamažu blėsta. 

XXI. 43. Kadangi jau įrodžiau, teisėjai, kad Murena ir 
Sulpicijus vienodai verti siekti konsulato, tačiau jiems 
teko nevienoda laimė pasidalijant veiklos sritis, dabar 
paaiškinsiu, kodėl mano bičiulis Servijus pralaimėjo rin- 
kimus, o vėliau jums girdint pasakysiu tai, ką jam vie- 
nam dažnai sakydavau, kai reikalas dar nebuvo baig- 
tas. Labai dažnai tau, Servijau, kartodavau, kad nemoki 
siekti konsulato. Net tada, kai matydavau, jog veiki ir 

kalbi ryžtingai ir narsiai, paprastai sakydavau, kad man 
atrodai veikiau drąsus senatorius nei išmintingas kan- 
didatas“'. Pirmiausia, gąsdinimai ir grasinimai apkaltin- 
ti teisme, kuriais diena iš dienos mėgavaisi, dera nar- 
siam vyrui, tačiau tai apvilia tautos viltį sulaukti tavo 
laimėjimo ir atšaldo draugų palankumą. Nežinau, kaip 
tai atsitinka (tai pastebėta ne kartą ar du, bet daugybę 
sykių), tačiau vos tik pastebima, kad kandidatas rengia 
kaltinimą, imama galvoti, jog jis prarado viltį būti iš- 
rinktas. 44. Kaip tai suprasti? Ar negalima, patyrus 
skriaudą, paduoti į teismą? Atvirkščiai, net ir labai rei- 
kia, tačiau yra laikas dalyvauti konsulų rinkimuose ir 
yra laikas kaltinti teisme. Noriu, kad kandidatas, o ypač 
kandidatas į konsulus, ateitų į forumą ir į Marso lauką 
kupinas drąsos ir vilties laimėti, lydimas didžiulės drau- 
gų ir klientų minios. Man nepatinka, kai ieškoma įro- 
dymų prieš konkurentą — tai pranašauja pralaimėjimą. 
Nepatinka, kai, užuot ieškojus balsuotojų, rengiami liu- 
dytojai, kai daugiau grasinama nei stengiamasi įtikti, 
kai šūkaliojama užuot vienas kitą pasveikinus, ypač kai 
dabar, pagal naują paprotį, žmonės apibėga veik kiek- 
vieno namus ir iš kandidatų veidų sprendžia apie kiek- 
vieno jų ryžtą bei galimybes. 45. „Ar matai, kad jis 
liūdnas ir prislėgtas? Jis jau nebeturi jėgų, prarado viltį, 
neteko drąsos.“ Sklinda tokios kalbos: „Ar žinai, kad jis 
ketina pateikti kaltinimą, ieško priekabių varžovams, 
stengiasi rasti liudytojų? Aš balsuosiu už kitą, nes šis 
jau pats savimi nusivylė.“ Dėl tokių apkalbų net arti- 
miausi kandidato draugai netenka ryžto ir atsisako pa- 
dėti. Jie arba apskritai atsisako dalyvauti, arba savo pa- 
stangas ir įtaką saugo tik teismui bei kaltinimui. 
XXII. Galvoje reikia turėti ir tai, jog ir pats kandidatas 
rinkimų kovai negali skirti visų savo jėgų, visų pastan- 
gų, viso laiko bei dėmesio. Juk tenka apgalvoti kaltini- 

mus, o tai nemažas rūpestis ir, be jokios abejonės, pats 
svarbiausias dalykas. Daug jėgų atima tokie kaltinimai, 
kuriais remiantis žmogus gali būti ištremtas iš valsty- 
bės, ypač jeigu jis ne beturtis ir ne bejėgis Žmogus, jei- 
gu ir jis pats gali apsiginti, ir artimųjų bei visiškai ne- 
pažįstamų žmonių yra ginamas. Visi tuoj pat susiburia- 
me, kai reikia užkirsti kelią pavojams, ir savo paslau- 
gas bei pagalbą siūlome tarsi geriausiems draugams (jei 
tik nesame nesutaikomi priešai) net visiškai svetimiems 
žmonėms, kai iškyla grėsmė jų gyvybei. 46. Taigi aš pats, 
patyręs ir rinkimų, ir gynimo, ir kaltinimo rūpesčių, ga- 
liausiai supratau: rinkimai reikalauja atkakliausio ryžto, 
gynimas - didžiausio atidumo, kaltinimas — sunkiausio 
triūso. Todėl manau, kad tas pats žmogus niekaip ne- 
gali atidžiai pasirengti ir surinkti tinkamos medžiagos 
ir kaltinamajai kalbai, ir kovai dėl konsulo vardo. Vie- 
no darbo gali imtis tik nedaugelis, o abiejų iš karto — 
niekas. O tu, kai išklydai iš kelio, vedančio į konsulatą, 
ir visą dėmesį paskyrei kaltinamajai veiklai, negi ma- 
nei, kad sugebėsi dirbti abu darbus? Didžiai klydai. Ar 
po to, kai pradėjai ieškoti įrodymų kaltinimams, buvo 
nors viena diena, kurią ne visą būtum paaukojęs šiai 
savo veiklai? XXIII. Primygtinai reikalavai korupcijos 
įstatymo, kurio tau visai nereikėjo, nes jau buvo išleis- 
tas griežtas Kalpurnijaus įstatymas“. Vis dėlto buvo at- 
sižvelgta į tavo norą ir autoritetą. Tiesą sakant, gal tas 
įstatymas* tavo kaltinimui ir būtų suteikęs svarumo, 
jei kaltinamasis tikrai būtų kaltas, tačiau konsulato siekti 
sutrukdė. 47. Atkakliai prašydamas išreikalavai, kad ple- 
bėjams būtų skiriama griežtesnė bausmė. Neturtingieji 
sunerimo. Mūsų luomui reikalavai tremties. Senatas pa- 
kluso tavo reikalavimams, tačiau nenoriai priėmė ta- 
vo siūlomą nutarimą, kuris pablogino visų padėtį. 
Tiems, kurie sakosi neatvykę į teismą dėl ligos, bavemė 

sugriežtinta“. Taip tu praradai daugelio žmonių prie- 
lankumą, nes jiems reikia arba kankintis žalojant savo 
sveikatą, arba dėl ligos atsisakyti ir kitų gyvenimo ma- 
lonumų. Kaip tai atsitiko? Kas pasiūlė tokį įstatymą? 
Tas, kuris pakluso senato autoritetui ir tavo norui, tas, 
kuriam jo reikėjo mažiausiai“. O gal tu manai, kad ir 
kiti siūlymai, kuriuos didžiausiomis mano pastangomis 
visas senatas atmetė, tau nepakenkė? Atkakliai reikala- 
vai, kad būtų balsuojama vieningai, kad būtų pratęstas 
Manilijaus įstatymo“ galiojimas, kad būtų pasiekta įta- 
kos, padėties, balsų lygybė. Garbūs žmonės, turintys di- 
džiulės įtakos ir piliečiams, ir municipijams, sunkiai 
taikėsi su mintimi, kad toks vyras siekia panaikinti vi- 
sas pareigų bei nuopelnų pakopas. Tu pats norėjai, kad 
teisėjus pasiūlytų kaltintojas“, kad slaptas piliečių ne- 
pasitenkinimas, dabar apsiribojantis tik tyliais nesutari- 
mais, išsiveržtų ir pakenktų kiekvieno doriausio piliečio 
gerovei. 48. Tokie tavo siūlymai kelią į kaltintojo vietą 
tau praskynė, į konsulo — užkirto. 

Vis dėlto negaliu nutylėti stipriausio smūgio, suduo- 
to tavo pastangoms gauti konsulo vietą. Apie jį labai 
daug ir rimtai kalbėjo Hortenzijus, be galo talentingas 
ir iškalbus žmogus. Kalbėti man juo sunkiau, kadangi 
turiu ne išnagrinėti kokią nors šios bylos dalį, bet išsa- 
kyti savo nuomonę apie šį procesą jau po kalbėjusio 
Hortenzijaus ir Marko Kraso, nepaprastai garbingo, uo- 
laus bei oratoriaus talentu apdovanoto vyro. Taigi esu 
priverstas aptarinėti veik tuos pačius dalykus, tačiau pa- 
sistengsiu, teisėjai, kad jūs nenuobodžiautumėte. 
XXIV. Kaip manai, Servijau, kiek pakenkei savo rinki- 
mų kovai, kai romėnų tautą įbauginai ir privertei dre- 
bėti, kad tik Katilina netaptų konsulu, kol tu rengi kal- 
tinimą, neketindamas varžytis dėl konsulo vardo? 49. Juk 
žmonės matė, kad ieškai dingsties apkaltinti varžovus, 

kad pats esi susikrimtęs, o tavo draugai susirūpinę, at- 
kreipė dėmesį, kad aiškiniesi aplinkybes, renki įrody- 
mus, po vieną apklausi liudytojus, lankai subskripto- 
rių? susirinkimus. Susiklosčius tokiai padėčiai, papras- 
tai net ir pačiam kandidatui išblėsta viltis būti išrink- 
tam. Tuo tarpu Katiliną matė žvalų ir linksmą, lydimą 
jaunuolių būrio, apsuptą skundikų ir žmogžudžių, pa- 
sitikintį ne tik kareiviais, bet ir — taip sakė jis pats - 
mano kolegos pažadais, turintį gausią iš Arecijaus ir 
Fezulų kolonų sudarytą kariuomenę"'. Iš šios minios la- 
bai išsiskyrė Sulos valdymą skausmingai patyrę Žžmo- 
nės. Paties Katilinos veidas buvo kupinas įniršio, akys 
piktai žaibavo, kalba alsavo puikybę, tarsi jam atrody- 
tų, jog konsulo vieta jau pažadėta jam ir tiesiog namie 
paslėpta. Jis visiškai nekreipė dėmesio į Mureną, į Sul- 
picijų žiūrėjo kaip į savo kaltintoją, o ne varžovą, žadė- 
jo su juo susidoroti, grasino respublikai. 

XXV. 50. Nenorėkite, kad jums priminčiau, kokia bai- 
mė būtų apėmusi visus dorus piliečius, į kokią neviltį 
būtų puolusi valstybė, jeigu Katilina būtų buvęs išrink- 
tas konsulu. Pamąstykite patys. Juk dar nepamiršote die- 
nų, kai visur skambėjo to nedoro gladiatoriaus žodžiai, 
kuriuos, sako, ištarė savo namuose sušaukęs susirinki- 
mą: neva neįmanoma rasti patikimo vargingųjų gynėjo, 
nebent tik tą, kuris pats esąs vargšas; nukentėjusiems ir 
vargingiems nedera tikėti nepriekaištingųjų ir turtuolių 
pažadais, todėl tie, kurie vėl nori sukaupti tai, kas iš- 
švaistyta, ir atgauti tai, kas iš jų atimta, tepažvelgia, 
kokie jo siekiai, koks turtas ir kokia narsa; tasai, kuris 
bus vadas ir varguolių vėliavininkas, pats privalo būti 
visiškai be baimės ir be galo vargingas. 51. Pamenate, 
jog tuomet, kai šie planai išaiškėjo, senatas po mano 
pranešimo nutarė atšaukti kitos dienos komicijus, kad 
galėtume sušaukti senato posėdį ir aptarti šiuos reikalus. 

Kitą dieną, susirinkus visam senatui, kreipiausi į Kati- 
liną ir liepiau jam pasisakyti, jei nori, apie man praneš- 
tus dalykus. Jis, kaip visada, buvo kuo atviriausias ir 
nesigynė, bet kaltino ir kurstė. Tada jis ir pasakė, kad 
valstybė turinti du kūnus: vieną — paliegusį ir silpna- 
galvį, kitą — tvirtą ir begalvį, kuriam, jeigu jau jis to 
vertas, galvos neprireiksią visą gyvenimą. Visas senatas 
subruzdo, tačiau nepriėmė pakankamai griežto nutari- 
mo, įvertinančio tokį įžūlumą, nes vieni nedrįso griežto 
nuosprendžio paskelbti todėl, kad nieko nebijojo, kiti 
todėl, kad per daug bijojo. Katilina išbėgo iš senato ne- 
tverdamas džiaugsmu, o juk jis apskritai iš ten neturėjo 
gyvas išeiti, ypač po to, kai prieš kelias dienas tame 
pačiame senate atsakė Katonui, narsiausiam vyrui, gra- 
sinančiam ir grūmojančiam jam teismu, kad jeigu įsi- 
liepsnojusi ugnis paliesianti jo turtą, užgesinsiąs ją ne 
vandeniu, bet griuvėsiais". XXVI. 52. Susirūpinęs dėl 
šių dalykų ir žinodamas, jog ginkluotus sąmokslininkus 
Katilina nusivedė į Marso lauką, nuėjau ten su tvirčiau- 
sia narsiausių vyrų apsauga, vilkėdamas tuos didelius 
ir puošnius šarvus ne tam, kad mane pridengtų, — juk 
žinojau, kad Katilina įpratęs taikyti ne į šoną ar pilvą, 
o į galvą ir kaklą, - bet todėl, kad visi dori piliečiai 
atkreiptų dėmesį ir pamatę, jog konsului gresia pavo- 
jus, susiburtų jam padėti ir jį apginti. Taip ir buvo pa- 
daryta“. Taigi nusprendę, kad tu, Servijau, pasitraukei 
iš rinkimų kovos, matydami, kad Katilina dega viltimi 
ir troškimu, visi, nuo valstybės norėję nukreipti šią ne- 
laimę, nedelsdami perėjo į Murenos pusę. 53. Konsulų 
rinkimų komicijuose netikėta nuotaikų kaita buvo labai 
reikšminga, ypač tuomet, kai balsų persvara atiteko 
doram Žmogui, rinkimų kovoje pasižymėjusiam ir dau- 
geliu kitų privalumų. Juk Murena, kilęs iš garbingos 
šeimos, jaunystėje gyvenęs labai kukliai, išgarsėjęs bū- 

damas legatu, pretūros metu pripažintas geru teisėju, 
pelnęs dėkingumą už surengtas žaidynes, pasižymėjęs 
provincijoje, konsulato siekė apgalvodamas kiekvieną 
žingsnį, nei grasinimų bijodamas, nei pats kam nors gra- 
sindamas; tad ar verta stebėtis, kad staiga užsidegusi 
Katilinos viltis tapti konsulu jam labai padėjo? 

54. Dabar beliko trečias dalykas — kaltinimas pikmau- 
džiavimu siekiant valdžios, labai nuodugniai aptartas 
kalbėjusių prieš mane. Jį turiu išnagrinėti dar kartą, nes 
taip norėjo Murena. Dabar atsakysiu savo bičiuliui Gnė- 
jui Postumijui“* į jo klausimą apie papirkinėtojų paro- 
dymus ir pas juos rastus pinigus; talentingam ir doram 
jaunuoliui Servijui Sulpicijui — apie raitelių centurijas“; 
Markui Katonui, visomis dorybėmis kitus pralenkian- 
čiam Žmogui, paaiškinsiu jo paties kaltinimą, senato nu- 
tarimą, valstybės padėtį. 

XXVII. 55. Pirmiausia trumpai pakalbėsiu apie Mure- 
nos likimą, netikėtai mane sujaudinusį. Anksčiau, teisė- 
jai, stebėdamas kitų žmonių nelaimes ir savus rūpęs- 
čius bei kasdienius darbus, dažnai manydavau, kad lai- 
mingi yra tie, kuriems svetimas valdžios siekimas, ku- 
rie rūpinasi savo poilsiu ir gyvena ramiai, o dabar, kai 
Liucijų Mureną užgriuvo tokie dideli ir netikėti pavojai, 
esu taip sukrėstas, kad nepajėgiu nei mūsų visų padė- 
ties, nei šio Žmogaus sėkmės ir likimo deramai apgai- 
lėti. Iš pradžių, kai jis, sekdamas garbingomis savo šei- 
mos ir protėvių pėdomis, pamėgino palypėti vienu laip- 
teliu aukščiau, susidūrė su pavojumi prarasti ir tai, ką 
paveldėjo, ir tai, ką pats pasiekė; o dabar, siekdamas 
dar aukštesnių pareigų, jis rizikuoja net ir anksčiau įgy- 
to vardo netekti. 56. Sunku, teisėjai, tai išgyventi, tačiau 
liūdniausia tai, kad jo kaltintojai apkaltino jį ne iš ne- 
apykantos ar priešiškumo, bet, ieškodami kliaučių jį ap- 
kaltinti, ėmė jo nekęsti. Nekalbu apie Servijų Sulpicijų, 

kuris, kiek žinau, Liucijų Mureną apkaltino ne dėl pa- 
tirtos nuoskaudos, bet paakintas kovos dėl valdžios. Jį 
kaltina tėvo draugas Gnėjus Postumijus, kaip pats sako- 
si, senas kaimynas ir bičiulis, kuris išvardijo daugybę 
priežasčių artimai draugauti su Liucijumi Murena ir ne- 
sugebėjo prisiminti jokios dingsties su juo nesutarti. Jį 
kaltina Servijus Sulpicijus, bičiulio sūnus, kuris privalė- 
jo visomis išgalėmis stengtis, kad tėvo bičiuliai būtų kuo 
saugesni. Kaltina ir Markas Katonas, kuris niekada jo- 
kiais klausimais su Murena nesiginčijo, juo labiau, kad 
pats gimė mūsų valstybėje tam, kad savo autoritetu bei 
talentu apgintų daugelį net visiškai svetimų jam žmo- 
nių ir kad tik nepražudytų kokio nors priešininko. 
57. Pirmajam atsakysiu Postumijui, kuris, nežinau ko- 
dėl, pats siekdamas pretoriaus vardo, kandidatą į kon- 
sulus puola panėšėdamas į lenktynių žirgą, peršokantį 
į kvadrigų taką“. Jeigu jo varžovai niekuo nenusikalto, 
atsisakydamas toliau varžytis dėl valdžios jis nusileido 
jų kilnumui, bet jeigu kas nors iš jų papirkinėjo rinkė- 
jus, tuomet tikras draugas tėra tas, kuris labiau linkęs 
bausti už kitiems, o ne jam padarytą skriaudą. 


Apie Postumijaus ir apie Servijaus kaltinimus 7 


XXVIII. 58. Dabar kalbėsiu apie Marką Katoną, nes 
jis yra viso kaltinimo atrama bei stiprybė. Jis toks griež- 
tas ir nepermaldaujamas, jog daug labiau bijau jo auto- 
riteto nei jo paties pateikto kaltinimo. Kalbėdamas apie 
šį kaltintoją, teisėjai, pirmiausia melsiu, kad nei šio žmo- 
gaus garbingos pareigos, nei jo laukiantis tribūnatas, nei 
viso jo pagarbos verto gyvenimo šlovė nepakenktų Liu- 
cijui Murenai, galų gale, kad jam vieninteliam nepada- 
rytų žalos tos Marko Katono dorybės, kurias išsiugdė 
norėdamas padėti daugeliui žmonių. Publijus Afrikietis 

jau dukart buvo konsulas ir jau buvo sunaikinęs du 
mūsų valstybės siaubūnus — Kartaginą ir Numanciją, — 
kai apkaltino Liucijų Kotą*“. Jis buvo nepaprastai iškal- 
bingas, labai sąžiningas ir be galo nesavanaudis, jo au- 
toritetas prilygo romėnų valstybės, kurią savo darbais 
gynė, autoritetui. Ne kartą girdėjau vyresniuosius kal- 
bant, kad šie ypatingi kaltintojo sugebėjimai labiausiai 
ir pagelbėję Liucijui Kotai. Išmintingiausi žmonės, tada 
buvę tos bylos teisėjai, nenorėjo jo nuteisti, kad nuteis- 
tasis neatrodytų įveiktas ypatingos priešininko įtakos. 
59. O argi Servijaus Galbos (juk ši istorija nėra pamirš- 
ta) romėnų tauta neišplėšė iš tavo prosenelio, narsiausio 
ir talentingiausio vyro, Marko Katono, besistengiančio 
ji pražudyti, rankų“? Mūsų valstybėje per daug atkak- 
liam kaltintojų uolumui visada priešinosi ir visa tauta, 
ir įžvalgūs teisėjai. Nenoriu, kad kaltintojas teisme ro- 
dytų savo galybę, pabrėžtų savo pranašumą, nepapras- 
tą autoritetą ir išskirtinius nuopelnus. Tegu visi šie bruo- 
žai padeda išgelbėti nekaltuosius, apginti silpnuosius, 
padėti nelaimingiesiems, tačiau teneatsiranda jiems vie- 
tos, kai piliečiams gresia pavojus ir pražūtis. 60. Juk 
jeigu kas nors kada pasakys, kad Katonas išvis nebūtų 
ėmęsis kaltinti, jei nebūtų iš anksto numatęs bylos baig- 
ties, tas žmogus, teisėjai, iškels neteisingą principą ir 
sukurs apgailėtiną situaciją, kai bus manoma, jog kal- 
tintojo nuomonė apie kaltinamąjį prilygsta išankstiniam 
nuosprendžiui. 

XXIX. Būdamas ypač geros nuomonės apie tavo dva- 
sios kilnumą, Katonai, tavo sprendimo smerkti negaliu, 
tik galbūt galiu šį bei tą pataisyti ir šiek tiek pakeisti. 
„Darai nedaug klaidų, - narsiausiam vyrui sako jo senu- 
kas mokytojas, — bet jeigu klysti, galiu nukreipti tave tei- 
singu keliu“. O aš nė kiek neabejodamas galiu pasaky- 
ti, kad tu apskritai nedarai klaidų ir niekada nesielgi 

taip, kad reikėtų tave taisyti, nebent tik šiek tiek pa- 
lenkti. Juk aišku, kad pati prigimtis sukūrė tave didin- 
gą ir visomis dorybėmis. kitus pranokstantį žmogų, vi- 
sada sąžiningą, griežtą, santūrų, didžiadvasį. Prie šių 
bruožų prisidėjo išsilavinimas, ne ribotas ar paviršuti- 
niškas, bet, kaip man atrodo, šiek tiek griežtesnis ir rim- 
tesnis nei leidžia realybė ar žmogiškoji prigimtis. 61. Šią 
kalbą man tenka sakyti ne neišmanėlių miniai, ne ko- 
kiame nors nemokšų susiėjime, tad šiek tiek drąsiau 
pasamprotausiu apie filosofijos studijas, kurios ir man, 
ir jums yra žinomos bei mielos. Žinokite, teisėjai, jog 
šios Marko Katono dieviškos ir nuostabios savybės, ku- 
rias matome, išsiugdytos jo paties, o tos, kurių kartais 
pasigendame, yra ne iš prigimties, bet iš mokytojo. 
Kadaise gyveno didžiai protingas vyras Zenonas, ku- 
rio pažiūrų šalininkai vadinami stoikais'". Jo mintys ir 
pasisakymai buvo tokie: išminčius niekada nepasiduo- 
da palankumui, niekada niekam neatleidžia nusižengi- 
mų; gailestingas gali būti tik kvailys ir lengvapėdis; tik- 
ram vyrui nedera nei pasiduoti maldavimams, nei būti 
atlaidžiam; vieni išminčiai, net patys bjauriausi, yra gra- 
žūs, net skurdžiausi — turtingi, net vergaudami — kara- 
liai; o mus, kurie nesame išminčiai, stoikai vadina pa- 
bėgusiais vergais, tremtiniais, priešais, galiausiai ir pa- 
mišėliais; jie mano, kad visi nusikaltimai yra vienodai 
sunkūs, kad kiekvienas nusižengimas jau yra bjaurus 
nusikaltimas, ir tas, kuris be jokio reikalo nusuko gai- 
džiui galvą, nusideda ne mažiau už tą, kuris pasmau- 
gė tėvą; išminčius niekada nedvejoja, dėl nieko neap- 
gailestauja, niekad neklysta, niekada nekeičia savo nuo- 
monės!". XXX. 62. Šiuos pamokymus išmintingasis Mar- 
kas Katonas, paakintas išmanančiųjų autoriteto, įsidė- 
mėjo ne todėl, kad galėtų juos aptarinėti, kaip daro dau- 
guma, bet kad taip ir gyventų. Prašo ko nors mokesčių 

nuomininkai!“: „Saugokis, kad neparodytum jiems nė 
kruopelytės palankumo“. Atvyksta maldaudami kokie 
nors varguoliai ir nelaimėliai: „Būsi nedorėlis ir nusi- 
kaltėlis, jei tik pasigailėjęs jiems padėsi“. Kas nors pri- 
sipažista nusikaltęs ir prašo malonės: „Atleisti nusikal- 
timą yra piktadarystė“. Tačiau nusižengimas visiškai 
menkas: „Visos kaltės vienodos“. Ką nors pasakei, — 
„Tai patvirtinta ir nebepakeičiama“. Rėmeisi ne faktais, 
bet savo nuomone: „Išminčius nekuria hipotezių“. Su- 
klydai — jau laiko tai įžeidimu. Iš šio mokymo atsiranda 
štai kas: „Senate paskelbiau, kad kandidatą į konsulus 
paduosiu į teismą“. Pasakei tai įpykęs: „Niekada, - sa- 
ko, — išminčius nepyksta“. Bet reikia atsižvelgti į tuomeę- 
tines aplinkybes: „Tik nedoras žmogus meluoja norėdamas 
apgauli; keisti savo nuomonę yra gėda, leistis permaldauja- 
man — nusikaltimas, pasigailėti — niekšybė“. 63. O mūsų 
mokytojai (prisipažinsiu, Katonai, ir aš jaunystėje, ne- 
pasitikėdamas savo protu, ieškojau atramos moksle), kar- 
tojų, mūsų mokytojai, Platono ir Aristotelio sekėjai, 
nuosaikūs ir santūrūs žmonės, tvirtina, jog išminčius 
kartais rodo prielankumą; kad geras žmogus paprastai 
užjaučia; kad nusikaltimai būna įvairūs, todėl ir baus- 
mės skirtingos; kad ir nepermaldaujamas žmogus gali 
atleisti; kad net išminčius išsako savo nuomonę apie 
tai, ko nežino; kad kartais jis pyksta, leidžiasi perkal- 
bamas ir būna atlaidus; kartais pakeičia tai, ką pasakė, 
jei to reikalauja teisingumas; kartais atsisako savo įsiti- 
kinimų; jų manymu, visas dorybes valdo tam tikro sai- 
ko jausmas“. XXXI. 64. Jeigu koks nors atsitiktinumas, 
Katonai, būtų nuvedęs tave pas šiuos mokytojus, bū- 
damas tokios prigimties nebūtum tapęs nei doresnis, nei 
narsesnis, nei santūresnis, nei teisingesnis — tai neįma- 
noma, — bet tikrai taptum šiek tiek atlaidesnis. Nebū- 
tum ėmęsis kaltinti tokio doro, kilnaus ir gerbiamo 

žmogaus, visiškai nejausdamas jam priešiškumo ir iš jo 
nepatyręs jokios skriaudos. Būtum manęs, kad jeigu li- 
kimas jau lėmė tau ir Liucijui Murenai tais pačiais me- 
tais tapti tėvynės sargais, jau esate susieti politinės veik- 
los saitais. O tų žodžių, kuriuos taip negailestingai pa- 
sakei senate, arba apskritai būtum nepasakęs, arba, jau 
ištaręs, pasistengtum sušvelninti jų prasmę. 65. Tave pa- 
tį, jei nuojauta manęs neapgauna, dabar apimtą ypatin- 
go sielos polėkio, besididžiuojantį savo prigimties ir pro- 
to galia, dar degantį neseniai studijuotų filosofų pamo- 
kymais, patirtis pamažu pakeis, laikas nuramins, am- 
žius sušvelnins. Juk ir patys jūsų auklėtojai bei doros 
mokytojai, kaip man atrodo, jūsų pareigų ribą nubrėžė 
šiek tiek toliau nei leidžia prigimtis, kad, protu siekda- 
mi aukščiausiojo tikslo, sustotumėte kaip tik tada, kai 
reikia. „Nieko neatleisk.“ Visai ne, šį tą galima, tik ne 
viską. „Nieko nedaryk tikėdamasis dėkingumo.“ Prie- 
šingai, pasipriešink dėkingumui, kai to pareikalaus pa- 
reiga ir sąžinė. „Nepasiduok gailesčiui.“ Žinoma, nes 
tai trukdo būti griežtam, bet juk gerumas taip pat ver- 
tas pagarbos. „Laikykis savo nuomonės.“ Be abejo, jei 
tik tavo įsitikinimų neįveiks kiti, geresni. 66. Toks bu- 
vo ir Scipionas, kuris nesigailėjo pasielgęs taip, kaip ir 
tu'5, Į savo namus jis priėmė mokytoją Panaitiją, tačiau 
nuo jo kalbų bei pamokymų, nors jie buvo kaip tik 
tokie, kokiais tu Žaviesi, Scipionas netapo griežtesnis, 
bet, kaip teko patirti iš senų Žmonių, pasidarė labai 
švelnus. O kas buvo švelnesnis ir nuoširdesnis už Gajų 
Lelijų, tos pačios mokyklos mokinį? Kas už jį buvo rim- 
tesnis ar išmintingesnis? Tą patį galiu pasakyti apie Liu- 
cijų Filą ir Gajų Galą!“, bet grįžkime dabar į tavo na- 
mus. Kaip manai, ar, bendraudamas su žmonėmis, bu- 
vo kas nors paslaugesnis, geresnis ir nuosaikesnis už 
tavo prosenelį Katoną? Tu pats sakei namuose turįs sek- 

tiną pavyzdį, kai taip teisingai ir reikšmingai kalbėjai 
apie jo nepaprastą narsą. Teisybė, namuose turėdamas 
tą akivaizdų pavyzdį, labiau nei bet kuris iš mūsų ga- 
lėjai paveldėti jo charakterio savybes tu, jo palikuonis. 
Tačiau sekti šiuo pavyzdžiu aš turiu tokią pat teisę kaip 
ir tu. Jeigu savo rimtumą bei rūstumą papildysi jo drau- 
giškumu bei atlaidumu, savybių, kurios ir taip pačios 
geriausios, nepadarysi dar geresnėmis, tačiau kvapas bus 
tikrai malonesnis. 

XXXII. 67. Todėl (grįžtu prie tų dalykų, nuo kurių 
pradėjau) išbrauk iš šios bylos Katono vardą, neminėk 
ir nesiremk autoritetu, kuris turi arba nieko nereikšti 
teisme, arba privalo išgelbėti nekaltą; grumkis su mani- 
mi tik savo kaltinimais. Kuo kaltini, Katonai? Ką patei- 
ki teismui? Kokius duodi įrodymus? Kaltini piktnau- 
džiavimu siekiant valdžios. Tam aš neprieštarauju. Smer- 
ki mane, kad ginu tą patį, už ką įstatymu paskyriau 
bausmę. Bausmę numačiau už piktnaudžiavimą, 0 ne 
už nekaltumą. O už piktnaudžiavimą siekiant valdžios, 
jei tik panorėsi, net kartu su tavimi pateiksiu kaltinimą. 
Sakei, kad, man pasiūlius, senatas priėmė nutarimą, skel- 
biantiį: „Jei žmonės už atlygį padės kandidatui, jei papirktieji 
lydės jį nė per žingsnį neatsitraukdami, jei gladiatorių žaidy- 
nėse vietos bus paskirtos triboms ir jei viešai bus dalijami 
užkandžiai, visa tai bus pripažinta Kalpurnijaus įstahymo pa- 
žeidimu“. Taigi jei senatas tokius dalykus laiko įstatymo 
pažeidimu, paskiria bausmę, jei tik išties taip buvo. Nė- 
ra reikalo bausti, jei kandidato elgesys atitinka visas 
normas. Juk esminis klausimas — ar tikrai taip buvo, ar 
ne. Jei tikrai, niekas negali abejoti įstatymo pažeidimu. 
68. Todėl juokinga nesiaiškinti to, kas kelia abejones, o 
už tai, kas niekam nekelia abejonių, teisti. Be to, toks 
sprendimas buvo priimtas visiems kandidatams reika- 
laujant, todėl neįmanoma iš senato nutarimo suprasti, 

nei prieš ką jis, nei kam reikalingas. Tad įrodyk man, 
kad Liucijus Murena taip pasielgė, tuomet aš sutiksiu, 
kad jis pažeidė įstatymą. 

XXXIII. „Daugelis žmonių išėjo jo, grįžtančio iš pro- 
vincijos dalyvauti konsulų rinkimuose, pasitikti.“ Juk tai 
įprasta. O kurio gi grįžtančiojo nepasitinka? „Kokie tai 
žmonės?“ Pirmiausia, net jei negalėčiau šito paaiškinti, 
ar verta stebėtis, kad atvykstant tokiam vyrui, kandi- 
datui į konsulus, daugelis išėjo jo pasitikti? Būtų daug 
keisčiau, jeigu nebūtų nieko panašaus įvykę. 69. O jei- 
gu dar pridurčiau - ir tai nėra neįprasta, - kad dauge- 
lis buvo specialiai pakviesti? Nejaugi reikia laikyti nu- 
sikaltimu ar verta stebėtis, kad valstybėje, kurioje, kai 
mūsų paprašo, esame pratę dažnai dar neišaušus iš to- 
limiausių miesto pakraščių sueiti ir į forumą palydėti 
neturtingų Žmonių sūnus'", kad tokioje valstybėje tre- 
čią valandą žmonės noriai ateina į Marso lauką, ypač 
jeigu prašyta tokio vyro kaip Liucijus Murena vardu? 
Na, o jeigu susirinko visos piliečių draugijos, kurioms 
priklauso daugelis čia sėdinčių teisėjų? Jeigu atvyko gar- 
bingiausi mūsų luomo žmonės? O kas, jeigu pasirodė 
visi kandidatai, kurie niekam neleidžia į miestą įžengti 
be deramos pagarbos? Pagaliau, jeigu pats mūsų kal- 
tintojas Postumijus su dideliu būriu palydovų išėjo Mu- 
renos pasitikti, ko stebėtis tokia daugybe Žmonių? Jau 
nekalbu apie klientus, kaimynus, tribos draugus, visą 
Lukulo kariuomenę, tomis dienomis atvykusią į Romą 
triumfuoti. Pasakysiu viena: tokia proga daugybė žmo- 
nių, visai nesiekiančių atlygio, rinkosi ne tik norėdami 
paliudyti kieno nors nuopelnus, bet taip pat trokšdami 
suteikti malonumo. 70. „Bet daugelis žmonių lydėjo jį 
neatsitraukdami.“ Įrodyk, kad jiems už tai buvo sumo- 
kėta, ir sutiksiu, kad buvo įvykdytas nusikaltimas. Jei- 
gu ne, kuo jį kaltini? XXXIV. „Kam gi, - sako, — reikia 

palydovų?“ Klausi manęs, kam reikalinga tai, kuo visa- 
da naudojomės? Vargingi Žmonės turi vienintelę gali- 
mybę pelnyti mūsų luomo malonę arba atsilyginti už 
geradarybę — suteikti šią paslaugą mums dalyvaujant 
rinkimų kovoje ir sekioti iš paskos. Juk neįmanoma ir 
nėra ko reikalauti, kad mes, senatoriai, ar romėnų rai- 
teliai kiauras dienas lydėtume savo draugus kandida- 
tus. Jeigu jie dažnai aplanko mūsų namus, jei kartais 
palydi į forumą, jei suteikia mums garbę kartą kitą per- 
eidami su mumis per teismo salę, mums atrodo, jog 
esame itin pagerbti ir įvertinti. Ne tokie turtingi ir ne- 
užsiėmę draugai turi nuolat su mumis būti. Doriems ir 
kilniems vyrams jų tikrai netrūksta. 71. Todėl neatimk, 
Katonai, iš žemesnio luomo žmonių šio malonumo su- 
teikti paslaugą. Leisk jiems, besitikintiems viską gauti 
iš mūsų, patiems taip pat turėti ką nors, ką galėtų 
mums skirti. Jei neturės nieko, išskyrus savo balsus, to 
bus maža, nes juk jų balsai balsavimo rezultatams ne- 
turi jokios reikšmės. Pagaliau, kaip paprastai sako, jie 
negali pasakyti mus ginančios kalbos, negali laiduoti 
už mus, negali pasikviesti mūsų į savo namus. Visų tų 
dalykų jie laukia iš mūsų ir galvoja, kad niekaip kitaip 
negali atsidėkoti už tai, ką iš mūsų gauna, kaip tik 
mums pasitarnaudami. Todėl jie ir Fabijaus įstatymui, 
nustatančiam lydinčiųjų skaičių, ir senato nutarimui, pri- 
imtam konsulaujant Liucijui Cezariui, pasipriešino'*. Juk 
nėra tokios bausmės, kuri galėtų žemesnio luomo žmo- 
nėms sukliudyti garbingai atlikti nuo seno įprastą pa- 
reigą. 72. „Bet juk žiūrovų vietos buvo išdalytos tri- 
boms ir daugybei žmonių buvo suruoštos vaišės.“ Beje, 
nors visai ne Liucijus Murena, teisėjai, o jo draugai, 
laikydamiesi papročio ir su saiku tai padarė, vis tiek 
šio įvykio paakintas prisimenu, Servijau, kiek daug mes 
praradome dėl tokių skundų senatui“. Ar buvo toks 

laikas, kiek siekia mūsų ar mūsų tėvų atmintis, kada 
dėl kandidato tuštybės arba iš dosnumo bičiuliams ir 
tribos draugams nebūtų dalijamos vietos cirke ir foru- 
me"? Žemesnio luomo žmonės pagal seną paprotį iš 
savo tribų draugų gaudavo šias dovanas ir privilegijas..." 

XXXV. 73. Jeigu kaltintojai priekaištauja, kad kartą 
amatininkų viršininkas išdalijo vietas savo tribos kole- 
goms, ką jau galvoti apie žymius vyrus, kurie savo tri- 
bos draugams cirke įrengė atskiras ložes? Visus šiuos 
priekaištus dėl sekiotojų, žiūrovų vietų ir vaišių daugu- 
ma žmonių suprato kaip per didelį tavo, Servijau, uo- 
lumą, o Mureną nuo tokių kaltinimų gina senato auto- 
ritetas. Kaipgi? Ar senatas laiko nusikaltimu pasitikti 
kandidatą? „Ne, bet už mokestį.“ Patvirtink faktais. Tu- 
rėti gausią palydą? „Ne, bet pasamdytą.“ Įrodyk. O da- 
lyti vietas ir kviesti vaišių? „Ne, bet tokiai miniai.“ Ką 
reiškia „tokiai miniai?“ „Visiems.“ Tad jeigu Liucijus 
Nata'“, jaunuolis iš kilmingos giminės (matome, kas jis, 
koks jo charakteris dabar ir koks taps ateityje), panoro 
įsigyti raitelių komicijų palankumą, taip atlikdamas pa- 
reigą artimam žmogui ir galvodamas apie savo ateitį, 
tai nebus jo patėvio nusikaltimas ir negalės tam patė- 
viui pakenkti; taip pat jei vestalė, artima Murenos gi- 
minaitė, atidavė jam savo vietą gladiatorių kautynėse, ji 
pasielgė kilniai, o jis niekuo nenusikalto!“. Visos šios 
paslaugos yra pareiga giminaičiams, nauda žemesnio 
luomo žmonėms, kandidatų priedermė. 

74. Tačiau Katonas su manimi kalba rūsčiai ir stojiš- 
kai. Jis nesutinka, kad pelnyti palankumą vaišėmis yra 
teisėta, ir galvoja, jog negalima prieš būsimus rinkimus 
malonumais iš žmonių išvilioti jų balsų. Tad jei kas 
nors savo dalyvavimo rinkimuose proga kviečia pietų, 
jis bus apkaltintas. „Tai suprantama, - sako, - o tu sie- 
ki aukščiausios valdžios ir didžiausios įtakos, tu nori 

atsistoti prie valstybės vairo pataikaudamas žmonių jaus- 
mams, žavėdamas jų širdis ir teikdamas jiems malonu- 
mų? Ko tu norėjai? —- klausia, —- ar iš minios išlepusių 
jaunuolių gauti sąvadautojo atlyginimą, ar iš romėnų 
tautos — galimybę valdyti pasaulį?“ Baisūs žodžiai, bet 
visiškai netinką mūsų elgesiui, būdui, papročiams, pa- 
galiau pačios valstybės esmei. Juk nei lakedaimoniečiai, 
tokios gyvensenos ir tokios iškalbos kūrėjai““, kiekvieną 
dieną valgą prigulę ant ąžuolinių gultų, nei, aišku, kre- 
tiečiai, niekada neužkandžiavę gulėdami, neišsaugojo sa- 
vo valstybių geriau už romėnus, mokančius savo laiką 
paskirstyti malonumams ir darbams. Pirmieji"? buvo nu- 
galėti vos tik atvyko mūsų kariuomenė, antrieji savo 
tvarką ir įstatymus saugo tik mūsų valstybės ginami. 
XXXVI. 75. Todėl, Katonai, pernelyg griežtais žodžiais 
nesmerk protėvių nustatytos tvarkos, kurios teisingumą 
įrodo pati realybė ir ilgas mūsų valstybės gyvavimas. 
Mūsų tėvų laikais gyveno išsilavinęs vyras, gerbiamas 
ir kilmingas žmogus, priklausęs tai pačiai mokyklai, kaip 
ir tu — tai Kvintas Tuberonas'“. Romėnų tautai ruošda- 
mas iškilmingus pietus savo mirusio dėdės Publijaus 
Afrikiečio garbei"?, Kvintas Maksimas paprašė Tubero- 
no, to paties Afrikiečio sesers sūnaus, parengti triklini- 
jų"ė. O tas, šitoks apsišvietęs žmogus ir stoikas, pūniš- 
kus gultus užtiesė ožiukų kailiais ir išdėliojo samietiš- 
kus indus, tarsi būtų miręs kinikas Diogenas'“, o ne 
pagerbiama dievams prilygstančio žmogaus, Afrikiečio, 
mirtis. Jo mirties dieną sakydamas laidotuvių kalbą!*, 
Maksimas dėkojo nemirtingiesiems dievams už tai, kad 
tas vyras gimė kaip tik šioje valstybėje, nes juk buvo 
neišvengiama, kad pasaulio valdžia būtų ten pat, kur ir 
jis. Romėnų tauta pasipiktino šia keista Tuberono iš- 
mintimi, parodyta tokių iškilmingų laidotuvių metu. 
76. Taigi nors Tuberonas ir buvo sąžiningiausias žmogus 

bei doriausias pilietis, Liucijaus Paulo anūkas ir, kaip 
sakiau, Publijaus Afrikiečio sesers sūnus, dėl tų ožiukų 
kailių jam buvo atsakyta pretoriaus vieta. Romėnų tau- 
ta kupina neapykantos privataus gyvenimo prabangai, 
bet vertina viešojo gyvenimo prašmainumą, nemėgsta 
besaikių puotų, bet dar labiau - šykštumo ar apsileidi- 
mo. Romėnai skiria pareigų priedermes ir laisvalaikio 
galimybes, skiria darbą ir malonumą. Tiesa, tu sakai, 
kad, siekiant pareigų, Žmonių į savo pusę patraukti 
negalima jokiomis priemonėmis, išskyrus paties kandi- 
dato dorybes, tačiau tu pats, visų dorybių įsikūnijimas, 
to nepaisai. Kodėl prašai, kad kas nors būtų tau ištiki- 
mas ir tau padėtų? Siūlaisi mane globoti, kad tik bū- 
čiau tau paslaugus. Kodėl? Ar tau dera prašyti manęs, 
ar labiau man tavęs, kad dėl mano gerovės imtumeisi 
tokio pavojingo darbo? 77. Kam tau reikalingas nomen- 
klatorius'*', juk jo padedamas tu meluoji ir apgaudinėji. 
Jeigu jau laikai garbinga į piliečius kreiptis vardu, tuo- 
met gėda, kad tavo vergas juos pažįsta geriau už tave. 
Jeigu net tada, kai juos jau pažįsti, nomenklatorius vis 
tiek turi patarti į juos kreiptis, kodėl sveikiniesi anks- 
čiau, nei jis tau vardą pašnibždėjo? Kodėl tuomet, kai 
vardą primena, vis tiek sveikiniesi, tarsi pats būtum ži- 
nojęs? Kodėl po to, kai tave išrinko, su jais sveikiniesi 
daug nepagarbiau? Jei visa tai vertini pagal mūsų kraš- 
to papročius, atrodo teisinga, o jeigu norėtum palyginti 
su savo filosofijos principais, pasirodytų, jog šie įpročiai 
labai iškreipti. Todėl nei romėnų tautai negalima draus- 
ti mėgautis mūsų protėvių sugalvotų Žaidynių, gladia- 
torių kautynių, puotų teikiamais malonumais, nei iš kan- 
didatų nereikia atimti galimybės parodyti savo kilnu- 
mą, reiškiantį veikiau dosnumą nei papirkinėjimą. 
XXXVII. 78. Sakyti kaltinamąją kalbą tave, aišku, pa- 
ragino valstybės interesai. Tikiu, Katonai, kad atėjai tuo 

įsitikinęs ir taip manydamas. Tačiau tu klysti. Tai, ką 
darau aš, teisėjai, darau ne tik todėl, kad esu Liucijaus 
Murenos draugas ir vertinu gerąsias jo savybes, bet ir — 
tai viešai skelbiu ir tvirtinu — taikos, ramybės, santar- 
vės, laisvės, gerovės, pagaliau mūsų visų gyvenimo var- 
dan. Klausykite, klausykite konsulo, teisėjai, nepasaky- 
siu per daug įžūliai, konsulo, visas dienas ir naktis apie 
valstybę galvojančio! Ne taip baisiai Liucijus Katilina 
respublikos nekentė ir ją niekino, kad galvotų, jog su 
tuo būriu, kurį kartu išsivedė, įveiks šią valstybę. Jo 
nusikaltimo užkratas išplitęs daug plačiau ir apėmęs 
daug daugiau žmonių, nei kai kam atrodo. Tarp mūsų, 
tarp mūsų, sakau, yra Trojos arklys, bet kol esu konsu- 
las, jis niekada jūsų miegančių nepražudys. 79. Klausi 
manęs, ar bijau Katilinos. Visiškai nebijau ir pasirūpi- 
nau, kad niekas jo nebijotų, bet esu įsitikinęs, kad jo 
sekėjų, kuriuos čia matau, reikia bijoti. Baimę dabar ke- 
lia ne tiek Liucijaus Katilinos kariuomenė, kiek tie, ku- 
rie ją, kaip sako, paliko. Tiesą sakant, jie ir nepaliko, 
bet jo palikti Romoje nuo sargybos bokštų ir iš pasalų 
taikėsi mums į galvas ir kaklus. Jie nori, kad sąžiningas 
konsulas ir geras karo vadas, kuriam ir prigimtis, ir 
likimas liepė tarnauti valstybės gerovei, jums balsuojant 
netektų teisių ginti miestą ir saugoti valstybę. Aš išmu- 
šiau jiems iš rankų ginklus ir atlaikiau jų spaudimą Mar- 
so lauke, sugniuždžiau juos forume, ne kartą sutram- 
džiau juos ir savo namuose, teisėjai, ir jeigu dabar jiems 
išduosite antrąjį konsulą, jūsų balsais jie bus pasiekę 
daug daugiau nei savo kardais. Labai svarbu, teisėjai, 
ką aš, daugeliui priešinantis, padariau ir pasiekiau, — 
kad per sausio kalendas valstybėje būtų du konsulai. 
80. Nemanykite, kad jų planai kuklūs ar veikimo būdai 
prasti, ar..." Jie siekia ne begėdiško įstatymo, ne pra- 
žūtingo papirkinėjimo, ne kokios nors dar negirdėtos 

nelaimės respublikai. Šioje valstybėje, teisėjai, jau su- 
brandinti planai sugriauti miestą, išžudyti piliečius, nu- 
gramzdinti užmarštin romėnų vardą. Šias piktadarybes 
savo valstybei rengia piliečiai, kartoju, piliečiai, jei tik 
galima juos šituo vardu pavadinti. Kiekvieną dieną prie- 
šinuosi jų sumanymams, tramdau jų įžūlumą, užkertu 
kelią jų nusikaltimams. Primenu jums, teisėjai, mano 
konsulatas jau eina į pabaigą, todėl neišplėškite iš ma- 
nęs žmogaus, prilygstančio man stropumu, neatimkite 
to, kuriam trokštu perduoti nenukentėjusią valstybę, kad 
jis ją gintų nuo šitokių baisių pavojų. 

XXXVIII. 81. Argi nematote, teisėjai, kokios nelaimės 
seka šiąsias? Į tave, į tave kreipiuosi, Katonai. Ar ne- 
įžvelgi, kokios audros gresia tavo tribūnatui? Juk jau 
vakarykščiame susiėjime nuskambėjo grėsmingas išrink- 
tojo tribūno, tavo kolegos, balsas'“. Prieš jį ėmeisi pro- 
tingų priemonių ir tu, ir visi dori piliečiai, paskatinę 
tave siekti tribūno pareigų. 82. Visa tai, kas per šituos 
trejus metus buvo sugalvota, nuo to laiko, kai Liucijus 
Katilina ir Gnėjus Pizonas susimokė, kaip jūs žinote, 
nužudyti senatorius"*, šiomis dienomis, šiais mėnesiais, 
šiuo metu rengiamasi įvykdyti. Ar yra, teisėjai, tokia 
vieta, tokia valanda, tokia diena ar naktis, kada ne tiek 
savo protu, kiek padedant dievams nebūčiau bandęs iš 
tų žmonių pinklių ištrūkti ir jų durklų išvengti? Jie nori 
ne mane nužudyti, bet budrųjį konsulą iš valstybės sar- 
gybos išstumti. Nė kiek nemažiau jie norėtų ir tave, 
Katonai, kokiu nors būdu pašalinti, jei tik galėtų. Pati- 
kėk manimi, kaip tik tai jie ir ketina padaryti, ir jau 
rezga pinkles. Mato, kiek turi valios, kiek proto, koks 
tavo autoritetas ir kaip gini respubliką, tačiau galvoja, 
kad tave, beginklį ir sugniuždytą, jie lengviau įveiks 
tada, kai pamatys, jog tribūnų valdžia neteko konsulo 
autoriteto bei paramos. Juk jie nebijo, kad bus išrinktas 


210 


UŽ LIUCIJŲ MURENĄ 


kitas konsulas. Supranta, kad tai priklausys nuo tavo 
kolegų. Tikisi, jog garsus vyras Decimas Silanas'“* be 
kolegos, tu be konsulo, o respublika be apsaugos pa- 
teks į jų rankas. 83. Taip susiklosčius reikalams ir esant 
tokiems pavojams, tavo pareiga, Katonai, - o tu man 
atrodai gimęs ne sau, bet tėvynei, — matyti, kas vyksta, 
išsaugoti savo pagalbininką, savo gynėją, savo politinį 
sąjungininką, nesavanaudį konsulą, konsulą (to primyg- 
tinai reikalauja aplinkybės), kuriam likimas lėmė siekti 
taikos, išmanymas padėjo kariauti, o protas ir veiklu- 
mas leido imtis bet kokio darbo. 

XXXIX. Tačiau šio klausimo sprendimas jūsų, teisėjai, 
rankose! Šiuo metu jūs visą respubliką valdote ir jai 
vadovaujate. Jeigu Liucijus Katilina su patarėjais iš nu- 
sikaltėlių būrio, kurį kartu išsivedė, galėtų paskelbti by- 
los nuosprendį, Liucijų Mureną pripažintų kaltu. Jei ga- 
lėtų jį nužudyti, įvykdytų jam mirties bausmę. Juk jis 
siekia, kad respublika netektų apsaugos, kad sumažėtų 
karo vadų, kurie galėtų pasipriešinti jo siautėjimui, kad, 
pašalinus priešininką, liaudies tribūnams atsirastų dau- 
giau galimybių kurstyti maištus ir nesantaiką. Tad ne- 
jaugi išrinkti iš žymiausių visuomenės luomų garbin- 
giausi bei išmintingiausi vyrai paskelbs tokį pat nuosp- 
rendį, kokį paskelbtų tas įžūlus gladiatorius, valstybės 
priešas? 84. Patikėkite manimi, teisėjai, šioje byloje savo 
sprendimu išgelbėsite ne tik Liucijaus Murenos, bet ir 
savo pačių gyvybę. Atsidūrėme didžiausiame pavojuje: 
nebėra iš kur pasisemti jėgų, nebėra kaip iš nuopuolio 
pakilti. Ne tik negalima sumažinti karo pajėgų, kurias 
turime, bet, jei tik įmanoma, reikia naujų paruošti. Juk 
priešas yra ne prie Anieno upės (pūnų karo metu tai 
pasirodė visų grėsmingiausia)““, bet mieste, forume. O 
nemirtingieji dievai! Neįmanoma be sunkių atodūsių apie 
tai kalbėti. Juk aišku, kad bet kuris šioje valstybės 

šventovėje, pačioje kurijoje, pabrėžiu, bet kuris gali būti 
priešas. O kad dievai leistų mano kolegai, narsiausiam 
vyrui", ginklu padaryti galą šiai niekšingai Katilinos 
plėšikų šutvei! O aš, vilkėdamas togą'“, padedant jums 
ir visiems doriems piliečiams, sumaniai šį pavojų, kurio 
sėklą respublika savyje slepia, užgniaušiu ir sunaikin- 
siu! 85. Tačiau kas atsitiks, jei šie reikalai išslys man iš 
rankų ir neramumai prasidės kitais metais? Bus vienas 
konsulas ir tas pats labiau rūpinsis papildomų rinkimų 
organizavimu nei vadovavimu karui. Tuojau pat atsiras 
tokių, kurie jam trukdys...'? sau kelią prasiskins tas bai- 
sus ir siaubingas maras - Katilinos sąmokslas, kuris jau 
seniai romėnų tautai gresia pražūtimi; jis netikėtai įsi- 
verš į užmiesčio laukus; kareivinėse kils sąmyšis, kūriją 
apims baimė, forumą užims sąmokslininkai, Marso lau- 
ke įsikurs kariuomenė, bus nusiaubtos aplinkinės že- 
mės; kiekvienoje gyvenvietėje, kiekvienuose namuose bi- 
josime žudynių ir gaisrų. Tai jau seniai rengiama, tačiau 
visiems šiems dalykams, jei tik valstybei bus garantuo- 
ta derama pagalba, ir magistratų sumanumas, ir priva- 
čių Žmonių pastangos nesunkiai užkirs kelią. 

XL. 86. Kadangi taip susiklostė aplinkybės, teisėjai, 
pirmiausia dėl valstybės, už kurią nieko niekam nėra 
svarbiau, jums gerai žinomo begalinio mano atsidavimo 
respublikai vardu įspėju, remdamasis konsulo autorite- 
tu raginu, milžiniško pavojaus akivaizdoje maldauju: pa- 
galvokite apie ramybę, apie taiką, apie gerovę, apie sa- 
vo ir kitų piliečių gyvenimą. Pagaliau, paklusdamas gy- 
nėjo bei draugo pareigai, prašau ir meldžiu jūsų, teisė- 
jai, nepaversti šio nelaimingo žmogaus, kankinamo ne 
tik kūno ligos, bet ir sielos kartėlio, Liucijaus Murenos, 
neseno džiaugsmo nauja graužatimi. Visai neseniai, ap- 
dovanotas didžiausia romėnų tautos malone, jis atrodė 
laimingas, kad pirmasis į savo seną giminę, pirmasis į 

nuo senų laikų egzistuojantį municipijų"? atnešė konsu- 


lo vardą. O dabar tas pats žmogus, apsirengęs gedulo 
drabužiais, palaužtas liūdesio, ašarų ir sielvarto iškan- 
kintas, yra nuolankus jūsų, teisėjai, prašytojas, šaukiasi 
jūsų teisingumo, maldauja jūsų gailestingumo, kreipiasi 
į jūsų galybę ir tikisi jūsų pagalbos. 87. Vardan nemir- 
tingųjų dievų, teisėjai, neatimkite iš jo nei šio vardo, 
kuris, kaip jis manė, būtų atnešęs jam dar didesnės gar- 
bės, nei kitų, anksčiau gautų garbingų pareigų, nei vi- 
sos pagarbos bei turto. Jeigu, teisėjai, Liucijus Murena 
jūsų taip prašo ir maldauja, jeigu jis nieko neteisingai 
nenuskriaudė, jeigu neįžeidė niekieno klausos ir įsitiki- 
nimų, jeigu niekam, švelniai tariant, nei namuose, nei 
karo tarnyboje nesukėlė neapykantos, tesulaukia jo kuk- 
lumas jūsų įvertinimo, nusižeminimas - prieglobsčio, są- 
žiningumas — pagalbos. Konsulo pareigų praradimas turi 
pelnyti ypatingą užuojautą, teisėjai. Juk kartu su konsu- 
latu iš žmogaus atimama viskas. Tiesą sakant, šiais lai- 
kais pats konsulo vardas negali sukelti jokio pavydo: 
konsulas kaltinamas maištininkų susiėjimuose, jam gre- 
sia sąmokslininkų pinklės ir Katilinos iečių smūgiai. Žo- 
džiu, bet kokį pavojų ir bet kokią neapykantą jis pasi- 
tinka vienas. 88. Todėl, teisėjai, neįžvelgiu dingsties šių 
šlovingų konsulo pareigų pavydėti nei Liucijui Mure- 
nai, nei kam nors iš mūsų. O tai, kas verta užuojautos, 
ir aš regiu, ir jūs galite matyti bei suvokti. XLI. Jeigu 
jūs - tesaugo mus nuo to Jupiteris — savo nuosprendžiu 
šį Žmogų pribaigsite, kurgi jis vargšas eis“!? Pasuks į 
namus? Kad šlovingiausio vyro, savo tėvo, veidą“?, į 
savo iškilmingą dieną, pamatytų iškreiptą gėdos bei siel- 
varto? O gal pas motiną? Kuri, vargšelė, visai neseniai 
bučiavo savo sūnų konsulą, o dabar kankinasi ir jaudi- 
nasi, kad po kelių dienų neišvystų jo, praradusio visas 

garbingas pareigas? 89. Bet kam gi aš kalbu apie mo- 
tiną ir namus to žmogaus, iš kurio įstatymų nustatyta 
nauja bausmė atima ir namus, ir gimdytoją, ir įprastą 
bendravimą su artimaisiais? Vadinasi, nelaimingasis bus 
ištremtas? Kur? Gal į Rytus, kur daugelį metų buvo 
legatas, vadovavo kariuomenei ir atliko savo didžiau- 
sius žygdarbius? Labai skaudu grįžti paniekintam ten, 
iš kur išvykai pelnęs šlovę. O gal jam pasitraukti į prie- 
šingą pasaulio pusę, kad Užalpinė Galija jį, į kurį, ga- 
vusį aukščiausią valdžią, visai neseniai su tokiu džiaugs- 
mu žiūrėjo, išvystų gedintį, sielvartaujantį ir ištremtą? 
Dar daugiau, kaip toje provincijoje jis pažvelgs į akis 
savo broliui Gajui Murenai? Koks bus brolio nusivyli- 
mas, koks bus jo sielvartas, kiek abu išlies ašarų? Koks 
siaubingas likimo posūkis! Pasklis baisios kalbos, kad 
Liucijus Murena kaip savo nelaimės pranašas netikėtai 
atvyksta ten, kur vos prieš kelias dienas per pasiunti- 
nius ir laiškus džiaugsmingai buvo paskelbtas konsulu 
ir iš kur į Romą jo pasveikinti rinkosi nepažįstami žmo- 
nės bei draugai. 90. Jei visa tai jums atrodo žiauru, jei 
kelia gailestį ir sielvartą, jei tai priešinga jūsų švelnu- 
mui bei gailestingumui, išsaugokite, teisėjai, jam paro- 
dytą romėnų tautos palankumą, grąžinkite respublikai 
konsulą, padarykite tai vardan jo paties sąžiningumo, 
dėl jo mirusio tėvo, jo giminės ir šeimos, dėl visų ger- 
biamo Lanuvijaus municipijaus, kurio nusiminę gyven- 
tojai, kaip matėte, gausiai dalyvavo nagrinėjant šią by- 
14. Neatstumkite nuo iš protėvių paveldėtų apeigų, skirtų 
Junonai Gelbėtojai, kuriai aukoti privalo visi konsulai“?, 
iš tų vietų kilusio ir be jokios abejonės jai priklausančio 
konsulo. Jei mano nuomonė nors kiek svarbi, jei tik pa- 
sitikite mano laidavimu, jums, teisėjai, kaip konsulas 
konsulą patikiu Liucijų Mureną, kuris labiau už viską 
trokšta taikos, iš visos širdies rūpinasi dorais piliečiais, 

negailestingai pasisako prieš maištus, yra bebaimis ka- 
rys, ryžtingai kovoja prieš sąmokslą, dabar judinantį 
valstybės pamatus. Pažadu ir prisiekiu, kad toks jis ir 
bus. 


UŽ POETĄ ARCHIJĄ 


I. 1. Jeigu aš, teisėjai, nors kiek turiu įgimtų gabumų 
(kad ir suprantu jų menkumą) ar kalbėjimo įgūdžių (ne- 
neigiu esąs šiek tiek įgudęs), arba jei išmanau kaip tik 
šį dalyką (įgudau mokydamasis bei studijuodamas ge- 
riausius menus ir prisipažįstu, jog niekada nesilioviau 
to daręs visą savo gyvenimą), tuomet čia esantis Aulas 
Licinijus! pirmasis turi teisę iš manęs reikalauti viso to 
rezultatų. Mat kiek tik mano protas geba aprėpti pra- 
ėjusį gyvenimą ir prisiminti tolimus vaikystės vaizdus, 
apžvelgdamas savo nuo tada nueitą kelią matau, jog jis 
buvo pirmasis, paskatinęs mane imtis šios veiklos ir 
žengti šiuo keliu. Ir jei mano iškalbingumas, išugdytas 
jo pritarimų bei paskatinimų, kam nors atnešė išgelbė- 
jimą, tuomet, žinoma, tam, iš kurio tai esu gavęs, kuo 
vieniems galiu padėti, kitus apginti, juo labiau kiek pa- 
jėgdamas turiu teikti paramą ir pagalbą. 2. O kad nie- 
kas tokiais mano žodžiais nesistebėtų (juk prigimtis Aulą 
Licinijų apdovanojo ne gražbylyste ir retorikos meno 
išmanymu, o kai kuo kitu), pridursiu, jog ir aš niekuo- 
met nebuvau atsidėjęs vien tik šiam užsiėmimui. Juk 
visi žmogaus dvasios kultūrą puoselėjantys menai yra 
susiję ir šiek bei tiek vienas kitam giminingi. 

I. 3. Šiandien čia, viešajame teisme, kuriame pagal 
įstatymus vyksta tardymas ir romėnų tautos pretoriaus, 
garbingiausio vyro, bei griežčiausių teisėjų akivaizdoje 
nagrinėjama byla, susirinkus šitokiai gausybei žmonių, 
aš pasirinkau kalbėjimo būdą, neįprastą ne tik teismi- 
nei, bet ir forume sakomoms kalboms. Kad kam nors 
tai nepasirodytų keista, prašau, atsižvelgiant į kaltina- 
mąjį, šioje byloje suteikti man malonę, kuri, tikiuosi, 
jūsų neapsunkins: turint galvoje šį labiausiai apsišvietu- 
sių žmonių sambūrį, jūsų išsilavinimą, pagaliau šį teis- 
mui vadovaujantį pretorių, prašau leisti man, ginančiam 
didį poetą ir nepaprastai išsilavinusį žmogų, kuo išsa- 
miau aptarti su išsilavinimu bei mokslais susijusius da- 
lykus; o kalbant apie žmogų, kuris, nedalyvaudamas 
visuomenės gyvenime bei užsiėmęs mokslais, nebuvo 
traukiamas į teismą ir nepatyrė jokių pavojų, — pasi- 
naudoti naujesniu ir neįprastu kalbėjimo būdu. 4. Jei 
pajusiu, jog sutinkate ir suteikiate šią galimybę, tikrai 
pelnysiu jūsų pritarimą, kad Aulo Licinijaus ne tik ne- 
reikia pašalinti iš piliečių tarpo, kadangi jis iš tiesų yra 
pilietis, bet, priešingai, net reiktų priimti į jų tarpą, jei 
juo ir nebūtų. 

III. Kai tik Archijas išaugo iš vaikiško amžiaus ir su- 
sipažino su mokslais, kurie, kaip paprastai, parengia to- 
lesniam lavinimuisi, jis atsidėjo rašymui; netrukus An- 
tHiochijoje (ten jis gimė kilmingoje šeimoje), kadaise gar- 
siame ir turtingame mieste, kuriame buvo gausu mo- 
kyčiausių žmonių ir klestėjo laisvieji menai, jis visus 
ėmė pranokti šlove bei gabumais. Vėliau ir kitose Azi- 
jos srityse bei visoje Graikijoje žinia apie jo atvykimą 
pasklisdavo taip plačiai, kad iš jo būdavo tikimasi dau- 
giau nei žadėjo gandai, o jam atvykus, susižavėjimas 
pranokdavo lūkesčius. 5. Tais laikais Italijoje buvo pla- 
čiai paplitę graikų menai bei mokslai. Lacijuje šie užsi- 

ėmimai buvo puoselėjami labiau nei dabar tuose pa- 
čiuose miestuose, tad ir čia, Romoje, jie nebuvo apleis- 
ti- mat valstybėje tuomet viešpatavo taika“. Todėl ir 
Tarento, ir Lokrų, ir Regijaus, ir Neapolio gyventojai 
jam suteikė pilietybę bei kitaip apdovanojo, ir visi, kurie 
bent kiek galėjo įvertinti talentą, laikė jį vertą pažinties 
bei svetingumo“. 

Kai, plačiai pasklidus gandui, apie jį, dar nesantį, jau 
sužinota, konsulaujant Marijui ir Katului" Archijas atvy- 
ko į Romą. Iš pat pradžių jam pasisekė sutikti abu kon- 
sulus, iš kurių vienas galėjo pasiūlyti didžius, aprašyti 
vertus žygdarbius, o kitas kartu su žygdarbiais dar ga- 
lėjo skirti ir žinovo dėmesį. Nors tuo metu Archijas dar 
nešiojo pretekstą“, Lukulai? tuoj pat priėmė jį į savo 
namus. Ne vien jo talentas bei išsilavinimas, bet ir do- 
rybės lėmė tai, jog namai, pirmieji priėmę jį jaunystėje, 
liko kuo svetingiausi ir senatvėje. 6. Tais laikais Aului 
Licinijui buvo palankus garsusis Kvintas Metelas Nu- 
midietis ir jo sūnus Pijus", jo klausėsi Markas Emili- 
jus", jis bendravo su Kvintais Katulais — tėvu ir sū- 
num'2, buvo gerbiamas Liucijaus Kraso“. O artimai bend- 
raudamas su Lukulais, Druzu““, Oktavijais!“, Katonu'? bei 
visa Hortenzijų šeima", pelnė didžiausią pagarbą; be 
to, jį gerbė ne tik norintys ko nors iš jo išmokti ar 
išgirsti, bet ir tie, kurie, galimas daiktas, apsimetinėjo 
to nori. 

IV. Praėjus nemažai laiko, kai su Marku Lukulu buvo 
išvykęs į Siciliją, grįždamas iš tos provincijos su tuo 
pačiu Lukulu atvyko į Heraklėją'*. Kadangi šis miestas, 
sudaręs sąjungą su Roma, naudojosi plačiomis teisėmis, 
Archijas panoro būti įrašytas į jo piliečių sąrašą, tad iš 
heraklėjiečių gavo pilietybę — ir dėl to, kad jie laikė jį 
vertą to, ir dėl Lukulo autoriteto bei įtakos. 7. Pagal 
Silvano ir Karbono įstatymą"? Romos pilietybė buvo su- 

teikiama „kiekvienam, įrašytam į sąjunginio miesto ben- 
druomenę, įstatymo paskelbimo metu gyvenusiam Ro- 
moje ir prieš šešiasdešimt dienų pareiškusiam savo no- 
rą pretoriui“. Kadangi Archijas jau daug metų gyveno 
Romoje, jis ir išsakė savo norą artimiausiam draugui 
pretoriui Kvintui Metelui. 

8. Jei kalbama tik apie pilietybę bei įstatymą, nebetu- 
riu ką pridurti — byla ištirta. Išties, ką gi galima nu- 
neigti, Gratijau? Ar neigsi, kad jis buvo įrašytas į He- 
raklėjos bendruomenę? Čia dalyvauja įtakingas, sąžinin- 
gas bei doras vyras Markas Lukulas, teigiantis, jog jis 
ne tik manąs, bet ir tikrai žinąs, ne iš kitų nugirdęs, bet 
savo akimis matęs, ne tik šiame reikale dalyvavęs, bet 
ir aktyviai prie to prisidėjęs. Dalyvauja ir heraklėjiečių 
pasiuntiniai, kilmingiausi žmonės; bendruomenės įgalioti 
į šį teismą jie atvyko viešai paliudyti; jie teigia, jog Ar- 
chijas buvęs įrašytas į Heraklėjos bendruomenę. Gal tu 
dar pareikalausi oficialių heraklėjiečių sąrašų, kurie, kaip 
visi žinome, žuvo Italikų?? karo metu, užsidegus archy- 
vui? Tiesiog juokinga nekreipti dėmesio į tai, ką turi- 
me, ir reikalauti to, ko negalime turėti; nutylėti tai, ką 
atmena žmonės, ir reikalauti raštiškų įrodymų; turint 
garbingo vyro sąžiningus parodymus ir municipijaus*! 
piliečių ištikimybės priesaiką atmesti tai, ko jokiu būdu 
neįmanoma iškreipti, ir reikalauti sąrašų, kurie, kaip pats 
sakai, neretai būna suklastoti. 

9. Argi nebuvo Romos gyventojas tas, kuris tiek metų 
prieš pilietybės suteikimą Romą pasirinko visų savo rei- 
kalų ir likimo vieta? O gal jis neišsakė savo noro pre- 
toriui? Bet juk jis tai padarė ir buvo įtrauktas į pretorių 
kolegijos sudarytus sąrašus, vienintelius mūsų turimus 
oficialius dokumentus. V. Tuo metu, kai, anot gandų, 
Apijaus?? sąrašai buvo nerūpestingai saugomi, 0 
Gabinijausž sąrašai — turint galvoje pastarojo lengvabū- 

diškumą dar jam neprasikaltus ir po nuteisimo ištikusią 
jį nelaimę, - nekėlė pasitikėjimo, Metelas, doriausias ir 
sąžiningiausias vyras, parodė tokį uolumą, kad pats at- 
vyko pas pretorių Liucijų Lentulą?' bei teisėjus ir pa- 
reiškė esąs nustebintas vieno vardo ištaisymo. Tačiau 
šiuose sąrašuose nematome jokio Aulo Licinijaus vardo 
taisymo. 10. Jei taip, kaip galime abejoti jo piliečio tei- 
sėmis, ypač po to, kai jis gavo ir kitų miestų pilietybę? 
Juk Graikijoje net eiliniams žmonėms, nemokantiems jo- 
kio amato ar besiverčiantiems kokiu nors žemu užsiė- 
mimu, lengvai suteikdavo pilietybę; kas gi patikėtų, kad 
Regijaus, Lokrų, Neapolio ar Tarento gyventojai, ne kartą 
suteikę pilietybę net teatro aktoriams“, tuo pačiu nebū- 
tų apdovanoję ir Aulo Licinijaus, pagarsėjusio nepapras- 
tais gabumais. Kaip? Ar tuomet, kai kiti ne tik gavo 
pilietybę, bet ir, išleidus Papijaus įstatymą, kažkokiu bū- 
du prasmuko į tų municipijų sąrašus, Archijas, net ne- 
sinaudojantis sąrašais, į kuriuos buvo įtrauktas, kadan- 
gi visuomet norėjo būti heraklėjietis, — bus išbrauktas? 

11. Tu reikalauji mūsų cenzorių sąrašų. Kaipgi! Tarsi 
niekas nežinotų, kad paskutiniųjų cenzorių“ metu Ar- 
chijas kartu su garsiuoju imperatoriumi? Liucijumi Lu- 
kulu buvo kariuomenėje, priešpaskutiniųjų* — su tuo 
pačiu Lukulu, tąsyk buvusiu pretoriumi, Azijoje, 0 pir- 
mųjų“ - Julijaus ir Kraso cenzūros metu — gyventojų 
turtas nebuvo įkainojamas. Bet juk cenzas pats savaime 
nepatvirtina piliečio teisių, tik nurodo, kad žmogus, ku- 
rio turtas buvo įkainotas, tuo metu jau elgėsi kaip pi- 
lietis; Archijas, kurį tu kaltini, neva jis, kaip pats prisi- 
pažįsta, nesinaudojęs Romos piliečio teisėmis, tais lai- 
kais ne sykį pagal mūsų įstatymus sudarinėjo testamen- 
tą bei paveldėjo romėnų turtą“, o prokonsulas Liucijus 
Lukulas net įtraukė jį į piniginio apdovanojimo“ vertų 
žmonių sąrašą. VI. Jei gali, ieškok argumentų; jis nieka- 

da nebus apkaltintas nei naudojantis jo paties, nei jo 
draugų prisipažinimais. 

12. Gal paklausi manęs, Gratijau, kodėl taip Žaviuosi 
šiuo žmogumi. Todėl, kad jis teikia mums tai, kas po 
forumo triukšmo atgaivina dvasią ir pailsina rietenų nu- 
vargintą mūsų klausą. Nejaugi manai, kad, kasdien sa- 
kydami kalbas, mes nepritrūktumėm žodžių — kai to- 
kia klausimų įvairovė, - jei nelavintume proto mokslu, 
arba kad mūsų protas išlaikytų įtampą, jei nelavintumeė 
jo vėlgi tuo pačiu mokslu? Aš išties prisipažįstu, jog 
šiems užsiėmimams skiriu daug laiko. Tebūnie gėda 
tiems, kurie taip įniko į knygas, kad bendram labui nie- 
ko nebegali iš jų nei išpešti, nei pateikti viešam visų 
vertinimui. Tačiau ko gėdytis man, teisėjai, tiek metų 
gyvenančiam taip, kad niekuomet nei poilsis netrukdė 
ateiti į pagalbą kiekvienam — ar jam grėstų pavojus, ar 
tektų ginti jo naudą, — nei malonumas nesutrukdė, nei, 
pagaliau, miegas nesugaišino. 13. Tad kas gi galėtų man 
priekaištauti ar teisėtai piktintis, kad aš, nuolat atnau- 
jindamas savo studijas, mokslui skiriu visą tą laiką, ku- 
rį vieni praleidžia tvarkydami savo reikalus, švenčių die- 
nomis dalyvaudami reginiuose, mėgaudamiesi įvairiau- 
siais malonumais ar tiesiog ilsindami kūną ir dvasią, 
kiti — gaišdami besaikėse puotose“?, pagaliau žaisdami 
kauliukais ar sviediniu“? Tai man juo labiau leistina, 
nes šie užsiėmimai ugdo mano iškalbą, kurios, kad ir 
kokia ji būtų, niekada nestigo patekusiems į pavojų 
draugams. Jei kam nors ji ir atrodo per menka, aš bent 
jau gerai Žinau, iš kokio šaltinio semtis to, kas svar- 
biausia. 14. Juk jeigu aš, daugybės žmonių pamokymų 
bei literatūros kūrinių paveiktas, nuo pat jaunystės ne- 
būčiau įsitikinęs, jog gyvenime nieko nėra labiau siek- 
tino už garbę ir šlovę — 0 šito siekiant per nieką reikia 
laikyti visas kūno kančias ir visus mirties bei tremties 

pavojus. - niekuomet dėl jūsų išgelbėjimo nebūčiau sto- 
jęs į tokias dažnas, tokias atkaklias grumtynes, niekuo- 
met nebūčiau patyręs netikusių žmonių kasdienių iš- 
puolių. Tačiau tokių pavyzdžių gausu knygose, gausu 
išminčių posakiuose, gausu senovėje; visi jie liktų glū- 
dėti tamsoje, jeigu jų nenušviestų literatūros šviesa. Juk 
kokią daugybę narsių vyrų paveikslų, sukurtų ne tik 
gėrėtis, bet ir jais sekti, paliko mums graikų bei lotynų 
rašytojai! Tvarkydamas valstybės reikalus visuomet tu- 
rėjau juos prieš akis ir savo sielą bei protą ugdžiau 
mąstydamas apie žymius žmones. 

VII. 15. Kas nors paklaus: „Kaip? Argi tie didžiavy- 
riai, kurių žygdarbiai aprašyti knygose, buvo gavę tavo 
taip giriamą išsilavinimą?“ Sunku būtų tai tvirtinti apie 
visus, tačiau gerai žinau, ką atsakyti. Sutinku buvus 
daug puikiomis dvasios savybėmis bei dorybėmis pasi- 
žymėjusių žmonių, kurie patys savaime, be išsilavini- 
mo, iš prigimties turėdami kažką dieviška, buvo nuo- 
saikūs ir rimti. Dar pridursiu, jog dažniau į šlovę atves- 
davo įgimtos savybės be išsimokslinimo nei išsimoksli- 
nimas be įgimtų savybių. Vis dėlto drįstu teigti, kad 
kaskart, prie išskirtinių bei ryškių prigimties bruožų pri- 
sidėjus tam tikram intelektualiam pradui bei mokslo tei- 
kiamam išsiauklėjimui, atsirasdavo tai, kas yra tobula ir 
nepakartojama. 16. Tarp tokių žmonių buvo tasai, kurį 
matė mūsų tėvai —- dieviškasis Afrikietis“, tarp tokių — 
Gajus Lelijus“, Liucijus Furijus“, kuo nuosaikiausi bei 
santūriausi žmonės, tarp tokių buvo ir narsiausias bei 
tiems laikams mokyčiausias vyras senasis Markas Kato- 
nas“. Jei literatūra nebūtų bent kiek jiems padėjusi įsi- 
gyti ir išsiugdyti tas dorybes, jie niekuomet, žinoma, 
nebūtų atsidėję mokslams. Net jeigu išsilavinimo vaisiai 
nebūtų tokie akivaizdūs, ir žmonės čia ieškotų vien ma- 
lonumo, vis tiek, manau, tokį dvasios polinkį pripažin- 

tute esant patį Žmoniškiausią bei kilniausią. Juk visi kiti 
užsiėmimai tinka ne kiekvienam laikui, ne kiekvienam 
amžiui, ne kiekvienai vietai, o literatūros studijos teikia 
peno jaunystėje, guodžia senatvėje, laimėje žmogų puo- 
šia, nelaimėje teikia prieglobstį ir paguodą, džiugina na- 
mie, neapsunkina svetur, budi kartu su mumis per nak- 
tis, kartu keliauja, kartu gyvena kaime. 

VII. 17. Net jei mes patys negalėtume jų nei palytėti, 
nei protu paragauti jų teikiamo malonumo, vis tiek pri- 
valėtume žavėtis kituose žmonėse matydami jų rezulta- 
tus. Kieno iš mūsų širdis buvo tokia rūsti ir atšiauri, 
kad jos nesujaudino Roscijaus** mirtis? Nors senas mirė, 
tačiau dėl savo nuostabaus meno ir vaidybos žavesio, 
rodės, niekada neturėjo mirti. Savo kūno miklumu jis 
pelnė didžiulę visų mūsų meilę: tad nejaugi nepripa- 
žinsime neįtikimo dvasios miklumo bei proto greitumo? 
18. Kiek kartų, teisėjai, mačiau, kaip Archijas — pasi- 
naudosiu jūsų prielankumu, nes labai įdėmiai klausotės 
neįprastos mano kalbos, - kiek kartų mačiau, kaip jis, 
nepasirašęs nė vienos raidės, nepasirengęs, padeklamuo- 
davo daugybę puikių eilių apie kaip tik tuo metu vyku- 
sius įvykius; kiek kartų jis, prašomas pakartoti, apie tą 
patį kalbėdavo tik pakeitęs žodžius ir sakinius! O tai, 
ką jis, kruopščiai apgalvojęs, parašydavo, mačiau, susi- 
laukdavo tokio pripažinimo, jog jis pelnė senovės rašy- 
tojams prilygstančią šlovę. Kaipgi man jo nevertinti? 
Kaip juo nesižavėti? Kaip nelaikyti savo pareiga ginti jį 
visokiais būdais? 

Iš žymiausių bei mokyčiausių žmonių esame patyrę, 
jog visos kitos profesijos remiasi mokymusi, patarimais 
bei įgudimu, o poetu esama iš prigimties, jį pažadina jo 
proto galios ir įkvepia tarsi kažin kokia dieviška jėga“. 
Todėl teisėtai mūsų garsusis Enijus*“ poetus vadina šven- 
tais, nes jie, atrodo, mums yra patikėti lyg kokia dievų 

dovana ir malonė. 19. Taigi tebūnie jums, teisėjai, la- 
biausiai išsilavinusiems žmonėms, šventas poeto vardas, 
kuris net barbarų kraštuose niekada nebuvo įžeidinėja- 
mas. Uolos ir dykvietės atsiliepia į garsą, laukiniai žvė- 
rys dažnai pasiduoda giesmės galiai ir nurimsta*!; tad 
nejaugi mes, puikiausių pavyzdžių išauklėti, liksime ne- 
sujaudinti poeto balso? 

Kolofono gyventojai sako Homerą esant jų piliečiu, 
chijiečiai jį laiko savo tautiečiu, savinasi jį ir Salamino 
gyventojai, o smirniečiai teigia, kad jis priklausąs jiems, 
net šventyklą savo mieste jam pastatė; taip pat daugelis 
kitų miestų dėl jo tarpusavyje rungtyniauja ir ginčijasi“. 
IX. Taigi svetimšalį net po mirties jie stengiasi padaryti 
savo piliečiu vien dėl to, kad jis buvo poetas; tad ne- 
jaugi mes atstumsime šitąjį, esantį tarp gyvųjų, kuris ir 
savo noru, ir pagal įstatymus - mūsų, juo labiau, kad 
Archijas nuo seno visas savo pastangas bei sugebėjimus 
skyrė išgarsinti romėnų tautos garbei ir šlovei? Juk dar 
jaunuolis jis ėmėsi aprašinėti karą su kimbrais ir pelnė 
paties Gajaus Marijaus“, gan rūsčiai žiūrėjusio į tokius 
užsiėmimus, palankumą. 20. Vargu ar atsirastų žmo- 
gus, toks priešiškas mūzoms, kad savo darbų neleistų 
įamžinti eilėse. Sakoma, kad garsusis Temistoklis“, žy- 
miausias Atėnų vyras, paklaustas, kokio atlikėjo ir ap- 
skritai kieno balso jis klausosi su didžiausiu malonu- 
mu, atsakęs: „To, kuris labiausiai išaukština mano nar- 
sumą“. Dėl to ir minėtasis Marijus ypač vertino Liucijų 
Plocijų“, kuris, jo nuomone, galėjo išgarsinti jo darbus. 
21. Karas su Mitridatu, didelis ir sunkus, su permainin- 
gu nepastovumu kariautas sausumoje ir jūroje“, — visas 
jis aprašytas Archijo. Šios knygos išgarsina ne tik Liu- 
cijų Lukulą, narsiausią ir žymiausią vyrą, bet ir romėnų 
tautos vardą. Juk tai romėnų tauta, vadovaujama Luku- 
lo, padarė prieinamą Pontą, nuo seno saugomą karalių 

galybės bei pačios gamtos ir vietovės; tai romėnų tau- 
tos kariuomenė, vedama to paties Lukulo, nedidelėmis 
pajėgomis sutriuškinusio nesuskaičiuojamas armėnų ka- 
riaunas; tai romėnų tautos nuopelnas, kad mums drau- 
giškas Kisiko miestas" ir vėlei Lukulo sprendimu buvo 
apsaugotas nuo karaliaus antpuolio ir išplėštas iš pačių 
karo nasrų; per amžius bus šlovinamas ir garbinamas 
tas nepakartojamas jūros mūšis ties Tenedu“, kuomet, 
vadovaujant Liucijui Lukului, buvo sunaikinti priešų va- 
dai ir nuskandintas jų laivynas; mums priklauso trofė- 
jai“, mums —- paminklai, mums — triumfai“. Ir tie, kurie 
savo gabumais visa tai išaukština, kartu išgarsina ir ro- 
mėnų tautos šlovę. 22. Brangus Afrikiečiui Vyresniajam?! 
buvo mūsų Enijus, todėl net Scipionų kapavietėje, ma- 
noma, pastatytas marmurinis jo atvaizdas; išties jo pa- 
šlovinimai ne tik tuos, kuriuos giria, bet ir visos romė- 
nų tautos vardą puošia. Ligi pat dangaus iškelia Kato- 
ną, mūsų amžininko* prosenelį; kartu didžiai pagerbia 
romėnų tautos darbus. Pagaliau visų Maksimų, Fulvijų, 
Marcelų“* išaukštinimas iš dalies juk liečia mus visus. 
X. Štai kodėl tą, kuris visa tai aprašė, rudijietį“*, mūsų 
protėviai priėmė į bendruomenę; tad argi mes išbrauk- 
sime iš savo bendruomenės šį heraklėjietį, daugelio mies- 
tų geidžiamą, tačiau šiame mieste pagal įstatymus įsi- 
kūrusį? 

23. Jeigu kas mano, kad graikiškos eilės teikia mažes- 
nę šlovę nei lotyniškos, didžiai klysta, nes graikiškai 
skaito kone visuose kraštuose, o lotyniškai — tik savoje, 
gana siauroje teritorijoje“. Todėl jeigu žygiai, kuriuos 
atlikome, atsiremia į pačius pasaulio pakraščius, turi- 
me trokšti, kad ten, kur nuskrieja mūsų rankos paleis- 
ta strėlė, prasiskverbtų ir mūsų garsas bei šlovė; juk 
jei tai svarbu tautoms, apie kurių darbus rašoma, juo 
labiau svarbu tiems, kurie dėl šlovės rizikuoja savo gy- 

vybe: jų žygių aprašymas bus didžiausias paskatinimas 
nepaisyti pavojų ir iškęsti vargus. 

24. Kiek daug savo žygių aprašinėtojų, pasakojama, 
turėdavęs Aleksandras Didysis“. Vis dėlto, stovėdamas 
prie Achilo kapo Sigėjuje??, jis ištarė: „O laimingasis jau- 
nuoli, kurio narsumo dainiumi tapo Homeras!“ Iš tiesų, 
jei nebūtų buvusi parašyta „Iliada“, tas pats kapas, pri- 
ėmęs Achilo kūną, būtų palaidojęs ir jo vardą. Kaip? 
Argi ir mūsų Didysis“, kurio narsa prilygo sėkmei, ka- 
rių sueigoje neapdovanojo Teofano Mitilėniečio, savo žy- 
gių aprašytojo, ir mūsų vyrai, narsūs, tačiau nemokyti 
kaimiečiai kariai, paveikti šlovės saldybės, argi tam ne- 
pritarė audringais šūksniais, tarsi ir jiems iš dalies būtų 
skirtas tasai pagerbimas? 

25. Vadinasi, jei Archijas pagal įstatymus nebūtų Ro- 
mos pilietis, reikia manyti, jis neįstengtų pasiekti, kad 
koks nors imperatorius jam dovanotų pilietybę?! Sula, 
dalydamas jas ispanams ir galams, jo prašymą, Žinoma, 
atmestų! Tas pats Sula, kuris, kaip žinome, kartą karių 
sueigoje, kuomet prastas poetas iš liaudies pakišo jam 
knygelę su epigrama jo garbei (epigrama vadintina tik 
todėl, kad joje kaitaliojosi skirtingo ilgio eilutės)“, tuč- 
tuojau įsakė įteikti jam apdovanojimą iš tų daiktų, ku- 
riuos tuo metu pardavinėjo, su sąlyga, kad niekada dau- 
giau nerašytų. Nejaugi tas, kuris blogo poeto uolumą 
vis dėlto laikė vertą nors ir nedidelio apdovanojimo, 
nebūtų pasistengęs savęsp patraukti Archijo, gebančio 
puikiai rašyti ir turinčio nepaprastą iškalbos dovaną?! 
26. Kaip? Nejaugi Archijas nebūtų išsirūpinęs pilietybės — 
pats ar per Lukulus — iš Kvinto Metelo Pijaus“, artimo 
jam žmogaus, daugeliui dovanojusio pilietybę? Juk pas- 
tarasis taip troško, kad jo darbai būtų aprašyti, jog klau- 
sydavosi net poetų, kilusių iš Kordubos“!, kalbančių ka- 
žin kaip įmantriai ir mums neįprastai. 

XI. Nereikia slėpti to, ko negalima nuslėpti, ką dera 
atvirai pasakyti: visus mus vilioja garbė, visi iškilūs žmo- 
nės labiau už kitus veržiasi į šlovę. Ir garsūs filosofai 
net ant tų knygų, kuriose kalba apie panieką šlovei, 
užrašo savo vardą; jie nori būti minimi ir garbstomi už 
tuos veikalus, kuriuose niekina išaukštinimą bei garbi- 
nimą. 27. Decimas Brutas“, žymus vyras ir imperato- 
rius, pastatytų šventyklų bei paminklų prieigas išpuošė 
savo artimiausio draugo Akcijaus“ eilėmis. O Fulvijus““, 
kuris lydimas Enijaus kariavo su etolais, nedvejodamas 
karo grobį paskyrė mūzoms. Todėl mieste, kuriame im- 
peratoriai, galima sakyti, dar nė ginklų nepadėję skuba 
pagerbti poetų vardus ir mūzų šventyklas, tokiame mies- 
te togas nešiojantys“ teisėjai neturėtų būti priešiški mū- 
zų pašlovinimui bei poetų išgelbėjimui. 

28. Kad šitai noriau padarytumėte, teisėjai, save pa- 
teiksiu kaip pavyzdį ir jums prisipažinsiu apie savo šlo- 
vės troškimą, galbūt pernelyg didelį, tačiau garbingą. 
Juk Archijas jau ėmėsi eilėmis aprašyti tuos darbus, ku- 
riuos aš, būdamas konsulu, kartu su jumis nuveikiau 
dėl šito miesto, mūsų galybės, dėl piliečių gyvybių ir 
visos valstybės išgelbėjimo. Pasiklausęs eilių apie tai, 
aš paraginau jį užbaigti darbą, nes man pasirodė, jog 
tai svarbu ir malonu. Mat dorybė nereikalauja jokio ki- 
to atpildo už triūsą, išskyrus garbę bei šlovę; jeigu šitai 
iš mūsų atimtų, dėl ko gi, teisėjai, kęstume tokius sun- 
kumus per tokį menką ir trumpą mūsų gyvenimą? Iš 
tiesų, jei žmogus negalvotų apie ateitį ir jei visus savo 
sumanymus įspraustų į tas siauras ribas, kurios apibrė- 
žia mūsų gyvenimo tarpsnį, jis nekamuotų savęs to- 
kiais sunkiais darbais, neužsikrautų tiek rūpesčių ir ne- 
migos, taip dažnai nekovotų dėl savo gyvybės. O da- 
bar kiekvieno doro žmogaus širdyje gyva kažin kokia 
jėga, dieną naktį kurstanti jo sielą garbės troškimu ir 

primenanti, jog mūsų vardo atminimas neturi pasibaig- 
ti kartu su gyvenimu, bet turi likti gyvas ateinančioms 
kartoms“. XXI. 30. Tad nejaugi visi mes, prisidedantys 
prie valstybės valdymo, statantys savo gyvybę į pavojų 
ir patiriantys tiek sunkumų, pasirodysime esą tokie sil- 
pnadvasiai, jog patikėsime visa mirsiant kartu su mu- 
mis, iki paskutinio atodūsio nepažinusiais nei ramybės, 
nei poilsio? Jei daugelis garsių Žmonių pasistengė pa- 
likti po savęs statulas bei atvaizdus, parodančius ne sie- 
lą, o kūną, argi mes neprivalome kur kas labiau siekti, 
kad išliktų mūsų sumanymų bei dorybių paveikslas, me- 
niškai sukurtas žmonių, apdovanotų ypatingais gabu- 
mais? Bent jau aš, kad ir ką dariau, tai darydamas ma- 
niausi sėjąs amžino atminimo sėklas, išsibarstančias po 
visą pasaulį. Galbūt po mirties aš nebejausiu šio atmi- 
nimo, galbūt, kaip manė išmintingiausi žmonės, jis bus 
susijęs su kuria nors mano sielos dalimi“, — o kol kas 
mėgaujuosi apie tai mąstydamas ir puoselėdamas tokią 
viltį. 

31. Taigi, teisėjai, išgelbėkite Žmogų, tikrai garbingą 
(tai, kaip matote, patvirtina ir aukšta jo draugų padėtis, 
ir jų draugystės senumas) ir nepaprastai talentingą (tai 
matyti iš to, kad jo draugystės siekė patys talentingiau- 
si); o jei kalbėtume apie bylą, jos teisumą įrodo įstaty- 
mas, municipijaus autoritetas, Lukulo liudijimas, Metelo 
sąrašai. 

Šitaip susiklosčius aplinkybėms, prašau jūsų, teisėjai, 
jei tokiuose varguose bent kiek padėti gali ne tik žmo- 
nės, bet ir dievai, į savo globą priimti tą, kuris visada 
šlovino jus, jūsų imperatorius, romėnų tautos žygdar- 
bius, kuris žada įamžinti nesenus pavojus, valstybės vi- 
duje grėsusius man ir jums, vieną iš tų žmonių, kurie 
visų vadinami ir laikomi šventais; verčiau tegul jūsų 

gailestingumas jo likimą palengvina negu žiaurumas su- 
žeidžia. 

32. Kad aš trumpai ir paprastai, kaip esu pratęs, iš- 
dėsčiau bylos esmę, šitai, neabejoju, susilaukė visų pri- 
tarimo; kad aš, kalbėdamas apie Archijo gabumus bei 
apskritai apie jo užsiėmimus, nukrypau nuo teisminės 
kalbos taisyklių, jūs, teisėjai, tikiuosi, nesupykote; o kad 
tasai, kuris vadovauja teismui, tam pritarė — esu visiš- 
kai įsitikinęs. 


PRIEŠ MARKĄ ANTONIJŲ 


XIV filipika 


I. 1. Jeigu aš, tėvai senatoriai', apie Decimo Bruto iš- 
ėjimą iš Mutinos — o to mes visi labiausiai trokštame ir 
tai, mūsų manymu, turi atnešti pasiekta pergalė — suži- 
nočiau taip, kaip sužinojau iš perskaityto laiško apie 
pikčiausių priešų kariuomenės sunaikinimą bei išblaš- 
kymą, be jokios abejonės, siūlyčiau štai ką: dėl pavojaus, 
grėsusio šiam žmogui, mes siautėmės karo apsiaustus, 
dėl jo išgelbėjimo metas vėl apsivilkti įprastus drabu- 
žius?. Tačiau kol dar neainešta su didžiausiu nekantru- 
mu piliečių laukiama žinia, pakanka to, kad galime džiū- 
gauti dėl didžiausio ir žymiausio mūšio baigties: grįžimą 
prie ankstesnio apdaro atidėkime iki visiškos pergalės. 
Juk šio karo pabaiga — Decimo Bruto išgelbėjimas. 2. 
Bet ką reiškia šis pasiūlymas: šiandien pakeisti drabužį, 
o rytoj vėl su karo apsiaustais pasirodyti? Ne, kai tik 
apsivilksime drabužį, kurio taip trokštame ir ilgimės, 
pasistengsime jį išsaugoti visam laikui. Juk būtų gėdin- 
ga ir nemirtingiesiems dievams nemalonu, jei, prie au- 
kurų prisiartinę su togomis, nuo jų atsitrauktume pasi- 
imti karo apsiaustų. 

3. Tačiau pastebiu, tėvai senatoriai, kai kuriuos prita- 
riant šiam siūlymui: suprasdami, jog; diena, kai Decimo 
Bruto išgelbėjimo proga apsivilksime įprastus drabužius, 

būsianti jam didžiausios šlovės diena, jie nori jam iš 
rankų išplėšti pelnytą atpildą, kad iš palikuonių atmin- 
ties išdiltų tai, kaip dėl vieno piliečio, atsidūrusio pavo- 
juje, romėnų tauta siautėsi karo apsiaustus, o jo išgelbė- 
jimo proga vėl apsivilko togas. Pamėginkite tai atmesti: 
jūs nerasite jokios priežasties, paaiškinančios tokį netei- 
singą siūlymą. Išsaugokite savo autoritetą, tėvai senato- 
riai, laikykitės savo nuomonės, atminkite, ką jau ne kartą 
tvirtinote: šio karo baigtis priklauso nuo vieno narsiau- 
sio ir didžiausio vyro gyvybės“. 

II. 4. Dėl Decimo Bruto išlaisvinimo pirmieji mūsų 
piliečiai buvo pasiųsti kaip pasiuntiniai, anam priešui ir 
tėvažudžiui' perdavę reikalavimą pasitraukti nuo Muti- 
nos; kad išgelbėtų tą patį Decimą Brutą, burtams nulė- 
mus į karą patraukė konsulas Aulas Hircijus, kurio 
silpną sveikatą sustiprino sielos narsumas bei pergalės 
viltis; Cezaris“ su savo paties surinkta kariuomene, iš- 
gelbėjęs valstybę nuo pirmųjų nelaimių, kad užkirstų 
kelią būsimiems nusikaltimams išvyko vaduoti to pa- 
ties Bruto, o skausmą dėl šeimos nelaimės? numalšino 
meile tėvynei. 5. O ko gi kito, jei ne Decimo Bruto 
išgelbėjimo, siekė Gajus Pansa, rinkdamas kariuomenę, 
ruošdamas pinigus, skatindamas senatą priimti griež- 
čiausius nutarimus prieš Antonijų, mus padrąsindamas, 
romėnų tautą laisvę ginti kviesdamas? Kaip dažnai ro- 
mėnų tauta vieningai iš jo reikalavo Decimo Bruto iš- 
gelbėjimo, kurį laikė svarbesniu ne tik už savo pačios 
naudą, bet ir už kasdienės duonos būtinybę. Turime 
tikėtis, tėvai senatoriai, jog tai netrukus įvyks arba jau 
įvyko; tačiau džiaugsmą dėl išsipildžiusių vilčių reikia 
botumą nemirtingųjų dievų malonę prieš laiką išplėšė- 
me arba per kvailumą likimo galią paniekinome. 

6. Kadangi jūsų pritarimas pakankamai aiškiai rodo, 
ką apie šį reikalą manote, pereisiu prie laiško, kurį at- 
siuntė konsulai ir propretorius; bet pirmiau tarsiu kele- 
tą žodžių apie tai, kas su šiuo laišku susiję. 

Ili. Ne tik sutepti krauju mūsų kariuomenių bei legio- 
nų kardai, tėvai senatoriai, jie tiesiog permerkti mūšiuo- 
se, į kuriuos dukart abu konsulai, trečiąkart - Cezaris 
vedė". Jei tai buvo priešų kraujas, didis mūsų karių pa- 
sišventimas, tačiau siaubingas jų nusikaltimas, jei tai pi- 
liečių kraujas. Tad ar ilgai žmogus, visus priešus pikta- 
darybėmis pranokęs, neįgys priešo vardo? O gal norite, 
kad imtų drebėti kardai rankose mūsų karių, abejojan- 
čių, į kieno krūtinę — piliečio ar priešo — juos įsmeigti? 
7. Padėkos iškilmes* jūs skiriate, tačiau priešo neįvardi- 
jote. Iš tiesų malonūs nemirtingiesiems dievams bus mū- 
sų dėkojimai, malonios bus aukos, kai išžudyta šitokia 
daugybė piliečių! „Pergalės prieš netikusius, — sako, — 
bei įžūlius žmones proga“. Juk taip juos vadina žymiau- 
sias vyras“; bet tai tik miesto teismų keiksmai, o ne 
žymės, išdegintos už dalyvavimą žudikiškame kare. Ga- 
lima pamanyti, kad jie padirbinėja testamentus arba iš- 
varo iš namų kaimynus, ar apsuka jaunuolius; juk pa- 
sidavusius tokioms ar panašioms ydoms įprasta vadinti 
blogais ar įžūliais. 8. Nesutaikomą karą su keturiais kon- 
sulais'* pradėjo vienas, iš visų galvažudžių šlykščiau- 
siasis; jis taip pat kariauja su senatu ir romėnų tauta; 
visiems (nors pats, prislėgtas nelaimių, klumpa), skelbia 
pražūtį, sunaikinimą, mirtį ir kankinimus; žvėrišką ir 
ktaikų Dolabelos nusikaltimą", kuriam jokia barbarų tau- 
ta negalėtų pritarti, jis liudija buvus įvykdytą jam pa- 
čiam patarus; o ką šiame mieste būtų pridaręs, jei pats 
Jupiteris jo nebūtų atstūmęs nuo šitos šventyklos, nuo 
šių sienų, aiškiai parodė Parmos nelaimė": doriausius 
ir garbingiausius žmones, glaudžiausiais ryšiais susiju- 

sius su iškiliausiais šio luomo bei oriausiais romėnų tau- 
tos piliečiais, žiauriausiais būdais išžudė Liucijus Anto- 
nijus, tasai begėdis ir išgama, paženklintas visų žmonių 
neapykanta, dievų taip pat, jei tik dievai nekenčia tų, 
kurie to verti. 9. Drąsa mane apleidžia, tėvai senatoriai, 
ir bijau ištarti, ką Liucijus Antonijus išdarinėjo su par- 
miečių vaikais bei žmonomis. Mat tas begėdystes, ku- 
rioms, praradę gėdą, Antonijai patys mielai atsidavė, jie 
džiaugiasi per jėgą primesdami kitiems. Prievarta, ku- 
rią jie panaudojo prieš tuos žmones, — anųjų nelaimė, o 
gašlumas, kuriuo suteptas Antonijų gyvenimas, - šiųjų 
negarbė. 

IV. Tad ar atsiras žmogus, kuris nedrįstų priešais pa- 
vadinti tų, kurių nusikaltimas, kaip turime pripažinti, 
pranoko kartaginiečių? žiaurumą? Iš tiesų kokiame už- 
imtame mieste taip nežmoniškai šėlo Hanibalas, kaip 
klasta užgrobtoje Parmoje — Antonijus? Tad ar įmano- 
ma jo nelaikyti šios bei kitų kolonijų, prieš kurias jis 
taip pat nusiteikęs, priešu? 10. O jeigu jis, be jokios 
abejonės, kolonijų bei municipijų'* priešas, kuo, jūsų ma- 
nymu, jį turi laikyti šitas miestas, kurį jis troško už- 
grobti, kad pasotintų savo nuskurdusių plėšikų gaują ir 
kurį jo prityręs bei įgudęs matininkas Saksa jau pada- 
lijo savo dešimtpėde“. Vardan nemirtingųjų dievų, tė- 
vai senatoriai, prisiminkite, kokia baimė mus buvo apė- 
musi dvi pastarąsias dienas, po to, kai vidaus priešai 
(tai yra esantys šiapus sienų) paskleidė pikčiausius gan- 
dus'“. Kas galėjo be ašarų žvelgti į savo vaikus ir žmo- 
ną, į savo namus, į pastogę, į namų židinį? Vien apie 
gėdingą mirtį arba apgailėtiną bėgimą visi tegalvojo. Ir 
vis dar nesiryžtame priešais pavadinti tų, kurie mus 
taip baugino? Jei kas nors pasiūlys griežtesnį vardą, no- 
riai pritarsiu: įprastas tik vos ne vos mane patenkina, o 
švelnesnio aš nevartosiu. 

11. Kadangi privalome paskirti padėkos iškilmes, iš- 
ties pelnytas, kaip matyti iš perskaityto laiško, ir ka- 
dangi Servilijus jau pasiūlė tai, aš tik padidinsiu dienų 
skaičių, juo labiau, kad ne vieno, bet trijų vadų vardu 
jos skirtinos. Tačiau pirmiausia imperatoriais" paskelb- 
siu tuos, kurie savo narsumu, išmintimi bei sėkme mus 
išvadavo iš didžių vergystės bei pražūties pavojų. Išties 
ar per pastaruosius dvidešimt metų kieno nors vardu 
buvo paskirtos padėkos iškilmės, karvedžio nepaskel- 
bus imperatoriumi, nors jis būtų menkus žygdarbius te- 
nuveikęs arba — dažniausiai — jokių? Todėl prieš mane 
kalbėjusiam arba visai nederėjo siūlyti padėkos iškilmių, 
arba įprastą ir visuotinai priimtą pagerbimą dera su- 
teikti tiems, kurie nusipelnė naujoviško ir ypatingo. 
V. 12. Jeigu kas nors būtų išžudęs tūkstantį ar porą tūks- 
tančiųš ispanų, galų ar trakų, pagal nusistovėjusį pa- 
protį senatas paskelbtų jį imperatoriumi; ar mes, kai 
sunaikinta šitiek legionų, išžudyta šitokia daugybė prie- 
šų - taip, kartoju, priešų, kad ir kaip to nenorėtų vidaus 
nedraugai - žymiausiems vadams padėkos iškilmių gar- 
bę suteiksime, o imperatoriaus vardą - atimsime? Ak, 
kokios šlovės, džiūgavimų bei sveikinimų lydimi priva- 
lo įžengti į šią šventyklą jie, tikrieji šito miesto išgelbė- 
tojai, jei vakar dieną net mane, dėl jų žygdarbių džiū- 
gaujantį, kone triumfuojantį, romėnų tauta iš namų nešte 
nunešė į Kapitolijų“, o iš ten parlydėjo namo!? 13. Tik 
toks triumfas, mano nuomone, yra išties pelnytas ir tik- 
ras, kai visi piliečiai vieningai liudija žmogaus nuopel- 
nus valstybei. Juk jeigu, visai tautai džiaugiantis, svei- 
kindavo vieną žmogų — tai didis pripažinimas, jeigu 
vienam dėkodavo —- dar didesnis, tačiau jei ir viena, ir 
antra kartu sudėjus — nieko nuostabesnio net įsivaiz- 
duoti negalima. 

„Ar tu kalbi pats apie save?“ — kas nors paklaus. 
Žinoma, kad ir nenoriai, tačiau įžeidimo kartėlis daro 
mane, priešingai mano įpročiams, garbėtrošką. Argi ne- 
gana, kad dorybės nepažįstantys žmonės nusipelniusiems 
neparodo dėkingumo? O tuos, kurie visus savo rūpes- 
čius skiria valstybės gerovei, iš pavydo įtarinėja maiš- 
tingais kėslais? 14. Juk žinote, kad pastarosiomis dieno- 
mis itin dažnai pasigirsdavo kalbų, esą Parilijų dieną“, 
tai yra šiandien, aš su fasciais2! nusileisiu į forumą. Ma- 
tyt, tai buvo pramanyta apie kokį nors gladiatorių, plė- 
šiką ar Katiliną, o ne apie žmogų, padariusį viską, kad 
kaip tik tokių dalykų mūsų valstybėje nepasitaikytų. Ne- 
jaugi aš, kuris Katiliną, turėjusį tokių kėslų, partren- 
kiau, įveikiau, sunaikinau, staiga pats tapau Katilina? 
Kokiems ženklams lėmus?? aš, auguras, galėčiau priimti 
šiuos fascius, ar ilgai juos išlaikyčiau, kam perduočiau? 
Ar galėjo kas nors būti toks piktadaris, kad tai išgalvo- 
tų, toks pamišęs, kad patikėtų? Tad iš kur toks įtari- 
mas, tiksliau, tokios paskalos? 

VI. 15. Kai tris ar keturias pastarąsias dienas iš Mu- 
tinos, kaip žinote, slinko liūdni gandai, nedori piliečiai, 
išdidę dėl neįprasto džiaugsmo, ėmė spiestis draugėn 
prie kurijos, tapusios nelaiminga vieta ne tiek valstybei, 
kiek šitiems bepročiams*“. Kai jie ten tarėsi dėl mūsų 
nužudymo bei tarp savęs dalijosi, kas turėtų užimti Ka- 
pitolijų, kas rostrus“, kas miesto vartus, jie manė, jog 
aplink mane susiburs visi dori piliečiai. Todėl, siekdami 
sukelti neapykantą man ir net pavojų mano gyvybei, jie 
paskleidė paskalas apie fascius, kuriuos patys ketino su- 
teikti. Po to, kai šitai tarsi mano valia būtų buvę pada- 
ryta, samdyti žmonės turėjo užpulti mane kaip tiraną“, 
ir tuoj pat būtų įvykusios visų jūsų Žudynės. Visa tai, 
tėvai senatoriai, tolesni įvykiai iškėlė aikštėn, tačiau 
ateis laikas, kai bus atskleistas šio nusikaltimo šaltinis. 

16. Liaudies tribūnas Publijus Apulėjus, visų mano su- 
manymų bei man gresiančių pavojų liudytojas, bendri- 
ninkas ir padėjėjas jau nuo mano konsulato negalėjo 
pakęsti manojo įžeidimo, įžeidusio ir jį patį; jis sukvietė 
gausią sueigą, per kurią romėnų tauta parodė didžiau- 
sią vienybę. Kai toje sueigoje Apulėjus mūsų artimiau- 
sios bičiulystės bei draugystės vardan mane norėjo iš- 
vaduoti nuo įtarimo dėl fascių, visa sueiga vienu balsu 
pareiškė, jog visi mano sumanymai visuomet tarnavo 
tik valstybės labui. Praėjus dviem ar trims valandoms 
po šios sueigos atvyko lauktieji pasiuntiniai su laišku, 
kad ta pati diena mane ne tik nuo neteisingiausios ne- 
apykantos išgelbėtų, bet ir garsiausiais romėnų tautos 
sveikinimų šūksniais išaukštintų. 

17. Šiuos samprotavimus, tėvai senatoriai, aš įterpiau 
ne tam, kad pasiteisinčiau (prasti būtų mano reikalai, 
jei ir be gynimosi jūsų akyse nebūčiau visiškai teisus), 
bet tam, kad kai kuriems skurdžios bei nejautrios sielos 
žmonėms priminčiau, jog iškilių piliečių dorybę laikytų 
verta sekti, o ne neapkęsti. Platus yra veiklos laukas 
valstybėje, išmintingai sakydavo Krasas“, ir daugeliui 
atvertas kelias į šlovę. VII. O kad tebebūtų gyvi anie 
pirmieji valstybės vyrai, kurie po mano konsulato, nors 
aš pats pasitraukiau jiems iš kelio, noriai laikė mane 
vienu iš pirmųjų! Dabar, kai taip stinga ištvermingų bei 
drąsių konsuliarų?", kokia širdgėla, patikėkite, mane kan- 
kina, kai matau vienus pikta pramanančius, kitus visiš- 
kai niekuo nesirūpinančius, dar kitus ištvermės pradė- 
tame darbe stokojančius ir, priimant sprendimus, ne vi- 
suomet valstybės naudos, o tik savo lūkesčių ar baimės 
paisančius. 18. Tačiau jei kas nors jėgas eikvoja rungty- 
nėse dėl pirmavimo, kurių iš viso neturėtų būti, kvai- 
Hausiai elgiasi ydomis su dorybe rungtyniaujantis: kaip 
bėgimas bėgimu nurungiamas, taip tarp drąsių vyrų do- 

tybė dorybe pranokstama. Jeigu geriausius sumanymus 
aš skirsiu valstybės labui, nejaugi tu“, kad mane nuga- 
lėtum, imsi prieš ją kurti blogiausius planus arba, jei 
aplink mane matysi besiburiančius dorus piliečius, ne- 
jaugi imsi kviestis nedoruosius? To nenorėčiau pirmiau- 
sia dėl valstybės gerovės, antra, dėl tavo garbingos pa- 
dėties. Tačiau jei būtų sprendžiamas pirmavimo, kurio 
niekada nesiekiau, klausimas, ko dar labiau trokšti ga- 
lėčiau? Juk piktavaliams aš negaliu atiduoti pergalės, o 
doriesiems galbūt galėčiau, net mielai. 

19. Kai kurie sunkiai pakenčia, jei romėnų tauta visa 
tai regi, pastebi, apie tai sprendžia. Tačiau ar gali būti 
kitaip - kad žmonės apie kiekvieną nespręstų pagal jo 
nuopelnus. Kaip apie visą senatą romėnų tauta visiškai 
teisingai mano, jog niekuomet, kiek tik gyvuoja valsty- 
bė, šis luomas nėra buvęs tvirtesnis ir drąsesnis, taip 
apie kiekvieną iš mūsų, ypač tuos, kurie iš šios vietos 
kalbame, — visi teiraujasi ir trokšta išgirsti, ką kas pa- 
siūlė: tuo būdu apie kiekvieną žmonės sprendžia taip, 
kaip jį mano nusipelnius. 20. Jie prisimena, jog tryliktą 
dieną prieš sausio kalendas“ aš buvau pirmutinis, pa- 
sisakęs už laisvės atstatymą“; jog nuo sausio kalendų 
iki šios valandos aš budžiu valstybės sargyboje; jog ma- 
no namai ir mano ausys dieną naktį atvertos kiekvieno 
patarimams bei nurodymams; jog mano laiškai“, mano 
pranešimai, mano raginimai kurstė visus, kad ir kur jie 
būtų, stoti ginti tėvynės; jog nuo pat sausio kalendų nė 
karto nepasiūliau siųsti pasiuntinius pas Antonijų, visa- 
da vadinau jį priešu, o susidariusią padėtį - karu; va- 
dinasi aš, visais laikais buvęs tikrosios taikos šalininkas, 
dabar esu priešiškas net pačiam pražūtingos taikos var- 
dui. 21. Taip pat ir Ventidijų“, kitų laikomą pretoriumi, 
visada laikiau priešu. Jei konsulai būtų panorėję dėl ma- 
no siūlymų paskelbti discesiją“, visiems tiems plėšikams 

vien dėl senato autoriteto ginklai seniai būtų iškritę iš 
rankų. VIII. Tačiau kas nebuvo leista tuomet, tėvai se- 
natoriai, dabar ne tik leista, bet ir būtina padaryti: tuos, 
kurie iš tiesų yra priešai, reikia šiuo žodžiu įvardyti ir 
mūsų balsavimu priešais pripažinti. 22. Anksčiau, kai 
priešą ar karą pavadindavau tikruoju vardu, ne kartą 
mano siūlymą tiesiog išbraukdavo iš sąrašo; tačiau šiuo 
atveju tai nebeįmanoma. Mat, remdamiesi konsulų Ga- 
jaus Pansos bei Aulo Hircijaus ir propretoriaus Gajaus 
Cezario laišku, mes tariamės dėl nemirtingųjų dievų pa- 
gerbimo. Kuris ką tik balsavo už padėkos iškilmių pa- 
skyrimą, pats to nežinodamas pripažino priešus: juk pi- 
lietiniame kare padėkos iškilmės niekuomet nebuvo ski- 
riamos. Sakau nebuvo skiriamos - kur ten! — net jokio 
nugalėtojo laišku nebuvo reikalaujamos! 23. Būdamas 
konsulu““, pilietinį karą kariavo Sula; atvedęs į miestą 
legionus, ką norėjo, išvijo, ką galėjo, išžudė: apie padė- 
kos iškilmes nė neužsiminta. Po to kilo sunkus karas su 
Oktavijumi“: jokių padėkos iškilmių nugalėtojui Cinai. 
Už Cinos pergalę, būdamas imperatoriumi“, atkeršijo 
Sula: jokios padėkos iškilmės senato nebuvo paskirtos. 
O tau pačiam, Publijau Servilijau, argi siuntė tavo ko- 
lega“" kokį nors laišką apie aną pražūtingiausią Farsalo 
mūšį“, argi norėjo, kad senate praneštum apie padėkos 
iškilmes? Žinoma, ne. Bet juk pasiuntė vėliau apie Alek- 
sandriją, apie Farnaką*: tačiau Farsalų mūšio proga net 
jokio triumfo nešventė. Mat šis mūšis nusinešė gyvybes 
tų piliečių, kuriems likus gyviems ar net nugalėjus, vals- 
tybė vis tiek būtų galėjusi gyvuoti ir klestėti. 24. Lygiai 
taip pat būdavo ir per ankstesnius pilietinius karus. O 
štai man, konsului, net ginklo neėmusiam, ne už priešų 
žudynes, bet už piliečių išsaugojimą buvo paskirtos pa- 
dėkos iškilmės; tai buvo nauja ir ligi tol negirdėta“. 
Todėl padėkos iškilmes, kurių reikalauja savo pareigą 

valstybei puikiai atlikę mūsų imperatoriai, turite arba 
anuliuoti (šito nebuvo nutikę niekam, išskyrus Aulą Ga- 
binijų)“, arba, jas paskirdami, priešais turite pripažinti 
tuos, dėl kurių pralaimėjimo jas skiriate. 

IX. Taigi tai, ką Servilijus išsako savo siūlymu, aš — 
žodžiu, juos pavadindamas imperatoriais; jau vien šiuo 
vardu aš ir tuos, kurie jau guli parblokšti, ir tuos, kurie 
dar liko gyvi pripažįstu priešais, o jų nugalėtojus skel- 
biu imperatoriais. 25. Iš tikrųjų, kaip geriau galėčiau 
pavadinti Pansą, nors jis ir turi didžiausios garbės var- 
dą? O kaip Hircijų? Tiesa, jis konsulas, tačiau viena yra 
vardas, pelnytas romėnų tautos malone, kas kita — įgy- 
tas narsumo ir pergalės dėka. O Cezarį? Iš dievų ma- 
lonės gimusį valstybės labui argi dvejosiu pavadinti im- 
peratoriumi? Juk jis pirmasis nukreipė pasibaisėtiną ir 
nežmonišką Antonijaus žiaurumą ne tik nuo mūsų ger- 
klės, bet ir nuo mūsų kūno narių bei širdies. O nemir- 
tingieji dievai! Kiek daug, kokių puikių dorybių viena 
diena regėjo! 26. Pansa pirmasis iš visų stojo į mūšį ir 
susirėmė su Antonijumi: Marso legiono vertas impera- 
torius, kaip ir legionas vertas imperatoriaus. Jei Pansa 
būtų įstengęs sulaikyti nepaprastai veržių šio legiono 
puolimą, viskas būtų pasibaigę vienu mūšiu. Tačiau kai 
laisvės trokštąs legionas ryžtingai įsiveržė į priešų ri- 
kiuotę, o pats Pansa kovėsi pirmose gretose, dukart pa- 
vojingai sužeistas jis buvo išneštas iš mūšio lauko ir 
išsaugojo savo gyvybę valstybei“. Iš tiesų aš jį laikau 
ne tik imperatoriumi, bet ir žymiausiu imperatoriumi: 
juk jis, prisiekęs įvykdyti savo pareigą valstybei ir arba 
mirti, arba nugalėti, pirmąją atliko, o antrąją lemtį die- 
vai tenukreipia. 

X. 27. Ką gi turėčiau pasakyti apie Hircijų? Išgirdęs 
apie tai, kas įvyko, jis išvedė iš stovyklos du nepapras- 
tai atsidavusius ir narsius legionus: ketvirtąjį, kuris 

anksčiau, palikęs Antonijų, su Marso legionu susijungė, 
bei septintąjį, sudarytą iš veteranų, šiame mūšyje paro- 
džiusių, jog Cezario malones išsaugojusiems kariams 
brangus senato ir romėnų tautos vardas. Su dvidešim- 
čia kohortų, be jokios kavalerijos, Hircijus, pats nešda- 
mas ketvirtojo legiono erelį“, — gražesnio imperatoriaus 
įvaizdžio nesame regėję — susikovė su trimis Antonijaus 
legionais bei kavalerija ir nedorėlius priešus, grasinu- 
sius šiai Galingojo Maloningojo Jupiterio“ bei kitų die- 
vų šventykloms, šio miesto pastatams, romėnų tautos 
laisvei, mūsų gyvybei ir kraujui, partrenkė, išblaškė, su- 
naikino taip, kad plėšikų vedlys ir vadeiva, baimės per- 
smelktas, nakties pridengtas, paspruko su saujele žmo- 
nių. O laimingoji saule, prieš nusileisdama išvydusi že- 
mę, nuklotą žmogžudžių lavonais, ir Antonijų, bėgantį 
su nedaugeliu gyvųjų! 

28. Argi kas nors abejos, ar dera Cezarį paskelbti im- 
peratoriumi? Jo amžius tikrai nė vieno neatbaidys nuo 
tokio sprendimo, kadangi narsumu jis savo amžių pra- 
noko“. Bent jau man Gajaus Cezario nuopelnai atrodo 
juo didesni, juo mažiau jų iš jo metų gali reikalauti: 
suteikdami jam karvedžio įgaliojimus, tuo pat metu mes 
dėjome į jį viltis, susijusias su šiuo vardu; juos gavęs, 
savo žygdarbiais jis patvirtino mūsų sprendimo teisin- 
gumą. Taigi šis nepaprastos drąsos jaunuolis, kaip vi- 
siškai teisingai rašo Hircijus, su keliomis kohortomis ap- 
gynė daugelio legionų stovyklą ir sėkmingai susikovė. 
Taip trijų imperatorių narsos, sumanumo bei sėkmės 
dėka per vieną dieną keliose vietose buvo išgelbėta vals- 
tybė. XI. 29. Todėl siūlau trijų imperatorių vardu pen- 
kiasdešimties dienų padėkos iškilmes: priežastis aš pa- 
čiais pagarbiausiais žodžiais, kokius tik sugebėsiu pa- 
rinkti, išdėstysiu pačiame siūlyme. 

Be to, ištikimybė žodžiui bei pareigai mums liepia 
drąsiausiems kariams parodyti, kokie esame dėkingi, ko- 
kie neužmaršūs. Todėl mūsų pažadus ir visa, ką pasi- 
žadėjome suteikti legionams karui pasibaigus, esu įsiti- 
kinęs, būtina patvirtinti šiandienos senato nutarimu: juk 
iš tiesų teisinga ir kariams, ypač tokiems, suteikti gar- 
bę. 30. O kad mes, tėvai senatoriai, galėtume apdova- 
noti visus! Žinoma, tai, ką pažadėjome, mes sąžiningai 
ir su kaupu grąžinsime. Bet tai teks, tikiuosi, tik nuga- 
lėjusiems, kuriems duotą žodį senatas išlaikys; juo pa- 
sikliovusiems valstybei sunkiausiu metu dėl savo spren- 
dimo niekad neteks gailėtis. Tačiau lengva gražiai elgtis 
su tais, kurie net tylėdami, rodos, iš mūsų reikalauja; 
kur kas nuostabiau, labiau pagirtina ir ypač būdinga 
išmintingam senatui - su dėkingumu atmintyje išsaugo- 
ti narsumą tų, kurie už tėvynę galvas padėjo. 31. O 
kad man kiltų kuo daugiau minčių, kaip juos pagerbti! 
Bent jau dviejų, kurios labiausiai peršasi, aš tikrai ne- 
nutylėsiu: viena — kaip įamžinti narsiausių vyrų šlovę, 
antra - kaip palengvinti jų artimųjų liūdesį bei skausmą. 

XII. Man norėtųsi, tėvai senatoriai, kad Marso legiono 
kariams bei tiems, kurie kartu kariaudami žuvo, būtų 
pastatytas kuo didingiausias paminklas. Neįtikėtinai di- 
deli šio legiono nuopelnai valstybei: jis pirmasis atsi- 
skyrė nuo Antonijaus plėšikų, jis užėmė Albą, jis perėjo 
į Cezario pusę, į jį narsumu lygiuodamasis ketvirtasis 
legionas pelnė nemažesnę šlovę. Ketvirtasis nugalėtojas 
neprarado nė vieno kario; iš Marso legiono kai kurie 
krito pačiame pergalės svaigulyje. O palaiminta mirtis, 
kuomet tai, kas mūsų prigimčiai skirta, tėvynei atiduo- 
dama! 32. Iš tiesų, manau, jūs buvote gimę tėvynei, jūs, 
vardą gavę iš Marso, kad atrodytų, jog tas pats dievas 
šitą miestą gentims, o jus — šitam miestui sukūrė“. 
Bėgančiojo mirtis - gėdinga, nugalinčiojo —- šlovinga. Juk 

pats Marsas įpratęs iš kautynių lauko pasiimti narsiau- 
siąjį“. Anie nedorėliai, kuriuos jūs išžudėte, net tarp 
mirusiųjų kentės bausmę už brolžudystę““, o jūs, 
paskutinį atodūsį iškvėpę pergalės akimirką, pelnėte 
vietą dorųjų buveinėje“. Trumpas prigimties mums skir- 
tas gyvenimas, tačiau amžinas kilniai paaukoto gyveni- 
mo atminimas. Jei jis nebūtų už šį gyvenimą ilgesnis, 
argi atsirastų toks beprotis, kuris per baisiausius vargus 
bei pavojus veržtųsi į didžiausią garbę bei šlovę??? 
33. Puiki buvo jūsų dalia, drąsuoliai, kol buvote gyvi, o 
dabar liks šventas jūsų atminimas, kadangi nei nūnai 
gyvenančiųjų užmarštis, nei ateinančių kartų nutylėji- 
mas neįstengs palaidoti jūsų narsumo, kai senatas ir 
romėnų tauta, galima sakyti, savo pačių rankomis pa- 
statys jums nemirtingą paminklą. Mūsų gaūsios kariuo- 
menės karuose su pūnais, galais, italikais ne kartą pel- 
nė didžią šlovę, tačiau nė viena nebuvo šitaip pagerbta. 
O kad galėtume dar daugiau jums padaryti! Juk jūsų 
nuopelnai vis tiek keleriopai didesni. Jūs atstūmėte nuo 
miesto šėlstantį Antonijų, jūs jį atbloškėte, sumaniusį 
sugrįžti. Todėl jums bus pastatytas didingas paminklas 
bei iškaltas užrašas, amžinas liudytojas dievų įkvėpto 
narsumo, ir niekada nenutils dėkingumo kupinos kal- 
bos tų, kurie regės šį paminklą ar girdės apiejį. Taip mai- 
nais už mirtingą gyvenimą jūs pelnėte nemirtingumą. 

XIII. 34. Kadangi mes, tėvai senatoriai, atliekame pa- 
reigą geriausiems ir drąsiausiems piliečiams pastatyda- 
mi garbės paminklą, paguoskime ir jų artimuosius. Jų 
tėvams geriausia paguoda bus tai, kad valstybei pagim- 
dė narsius gynėjus, vaikams, — kad savo šeimoje turės 
narsumo pavyzdį, žmonoms, — kad neteko tokių vyrų, 
kuriuos labiau dera šlovinti nei jų gedėti, broliams, — 
kad patikės esą panašūs į juos ne tik kūnu, bet ir do- 
rybėmis. O kad savo siūlymais bei nutarimais galėtu- 

mėm jiems visiems ašaras nušluostyti! Kad būtų įmano- 
ma valstybės vardu kreiptis į juos tokia kalba, kurios 
dėka jie pamirštų savo sielvartą bei skausmą ir net im- 
tų džiaugtis tuo, kad iš daugybės įvairių mirties rūšių, 
nuolat grasinančių žmonėms, jų artimųjų daliai teko pati 
gražiausia: jie neguli nepalaidoti ir apleisti (nors ir to- 
kia mirtis už tėvynę nėra apgailėtina), jie nesudeginti 
po vieną ant laužų šen bei ten atliekant varganas laido- 
tuvių apeigas, bet ilsisi po antkapiu, pastatytu valsty- 
bės lėšomis, po statiniu, visiems laikams turėsiančiu būti 
Dorybės altoriumi. 35. Todėl didžiausia paguoda jų ar- 
tHimiesiems bus tai, jog tas pats paminklas liudys ir sa- 
vųjų narsumą, ir romėnų tautos dėkingumą, ir senato 
ištikimybę žodžiui, ir žiauriausio karo prisiminimą: jei 
šiame kare kariai nebūtų pasižymėję tokiu narsumu, tuo- 
met per Antonijaus sukeltą brolžudystę būtų išnykęs 
romėnų tautos vardas. Taip pat manau, tėvai senato- 
riai, jog apdovanojimai, kuriuos, atstačius tvarką valsty- 
bėje, pažadėjome suteikti kariams, likusiems gyviems ir 
nugalėjusiems, atėjus laikui su kaupu yra atmokėtini; o 
jei kai kurie iš tų, kam buvo žadėta, žuvo už tėvynę, 
tuomet, manau, tie patys apdovanojimai jų tėvams, vai- 
kams, žmonoms, broliams suteiktini. 

XIV. 36. Kad pagaliau apibendrinčiau savo mintį, siū- 
lau štai ką: „Kadangi Gajus Pansa, konsulas ir impera- 
torius, padarė pradžią susirėmimui su priešais, o tame 
mūšyje ir Marso, ir naujokų legionai nuostabiu, neįtiki- 
mu narsumu apgynė romėnų tautos laisvę, o Pansa, kon- 
sulas ir imperatorius, pačioje priešų tankmėje besikau- 
damas buvo sužeistas; kadangi Aulas Hircijus, konsulas 
ir imperatorius, išgirdęs apie kautynes bei sužinojęs, kas 
įvyko, kupinas drąsos ir ryžto išvedė iš stovyklos ka- 
riuomenę, užpuolė Marką Antonijų bei priešų kariuo- 
menę ir jo pajėgas naikinte sunaikino, savo kariuomenę 

taip išsaugojęs, jog nė vieno kario nepasigedo; 37. ka- 
dangi Gajus Cezaris, propretorius ir imperatorius, savo 
sumanumu bei uolumu sėkmingai apgynė stovyklą ir 
prie stovyklos prisiartinusias priešų pajėgas sumušė ir 
sunaikino, — dėl šių priežasčių senatas mano ir pripa- 
žįsta, kad trijų imperatorių narsumo, įsakymų, sumanu- 
mo, tvirtumo, ištvermės, dvasios stiprybės bei sėkmės 
dėka romėnų tauta buvo išvaduota nuo gėdingiausios 
ir Žiauriausios vergystės. Kadangi jie, kovodami ir savo 
gyvybę pavojun statydami, apsaugojo valstybę, miestą, 
nemirtingųjų dievų šventyklas, visų piliečių turtą bei 
nuosavybę, taip pat jų vaikus, - už šiuos žygdarbius, 
dorai, drąsiai ir sėkmingai nuveiktus, Gajus Pansa ir 
Aulas Hircijus, konsulai ir imperatoriai, — vienas iš jų 
ar abu kartu, arba, jei jų nebus, miesto pretorius Mar- 
kas Kornutas, - privalo surengti penkiasdešimties die- 
nų padėkos iškilmes visose šventyklose. 

38. Legionų narsumas pasirodė esąs vertas garsiausių 
imperatorių, tad visa, ką senatas anksčiau buvo paža- 
dėjęs mūsų legionams ir kariuomenei, su didžiausiu uo- 
lumu įvykdys po to, kai bus atstatyta tvarka valstybėje; 
kadangi Marso legionas pirmasis susirėmė su priešais, 
ir su pranašesnėmis jų pajėgomis taip kovėsi, jog pats, 
maža nuostolių tepatyręs, jų daugybę išžudė, ir kariai 
nedvejodami atidavė gyvybę už tėvynę; kadangi kitų 
legionų kariai taip pat narsiai pasitiko mirtį vardan ro- 
mėnų tautos gerovės ir laisvės, —- senatas nutaria, kad 
Gajus Pansa ir Aulas Hircijus, abu konsulai ir impera- 
toriai, — abu kartu arba vienas iš jų, kaip jiems atrodys 
tikslinga, - pasirūpintų pastatyti kuo didingiausią pa- 
minklą tiems, kurie praliejo kraują už romėnų tautos 
gyvybę, laisvę, turtą, už miestą bei nemirtingųjų dievų 
šventyklas, ir kad įsakytų miesto kvestoriams šiam rei- 
kalui duoti, paskirti ir išmokėti reikalingus pinigus, kad 

ateinančioms kartoms liktų amžinas atminimas apie 
žiauriausių priešų nusikaltimą bei dievų įkvėptą karių 
narsumą; kad apdovanojimai, kuriuos senatas anksčiau 
skyrė kariams, būtų suteikti tėvams, vaikams, žmonoms, 
broliams tų, kurie šiame kare krito už tėvynę, kad jiems 
būtų atiduota tai, ką patiems kariams būtų reikėję duo- 
ti, jei būtų likę gyvi tie, kurie savo mirtimi pelnė per- 
galę“. 


PAAIŠKINIMAI 


Už Sekstą Roscijų iš Amerijos 


Tai pirmoji Cicerono kalba, pasakyta kriminaliniame teisme 
80 m. Byla turėjo politinį atspalvį, nes buvo susijusi su vienu 
iš įtakingiausių diktatoriaus Sulos atleistinių Chrizogonu. 

81 m. rudenį Romos gatvėje buvo nužudytas turtingas Ro- 
mos pilietis iš Amerijos municipijaus Sekstas Roscijus, Sulos 
ir nobiliteto šalininkas, draugystės ryšiais susijęs su garsio- 
mis Romos šeimomis. Amerijoje gyvenę jo giminaičiai Titas 
Roscijus Kapitonas ir Titas Roscijus Magnas sudarė sandėrį 
su Sulos atleistiniu Chrizogonu, atgaline data įrašiusiu nužu- 
dytąjį į proskripcijos sąrašus (proskripcijos galiojimo laikas 
buvo pasibaigęs 81 m. birželio mėn. 1 d.) ir aukcione parda- 
vusiu Seksto Roscijaus turtą. Chrizogonui atiteko dešimt dva- 
rų, Kapitonui - trys. Nužudytojo sūnui ir paveldėtojui Seks- 
tui Roscijui ėmus reikšti nepasitenkinimą, buvo pasikėsinta į 
jo gyvybę, tačiau nesėkmingai; jam pavyko rasti prieglobstį 
Romoje, kilmingos moters Cecilijos namuose. Tuomet Sekstas 
Roscijus buvo apkaltintas tėvo nužudymu. Teismui vadovavo 
pretorius Markas Fanijus, kaltino Gajus Erucijus; ginti Rosei- 
jaus niekas nesiryžo, bijodamas Sulos nemalonės, tad gyny- 
bos ėmėsi Ciceronas, kuriam tuomet ėjo dvidešimt septinti 
metai. Teismas Sekstą Roscijų išteisino. 

Dar apie tai žr. Cic. Brut 90, 312; Orat. 30, 107; De off. 
Ti, 14, 51; Plut. Cic. 3. 

Versta iš M. Tulli Ciceronis scripta gunė manserunt Omnia, 
fasc. 8. Lipsiae, in aedibus B. G. Teubneri, 1949. 


' Advocati — respublikos laikais asmenys, pakviesti dalyvau- 
ti teisme, kad moraliai palaikytų kurią nors iš besivaržančių- 
jų pusių. Jie sėdėdavo ant suolų greta to Žmogaus, kurį pa- 
laikė. Teismo oratoriai, sakydavę ginamąsias kalbas, vadinosi 
patroni. Imperijos laikais šis skirtumas išnyko, sąvokos tapo 


sinonimais. 
* Kalba pasakyta Sulos diktatūros laikais (80 m.). 


* 80 m. Ciceronui tebuvo dvidešimt šešeri metai. Valstybinę 
veiklą jis pradėjo 76 m. kvestūra Sicilijoje, Lilibėjaus mieste. 
Žr: Plati“ o: 


* Žmonių, įtrauktų į proskripcijos (Žr. paaišk. 24) sąrašus, 
turtas būdavo parduodamas iš varžytinių. Sula čia paminėtas 
kaip valstybės atstovas, vykdantis aukcioną. Plg. Cic. Arch. 
poet. 25; Plut. Sull. 33. 


5 Paleidžiamas į laisvę vergas gaudavo buvusio šeimininko 
asmeninį vardą (pracnommen) ir giminės vardą (nomen), o anks- 
tesnis jo vardas tapdavo pravarde (coguomen). Svetimšaliai ir 
atleistiniai, gaunantys Romos pilietybę tarpininkaujant Romos 
piliečiams, taip pat gaudavo jų asmeninį ir giminės vardus 
(plg. Cie. Arch. poet., paaišk. 1). Sula paleido į laisvę tūkstan- 


čius vergų; visi jie tapo Kornelijų giminės atleistiniais. 


* Asmuo, traukdavęs ką nors į teismą, pirmiausia žodžiu 
kreipdavosi į pretorių prašydamas leisti apkaltinti kitą asme- 
nį (postulatio); po to įteikdavo skundą (nominis delntio); preto- 


rius priimdavo skundą (nominis receptio), įtraukdavo kaltina- 

mąjį į teisiamųjų sąrašus (šis tapdavo rews) ir paskirdavo teis- 
mo terminą (10-ą, 30-4 ar net 100-ąją dieną). 


" Per pilietinius karus praretėjusį senatą Sula papildė 300 
narių iš raitelių luomo; senatorių skaičius neviršijo 600. Iš jų 
miesto pretorius (praetor urbanus) sudarydavo kandidatų į tei- 
sėjus sąrašą (album iudicum); Sulai valdant, teisėjai buvo vien 
senatoriai. 


5 Žodis gladiator Cicerono dažnai vartojamas kaip keiksma- 
žodis, reiškiantis plėšikas, žudikas, galvažudys. 
Plg. Cic. Phil. XIV, 514; Mur. 25, 50; 39, 83. 


* Plg. Cic. De orat. I, 26, 121. 


'* Markas Fanijus, 80 m. pretorius. 149 m. įvedus nuolati- 
nius kriminalinius teismus (guaestiones perpetuae), pradėta rinkti 
keturi pretoriai, pirmininkavę teismuose. Cicerono laikais bu- 
vo renkami aštuoni pretoriai aštuoniems nuolatiniams teis- 
mams: repėtundarum — dėl nuostolių atlyginimo už lupikavi- 
mą, maiestatis — dėl romėnų tautos didybės įžeidimo, pečula- 
tus — dėl iždo vagystės, ambitus — dėl piktnaudžiavimo sie- 
kiant valdžios, inter sicarios - dėl žmogžudystės, veneficii — 
dėl nunuodijimo, de vi — dėl prievartos, falsi — dėl apgavys- 
tės, suklastojimo. Kartais teismui pirmininkaudavo pretorių 
pavaduojantis asmuo (iudex guaestionis). 


" Matyt, per pilietinius karus teismai neveikė. Roscijaus 
teismas vyko pagal Sulos įstatymą dėl žmogžudysčių ir nu- 
nuodijimų (lex Cornelia de sicariis et veneficiis, 81 m.). 


'* Teismas vykdavo forume po atviru dangumi. Pretorius 


sėdėdavo ant pakylos, aplink ją buvo sustatyti teisėjų, kaltin- 
tojų, gynėjų, užtarėjų (žr. paaišk. 1) ir kaltinamojo suolai. 

Romos forumas (forum Romanum), pagrindinė miesto aikštė, 
buvo politinis, teisminis ir religinis centras. Forumai buvo ir 


kituose svarbiausiuose romėnų miestuose. 


* Ameria (dab. Amella) — miestas Umbrijoje. Municipijais 
(municipia) vadinosi Italijos miestai, sudarę sąjungos sutartį 
su Roma ir turėję vietos savivaldybę; jų gyventojai turėjo da- 
linę Romos pilietybę be balsavimo teisės (sine suffragio) ir pri- 
valėjo Romai teikti karinę pagalbą. Po Sąjungininkų karo (90- 
88) dauguma municipalų gavo visas Romos piliečio teises. 


“ Svetingumo ryšiai (hospitium) — ypatinga politinių santy- 
kių forma, paplitusi antikiniame pasaulyje. Svetingumo ry- 
šiai siejo atskirus žmones ir šeimas. Jie įpareigojo ne tik sve- 
tingai priimti kitą asmenį, bet ir padėti jam privačiuose bei 
politiniuose reikaluose, pvz., užtarti teisme. Tokie santykiai 
buvo paveldimi. Svetingumo ryšiai galėjo sieti valstybę su 
nusipelniusiu svetimšaliu. Plg. Cic. Div. in Cacc. 21, 67; Liv. 
II, 22; V, 28. 


“ 88-82 m. pilietinių karų metu. 
is Žr. paaišk. 24, 


" Titas Roscijus Magnas buvo kaltinimo liudytojas. Jis tu- 
rėjo teisę kalbėti po kaltintojo ir gynėjo kalbų. 
] P J gynėj 


* Palmės šakele (palma) apdovanodavo nugalėjusį gladia- 
tių. Gladiatoriai (iš lot. ęladius — kardas) — kovotojai, kauda- 
vęsi tarpusavyje poromis arba su laukiniais žvėrimis iš pra- 
džių žymių žmonių laidotuvėse, vėliau per viešuosius reginius. 
Profesionalūs gladiatoriai buvo apmokomi specialiose mokyk- 


lose (Iludus ęladiatorius), kurių savininkai vadinosi lanistomis 

(lanista). Apie žodžio gladintorius vartojimą perkeltine prasme 
žr. paaišk. 8. 


9 Palacijaus pirtys (balnene Palacinae) buvo šalia Flaminijaus 
cirko. 


“0 Žr. paaišk. 72. 
2 Romėnų mylia — apie 1,5 km. 


2 Etrurijos miestas Volateros (Volaterrae, dab. Volaterra), pas- 
kutinysis Marijaus šalininkų atramos punktas, tuo metu buvo 
Sulos apgultyje. Žr. Cie. Ep. Att. I, 19, 4; Fam. XIII, 4, 1 sąg. 


3 Bendroves (sacietates) sudarydavo turtingi romėnų raite- 
liai bei atleistiniai, kurie versdavosi prekyba ir valstybės mo- 
kesčių nuomojimu provincijose (žr. De imp. Pomp., paaišk. 9). 
Čia žodis socichas pavartotas su ironija. 


* T. y. į proskripcijos sąrašus (Habulae proscriptorum). Termi- 
nas proscriptio reiškia skelbimas apie pardavimą. Po Sulos dikta- 
tūros jis įgavo prasmę susidorojimas be teismo. 82 m. Sulai 
nugalėjus Marijaus šalininkus, pagal Liucijaus Valerijaus Fla- 
ko pasiūlytą įstatymą buvo įvesta Sulos diktatūra; tuomet iš- 
leistas proskripcijos įstatymas, kuris skelbė mirties bausmę 
priešams, įrašytiems į sąrašą (40 senatorių ir 1000 raitelių); 
proskriptų bei žuvusiųjų kovoje prieš Sulą turto konfiskaciją; 
mirties bausmę tiems, kurie padeda proskriptams; atlyginimą 
už proskripto nužudymą; proskriptų vaikams ir anūkams bu- 
vo draudžiama užimti magistratūras. Nustatytas paskutinis 
terminas žudymams ir konfiskavimams — 81 m. birželio mėn. 
1 d. 63 m. Ciceronas pasakė kalbą apie proskriptų vaikus 
(neišlikusi). Žr. Plut. Sull. 31; Cic. Ep. Atf. II, 1, 3; Vell. Pat. 
II, 28. 

* Ciceronas stengiasi parodyti Sulą neprisidėjusį prie nag- 
rinėjamo nusikaltimo ir visą kaltę suversti jo atleistiniui Chri- 
zogonui bei jo bendrams. Vis dėlto ši kalba buvo kaltinimas 
Sulos režimui. Pasibaigus Roscijaus bylai, Ciceronas studijų 
dingstimi išvyko į Atėnus, nes, matyt, Romoje jautėsi nesau- 
gus. Žr. Plut. Cic. 3. 


*“ Užuomina į pravardę Felix (Laimingasis), kurią Sula po 
visiškos pergalės pridėjo prie savo vardo. Jis manė, kad jį 
globojanti Venera (Venus Felix, gr. Afroditė), todėl graikiškai 
pasivadino Epafroditu (Epaphroditus). Žr. Plut. Sul. 34; plg. 
Cic. De imp. Pomp. 47. 


* Familia — visi laisvieji asmenys (žmona, vaikai), esantys 
šeimos tėvo (pater familias) priklausomybėje, be to, vergai, pri- 
klausantys šeimai. 


* Laidojimo ceremonijos pasibaigdavo aukojimais bei vai- 
šėmis mirusiajam, kurias statydavo ant kapo, ir atminimo puo- 
ta velionio namuose devintą dieną po palaidojimo (caena n0- 
vemdialis). 


3 Penatai (iš lot. ponus — maisto atsargos, sandėlis; penitus — 
viduje) - namų turtą, ypač maisto išteklius, saugantys dievai; 
jų atvaizdai stovėdavo prie židinio pagrindiniame šeimos kam- 
baryje atrijųje (atrium). Plg. Tib. L 3, 33. 


* Romėnai, kurie savo artimuosius kartais laidodavo sody- 
boje, parduodami ją išsiderėdavo teisę prieiti prie kapo. Tai 
buvo viena iš servitutų rūšių (servitus itineris, iter ad sepulc- 
run). Servitutu vadinama teisė naudotis svetima nuosavybe. 
Žr. Cic. Ep. fr. III, 1, 3; De orat. I, 38, 173. 


*" Aukščiausia municipijaus (paaišk. 13) valdžios instituci- 
ja- senatas (ordo decurionum, vėliau — curia); jo nariai vadino- 
si dekurionais. 

* Kvinto Cecilijaus Metelo Baleariečio (Balearicus), 123 m. 
konsulo, duktė Cecilija Metela. Jos brolis - Kvintas Metelas 
Nepotas, 98 m. konsulas. Jos giminaitė Metela, Metelo Dal- 
matiečio duktė, buvo Sulos žmona 88-81 m. 


* Pagal senovinį paprotį, paskelbus nuosprendį, tėvažudžiui 
užmaudavo ant galvos vilko kailį, kojas apaudavo mediniais 
batais ir nuvesdavo į kalėjimą, kur jis laukdavo, kol pasiūda- 

"vo odinį maišą (culleus). Nuplaktą rykštėmis jį užsiūdavo į tą 

maišą kartu su gaidžiu, šunimi, beždžione bei gyvate ir pa- 
skandindavo. Ši bausmė vadinosi pocna cullei. Esama įvairių 
nuomonių dėl minėtų gyvūnų prasmės. 


* Gajus Flavijus Fimbrija, Marijaus šalininkas, 86 m. buvo 
konsulo Liucijaus Valerijaus Flako, pasiųsto į karą su Mitri- 
datu VI, legatas. Fimbrija sukiršino karius prieš Flaką, perse- 
kiojo jį iki Bitinijos ir nužudė. 84 m. keliuose susidūrimuose 
įveikė Mitridatą, bet Fimbrijos kariuomenė perėjo į Sulos pu- 
sę, Fimbrija po nesėkmingo bandymo nužudyti Sulą pabėgo 
į Pergamą ir ten nusižudė. Žr. Plut. Su/l. 23 sąą.; Vell. Pat. 
II, 24. 


* Kvintas Mucijus Scevola Didysis Pontifikas (Pontifex ma- 
ximus), 95 m. konsulas, garsus juristas ir oratorius, vienas iš 
Cicerono mokytojų. Pasakojamas įvykis nutiko 86 m. Scevola 
buvo nužudytas 82 m. Marijaus Jaunesniojo įsakymu. 


*“ Originale recipere tel — (kūnu) priimti ginklą, t. y. pri- 
imti mirtiną smūgį. Parblokštam gladiatoriui žiūrovai kartais 
šaukdavo recipe ferrum (telum) — priimk paskutinį smūgį. Plg. 
Cic. Sest. 37, 80. 


* Vultu sacpe laeditur pietas. Pietas — pareigos jausmas die- 
vams (pamaldumas), tėvams (meilė, pagarba, dėkingumas), 


tėvynei (meilė, ištikimybė). 

* Pagal romėnų įstatymus visas šeimos (familia) turtas pri- 
klausė tėvui (pater familias), taip pat ir visa, ką įsigydavo sū- 
nus, esantis tėvo valdžioje. Tačiau kartais tėvas perduodavo 
sūnui asmeniniam naudojimui dalį nuosavybės (peculium), ku- 
rią bet Kada galėdavo atsiimti. 


* Užuomina į įtartiną Erucijaus motinos elgesį ir nesantuo- 
kinę jo kilmę. 


* Cecilijus Stacijus (mirė apie 166 m.) - poetas komedio- 
grafas, perdirbinėjęs graikų (daugiausia Menandro) komedi- 
jas. Išliko fragmentai. Čia minimi komedijos „Pamestinukas“ 
(Suppositicius) veikėjų vardai. Plg. Cic. Ep. Ažt. VII, 3, 10; Hor. 
Ep. IL, 1, 59. 


* Ciceronas dedasi tik paviršutiniškai susipažinęs su grai- 
kų literatūra; senųjų pažiūrų romėnui nederėjo itin domėtis 
graikų kultūra. Plg. Cic. Verr. I, 4; Sest. 48; Fam. XV, 6, 1. 


* Tribus — administracinis Romos teritorijos vienetas. Kara- 
lius Servijus Tulijus padalijo miestą į 4 tribas (tribus urbanae), 
prie kurių ilgainiui prisidėjo 31 kaimo triba (t. rusticae). Kiek- 
vienas pilnateisis Romos pilietis pagal nekilnojamo turto vie- 
tą bei gyvenamą vietą priklausė kuriai nors vienai tribai; kai- 
mo tribos buvo garbingesnės, nes joms priklausė turtingi ro- 
mėnai, turintys kaimo ūkių. Šiuo padalijimu rėmėsi cenzas 
(žr. Cic. Arch. poet., paaišk. 26), karo mokestis (tributui), rin- 
kimai. Žr. Liv. I, 43, 13. 


* Vei (Veii) - miestas Etrurijoje. 
“T. y. Lacijuje, kuris šioje vietoje priešinamas su Umbrija; 
Seksto Roscijaus gimtasis miestas Amerija - Umbrijos muni- 


cipijus. 

* Liucijus Kvinkcijus Cincinatas, 460 m. konsulas, 458 m. 
diktatorius; pasiuntiniai, atvykę pakviesti Cincinato į Romą 
priimti diktatoriaus įgaliojimų, užtiko jį dirbantį žemę. Žr. 
Liv. III, 26, 6-10; Cic. Cat. M. 56. 


* Gajus Atilijus Regulas, 257 ir 250 m. konsulas. Jo pravar- 
dė Sarranus (nuo Saranos miesto) vėliau pavirto į SŠerranus 
(Sėjėjas). Žr. Plin. Hist. nat. XVIII, 20. 


* Remijaus įstatymas dėl šmeižikų (lex Remia de calumnia- 
toribus) numatė bausmę už melagingą kaltinimą savanaudiš- 
kais tikslais. Šmeižikas prarasdavo teisę kaltinti ar liudyti teis- 
me ir užsitraukdavo nešlovę (infamia). Senovinė bausmė - kak- 
tos paženklinimas raide K (Kalumniator). 


* Kapitolijuje buvo laikomi šunys bei Junonai pašvęstos 
žąsys. Legenda pasakoja, kaip, 390 m. galams užėmus Romą, 
žąsys išgelbėjusios valstybę: priešams pabandžius nakčia už- 
pulti Kapitolijuje įsitvirtinusius romėnus, šunys nepabudę, o 
žąsys gagenimu pranešę apie pavojų. Žr. Liv. V, 47, 14; 
Plut. Camil. 28. 


* Kalendos (Kalendae) — pirmoji kiekvieno mėnesio diena 
romėniškame kalendoriuje. Šis žodis prasideda ta pačia raide 
K, kuria pagal senovinį paprotį ženklindavo šmeižikų kaktą 
(žr. paaišk. 47). 


* Teimo oratoriui, sakančiam kalbą, derėjo stovėti ir retkar- 
čiais buvo galima prasieiti. Plg. Cic. Orat. 59; Ouint. XI, 3, 126. 


* Tarracina (dab. Terracina) — pajūrio miestas Lacijuje, ant 
Apijaus kelio. Žr. Liv. IV, 59: V, 22; Hor. Sat. I, 5, 26. 


* Pagal graikų mitus Orestas, Agamemnono sūnus, Apolo- 
no palieptas nužudė savo motiną Klitaimnestrą, keršydamas 

už tėvo nužudymą. Alkmajonas, Amfiarajo sūnus, nužudė sa- 
vo motiną Erifilę, įtikinusią vyrą dalyvauti žygyje prieš Tė- 
bus, nors jam buvo lemta ten žūti. Šiuos mitus tragedijose 
panaudojo Aischilas ir Euripidas. Keršto deivės furijos, perse- 
kiojančios žudiką, atitinka graikų mitologijos erinijas. Žr. Apol- 
lod. II, 7, 5; Ep. 6, 23; Verg. Aen. IL, 331. 


* Aischilo „Eumenidėse“ Orestą persekioja erinijos (mote- 
riškos būtybės gyvačių plaukais, su deglais rankose), suda- 
rančios tragedijos chorą, o Euripido „Oreste“ erinijos —- ne 
personifikuotos veikėjos, bet sutrikusios Oresto sąmonės vizi- 
jos, persekiojančios žudiką. Plg. Cic. De leg. I, 14, 40. 


* Solonas (VII-VI a. pr. Kr.) — Atėnų įstatymų leidėjas, 


poetas elegikas, vienas iš septynių pasaulio išminčių. 


* 146 m. Graikija tapo Romos provincija (provincia Achaia); 
kai kuriems miestams, pvz., Spartai ir Atėnams, buvo palikta 
jų valdymo bei įstatymų sistema. 

*“ Apsivalymas (lustratio) buvo svarbi graikų bei romėnų 
kulto dalis. Prieš įžengdami į šventyklą, tardami maldą ar 
įžadus, amašaudami aukas žmonės privalėjo apsiprausti. Ypa- 
tingo apvalymo reikalavo žmogaus kraujo praliejimas, gim- 
dymas, prisilietimas prie mirusio ir laidojimas. Apsivalyti nau- 
dodavo tekantį ir jūros vandenį. Žr. Verg. Aen. II, 719; IV, 
635; VL, 229; Eur. Iph. T. 1161; Ov. Fast. II 35-37. 


* Vergų tardymas, kaip ir kitų liudytojų apklausa, vykdavo 
po kaltintojo bei gynėjo kalbų. Tik kankinimais išgauti vergo 
parodymai buvo laikomi tikrais. Paprastai vergai nebuvo tar- 
domi norint išgauti parodymus prieš jų šeimininką, tačiau 


pats šeimininkas turėjo teisę pareikalauti savo vergų tardymo. 

* Esama įvairių lotyniškų posakių, reiškiančių vienu metu 
siekti dviejų tikslų: čia pavartotas una mercede duas res adsegui - 
vienu užmokesčiu du daiktus įsigyti; uno in saltu apros duos 
capere - vienu šuoliu du šernus paimti; duo parietes de eadem 
fidelia denlbare — dvi sienas iš to paties dubens nubalinti. 


* Originale žodžių žaismas, pagrįstas žodžio sector reikš- 
me: sector colorum —- kaklų kirtėjas, t. y. galvažudys, žudikas, 
ir sector bonorum — dvarų skaldytojas, t. y. aukcione supirki- 
nėjantis konfiskuotus dvarus, suskaldytus į dalis, arba auk- 
cione supirkinėjantis konfiskuotus dvarus, kad perparduotų 
juos dalimis. 


* Peculatus — valstybės turto, iždo vagystė. Matyt, Sekstas 
Roscijus dar buvo kaltinamas tuo, kad pasisavino dalį tėvo 
turto, kuris konfiskavus tapo valstybės nuosavybe. 


“| Kaltinimas teisme kriminaliniu nusikaltimu, ypač jei nu- 
teisiamas garsus asmuo, buvo laikomas nuopelnu ir padėda- 
vo kaltintojui išgarsėti. Neretai šitaip pradėdavo karjerą jauni 
žmonės. Plg. Cic. De off. IL, 14, 49, 


* Liucijus Kasijus Longinas Ravila, 137 m. liaudies tribū- 
nas, įstatymo, įvedusio slaptą balsavimą teisme, autorius (lex 
Cassia tabellaria), 125 im. cenzorius, pasižymėjo kaip itin griež- 
tas ir teisingas teisėjas, todėl posakis iudex Cassianus — toks 
kaip Kasijus teisėjas - tapo priežodžiu, reiškiančiu griežtą tei- 
sėją; priežodžiu tapo ir jo posakis cui bom10? — kam naudinga? 
Žr. Cie. Brut. 25: 97; De amic. 12, 41; Phil. II, 14, 35; Vell. Pat. 
II, 10. 


Antrojo pūnų karo metu mūšiuose prie Trazimeno ežero 
punų 


(217 m.) ir prie Kanų (216 m.) Hanibalas stipriai sumušė ro- 
mėnų kariuomenę. Kanų mūšiu (pugna Canensis) Ciceronas 

metaforiškai vadina 81 m. proskripciją, per kurią profesiona- 
lių kaltintojų galvos buvo išstatytos forume ir prie Servilijaus 
baseino, esančio šalia forumo. Metafora pagrįsta dvejopa žo- 
džio lacus reikšme: 1) ežeras (1. Trasimenus); 2) vandens ba- 
seinas (1. Servilius). 


“* Eilutė iš Kvinto Enijaus tragedijos „Hektoro išpirkimas“ 
(Hectoris lytra). Scholiastas Gronovianas priskiria ją tragedijai 
„Achilas“. Žr. Ennianae poes. relią., scen. 173. 


5 Tai mums nežinomų, bet tuomet daugiau ar mažiau gar- 
sių kaltintojų vardai. 60-mečiai vyrai buvo atleidžiami nuo 
karo tarnybos; čia Ciceronas metaforiškai sugretina karo tar- 


nybą su teismo oratorių darbu. 


“5 Respublikos laikais irmperator vadinosi vyriausiasis kariuo- 
menės vadas, kuriam įstatymo (lex curiata de imperio) buvo 
suteikti karvedžio įgaliojimai (imperium, žr. Cie. De imp. Pomp., 
paaišk. 1). Be to, tai buvo aukščiausias karinis garbės titulas. 
Po rimtos pergalės, davusios teisę prašyti triumfo (žr. Cic. De 
imp. Pomp., paaišk. 15), kariai paskelbdavo savo vadą impe- 
ratoriumi. I a. pr. Kr. šį titulą suteikdavo ir senatas. Žr. Cic. 
Phil. XIV, 4, 11 sąą. ; Caes. B. c. HN, 26; Tac. Ann. III, 74. 


* Dius Fidius - Ištikimybės dievas, priesaikos sergėtojas; jo 
kultas atsiskyrė nuo Jupiterio kulto. Ištikimybės (Fides) bei 
kitų svarbiausių dorybių sudievinimas (Virtus (Narsumas), Ho- 
nos (Garbė), Concordia (Santarvė)) — unikalus romėnų religijos 
bruožas. Dievybės, sergėjusios ištikimybę priesaikai, nuo 5e- 
no buvo garbinamos Italijoje. 466 m. Romoje buvo pašvęsta 
šventykla Semo Sancus Dius Fidius, dievybei, sujungusiai sabi- 
nų ir lotynų dangaus dievus. Žr. Liv. VIII, 20; Cic. De nat. 
deor. II, 23, 61; De Ieg. II, 8, 19; 11, 28; Ov. Fast. VI, 213 sąą. 

6 Automedontas - Homero „Iliadoje“ Achilo vežėjas. Žr. 
Hom. II. XVI, 145-149; XVII, 459. 


* Kaspinais papuoštas palmių vainikas (palma lemniscata) — 


aukščiausias nugalėtojo apdovanojimas gladiatorių kovose. 


7 Romos piliečiai, sulaukę 60 metų, netekdavo rinkimų tei- 
sės ir būdavo nepraleidžiami per tiltelius, per kuriuos perei- 
davo piliečiai į balsavimo vietą. Iš čia kilo posakis Šešiasde- 
šimtmečius nuo tilto (sexagenarios de ponte). Ciceronas sąmojin- 
gai susieja šį posakį su senovine mirties bausme numetant į 
Tiberį. 


" Publijus Kornelijus Scipionas Afrikietis Jaunesnysis, 147 
ir 134 m. konsulas, Kartaginos nugalėtojas. Žr. Cic. Arch. poet., 
paaišk. 34. 


" Klientais (clientes) buvo vadinami laisvieji, susieti specifi- 
niais ryšiais su galingu globėju — patronu (patronus, iš lot. 
pater — tėvas). Klientas buvo priklausomas nuo patrono, nors 
jų santykiai buvo grindžiami tarpusavio įsipareigojimais, pa- 
remtais fids - ištikimybe, pasitikėjimu: klientas ir patronas 
neturėjo teisės liudyti vienas prieš kitą teisme; klientas padė- 
davo patronui ginklu bei pinigais, paremdavo jį politiniame 
gyvenime; savo ruožtu patronas gindavo kliento interesus. 
Visi atleistiniai tapdavo buvusio šeimininko klientais. Tokie 
santykiai egzistavo tarp miestų bendruomenių ir įtakingų as- 
menų, tarp užkariautų tautų ir garsaus karvedžio, tarp pro- 
vincijos gyventojų ir buvusio provincijos vietininko. Kliento 


ir patrono santykiai buvo paveldimi. 


“ Kalbama apie pavedimo sutartį (mandatumi): vienas as- 


muo (imaudator) paveda, kitas (mandatarius) apsiima neatlygi- 

namai atlikti kokį nors reikalą. Asmuo, nuteistas už apviltą 
pasitikėjimą, netenka piliečio garbės, užsitraukia nešlovę (in- 
famia). 


“ Kai kuriuos civilinius ginčus romėnai pavesdavo spręsti 
ne teisėjui (iudex), bet trečiųjų teismo teisėjui (arbiter), kuris 
spręsdavo bylą vadovaudamasis ne rašytiniais įstatymais, bet 
savo sąžine bei įsitikinimais (bona fide). Toks teismas vadinosi 
arbitrium, arba bonae fidae iudicium. Plg. Cic. De off. III, 17, 70. 


* Lanista (paaišk. 18) čia vadinamas Titas Roscijus Kapito- 
nas, jo „mokinys“ - Titas Roscijus Magnas. Plg. aukščiau 6, 17. 


"* Chrizogonas reiškia auksakilmis. 


7 Sulos įstatymas dėl proskripcijos (Ilex Cornelia), atrodo, 
nebuvo patvirtintas komicijuose, todėl neturėjo įstatymo ga- 
lios. Liucijaus Valerijaus Flako 82 m. įstatymas (lex Valeria), 
priimtas centurijų komicijuose, skelbė Sulos diktatūrą ir pa- 
tvirtino ankstesnį proskripcijos įstatymą. 


"** Posakis gydyti rakštį (reduviam curare) reiškia užsiimti nie- 
kais. Dviprasmybė pagrįsta dvejopa žodžio caput reikšme: 
1) galva; 2) piliečių teisės. 


» Žr. Cic. Phil. XIV, paaišk. 44 

* Toliau tekste lakūna. Scholiastas pateikia Chrizogono fra- 
zę iš prarasto teksto: „Aš iššvaisčiau turtą ne todėl, jog bijau, 
kad jo iš manęs neatimtų, bet todėl, jog stačiausi prie Vejų; 


todėl ten ir persinešiau tai, ko man reikėjo“. 


s Salentinai (sallentini) ir brutijai (bruttii) — Kalabrijos, pa- 
čios pietinės Italijos dalies, gyventojai. Žr. Strab. 6, 277; 6, 254. 

32 Chrizogonas. 


“ Palatinas (Palatium, arba mons Palatinus) -— viena iš septy- 
nių Romos kalvų, esanti tarp Aventino ir Kapitolijaus, ant 
kurios statėsi namus žymiausi ir turtingiausi romėnai. Impe- 
rijos laikais čia buvo pastatyti Tiberijaus, Kaligulos ir Nerono 
rūmai. Palatium naujosiose kalbose virto bendriniu žodžiu, reiš- 
kiančiu ržmai: angl. palace, vok. Palast, pranc. palace. 


* Korinto bei Delo bronzinės vazos buvo ypač vertinamos. 
Autepsa - metalinis nešiojamas indas su dvigubu dugnu ar- 
ba specialia talpa anglims, skirtas vynui ar vandeniui šildyti. 


$ Familia —- žr. paaišk. 27. 


* Lektikarijai (lecticarii) - vergai, nešdavę neštuvus — lek- 
tiką. 


“ T. y. Romos piliečių, atleistinio klientų (paaišk. 72). 
Toga - vilnonis viršutinis Romos piliečių, vyrų ir berniukų, 
drabužis, nešiojamas taikos metu. Aukštieji magistratai, Žy- 
niai ir berniukai vilkėjo purpurine juosta apvedžiotą togą (t. 
praetexta). Šešiolikmečiai berniukai per Liberalijų šventę (kovo 
17 d.) apsivilkdavo vyrišką baltą togą (t. virilis, E pura, t. 
libera), po to juos įrašydavo į tribos sąrašus. Asmenys, sie- 
kiantys magistratūrų, vilkėdavo kreida išbalintą togą (t. can- 
dida, iš čia — kandidatas). Triumfatorius iškilmių metu vilkėjo 
purpurinę togą (t. Hriumphalis). 


* 82 m. tapęs diktatoriumi, Sula surengė konsulų 81-iems 
metams rinkimus. Be to, jis išleido keletą įstatymų: apie teis- 


mus, apie magistratūras, apie liaudies tribūnų galią ir kt. 


“ Iki Sulos diktatūros teisminė valdžia priklausė raitelių 
luomui (pagal Gajaus Grakcho 123 m. įstatymą Jex Sempronia 

iudicaria). Pilietinio karo metu raiteliai palaikė Marijaus pusę 
ir užsitraukė Sulos nemalonę, kuris perdavė teismus senato- 
riams (lex Cornelia de iudiciis). 


* Kiekvienas Romos pilietis nešiojo geležinį žiedą su ant- 
spaudu. Auksinis žiedas reiškė, kad asmuo priklauso vienam 
iš aukštesniųjų luomų (raitelių, senatorių). Plg. Cic. Fam. 
X, 32,2. 


*! Išsaugoti neteisėtai pasisavintą Roscijaus turtą Chrizogo- 
nui padės Sulos įstatymas: iš proskriptų vaikų buvo atimtos 
nuosavybės teisės ir teisė užimti magistratūras; žr. paaišk. 24. 


** Cecilija Metela, žr. paaišk. 32. 


** Markas Valerijus Mesala Nigras, 61 m. konsulas. Jis, ma- 
tyt, buvo Roscijaus užtarėjas (advocatus, žr. paaišk. 1). 


* Consilium publicum paprastai buvo vadinamas senatas; čia, 
matyt, kalbama apie teismą, kuriame pagal Kornelijaus įsta- 
tymą teisėjavo senatoriai. 


Apie Gnėjaus Pompėjaus karinę valdžią 


Ponto karalius Mitridatas VI Didysis Eupatoras (121-64) bu- 
vo vienas iš pavojingiausių ir grėsmingiausių Romos priešų, 
siekęs sujungti visas Azijos valstybes į vieną sąjungą ir iš- 
stumti romėnus iš Azijos. Pirmasis romėnų susidūrimas su 
Mitridatu įvyko apie 91 m., kai karalius, padedamas savo 
žento Tigrano, Armėnijos karaliaus, pajungė Paflagoniją, Ka- 
padokiją ir Bitiniją — žemes, esančias romėnų tautos globoje. 
Sula, tuo metu buvęs Kilikijos pretoriumi, išstūmė iš Kapado- 
kijos Mitridato paskirtą valdytoją. 90 m. romėnai pasiuntė į 

Mažąją Aziją legatą Manijų Akvilijų, kad šis grąžintų į sostą 
Mitridato išvytą Bitinijos karalių Nikomedą IIL. Tačiau Mitri- 
datas pasipriešino ir paėmė nelaisvėn patį Akvilijų, o 88 m. 
įsakė išžudyti visus romėnus bei italikus, esančius Mažosios 
Azijos miestuose ir salose; žuvo apie 80 000 (ar 150 000) 
žmonių. Po to jis sudarė sąjungą su Krėta bei kitomis Egėjo 
jūros salomis ir pasiuntė kariuomenę bei laivyną į žemyninę 
Graikiją, sukilusią prieš Romą. 87 m. Sula su kariuomene 
išsikėlė Graikijoje, beveik nesutikdamas pasipriešinimo atžy- 
giavo į Atėnus ir užėmė juos 86 m. Laimėjęs svarbius mūšius 
ties Chaironėja (86) ir Orchomenu (85), jis išstūmė Mitridatą 
į Aziją. 85 m. Mitridatas buvo priverstas sudaryti taikos su- 
tartį su Sula, kuris taip pat buvo suinteresuotas užbaigti ka- 
rą, kad susidorotų su politiniais priešininkais Romoje. Pagal 
taikos sutartį karalius atsisakė visų užkariavimų, išdavė Ro- 
mai 80 karo laivų ir sumokėjo 3000 talentų kontribuciją. Taip 
baigėsi Pirmasis karas su Mitridatu (89-84). 83 m. Sulos lega- 
tas Liucijus Licinijus Murena vėl pradėjo karo veiksmus prieš 
Mitridatą ir buvo sumuštas. Šis konfliktas, sureguliuotas įsi- 
kišus Sulai, vadinamas Antruoju karu su Mitridatu (83-82). 
75 m. mirus karaliui Nikomedui III Filopatorui, Bitinija pagal 
jo testamentą atiteko Romai. Mitridatas paskelbė karą Romai, 
neva gindamas teisėto sosto įpėdinio mažamečio sūnaus inte- 
resus. Jis sumušė konsulo Marko Aurelijaus Kotos kariuome- 
nę ir apgulė sąjunginį Romos miestą Kisiką. Kitas 74 m. kon- 
sulas Liucijus Licinijus Lukulas, laimėjęs keletą mūšių sausu- 
moje ir jūroje, išvijo Mitridatą iš jo paties karalystės. 71 m. 
Ponto karalius pabėgo pas savo žentą Armėnijos karalių Tig- 
raną. 69 m. Lukulas įsiveržė į Armėniją, sumušė priešus ties 
Tigranokerta ir patraukė į Tigrano sostinę Artaksatą. Tačiau 
kilus maištui romėnų kariuomenėje, Lukulas buvo priverstas 
atsitraukti iš Armėnijos į Kapadokiją. 67 m. konsulas Manijus 
Acilijus Glabrionas, perėmęs Lukulo kariuomenę, nebuvo pajė- 

gus kovoti su stipriu priešu. Mitridatas įsiveržė į Kapadokiją 
ir ėmė grasinti Azijos provincijai. 

Šitaip susiklosčius aplinkybėms, 66 m. liaudies tribūnas Ga- 
jus Manilijus pasiūlė įstatymą dėl aukščiausios karinės val- 
džios suteikimo Gnėjui Pompėjui Azijos, Bitinijos ir Kapado- 
kijos provincijose su teise sudarinėti sutartis bei sąjungas, rink- 
ti kariuomenę ir neribotai naudotis iždu (lex Manilia). Šiam 
įstatymui pasipriešino nobilitetas, nepatenkintas Pompėjaus po- 
puliarumu, ypač išaugusiu po pergalių prieš piratus (67 m.). 
Pompėjaus šalininkai kreipėsi į liaudies susirinkimą. Cicero- 
nas parėmė Manilijaus įstatymą ir pasakė kalbą liaudies su- 
sirinkime. Tai pirmoji jo politinė kalba (genus deliberativum), 
pasakyta tais metais, kai Ciceronas buvo išrinktas pretoriumi. 

Versta iš: Ciceros Reden/ Ed. K. Halm. Berlin, 1863. 


' De imperio Cn. Pompei. Respublikos laikais sąvoka impe- 
riuu reiškė visą konsulų bei pretorių valdžią, apribotą kole- 
gialumu, metų laikotarpiu, liaudies tribūnų intercesija (pa- 
aišk. 84) ir provokacijos (apeliacijos) į liaudį teise, suteikta 
Romos piliečiams. Imperijų sudarė teisė rinkti kariuomenę bei 
jai vadovauti, teisė šaukti komicijus (paaišk. 5), auspicijų (Žr. 
Cic. Phil. XIV, paaišk. 22), jurisprudencijos teisės. Skyrėsi i. 
domi, t. y. teisminė valdžia pomerijaus (sakralinės Romos ri- 
bos) viduje, ir i. militiae, t. y. visa valdžia už pomerijaus, 
Italijoje ir provincijose. Manilijaus įstatymas turėjo suteikti 
Pompėjui žinperium infinitum — neribotą valdžią keliose -pro- 


vincijose. 


* Rostrai (rostra — karo laivų pirmgaliai) — kalbėtojų tribūna 
Romos forume, papuošta žymių vyrų statulomis ir laivų pirm- 
galiais, paimtais kaip karo grobis po mūšio su Ancijaus gy- 
ventojais. Žr. Liv. VIII, 14. 

* Pagarbiai iškilmingas romėnų tautos vardas, žodžio cives 
(piliečiai) sinonimas ir milites (kariai) antonimas. Plg. Ov. Fast. 
II, 475 sąą. 


* Pagal retorikos taisykles buvo skiriami trys kalbų tipai: 
teisminės (genus iudiciale), politinės — sakomos senate arba 
liaudies susirinkime (genus deliberativum), ir giriamosios (gc- 
nus demonstrativum). Tai pirmoji Cicerono politinė kalba. Ligi 
tol jis pasižymėjo kaip teismo oratorius. 


> Komicijai (comitin) — sprendžiamasis romėnų tautos susi- 
rinkimas. Jie galėjo būti atidedami kitai dienai dėl įvairių 
priežasčių, pvz., paskelbus apie nepalankius dangaus ženklus, 
priepuoliui ištikus vieną iš dalyvių ir pan. 


* Pretoriai bei kiti aukštieji valdininkai (magistratus maiores) 
buvo renkami centurijų komicijuose (comitia centuriata), ku- 
riuose balsuodavo centurijomis (centuria — vienas iš 193 pada- 
linių, į kuriuos karalius Servijus Tulijus suskirstė visus Ro- 
mos piliečius). Kai tik kandidatas kurioje nors centurijoje su- 
rinkdavo balsų daugumą, apie tai balsų skaičiuotojai (diribito- 
res) pranešdavo pirmininkaujančiam, o šis paskelbdavo susi- 
rinkimui; kandidato, kuris pirmasis visose centurijose surink- 
davo balsų daugumą, vardas buvo skelbiamas pirmasis. 


7 Mitridatas VI Eupatoras, Ponto karalius, ir jo žentas Tig- 
ranas II, Armėnijos karalius. 


š T. y. buvusią Pergamo karalystę, kuri, karaliaus Atalo III 
testamentu užrašyta Romai, 129 m. tapo jos provincija ir bu- 
vo pavadinta provincia Asia. Į jos sudėtį įėjo Misija, Lidija, 
Karija, Frigija. 


* Pagal Sempronijaus įstatymą (lex Sempronia de provincia 
Asia, 123 m.) duoklių bei mokesčių rinkimas, taip pat gania- 

vos mokesčiai būdavo cenzorių išnuomojami penkeriems me- 
tams. Nuomininkais (publicani) būdavo romėnų raiteliai, ku- 
rie mokėdavo nustatytą sumą valstybės iždui, o po to rink- 
davo mokesčius provincijose. Nuomininkai jungdavosi į ben- 
droves (societates), kai nuomos suma būdavo neįkandama vie- 


nam Žmogui. 


V Pagal karaliaus Nikomedo III palikimą Bitinija 74 m. ati- 


teko Romai. 


" T. y. Kapadokija. Karalius Ariobarzanas, pramintas Filo- 
romėjumi (Philoromaeus — romėnų draugas), 92 m. senato nu- 
tarimu buvo paskelbtas Kapadokijos karaliumi, vėliau kelis- 
kart išvytas Mitridato bei Tigrano ir vėl grąžintas į sostą 
Sulai (90, 85 m.) bei Pompėjui (65 m.) padedant. Žr. Plut. 
Sull. 5; 22; Luc. 35. 


' 67 m. konsulas Manijus Acilijus Glabrionas. 
5 Apie imperatorių žr. Cic. Rosc. Amer., paaišk. 66. 


“ Ankstesniuoju karu (bello superiore) Ciceronas vadina Pir- 
mąjį karą su Mitridatu (89-84). Antrojo karo (83-82), kurį 
kariavo Murena, Ciceronas nemini, skiria tik du karus, todėl 


sako superiore, one supremo. 


* Sumušęs Mitridato kariuomenę, Sula sudarė taiką (84 m.); 
Mitridatas atsisakė visų užkariavimų, tačiau liko Ponto karaliu- 
mi. Grįžęs į Romą Sula gavo triumfą (81). Žr. Plut. Sull. 22 sąą. 

Triunphus - iškilmės karvedžio nugalėtojo garbei. Teisę švęs- 
ti triumfą suteikdavo senatas, jei būdavo pasiekta žymi per- 
galė prieš išorės priešus, sunaikinta ne mažiau kaip 5000 prie- 
šų. Triumfo eisena prasidėdavo Marso lauke ir pasibaigdavo 

ant Kapitolijaus, Jupiterio šventykloje. Eisenos priekyje eida- 
vo senatoriai bei magistratai; po to nešami karo trofėjai ir 
grobis; pats triumfatorius Jupiterio apdaru - su purpurine 
toga, išsiuvinėta auksu, su dramblio kaulo skeptru ir laurų 
vainiku (corona triumphalis) — važiuodavo paauksuotu veži- 
mu, traukiamu ketverto žirgų; iš paskos eidavo jo kariai bei 
karo belaisviai. Iškilmės pasibaigdavo aukojimais dievams bei 
vaišėmis Romos liaudžiai. Žr. Liv. XLV, 38-40; Tac. Ann. II, 41. 


16 Grįždamas į Italiją, Azijoje Sula paliko savo legatą Liu- 
cijų Licinijų Mureną. Nors šis buvo sumuštas Mitridato, vis 
tiek gavo triumfą (80 m.). Plg. Cic. Mur. 5, 11-12. 


7 Sula skubėjo į Italiją, kad nuramdytų politinius priešinin- 
kus, išplėtusius savo įtaką Romoje. Po Murenos pralaimėjimo 
Sula jo vieton pasiuntė kitą legatą. Žr. Plut. Sull. 22. 


* T. y. tautoms, gyvenusioms Bosforo (Bosphorus Cimmericus, 
dab. Kerčės sąs.) pakrantėse. 


5 Sulos partijai nugalėjus Romoje, Marijaus šalininkai, va- 
dovaujami Kvinto Sertorijaus, įsitvirtino Ispanijoje remiami vie- 
tinių genčių (80 m.) ir paskelbė atsiskyrią nuo Romos. Mitri- 
dato derybos su Sertorijumi vyko 75 m. Žr. Plut. Seri. 8; 23; 
Pomp. 17; Cic. Mur. 15, 32. 


20 72 m. Perpernai (kitur - Perpena) nužudžius Sertorijų, jis 
pats Pompėjaus buvo nugalėtas ir paimtas į nelaisvę, o ispa- 
nų gentys, rėmusios Sertorijų, numalšintos. Žr. Plut. Sert. 25; 
Pomp. 20; Sall. Hist. 3, fr. 43; Vell. Pat. II, 29. 


* Liucijus Licinijus Lukulas, 74 m. konsulas. Žr. Cie. Arch. 
poct., paaišk. 9. 

" Fabijus Hadrianas, Lukulo paliktas Ponte, buvo sumuštas 
sugrįžusio Mitridato (68 m.); Liucijus Valerijus Triarijus pa- 
tyrė rimtą pralaimėjimą ties Zela (67 m.). Žr. toliau 9, 25; 
Plut. Luc. 35. 


3 146 m. užėmę Korintą, romėnai sugriovė jį iki pamatų, 
neva bausdami už Romos pasiuntinių įžeidimą. Ciceronas su- 
švelnina korintiečių poelgį (legati erat apellati superbius), kad 
sustiprintų žiauraus Mitridato elgesio kontrastą. Žr. Pol. 38, 
4, 4; Liv. Per. LI, LI Cic. De off. I, 11, 35. 


* Marką Akvilijų, 101 m. konsulą. Konsuliaras — buvęs kon- 
sulas. Žr. paaišk. 91. 


5 Žr. paaišk. 11. 
26 Acilijų Glabrioną, 67 m. konsulą. Žr. paaišk. 12. 


"7 Tuo metu Gnėjus Pompėjus, kuriam pagal Aulo Gabini- 
jaus įstatymą (Iex Gabinia) 67 m. buvo suteikti ypatingi įgalio- 
jimai kovai su jūros plėšikais, buvo Kilikijoje, prie pietinių 
Mažosios Azijos pakrančių. 


* Karo su Sirijos karaliumi Antiochu III (192-189) preteks- 
tas buvo Pergamo ir Rodo interesų gynimas; su Filipu V (Tre- 
čiasis Makedonijos karas 200-197) - priešiški Makedonijos ka- 
raliaus veiksmai prieš Atėnus, Romos sąjungininkus; karas 
su aitolais (192-189) susijęs su tuo, kad šie, pasikvietę į pa- 
galbą Antiochą III, užpuolė Graikijos miestus; Pirmasis pūnų 
karas (264-241) prasidėjo dėl to, kad Kartagina kartu su Si- 
rakūzų valdytoju Hieronu apgulė Mesiną; Antrasis pūnų ka- 
ras (218-201) - Hanibalas užpuolė ispanų miestą Saguntą, 
sudariusį sąjungą su Roma. Žr. Liv. XXI, 5 sągą. ; XXXV, 12; 
13 Per. XVI XX; Pol. I, 11. 


267 


PAAIŠKINIMAI 


* Uosto muitas (portorium) buvo imamas nuo įvežamų ir 
išvežamų prekių; dešimtinė (decuma) vadinosi dešimtoji der- 
liaus dalis, atiduodama Romos iždui; valstybės žemės buvo 
išnuomojamos ganykloms ir imamas ganiavos mokestis (scrip- 
tura), skaičiuojamas pagal galvijų skaičių. 


3 Vectigales - duoklininkai — provincijų gyventojai, mokan- 
tys mokesčius. 


3 Publicani - valstybės mokesčių nuomininkai, žr. paaišk. 9, 


* Familia - nuomininkų tarnautojai, vergai, kurie išieškoda- 
vo ir surinkdavo mokesčius. 


* Išskyrus nuomininkus, Azijoje buvo daugybė kitokių ver- 
slininkų: pirklių, pinigų keitėjų, laivų savininkų, amatininkų. 


* Daugelis turtingų Žmonių investuodavo pinigus į nuomi- 
ninkų verslą arba teikdavo paskolas miestų bendruomenėms 
provincijose. Žr. Cic. Ep. Att. I, 13, 1; 19, 9; V, 21, 10 są4.; 
VI, 1, 3. 


 Cyzicus — pusiasalis ir miestas pietinėje Propontidės (Mar- 
muro j.) pakrantėje. Mitridatas jį apgulė 74 m., bet Lukulas 
išgelbėjo, sustabdęs maisto tiekimą priešų armijai. Plg. Cic. 
Arch. poet. 9, 21; Mur. 15, 3. Žr. Strab. 12, 575; Plut. Luc. 9. 


3 Sinope - uostamiestis Paflagonijoje, Juodosios j. pakrantė- 
je (dab. Sinobas), Mitridato gimtinė ir sostinė nuo 183 m. 
Amisus — miestas pietinėje Juodosios j. pakrantėje (dab. Sam- 
sunas), Mitridato rezidencija. 


* Mitridatas kreipėsi pagalbos į savo sūnų Farnaką, Bosfo- 
ro karalių, ir žentą Tigraną, Armėnijos karalių. 

* Graikų mitologijoje karaliaus Ajeto duktė, burtininkė, ar- 
gonautų vadui Jasonui padėjusi gauti auksavilnio avino kailį. 


* Apsirto. 


* Cicerono pasakojimas ne visai tikslus: Tigranas sutiko 
Mitridatą priešiškai ir kurį laiką laikė uždarytą. Tik kai Lu- 
kulo pasiuntinys Apijus Klodijus pernelyg išdidžiai pareika- 
lavo grąžinti bėglį, įžeistas karalius susitaikė su uošviu. Žr. 
Plut. Luc. 21; 22. 


* Galbūt deivės Nanėjos, arba Anaitės šventykla Elimaidėje 
(Elimais), dab. Luristane. Žr. Mommsen, Rom. Gesch. I,66(2). 
Nanaen - armėnų deivė, Didžioji motina, kurios kultas persi- 
pynė su Anaitės kultu. Arnitis — persų deivė, kurios orgijinis 
kultas buvo paplitęs Armėnijoje, Kapadokijoje, Midijoje ir kt. 
šalyse; armėnų itin garbinta kaip deivė motina, vaisingumo 
ir meilės deivė, helėnizmo laikais tapatinta su Afrodite ir Ar- 
temide. 


* Lukulas užėmė Tigranokertą ir sumušė karalius prie Ar- 
sanijaus upės pakeliui į Artaksatą (Tigrano sostinė, dab. Ar- 
tašatas), tačiau dėl blogo oro bei kariuomenės nepasitenkinimo 
buvo priverstas atsitraukti į pietus. Žr. Plut. Luc. 26; 31 sąą. 


* Gnėjus Nevijus (III a. pr. Kr.), poemos „Pūnų karas“ 
(Belluni Punicum) autorius, ir Kvintas Enijus (239-169), istori- 
nės poemos „Metraščiai“ (Annales) autorius. Išlikę fragmen- 
tai. Žr. Cic. Arch. poet., paaišk. 40. 

“ Žr. paaišk. 22. 


* Lukulas buvo karvedžiu septynerius metus (nuo 73 m.), 
nors nuo karalių laikų imperatoriaus įgaliojimų (imperium) lai- 

kas buvo ribojamas vieneriais metais. Beje, nuo Antrojo pūnų 
karo šis laikotarpis neretai būdavo pratęsiamas. 


4 Sąjungininkų karo (90-88) metu Pompėjus pradėjo karo 
tarnybą savo tėvo Gnėjaus Pompėjaus Strabono, 89 m. konsu- 
lo, legionuose. Jis buvo tėvo kariuomenėje, kai šis gynė Ro- 
mą nuo Cinos (87 m.). 83 m., kai Sula grįžo iš Azijos, dvi- 
dešimt trejų metų Pompėjus atvedė jam tris legionus, jo pa- 
ties sudarytus iš klientų ir buvusių tėvo karių. Sula pasvei- 
kino Pompėjų kaip imperatorių. Žr. Plut. Pomp. 3; 8; Vell. 
Pat. II, 29. 


* Pompėjus šventė triumfą 80 ar 79 m., būdamas dvide- 
šimt šešerių metų amžiaus, pergalės prieš karalių Jarbą pro- 
ga, ir 71 m. pergalės Ispanijoje proga, bet ne prieš Sertorijų, 
o prieš ispanų gentis, nes pergalė pilietiniame kare nesuteik- 
davo teisės į triumfą. Žr. Plut. Pomp. 14; 22. 


* Romėnai skyrė Užalpinę ir Šiapusalpinę Galiją (Gallia 
Transalpina, G. Cisalpina). Pastaroji tapo romėnų provincija dar 
III a. pr. Kr. pabaigoje, todėl kitaip buvo vadinama Gallia 
Togata (Dėvinčioji togą). Pietinė už Alpių esančios Galijos da- 
lis, romėnų užkariauta II a. pr. Kr. pabaigoje, vadinosi Gallia 
Narbonensis, Provincia Narbonensis, arba tiesiog Provincia (iš čia 
dab. pavadinimas Provence). Ciceronas čia ją vadina Užalpi- 
ne Galija; likusiąją Galijos dalį, dar vadintą Gallia Comata (I1- 
gaplaukė Galija), užkariavo Julijus Cezaris 58-51 m. Žr. Caes. 
B. G. L 1 sąą. 


* Su savo paties surinkta kariuomene Pompėjus sėkmingai 
kariavo Italijoje su Marijaus šalininkais Karinu, Celijumi ir 
Brutu (83 m.); Sulos pavedimu nugalėjo Perperną (Perpeną) 
Sicilijoje (82 m.), Domicijų Agenobarbą Afrikoje (82 ar 81 m.); 
po Sulos mirties senato pavedimu kariavo su Lepidu Italijos 

šiaurėje (77 m.). sumušė sukilusias galų gentis, pabandžiusias 
užkirsti jam kelią į Ispaniją (77 m.). Būdamas prokonsulu 
Ispanijoje (77-71), kariavo su Sertorijumi ir Perperna; senato 
atšauktas iš Ispanijos, malšino Spartako vergų sukilimą (71 m.); 
67 m. nugalėjo jūrų piratus. Žr. Plut. Pomp. 10 sąg; Seri. 18 


są4. 


* Afrikoje sumušęs Domicijaus kariuomenę, Pompėjus pa- 
ėmė į nelaisvę jo šalininką karalių Jarbą ir perdavė sostą 
Hiempsalui. Anot Plutarcho, „jis nugalėjo priešus, užvaldė 
Afriką ir sutvarkė karalių nesutarimus tik per keturiasdešimt 
dienų“. Žr. Plut. Pomp. 12. 


*! Lemiamą mūšį prieš Spartako kariuomenę dar Pompėjui 
nesugrįžus į Italiją laimėjo jo konsulas Markas Licinijus Kra- 
sas. Tačiau 5000 vergų, pabėgusių iš mūšio lauko, būrys pa- 
teko į rankas Pompėjui, grįžtančiam iš Ispanijos. Tai buvo 
pretekstas parašyti senatui, neva Krasas nugalėjęs gladiato- 
rius atvirame mūšyje, o jis, Pompėjus, išrovęs karą su šakni- 
mis. Žr. Plut. Pomp. 2l; Crass. 14; App. Bc I, 119 sąg. 


* Piratai viešpatavo Viduržemio jūroje nuo II a. pr. Kr. 
pab., svarbiausi jų centrai - Kilikija ir Krėta. Nei Marko An- 
tonijaus Oratoriaus (102-100), nei Publijaus Servilijaus (78-74) 
laimėjimai neįstengė užkirsti kelio plėšimams jūroje. Marko 
Antonijaus Krėtiečio (Creticus), būsimo triumviro tėvo, karo 
veiksmai baigėsi jo pralaimėjimu (71 m.). Tik 67 m. Pompėjus 
su 20 legionų ir 500 laivų per trumpą laiką išvalė Vidurže- 
mio j. nuo piratų. Žr. Plut. Ant. 1; Pomp. 14 sąą. 


“ Brundisium (dab. Brundisi) - uostamiestis Kalabrijoje, Adri- 


jos j. pakrantėje, iš kurio laivai vykdavo į Graikiją ir kt. šalis. 
Žr. Strab. 6, 282. 

* Metonimija: dvylika kirvių = dvylika liktorių, t. y. du 
pretoriai. Kiekvieną pretorių provincijoje lydėdavo šeši likto- 
riai (lictores, iš lot. ligare — rišti) — magistratų, turinčių impe- 
rijų (paaišk. 1), garbės sargybiniai. Eidami magistrato prieky- 
je jie nešdavo fascius (fasces - virbų ryšulys, į kurį už Romos 
ribų įsmeigiamas kirvis — aukštųjų magistratų valdžios sim- 
bolis). Diktatorius turėdavo 24 liktorius, konsulas -12, preto- 
rius — 2 Romoje, 6 provincijoje. Vyresnysis liktorius eidavo 
arčiausiai prie magistrato (I. proximus, L. sumus). Liktoriais 
būdavo Romos piliečiai, paprastai iš atleistinių tarpo. 


55 Cnidus (Gnidus) — graikų kolonija Karijoje su garsia Af- 
roditės šventykla; Colopho: — graikų kolonija Lidijoje, vienas 
iš miestų, pretendavusių vadintis Homero gimtine (Žr. Cic. 
Arch. poet., paaišk. 42); Samos - graikų miestas to paties pa- 
vadinimo saloje, kuriame buvo garsi Heros šventykla. Žr. Hor. 
Od. I, 30; Herod. I. 174; IV, 152; Strab. 14, 656, 642, 637. 


* Piratai pagrobė Marko Antonijaus Oratoriaus (Orator) duk- 
terį, vykusią į užmiesčio vilą. Žr. Plut. Pomp. 24. 


> Ostin (ostium - upės žiotys) - miestas Lacijuje prie Tibe- 
rio žiočių. Žr. Strab. 5, 219. 


Okeano žiotimis pavadintas dab. Gibraltaro sąs. (Gadita- 
num fretum), per kurį Viduržemio j. tarsi išsilieja į Atlanto 
vandenyną; tuo būdu kontrastingai sugretinami posakiai Oce- 
ani ostium — Okeano žiotys ir ostium Tiberinum — Tiberio žiotys. 


* Paprastai jūreivystė Viduržemio jūroje žiemą liaudavosi. 


* Hibero upė (Hiberus ir Iberus, dab. Ebro) dalijo Ispaniją į 
Artimąją (Hispania citerior) ir Tolimąją (H. ulterior). 

* Adrijos j. (mare Adriaticum) pavadinta mare Ilyricum pa- 
gal šalies, esančios jos pakrantėje, vardą. 


9 146 m. Romai užkariavus Makedoniją, Graikija buvo pa- 
vadinta provincia Achaia (greta p. Macedonia). Tačiau Cicero- 
nas Achaja vadina Peloponėso pus. Tik Augusto laikais šis 
terminas imtas taikyti visai Graikijai. Plg. Cic. Pis. 16, 37. 


8 Adrijos j. ir Tirėnų j. 


*“ Krėta buvo antras po Kilikijos piratų centras. Po Marko 
Antonijaus Krėtiečio patirtų nesėkmių (74-71) 68 m. į Krėtą 
buvo pasiųstas Kvintas Cecilijus Metelas, kuris daugybę pira- 
tų paėmė į nelaisvę ar nubaudė mirtimi, o likusius apgulė. 
Pagal 67 m. Gabinijaus įstatymą (paaišk. 27) Metelas turėjo 
tapti pavaldus Pompėjui, tačiau jis nesiliovė vadovavęs karo 
veiksmams. Krėtiečiai pasiuntė pasiuntinius pas Pompėjų, pra- 
šydami perimti salą savo valdžion. Pompėjus įsakė Metelui 
nutraukti karą ir pasiuntė savo legatą Liucijų Oktavijų per- 
imti jo įgaliojimų. Žr. Plut. Pomp. 29. 


6 Žr. 11, 29, 


“ Fides — pasitikėjimas, ištikimybė; viena iš senųjų romė- 
niškųjų dorybių, reguliavusių žmonių santykius; tai moralinis 
įsipareigojimas vykdyti sutartį, pasižadėjimą, laikytis įstatymo, 
duoto žodžio, priesaikos ir pan. 


* T. y. romėnų kariuomenės žygiai per italikų žemes karo 
tarp Sulos ir Marijaus metu. Sąjunginiai italikų miestai Ro- 


mos pilietybę gavo po Sąjungininkų karo (90-88). 


** Tai reiškia, jog Pompėjaus legionai ne tik neplėšė taikių 
gyventojų, bet ir netrypė jų laukų bei pasėlių. 

* Pompėjus stabtelėjo tik Atėnuose: paaukojo dievams au- 
kas ir pasakė liaudžiai kalbą. Žr. Plut. Pomp. 27. 


" Kalbama apie Vestos ir Dioskūrų šventyklas ant Palatino 
kalno bei Santarvės šventyklą ant Kapitolijaus, iš kurių buvo 
matyti forumas ir rostrai (paaišk. 2). 


" Žr. 9, 25. 


"* Kvintas Cecilijus Metelas tebebuvo Krėtoje su 3 legionais. 
Žr. 12, 35. 


** Tuo metu Tolimosios Ispanijos prokonsulu buvo Kvintas 
Cecilijus Metelas Pijus, kovojęs prieš Sertorijų. Žr. Cic. Arch. 
poet., paaišk. 10; Plut. Sert. 12. 


“* Kvintas Fabijus Maksimas, 217 m. diktatorius, 5-kart kon- 
sulas (233-209), Antrajame pūnų kare išgelbėjo Romą nuo 
Hanibalo, laikydamasis lėto, sekinančio karo taktikos, todėl 
pramintas Cunctator (Delsėjas). Markas Klaudijus Marcelas, 5- 
kart konsulas (222-208), žymus Antrojo pūnų karo karvedys, 
po trejų metų apgulties paėmė Sirakūzus (212 m.); 207 m. 
žuvo mūšyje su Hanibalu. Publijus Kornelijus Scipionas Emi- 
lianas, 147 ir 134 m. konsulas, Trečiojo pūnų karo karvedys; 
nugalėjo Kartaginą (146 m.) ir Numanciją (133 m.), todėl pra- 
mintas Africanus Numantinus (žr. Cic. Arch. poet., paaišk. 34). 
Gajus Marijus, 7-kart konsulas, nugalėjo karalių Jugurtą 
(106 m.), kimbrus ir teutonus (102-101). 


* Gavęs aukščiausią karinę valdžią, Pompėjus galėjo per- 
imti kariuomenę iš Liucijaus Lukulo, valdžiusio Azijos pro- 
vinciją, Manijaus Acilijaus Glabriono, buvusio Bitinijoje, ir 
Marcijaus Rekso, Kilikijos prokonsulo. 

"* Kvintas Lutacijus Katulas, 78 m. konsulas. „Apdovanotas 
didžiausiomis malonėmis“ (beneficiis amplissimis), nes aukščiau- 
sios valstybinės pareigos buvo traktuojamos kaip romėnų tau- 
tos teikiama malonė. Kvintas Hortenzijus Hortalas, 69 m. kon- 
sulas, vienas iš garsiausių Romos oratorių. Abu optimatų par- 
tijos lyderiai. Žr. Cic. Brut. 88, 301 sąą. ; De orat. III, 61, 228; 
Vell. Pat. II, 32. 


" Plutarchas (Pomp. 25) ir Dionas Kasijus (36, 7) nemini 
Hortenzijaus tarp tų, kurie pasisakė prieš Gabinijaus įstaty- 
mą: tai - Kvintas Katulas, liaudies tribūnai Liucijus Trebelijus 
ir Liucijus Roscijus. 


" Sirijos karaliaus Antiocho III laivynas romėnų buvo nu- 
galėtas prie Mioneso (Myonesus) 190 m. Persėjo, paskutiniojo 
Makedonijos karaliaus, laivynas 168 m. pasidavė Gnėjui Ok- 
tavijui, ir šis atšventė triumfą. Žr. Liv. XXXVII, 27-30; XLV, 42; 
Strab. 14, 643. 


"? Delo sala, buvusi pusiaukelėje tarp Europos ir Azijos, 
buvo svarbus prekybos centras; jo reikšmė dar labiau padidė- 
jo 146 m. sugriovus Korintą. Priešingai Cicerono tvirtinimui, 
Delas buvo Mitridato nuniokotas 88 m. Žr. Strab. 10, 485. 


“0 Apijaus kelias (Via Appia), nutiestas 312 m. cenzoriaus 
Apijaus Klaudijaus Aklojo (Caecus), jungė Romą su Kapuja, 
vėliau pratęstas iki Benevento, Tarento, Brundizijaus. Nuo Ta- 
racinos (Lacijus) iki Sinuesos (Kampanija) kelias ėjo Tirėnų j. 
pakrante. 


“Žr. paaišk. 2. 


2 Teisė skirti legatus priklausė senatui. Gabinijaus įstaty- 
mes (lex Gabinia) Pompėjui suteikė teisę pasirinkti legatus, 

tačiau Ebucijaus ir Licinijaus įstatymai (lex Aebutia, lex Lici- 
nia) įstatymo autoriui draudė gauti paskyrimą pagal savo pa- 
ties pasiūlytą įstatymą. 


* Ciceronas kaip pretorius turėjo teisę teikti svarstyti 
klausimą senatui (referre ad senatum). Konsulai, norėdami su- 
kliudyti nepageidautiną klausimą, šaukdami senatą galėjo pa- 
skelbti įsaką (inimicum edictum), tą dieną draudžiantį daryti 
neplanuotus pranešimus. Žr. Cic. De leg. III, 10. 


“ Intercessio — pasiūlymo ar potvarkio užprotestavimas. Ma- 
gistratas turėjo teisę užprotestuoti savo kolegos ar žemesnio 
magistrato, o liaudies tribūnas — visų magistratų įsakus, po- 
tvarkius, įstatymų projektus ir pan. 


“5 Plg. Plut Pomp. 25. 
* Žr. paaišk. 46. 


* Kvestoriaus pareigas užimti, o kartu gauti senatoriaus 
vardą (gradus senatorius) galėjo asmuo, sulaukęs 27 (kita nuo- 
monė - 30) metų amžiaus. Žr. paaišk. 91. Apie Siciliją ir 
Afriką žr. paaišk. 49, 50. 


* Turimas galvoje romėnų raitelis, dar neturėjęs valstybi- 
nių pareigų. Triumfas (paaišk. 15) būdavo suteikiamas tik 
magistratams, turintiems imperijų (paaišk. 1): pretoriui, kon- 
sului, diktatoriui. Pompėjus šventė triumfą 80 ir 71 m. (pa- 
aišk. 47). Žr. Vell. Pat. II, 30. 


* 77 m. konsulai Mamerkas Emilijus Lepidas ir Decimas 
Junijus Brutas. Karui su Sertorijumi Pompėjui buvo suteikti 


prokonsulo įgaliojimai. 

* Liucijus Marcijus Filipas, 91 m. konsulas, 86 m. cenzo- 
rius, Sulos šalininkas (Žr. Cic. Brut. 47, 173; De orat. III, 1, 
4). Žodžių žaismas: pro consule - prokonsulas, pažod. vietoj 
konsulo; taigi Pompėjus buvo pasiųstas ne vietoj konsulo, bet 
vietoj konsulų (pro consulibus). Plg. Plut. Pormp. 17. 


*! Pagal Vilijaus įstatymą (lex Vilia amnalis, 180 m.) magist- 
ratūros buvo suteikiamos tik po karo tarnybos su trejų metų 
laikotarpiu tarp jų: kvestūra - 27 metų, edilitetas — 30, pre- 
tūra - 33, konsulatas - 36. Pagal Kornelijaus įstatymą (lex 
Cornelia de magistratibus, 81 m.) kvestūra buvo suteikiama su- 
laukus 29 metų, pretūra - 39, konsulatas — 42, antrasis kon- 
sulatas - tik praėjus 10 metų po pirmojo. Išrinkti įstatymu 
nustatyto amžiaus magistratą reiškė išrinkti savo metais (suo 
anno). Buvęs konsulas vadinosi konsuliaru (vir consularis), bu- 
vęs pretorius - pretorijumi (praetorius), buvęs edilas — edilici- 
jumi (aedilicius), buvęs liaudies tribūnas - tribunicijumi (tribu- 
nicius), buvęs kvestorius — kvestorijumi (guaestorius). 

Kai Pompėjus 70 m. buvo išrinktas konsulu, jam buvo 
35 metai. 


* Karių tribūnas (tribunus militum) — aukštesniojo karininko 
laipsnis. Respublikos laikais kiekviename legione būdavo šeši 
tribūnai, iš kurių po du padieniui keisdamiesi vadovavo le- 
gionui du mėnesius. Nuo I a. pr. Kr. legionams ėmė vado- 
vauti legatai iš senatorių luomo, o karių tribūnai tapo jų pa- 
dėjėjais. 

* Ciceronas kiek sušvelnina savo teiginį (practėr paucos — 
išskyrus nedaugelį), kad neįžeistų dorų karvedžių, pvz., Pub- 


lijaus Servilijaus; žr. 13, 68. 


* Priekaištas Markui Antonijui Krėtiečiui, kuris, piktnau- 


džiaudamas savo įgaliojimais, suteiktais karui su piratais, api- 

plėšė provinciją, o mūšyje su Krėtos piratais gėdingai prara- 
do laivyną. Žr. Plut. Ant. 1. 


* Publijus Servilijus Vatija, 79 m. konsulas, sėkmingai ka- 
riavo su jūrų plėšikais Azijoje, užkariavo Kilikiją ir Izauriją. 
74 m. atšventė triumfą ir gavo pravardę Izaurietis (Isauricus). 
Plg. Cic. Sest. 62, 130; Phil. II, 5, 12. 


** Gajus Skribonijus Kurionas, 76 m. konsulas, būdamas Ma- 
kedonijos prokonsulu nugalėjo trakus ir gavo triumfą. Pir- 
masis Romos karvedys, pasiekęs Dunojų. Plg. Cic. Brut. 
60, 217. 


* Gnėjus Kornelijus Lentulas Klodianas, 72 m. konsulas, 
Pompėjaus legatas kare su piratais. Plg. Cic. Brut. 66, 234. 


* Gajus Kasijus Longinas Varas, 73 m. konsulas; 72 m. 
patyrė pralaimėjimą kare su Spartaku. 


* Rostrai (paaišk. 2) buvo pašventinta vieta. Miesto, šven- 
tyklos, išrinkto magistrato pašventinimas buvo atliekamas da- 
lyvaujant augurui ir vadinosi inauguracija (inauguratio). Pa- 
šventinta vieta vadinosi locus inauguratus ir templum. Plg. Cic. 
Vatin. 24; Liv. II, 56; VIII, 14. Jupiteris, Kastoras ir Poluksas 
bei kiti dievai, kurių šventyklos buvo šalia forumo, buvo lai- 
komi oratorių tribūnos globėjais. 


0 Honor arba honos — pagarba, garbė, susijusi su užimama 
padėtimi, garbingos pareigos. Romoje magistratų pareigos ne- 
buvo apmokamos, atlyginimas žmogui buvo garbė turėti lik- 
torius, nešioti purpuru apvedžiotą togą ir pan. Honos buvo 
viena iš romėnų sudievintų dorybių. Žr. Cic. Rosc. Ainer., pa- 
aišk. 67. 

Keturios kalbos prieš Liucijų Sergijų 
Katiliną 


Kalbos prieš Katiliną dar vadinamos Katilinarijomis (Catili- 
nariae), jos pasakytos 63 m. pabaigoje (lapkričio ir gruodžio 
mėn.). Galima drąsiai teigti, jog Katilinos sąmokslas buvo di- 
džiausias tų metų įvykis, o jo nuslopinimas atnešė Ciceronui 
didžiausią šlovę. 

Liucijus Sergijus Katilina (108-62 m.) buvo kilęs iš senos 
patricijų giminės ir turėjo visas galimybes kilti įprastais kar- 
jeros laiptais. 77 m. jis išrenkamas kvestoriumi, 69 m. — pre- 
toriumi, o 68-66 m. paskiriamas Afrikos provincijos vietinin- 
ku. 66 m. jis siekė konsulato, tačiau provincijos gyventojų 
patrauktas į teismą už lupikavimą, prarado teisę dalyvauti 
rinkimuose. Matyt, tada jis ir nusprendė siekti valdžios per 
fas ct nefas - bandė pasikėsinti į tais metais išrinktų konsulų 
Liucijaus Aurelijaus Kotos ir Liucijaus Manijaus Torkvato gy- 
vybę. Tačiau tuo metu prieš jį nesiimta jokių priemonių, ir 
64 m. Katilina vėl iškėlė savo kandidatūrą rinkimuose į kon- 
sulus kartu su kitais septyniais kandidatais, tarp jų ir Cice- 
ronu. Katilina vedė aktyvią rinkimų agitaciją, žadėjo panai- 
kinti skolas, apriboti senato valdžią, todėl turėjo pasisekimą 
tarp žemiausių Romos sluoksnių, nusigyvenusių aristokratų 
bei Sulos veteranų. Kai rinkimus 63 metų kadencijai laimėjo 
Ciceronas ir Gajus Antonijus, Katilina ėmėsi aktyvių veiks- 
mų. Jo patikėtinis centurionas Gajus Manlijus Fezuluose (Et- 
rurijoje) surinko ginkluotus būrius ir ruošėsi žygiuoti prieš 
Romą. Sklido kalbos, jog miestą ruošiamasi padegti, Ciceroną 
nužudyti, susidoroti su kitais priešininkais. Dėl to spalio mėn. 
21 d. senatas priėmė specialų nutarimą (senatus co::sulium ul- 
tiniuu), suteikiantį konsulams ypatingus įgaliojimus ir teisę 
bausti Romos piliečius be teismo. 

Pirmoji katilinarija pasakyta 63 m. lapkričio mėn. 8 d. se- 
nato posėdyje, vykusiame Jupiterio Saugotojo šventykloje. Ne- 

paisant susidariusios pavojingos padėties, Ciceronas neturėjo 
konkrečių įrodymų prieš Katiliną; šis nebuvo oficialiai pa- 
skelbtas valstybės priešu (hostis publicus), todėl konsulas ne- 
galėjo ne tik jo bausti, bet ir priversti palikti Romą. Be to, 
senate Katilina turėjo daug šalininkų. Oratoriaus tikslas - de- 
maskuoti Katilinos sumanymus, padaryti psichologinį spau- 
dimą ir priversti jį palikti Romą. Ši Cicerono kalba laikoma 
retorinio meno viršūne. Joje puikiai dera loginė argumentaci- 
ja ir emocinis pakilumas, faktai ir prielaidos, istorinė medžia- 
ga ir retorinės figūros. Įsivaizduojant oratoriaus balsą, gestus, 
mimiką, reikia manyti, jog susirinkusiems ji padarė didelį 
įspūdį. Matyt, ir Katilinai, nes tą pačią naktį jis paliko Romą 
ir išvyko į Manlijaus stovyklą. 

Antroji katilinarija pasakyta forume lapkričio mėn. 9 d. Ci- 
ceronas siekia įrodyti savo teisumą: Katilina esąs kaltas, todėl 
paliko Romą; nori pasiteisinti, kodėl leido išvykti priešui, įro- 
dinėja fizinį ir moralinį sąmokslininkų silpnumą, kreipiasi į 
Katilinos šalininkus, ragindamas sekti vado pėdomis ir iš- 
vykti iš Romos. 

Pirmosiomis gruodžio dienomis buvo gauti tiesioginiai įkal- 
čiai prieš sąmokslininkus. Naktį iš gruodžio mėn. 2 į 3 d. 
areštuoti alobrogų pasiuntiniai, vežę sąmokslininkų laiškus 
Katilinai. Nedelsiant suimami Lentulas, Cetegas, Gabinijus ir 
Statilijus. Anksti rytą Santarvės šventykloje Ciceronas sušau- 
kė senatą, papasakojo apie nakties įvykius, perskaitė sąmoks- 
lininkų laiškus. Visi jie prisipažino. Sąmokslininkams paski- 
riamas namų areštas, o Ciceronui senatas pareiškia padėką, 
jo vardu paskelbia padėkos maldas dievams. 

Trečioji katilinarija pasakyta forume gruodžio mėn. 3 d. va- 
kare. Ciceronas praneša susirinkusiai liaudžiai apie įvykius, 
iškelia savo nuopelnus, dėkoja dievams už globą. 

Gruodžio mėn. 5 d. Santarvės šventykloje senatas svarstė, 
kokią bausmę skirti sąmokslininkams. Naujai išrinktas kon- 
sulas Decimas Junijus Silanas reikalavo mirties bausmės, o 

populiarų partijos atstovas Gajus Julijus Cezaris siūlė kalini- 
mą iki gyvos galvos atliekant bausmę municipijuose. Jo kalba 
buvo tokia įtikinama, kad po jos daugelis ėmė svyruoti arba 
net atsisakė ankstesnių siūlymų. Po to pasisakė Ciceronas (ket- 
virtoji katilinarija); jis atrėmė Cezario argumentus sakydamas, 
jog sąmokslininkai nėra piliečiai, o priešai, ir siūlė mirties 
bausmę. 

Po Cicerono kalbėjusio Marko Katono kalba nulėmė spren- 
dimą: senatas nuteisė sąmokslininkus mirti. Nuosprendis bu- 
vo įvykdytas tos pačios dienos vakare Mamertino kalėjime. 
62 m. gruodžio mėn. 5 d. įvyko mūšis tarp konsulo Gajaus 
Antonijaus kariuomenės ir Katilinos būrių. Pastarieji buvo su- 
triuškinti, Katilina mūšyje žuvo. 

Dar apie tai žr. Sal. Con. Cat; Plut. Cic. 10-22. 

Versta iš: M. T. Ciceronis in L. Catilinam orationės guator/ Ed. 
E. Sommer. Paris, 1864. 


Pirmoji kalba prieš Katiliną 


' Pavojaus atveju Palatino kalva (žr. Rosc. Amer., paaišk. 
83), turėjusi karinės reikšmės, buvo ypač uoliai saugoma. Plg. 
Sal. Con. Cat. 30. 


* Romos senatas posėdžiaudavo Hostilijaus kurijoje arba vie- 
noje iš šventyklų. Jupiterio Gelbėtojo šventykla (žr. paaišk. 21) 
stovėjo Palatino papėdėje. 


* Kaip juridinis terminas, res — daiktas, kuriuo žmogus nau- 
dojasi. Istoriniais laikais res publica reiškė bendrai, visuotinai 
naudojamą daiktą, piliečių bendruomenės (civitas Romana) tur- 
tą, t. y. valstybę. Plg. Cic. De rep. I, 25, 39: Est res publica 
res populi; I, 32, 48. 

4 Publijus Scipionas Nazika Serapionas sukėlė nobiliteto ša- 
lininkus prieš Tiberijų Grakchą, siekusį įgyvendinti žemės re- 
formą: išdalyti žemę neturtingiems valstiečiams. 133 m. Tibe- 
rijus Grakchas buvo nužudytas 

Pontifikai - žynių kolegija, sergėjusi religijos reikalavimų 
vykdymą; nuo Sulos laikų ją sudarė 15 žynių. Vyriausiajam 
pontifiku (Pontifex maximus) buvo pavaldžios kitos žinių ko- 
legijos (flaminai, vestalės). 


5 439 m. siaučiant Romoje badui, turtingas raitelių luomo 
atstovas Spurijus Melijus ėmė dalyti liaudžiai duoną iš savo 
atsargų ir pelnė didelį populiarumą tarp neturtingų gyvento- 
jų. Patricijai neigiamai įvertino šį poelgį, įžvelgdami valdžios 
siekimą. Diktatorius Cincinatas pasiuntė savo padėjėją Gajų 
Servilijų Ahalą, kad atvestų Spurijų Melijų į teismą. Pastara- 
jam nepaklusus, Servilijus jį vietoje nužudė. Žr. Liv. IV. 13 sąą. 


* Didelio pavojaus atveju pagal formulę Videant consules ne 
guid res publica detrimenti capiat (Tepasirūpina konsulai, kad 
valstybė nepatirtų jokios žalos) senatas priimdavo specialų 
nutarimą (senaius consulium ultimum, alba s. c. de re publica 
defendenda), konsulams suteikiantį ypatingus įgaliojimus be 
teismo bausti piliečius mirtimi. Pirmą kartą toks nutarimas 
buvo priimtas 121 m. kovai su Gajaus Grakcho judėjimu, po 
to 100 m. - kovai su Saturninu, 77 m. - su Lepidu, 63 m. - 
su Katilina. 


" Gajus Sempronijus Grakchas, jaunesnysis Tiberijaus Grak- 
cho brolis, 123 m. tapęs liaudies tribūnu, tęsė demokratines 
reformas. Kai 121 m. senatas kategoriškai jam pasipriešino, 
kartu su draugais užėmė Aventino kalvą ir bandė kovoti gin- 
klu. Konsulas Liucijus Opimijus pasiuntė prieš juos kariuo- 
menę. Sukilėliai buvo sumušti, Gajus Grakchas žuvo. Jis bu- 
vo Publijaus Kornelijaus Scipiono Afrikiečio Vyresniojo anūkas. 

Ciceronas aiškiai sumenkina Tiberijaus ir Gajaus Grakchų 
veiklos reikšmę, norėdamas kaip kontrastą pateikti Katilinos 
sąmokslo pavojingumą bei iškelti savo vaidmenį jį nuslopi- 
nant. 


š Markas Fulvijus Flakas, 125 m. konsulas, 122 m. liaudies 
tribūnas, Gajaus Grakcho bendražygis, nužudytas malšinant 
sukilimą. 


* 100 m. pr. Kr. liaudies tribūnas Liucijus Saturninas ir 
pretorius Gajus Servilijus Glaucija reikalavo duoti žemės ne- 
turtingiems romėnams bei italikams ir aprūpinti miestiečius 
valdiška duona. Į Romą jie atsivedė ginkluotus valstiečius, 
reikalaudami per penkias dienas įvykdyti jų reikalavimus. Se- 
natas paskelbė nepaprastąją padėtį ir pareikalavo, kad konsu- 
lai Gajus Marijus ir Liucijus Valerijus imtųsi griežtų priemo- 
nių (žr. paaišk. 5). Liucijus Saturninas ir Gajus Servilijus bu- 
vo nužudyti. 


“ Senatas priėmė nutarimą įvesti ypatingąją padėtį spalio 
21 dieną. Taigi lapkričio 8 d., kai Ciceronas sakė šią kalbą, 
buvo praėję 18 dienų. Ciceronas suapvalina ir šiek tiek padi- 
dina šį skaičių, matyt, siekdamas didesnio emocinio efekto. 

"! Ciceronas su ironija Katiliną vadina imperatoriumi (žr. 
Cic. Rosc. Amer., paaišk. 66); realiai prie Fezulų miesto telkia- 
mai kariuomenei vadovavo Gajus Manlijus. 

* T. y. spalio 21 d. 
T. y. spalio 27 d. 


S T. y. spalio 28 d. 

* Su jam būdinga ironija Ciceronas pasišaipo iš pabėgusių- 
jų ir kartu pabrėžia savo drąsą. 


6 Praeneste (dab. Palestrina) - miestas už 24 mylių į rytus 
nuo Romos. Kalendos (Kalendae) — pirmoji mėnesio diena. 


" Markas Porcijus Leka — senatorių luomo atstovas, Katili- 
nos sąmokslo dalyvis. Plg. Sal. Con. Cat. 17. 


* Tai buvo Gajus Kornelijus ir Liucijus Varguntėjus. Pasta- 
rasis priklausė senatorių luomui. Plg. Sal. Con. Cat. 28. 


* Ciceroną perspėjo kažkokia Fulvija, vieno iš sąmokslinin- 
kų meilužė. Žr. Sal. Con. Cat. 23 sąą. 


* Salutatio — pasveikinimas, rytinis draugų bei klientų vizi- 
tas pas įtakingą asmenį. 


2 Jupiterio Saugotojo (Iuppiter Stator) šventykloje vyko se- 
nato posėdis. Sakydamas šiam, Ciceronas parodo į Jupiterio 
statulą. 

Pasakojama, kad, romėnams kariaujant su sabinais, Romu- 
las pažadėjęs pastatyti Jupiteriui šventyklą už tai, kad jis sulai- 
kė bėgančius romėnų karius ir kariuomenėje atstatė tvarką. Iš 
čia jo epitetas Stator — atstatytojas, sulaikytojas. Šventykla prie 

Palatino kalno buvo pastatyta tik III a. pr. Kr. Žr. Liv. L, 12. 


2 T. y. Ciceronui — išrinktam, bet dar nepradėjusiam eiti 
savo pareigų konsului (consuli designato). Rinkimai paprastai 
vykdavo rugsėjo ir spalio mėn., o pareigas konsulai pradėda- 
vo eiti nuo sausio mėn. 1 d. (iki 153 m. - nuo kovo mėn. 
15d.). 64 m. rinkimuose dalyvavo septyni kandidatai, tarp 
jų- Katilina, Ciceronas, Gajus Antonijus. Išrinkti buvo pasta- 
rieji du. 

* Kalbama apie 63 m. spalio mėn. 28 d. įvykusius rinki- 
mus, kuriuose 62 m. kadencijai išrinkti Decimas Junijus Sila- 
nas ir Liucijus Licinijus Murena. Centuriniai komicijai (žr. 
Cic. De imp. Pomp., paaišk. 6), kuriuose būdavo renkami kon- 


sulai, vykdavo Marso lauke, už sakralinės Romos miesto ribos. 


* Romos gatvės naktį nebuvo apšviestos, todėl vergas ei- 
davo pirma šeimininko su fakelu ir apšviesdavo kelią. 


* Pirmosios Katilinos žmonos mirties priežastys neaiškios. 
Pasakojama, kad antroji jo žmona Aurelija Orestila, bijodama 
suaugusio posūnio, išsireikalavusi, kad Katilina jį nužudytų. 
Žr. Sal. Con. Cat. 15. 

“6 Idus — kovo, gegužės, liepos, rugpjūčio mėn. 15-oji ir kitų 
mėnesių 13-oji dienos. Per idas kreditoriai pateikdavo savo 
skolininkams ieškinį. Jeigu šie neišmokėdavo skolos iki ka- 
lendų (pirmosios kito mėnesio dienos), būdavo konfiskuoja- 
mas jų turtas. Lapkričio mėn. idos buvo 13 d; kaip tik ta 
diena Ciceronas gąsdina Katiliną. 


" Manijus Emilijus Lepidas ir Liucijus Volkacijus Tulas — 
66 m. konsulai. Katilina, kuris tų metų rinkimuose pralaimė- 
jo, bandė pasikėsinti į 65 m. kadencijai išrinktų konsulų Liu- 
Cijaus Aurelijaus Kotos ir Liucijaus Manijaus Torkvato gyvy- 
bę. Plg. Sal. Con. Cat. 18. 

Komicijus (comitium) - aikštė greta Romos forumo, kur vyk- 
davo liaudies susirinkimai (komicijai; žr. Cic. De imp. Pomp., 
paaišk. 6). 


* Peilis, naudotas aukojimams, pašvenčiamas dievui; taip 
pat ir ginklas, kuriuo įvykdoma politinė žmogžudystė. Plg. 


Tac. Ann. XV, 74. 

* Consulares — buvę konsulai. Žr. Cic. De imp. Pomp., pa- 
aišk. 91. 


2 Custodia libera - tai tarsi namų areštas, kuriam pasiduo- 
davo piliečiai, įtariami dėl kokio nusikaltimo. 


* Manijus Emilijus Lepidas - vienas iš 66 m. konsulų. 


2 Kvintas Cecilijus Metelas Celeras, 63 m. pretorius, 60 m. 
konsulas. 


3 Markas Marcelas (kituose tekstuose - Metelas) — nežino- 
mas asmuo. 


* Iš tikrųjų Ciceronas juridiškai negalėjo pateikti Katilinos 
ištrėmimo klausimo svarstyti senate, nes sprendimą tokiu klau- 
simu galėjo priimti tik liaudies susirinkimas arba teismo pa- 
skirta komisija. 


* Publijus Sekstijus (kitur - Sestijus), 63 m. kvestorius, 62 m. 
dalyvavo mūšiuose prieš Katiliną prie Pistorijos, 57 m., būda- 
mas liaudies tribūnu, siekė padėti Ciceronui grįžti iš tremties. 


* Markas Klaudijus Marcelas kalbamuoju momentu, matyt, 
buvo koks nors pradedantysis magistratas. 51 m. jis tapo kon- 
sulu, Pompėjaus šalininku. 


*? Magistratus, išvykstančius iš Romos, draugai bei klientai 
palydėdavo iki miesto vartų. Čia ironija. 


* Forum Aurelium - miestelis Etrurijoje greta Aurelijaus ke- 


lio (via Aurelia), vedusio į Fezulus, kur buvo sutelkta Katili- 
nos šalininkų kariuomenė. 

* Kiekvienas romėnų legionas turėjo savo ženklą - sidab- 
rinį erelį (aguila) išskleistais sparnais. Tam skirtas vėliavinin- 
kas (aguilifer) nešdavo legiono erelį. Plg. Cic. Phil. XIV, 10, 
27. Manoma, kad šis legiono erelis kitados priklausęs Marijui 
kare su kimbrais. 


*“* Anominacija — retorinė figūra, kai sugretinami panašiai 
skambantys, bet skirtingą prasmę turintys žodžiai: exul - trem- 
tinys, consul - konsulas. 


*! Valerijaus, Porcijaus, Sempronijaus įstatymai (lex Valeria, 
Porcia, Sempronia) draudė mirties bausme bausti Romos pilie- 
čius. Tokį nuosprendį galėjo priimti tik centurijų komicijai. 

* Ciceronas buvo kilęs iš raitelių luomo ir pirmasis savo 
giminėje išrinktas konsulu, todėl dažnai su pasididžiavimu 
vadina save nauju žmogumi (homo novus), padariusiu karjerą 
ne kilmingų protėvių, bet savo paties gabumų dėka. Plg. Cic. 
De leg. ag. 1,3; Mur. 7, 16; Verr. 70, 180-181. 63 m. jam buvo 
43 metai, taigi tiek, kiek reikalavo įstatymai. Žr. Cic. De imp. 
Pomp., paaišk. 91. 

“ Žr. paaišk. 4, 7, 8, 9. 


4 Žr. paaišk. 21. 


Antroji kalba prieš Katiliną 
1 Žr. Cic. De tmp. Pomp., paaišk. 3 


* Ypatingi įgaliojimai buvo suteikti Ciceronui pagal senatus 
consultum ultimum. Žr. Cic. Cat. I, paaišk. 6. 

S Žr. Cic. Rosc. Amer., paaišk. 87. 


* Tongilijus, Publicijus, Munacijus (kitur - Municijus) - pla- 


čiau nežinomi asmenys. 
5 Žr. Cic. Cat I, paaišk. 32. 


* Piceno sritis yra Italijos pietuose, tarp Apeninų kalnų ir 
Adrijos jūros. 


" Ager Gallicus — teritorija prie Adrijos j., tarp Arimino ir 
Ankonos, kur buvo galų kolonija. 


* Neatvykus į teismą, kaltinamajam dėl skolos neišmokėji- 
mo grėsė turto aprašymas ir užstato praradimas. Prisidėjimas 
prie Katilinos kariuomenės buvo tolygus tremčiai. 


* Žr. Cic. Cat. I, paaišk. 38. 


' Romoje, priešingai negu Graikijoje, aktoriaus profesija bu- 
vo niekinama ir laikoma nederančia senatorių bei raitelių luo- 
mo žmonėms. Aktoriais paprastai būdavo vergai arba atleis- 
tiniai. Plg. Cic. Fam. X, 32, 2. 


" Turimas galvoje Gnėjus Pompėjus (106-46), 66-64 m. lai- 
mėjęs karą prieš Ponto karalių Mitridatą ir tuo labai sustip- 
rinęs Romos valstybę. 


* Romėnų kariuomenei vadovauti galėjo tik magistratas, 
turintis įgaliojimus (imperium), todėl Katilina pasiėmė valdžios 
ženklus. Apie erelį žr. Cic. Cat I, paaišk. 39; apie fascius - 
Cic. De imp. Pomp., paaišk. 54. Plg. Sal. Con. Cat. 36. 

S Katilina išvyko Aurelijaus keliu, tuo norėdamas suklai- 
dinti priešininkus, neva jis vykstąs į Masiliją, į tremtį, o ne 
į Etruriją, pas saviškius. Plg. Sal. Con. Cat. 36. 


“ Nauji sąrašai (tabulae novae) reiškė dalinį senų skolų pa- 
naikinimą sudarant naujus sąrašus su mažesnėmis skolų su- 
momis. Tuo tarpu Cicerono sumanyta reforma turėjo likvi- 
duoti skolas priverstinai parduodant skolininkų turtą. Žr. Sal. 
Con. Cat. 21. 


15 Senatorių ir raitelių luomų santarvę (concordia ordinum), 
arba, kitaip sakant, visų dorų piliečių sutarimą (consensus bo- 
norum omnium) Ciceronas laikė Romos valstybės pagrindu ir 
tvirtybės garantu. Tai jo politikos credo, kurio jis uoliai siekė. 
Plg. Cic. Cat. IV, 6, 15 sąg. ; Ep. Att. L 14, 4; 17, 10; 18, 3; 
De rep. II, 42, 69. 


16 Liucijus Kornelijus Sula (138-78), garsus Romos karve- 
dys, optimatų vadas, 82 m. buvo paskelbtas diktatoriumi. Apie 
120 000 kareivių apgyvendino buvusių savo priešininkų že- 
mėse Etrurijoje, Kampanijoje, Lacijuje. Apie koloniją Žr. Cic. 
Phil. XIV, paaišk. 14. 


V Lectica - neštuvai, naudojami mieste. Vergai, nešdavę lek- 
"tiką, vadinosi lektikarijais. 


8 Žr. Cic. Rosc. Amer., paaišk. 24. 
* Žodis parricida daugiareikšmis: 1) artimo žmogaus — tėvo, 
motinos, brolio žudikas; 2) apskritai žmogžudys, nusikaltėlis; 


3) tėvynės išdavikas. Plg. Cic. Rosc. Ainer. 10, 28; Phil. XIV, 2, 4. 


* Tunica - apatinis romėnų drabužis be rankovių, ant ku- 
rio vyrai vilkdavosi togą, o moterys — stolą. Tunika ilgomis 

rankovėmis — išlepimo ženklas; ilgos, iki kulnų tunikos pri- 
derėjo tik moterims. 


2! Seminarium — daigynas, medelynas, iš lot. semen — sėkla. 


2 Pretoriaus kohortą (cohors practoria) sudarė provincijos vie- 
tininko ar karvedžio asmens apsauga, jo palydovai (contuber- 
nales, comites) - dažniausiai kilmingi jaunuoliai, pradedą karo 
tarnybą arba siekią padaryti karjerą, be to, raštininkai, harus- 
pikai, gydytojai, atleistiniai ir kt. Šią sąvoką Ciceronas Čia 
vartoja su ironija. 


3 Tumulius - ypatingoji padėtis, skelbiama didžiulio pavo- 
jaus atveju, kai priešas pereidavo per Alpes; visi piliečiai bū- 
davo mobilizuojami, sustodavo valstybės įstaigų bei teismų 
veikla. Plg. Cic. Cat. III, 2, 4. 


* Romos Mamertino kalėjimas buvo Kapitolijaus papėdėje. 
Požeminėje jo dalyje, Tullianum, pastatytoje III a. pr. Kr., iš 
pradžių buvo šaltinis (tullius). Čia nuteistiesiems vykdydavo 
mirties bausmę pasmaugiant. Žr. Sal. Con. Cat. 55. 


* Toga - Romos piliečio, civilio asmens drabužis, o karo 
vadas dėvėjo karo apsiaustą (paludamentum). Ciceronas čia pa- 
brėžia, kad laimėjo prieš Katiliną taikiomis priemonėmis. Plg. 
Cic. Arch. poet. 11, 27; Phil. XIV, 1, 1, Mur. 39, 84. 


Trečioji kalba prieš Katiliną 


! Katilina išvyko iš Romos naktį iš lapkričio mėn. 8 į 9 d., 
o ši kalba pasakyta gruodžio mėn. 3 d. 

? Publijus Kornelijus Lentulas, 71 m. konsulas. 70 m. cen- 
zorių pašalintas iš senato už piktnaudžiavimą valdžia. 63 m., 
konsulaujant Ciceronui, tapo pretoriumi. Vienas įtakingiausių 
Katilinos sąmokslo dalyvių. Žr. Plut. Cic. 17. 


* Alobrogai - tautelė Užalpinėje Galijoje (Gallia Transalpina; 
žr. Cic. De imp. Pomp., paaišk. 48). Žr. Caes. B. G. I, 6. Alob- 
rogų pasiuntiniai buvo atvykę į Romą skųstis dėl Romos vie- 
tininkų savivalės. 


* Titas Vulturcijus nėra labai žinomas asmuo. Saliustijus jį 
apibūdina žodeliu guidam - kažkoks (Sal. Con. Cat. 44). 


* Liucijus Valerijus Flakas, 63 m. pretorius, vėliau buvo 
Azijos propretorius. 59 m. apkaltintas kyšininkavimu išvengė 
bausmės tik todėl, kad jį gynė Ciceronas. Gajus Pomptinas, 
63 m. pretorius, 61 m. dalyvavo malšinant alobrogų sukilimą 
Galijoje ir 54 m. atšventė triumfą. 


* Paskutinis tiltas per Tiberį šiaurinėje Romos dalyje ant 
Flaminijaus kelio (via Flaminia), pastatytas cenzoriaus Marko 
Emilijaus Skauro. 


7 Reate (dab. Rieti) - miestas Lacijuje, senoji sabinų sostinė; 
prefektūra — srities miestas Italijoje, kurį valdė Romos prefek- 
tas. Ciceronas buvo Reatos patronas (žr. Cic. Rosc. Amer., pa- 
aišk. 72). 


8 Vigilia - naktinis kareivių budėjimas. Romėnai naktį da- 
lijo į keturias „sargybas“ maždaug po tris valandas, kurių truk- 
mė keisdavosi priklausomai nuo metų laiko. Trečioji vigilija 
paprastai būdavo nuo pusiaunakčio iki trečios valandos ryto. 


? Laiškus paprastai rašydavo ant vaškuotų lentelių, po to 
jas sudėdavo, perrišdavo siūlu, o mazgą sutvirtindavo vašku, 


kuriame įspausdavo giminės antspaudą. 

' Gabinijus Kimbras (Saliustijus rašo: Publijus Gabinijus Ka- 
pitonas, žr. Sal. Con. Cat. 17, 40) ir Liucijus Statilijus buvo iš 
raitelių, Gajus Kornelijus Cetegas — iš aristokratų. 


V Ciceronas čia kalba su ironija, nes Lentulas garsėjo savo 
tingumu, o jo laišką sudarė tik trys eilutės. 


“ Liucijus Kasijus Longinas, 66 m. pretorius, 64 m. siekė 
konsulato kartu su Ciceronu. Pralaimėjęs rinkimus, prisidėjo 
prie Katilinos. Išaiškinus sąmokslą, pabėgo iš Romos ir išven- 


gė bausmės. 


5 Sibilės knygos (Sibyllini libri) — eiliuotų orakulų rinkinys, 
atvežtas, pagal tradiciją, iš Kumų į Romą Tarkvinijaus Išdi- 
džiojo laikais ir saugomas Kapitolijaus Jupiterio šventykloje. 
Valstybei sunkiais laikais ar pasirodžius nepalankiems žen- 
klams jomis naudotasi senato nutarimu, norint sužinoti, ko- 
kiomis aukomis reikia permaldauti dievus. Jų saugojimu ir 
aiškinimu rūpinosi speciali žynių kolegija: iš pradžių dviejų 
žmonių (duoviri)) nuo 367 m. — dešimties (decemviri)) o nuo 
82-81 m. - penkiolikos (Ouindecemviri sacris Sibyllinis inspi- 
ciundis). Liv. III, 10, 7; VI, 37, 12. 


5 Haruspicina vadinosi Etrurijoje atsiradęs mokslas apie pra- 
našingus ženklus bei likimo pranašavimą. Haruspikai (harus- 
pices) - pranašautojai, burdavę iš paaukoto gyvulio vidurių 
(neįprasta vidurių, ypač kepenų, padėtis ar išvaizda laikyta 
blogu ženklu) ir aiškindavę žaibo prasmę bei kitus pranašin- 
gus ženklus. Jie įeidavo į karvedžio ar provincijos vietininko 
kohortą. Romoje taip pat buvo keliaujančių haruspikų, į ku- 
riuos galėdavo kreiptis privatūs asmenys. Žr. Cic. Fan. VI, 6, 
3, 9; Liv. L 31, 4; XXIV, 10, 13. 

5 Publijus Kornelijus Lentulas save prilygina žymiesiems 
Kornelijų giminės atstovams: Liucijui Kornelijui Cinai ir Liu- 
cijui Kornelijui Sulai. 


'* Vestalės — deivės Vestos, namų bei valstybės židinio glo- 
bėjos, žynės. Jos kūreno negęstančią ugnį Vestos šventykloje, 
buvo didžiai gerbiamos ir turėjo ypatingų teisių, pvz., ištei- 
sinti pasmerktąjį mirčiai, tačiau per 30 tarnavimo deivei metų 
privalėjo saugoti skaistybę. Šio įžado sulaužymas buvo bau- 
džiamas gyvą užmūrijant. Vestalės teismas, net jei kaltinamą- 
ją išteisindavo, laikytas bloga lemiančiu ženklu. 73 m. į teis- 
mą kartu su kitomis vestalėmis buvo patraukta Cicerono žmo- 
nos giminaitė Fabija, tačiau teismas jas išteisino. 


V Jupiterio šventykla ant Kapitolijaus kalvos degė 83 m. 
Gaisro priežastys nežinomos. Kadangi ji simbolizavo Romos 
valstybės tęstinumą ir galybę, po gaisro ji vėl atstatyta. 


'* Saturnalijos prasidėdavo gruodžio mėn. 19 d. ir trukdavo 
keletą dienų; jų metu, tarsi prisimindami Saturno aukso lai- 
kus, žmonės linksmindavosi, keisdavosi dovanomis, vergai vai- 
šindavosi drauge su šeimininkais. 


“ Publijus Kornelijus Lentulas, 162 m. konsulas, sužeistas 
malšinant Gajaus Grakcho sukilimą. 


* Turimi galvoje gladiatoriai bei vergai, kurių pagalbos pra- 
šyti Romos piliečiui buvo laikoma itin gėdingu dalyku. Kati- 
lina šią nuostatą pažeidė. Plg. Sal. Con. Cat. 44. 


* Cicerono kolega, t. y. antrasis konsulas - Gajus Antoni- 
jus, garsaus oratoriaus Marko Antonijaus sūnus. Buvo įtaria- 
ma, kad jis palaiko slaptus ryšius su Katilinos šalininkais. 
Pagirdamas Antonijų, Ciceronas tarsi viešai jį reabilituoja ir 
kartu užsitikrina jo lojalumą. 

2 Supplicatio - visuotiniai dievų maldavimai, rengiami karo 
pradžioje ar pavojaus akivaizdoje siekiant atitolinti nelaimę; 
pasibaigus karui, pakartojami kaip padėkos už pasiektą per- 
galę iškilmės. Iš pradžių maldavimai buvo vienadieniai; I a. 
pr. Kr. jų trukmė buvo padidinta iki 10, 15, 20, net 50 dienų. 
Maldavimų dienomis šventyklos būdavo atviros ir vykdavo 
lektisternijai (lectisternia) - dievų vaišinimai, kuomet dievų sta- 
tulėles statydavo ant pagalvėlių, o prieš juos - stalus su val- 
giais. Cic. Phil. XIV, 7 sąg; Sull. 85; Caes. B. G. II, 35; IV, 38; 
VII, 90. 


3 Žr. Cic. Cat I, paaišk. 9. 


2 Liucijus Aurelijus Kota ir Liucijus Manlijus Torkvatas bu- 
vo konsulais 65 m. 


5 Žr. paaišk. 14. 


* Santarvės šventykloje (templum Concordiae) vyko senato 
posėdis. 


"7 Publijus Sulpicijus Rufas, 88 m. liaudies tribūnas, reika- 
lavo, kad vadovauti karui prieš Mitridatą būtų paskirtas ne 
Sula, o Gajus Marijus. Kai Sula, baigęs karą su Mitridatu, 
88 m. užėmė Romą, Publijus Rufas buvo nužudytas. Žr. Plut. 
Sull. 8. 


* Gnėjaus Oktavijaus kolega Liucijus Kornelijus Cina, Ma- 
rijaus šalininkas, buvo priverstas palikti Romą 87 m. 


* Gajus Marijus ir Liucijus Kornelijus Cina buvo išrinkti 


konsulais 86 m. kadencijai. Septynioliktą konsulavimo dieną 
Marijus mirė. Žr. Plut. Mar. 45. 

3 Valstybės šviesuliais Ciceronas, matyt, vadina kilmingų 
giminių vyrus, žuvusius pilietinių karų metu, pvz., 87 m. 
konsulą Gnėjų Oktavijų, 102 m. konsulą Kvintą Lutacijų Ka- 
tulą, oratorių Marką Antonijų, Kvintą Mucijų Scevolą Ponti- 
fiką, Publijų Licinijų Krasą, Liucijų ir Gajų Julijus Cezarius. 
Žr. Plut. Mar. 44. 


* Markas Emilijus Lepidas, 78 m. konsulas, 43 m. triumvi- 
ro tėvas, Sulos priešininkas, bandė tapti diktatoriumi, tačiau 
buvo nugalėtas savo kolegos Kvinto Lutacijaus Katulo. 


2 Ciceronas save lygina su Gnėjumi Pompėjumi Didžiuoju 
(Magnus) (106-46), vienu didžiausių Romos karvedžių ir vals- 
tybės veikėjų, nugalėjusiu Mitridatą Rytuose ir Sertorijų Va- 
karuose. 


Ketvirtoji kalba prieš Katiliną 


' Centurijų komicijai (žr. Cic. De imp. Pomp., paaišk. 6) vyk- 
davo Marso lauke. Jiems vadovavo konsulas, o prasidėdavo 
būrimu iš paukščių skrydžio (auspicijai, Žr. Cic. Mur. pa- 
aišk. 1). Todėl ta vieta laikyta šventa. Ciceronas čia prisimena 
Katilinos rengtą pasikėsinimą per 63 m. konsulų rinkimus. 
Žr. Cic. Cat I, paaišk. 22. 


2 Žr. Cic. Cat. III, 4, 9. 


* Oratoriaus brolis Kvintas Ciceronas dalyvavo senato po- 
sėdyje kaip 62 m. kadencijai išrinktas pretorius. 


* Cicerono dukrai Tulijai tuo metu buvo trylika metų, sū- 
nui Markui — dveji. 

* Gajus Kalpurnijus Pizonas, pirmasis Tulijos vyras, nebuvo 
senatorius, todėl stovėjo prie įėjimo į šventyklą. 


* Tiberijus Grakchas antrąsyk siekė tribūnato 133 m. nobi- 
liteto išpuolio prieš jį dingstimi. (Žr. Cic. Cat. I, 1, 3; Plut. 
Tib. Gr. 19). Apie Gajų Grakchą žr. Cic. Cat. I, paaišk. 7. 
Gajus Memijus buvo nužudytas 99 m., kai siekė tapti konsu- 
lu. 


" Plg. Cic. Cat. III, 6, 15. 


Š Atiduoti apsaugai reiškia pavesti nuteistuosius garsių vals- 
tybės žmonių globai, apgyvendinti jų namuose. Ten jie turė- 
davo būti iki galutinio teismo nuosprendžio. Plg. Sal. Con. 
Cat. 47. 


* Saulei nusileidus senato posėdis baigdavosi, ir joks spren- 
dimas nebegalėjo būti priimtas. 


0 Decimas Junijus Silanas buvo 62 m. designuotas konsulas 
(žr. Cic. Cat. I, paaišk. 22). Kadangi senato posėdis vyko me- 
tų pabaigoje (gruodžio 5 d.), paprotys reikalavo, kad būtent 
naujai išrinkti konsulai pradėtų diskusijas svarstomu klausi- 
mu, todėl Silanas kalbėjo pirmas. Plg. Sal. Con. Cat. 50. 


" Gajus Julijus Cezaris (100-44) — būsimasis diktatorius ir 
„Užrašų apie Galijos karą“ autorius. Nepaisant aristokratiš- 
kos kilmės, savo politinės karjeros pradžioje jis veikė kaip 
populiarų šalininkas. Jo kalbą, pasakytą senate, svarstant są- 
mokslininkų bausmės klausimą, žr. Sal. Con. Cat. 51. 


" Įstatymai draudė mirties bausmę taikyti Romos piliečiams 


(žr. Cic. Cat. I, paaišk. 41). Gajaus Sempronijaus Grakcho įsta- 
tymas (Ilex Sempronia) išplėtė provokacijos (apeliacijos) teisę 

(ius appelationis), t. y. Romos piliečių teisę apeliuoti į centuri- 
jų komicijus dėl magistratų veiksmų bei teismo sprendimo. 


5 Žr. Cic. Rosc. Amer., paaišk. 13. 


* Populiarai (populares) - demokratų partija, egzistavusi kaip 
opozicija optimatų partijai (optirmates). 


5 Girdamas Cezarį, Ciceronas daro subtilią užuominą į jo 
nenuoseklumą. „Liaudies labui“ jis pritaria, kad sąmokslinin- 
kus reikia nubausti, tačiau priešinasi mirties bausmei. Be to, 
sąmokslininkai kaip Romos piliečiai turėjo teisę kreiptis į liaudį 
(paaišk. 12), ir Cezaris, kaip populiarų partijos atstovas, turė- 
jo kvestionuoti bet kurį senato nutarimą, pažeidžiantį piliečių 
teises. Pateikdamas savo siūlymą, Cezaris pripažino senatui 


teisę priimti sprendimą svarstomu klausimu. 
6 Gajus Cezaris. 
" Žr. paaišk. 12. 


1 Ši vieta skirtinguose tekstuose įvairuoja: vienur — iussu 
populi - liaudžiai paliepus, kitur — iniussu populi — liaudžiai 
neliepus, nesutikus. Gajus Grakchas nebuvo trečią kartą iš- 
rinktas liaudies tribūnu ir žuvo 121 m. susirėmimuose su 
kariuomene. Žr. Cic. Cat. Į, paaišk. 7. 


“ Liucijus Julijus Cezaris Strabonas, 64 m. konsulas. Jo se- 


suo Julija buvo sąmokslininko Lentulo žmona. 
“ Jo senelis Markas Fulvijus Flakas, Gajaus Grakcho ben- 


dražygis, buvo nužudytas konsulo Liucijaus Opimijaus įsaky- 
mu 121 m. Žr. Plut. C. Gr. 16. 

* Publijus Kornelijus Lentulas, 162 m. konsulas, kaip sena- 
torių luomo atstovas dalyvavo susidorojant su Gajumi Grak- 
chu 121 m. 


2 Žr. Cic. Cat. II, paaišk. 15. 


3 Erariniai tribūnai (iš lot. aerarium — iždas) pagal cenzą 
(žr. Cic. Arch. poet., paaišk. 26.) buvo trečiasis luomas (po 
senatorių ir raitelių). Jie daugiausiai rūpinosi iždo reikalais. 


* Gruodžio 5 d. naujai išrinkti kvestoriai pradėdavo eiti 
savo pareigas. Jie rinkdavosi prie valstybės iždo, kuris buvo 
greta Santarvės šventyklos, senato posėdžiavimo vietos. Pa- 
reigomis pasiskirstydavo mesdami burtus. Šioje ceremonijoje 
dalyvaudavo ir kvestorių raštininkai (scribae guaestorii, žr. Cic. 
Mur., paaišk. 80). 


25 Žr. Cic. Rosc. Amer., paaišk. 29. 


* Naktis iš gruodžio mėn. 2 į 3 d., kai buvo suimti alob- 
rogų pasiuntiniai su sąmokslininkų laiškais. 


7 Publijus Kornelijus Scipionas Afrikietis Vyresnysis (Afri- 
canus Maior) (235-183), 199 m. cenzorius, 205 m. ir 194 m. 


konsulas, karvedys, iš esmės nulėmęs Antrojo pūnų karo baigtį. 


8 Publijus Kornelijus Scipionas Afrikietis Jaunesnysis (185- 
129). Žr. Cic. Arch. poet., paaišk. 34. 


> Liucijus Emilijus Paulas Makedonietis. Žr. Cic. Mur., pa- 
aišk. 55. 


3 Gajus Marijus, 7-kart konsulas, nugalėjo karalių Jugurtą 
106 m., kimbrus 102 m. ir teutonus 101 m. 

a Žr. Cic. Cat. III, paaišk. 32. 
2 Žr. Cic. Rosc. Amer., paaišk. 72. 


S Žr. Cic. Rosc. Amer., paaišk. 14. 


Už Liucijų Mureną 


Liucijus Licinijus Murena buvo kilęs iš Lanuvijaus muni- 
cipijaus plebėjų giminės; jo senelis 104 m. buvo pretoriumi, 
tėvas kaip Sulos legatas dalyvavo Antrajame kare su Mitrida- 
tu ir šventė triumfą. Tame kare tėvo vadovaujamas Murena 
pradėjo karo tarnybą. Vėliau buvo kvestoriumi kartu su Ser- 
vijumi Sulpicijumi Rufu, būsimuoju savo kaltintoju, ir edilu. 
74 m. kaip Liucijaus Lukulo legatas dalyvavo Trečiajame ka- 
re su Mitridatu. 65 m. jis buvo miesto pretoriumi, 64 m. — 
propretoriumi Užalpinėje Galijoje. 63 m. konsulaujant Cicero- 
nui, Murena iškėlė savo kandidatūrą 62 m. konsulų rinki- 
muose. Jo varžovai buvo Decimas Junijus Silanas, Servijus 
Sulpicijus Rufas ir Liucijus Sergijus Katilina. 

63 m. spalio mėn. konsulais buvo išrinkti Silanas ir Mure- 
na. Sulpicijus patraukė Mureną į teismą pagal Tulijaus įsta- 
tymą dėl pikmaudžiavimo siekiant valdžios (crimen de ambitu, 
žr. paaišk. 4). Nuteisimo atveju jo išrinkimas būtų panaikin- 
tas ir rengiami papildomi konsulo rinkimai. Tai buvo itin 
pavojinga toje nestabilioje situacijoje, kurioje atsidūrė valsty- 
bė 63 m. pabaigoje: teismas vyko lapkričio viduryje, kai Ka- 
tilina jau buvo pasitraukęs iš Romos, bet dar nesulaikyti alo- 
brogų pasiuntiniai (žr. įvadines Katilinarijų pastabas). Kartu 
su Sulpicijumi Mureną kaltino Markas Porcijus Katonas, Sul- 
picijaus sūnus ir Gnėjus Postumijus (kitur - Gajus Postumas). 
Mureną gynė Kvintas Hortenzijus, Markas Krasas ir Cicero- 
nas, kalbėjęs paskutinis. Cicerono padėtį sunkino tai, kad jis 

gynė žmogų, kaltinamą pagal jo paties išleistą įstatymą (Ilex 
Tullia de ambitu). Teismas išteisino Mureną. 

Išlikęs kalbos tekstas yra Cicerono pataisytas ir leidybai 
paruoštas variantas. 

Dar apie tai žr. Plut. Cat. Mi. 21; Ouint. VI, 1, 34; XI, 1, 6; 
Sal. Con. Cat. 42. 

Versta iš: Cicero. Ausgewihlie Reden/ Umgearb. Aufl. be- 
sorgt von G. Laubmann, 1893. Bd. 7. 


' Kurulinius magistratus (konsulus, pretorius, cenzorius, ku- 
rulinius edilus) rinkdavo centuriniai komicijai (žr. Cic. De imp. 
Pomp., paaišk. 6), kuriems vadovaujantis konsulas iš pradžių 
aukodavo aukas. 

Auspicium - dievų valios spėjimas iš paukščių skrydžio bei 
balsų, šventųjų vištų lesimo. Vėliau šis terminas ėmė reikšti 
ir kitas būrimų rūšis, pvz., iš paaukoto gyvulio vidurių, gam- 
tos reiškinių (Žaibo, griaustinio), neįprasto Žmonių bei gyvū- 
nų elgesio. Respublikos laikais atlikti auspicijus turėjo teisę 
magistratai, turintys imperijų (žr. Cic. De imp. Pomp., paaišk. 1). 
Skyrėsi auspicia urbana, atliekami pomerijaus (sakralinė Ro- 
mos riba) viduje, ir a. bellica, atliekami karo žygyje. Miesto 
auspicijus atlikdavo žynys duguras (augur), karo — kariuome- 
nės vadas. 


2 Posakis romėnų tauta ir liaudis (populo plebigue Romanae) 
randamas maldose, orakuluose bei kitose senovinėse formulė- 
se. Jis atėjęs iš tų laikų, kai tikrais pilnateisiais piliečiais buvo 
tik patricijai. Nuo Servijaus Tulijaus laikų terminas populus 
apėmė ir patricijus, ir plebėjus. 


* Markas Porcijus Katonas Jaunesnysis Utikietis (Minor Uti- 
censis, 95-46), 62 m. liaudies tribūnas, respublikonas konser- 
vatorius, garsėjęs griežtomis stojiškomis pažiūromis; šioje kal- 
boje Ciceronas jį ironizuoja. 

* Ambitus (pažod. ėjimas aplinkui) — kandidato veiksmai 
siekiant rinkėjus palenkti į savo pusę. Buvo leistina kreiptis 
į pilietį vardu ir paimti jį už rankos; papirkimas bet kokia 
forma laikytas nusikaltimu (crimen de ambitu). Prieš piktnau- 
džiavimą siekiant valdžios buvo išleisti keli įstatymai: Korne- 
lijaus įstatymas (lex Cornelia, 166 m.) baudė draudimu 10 m. 
užimti magistratūrą; Kalpurnijaus Acilijaus įstatymai (I. Cal- 
purnia Acilia, 67 m.) - bauda ir draudimu kada nors užimti 
magistratūras; Cicerono išleistas Tulijaus įstatymas (I. Tullia, 
63 m.) draudė teikti piniginius apdovanojimus, rengti regi- 
nius bei vaišes liaudžiai ir baudė 10 m. tremtimi konfiskuo- 
jant turtą. 


> Mauncipatio (pažod. čimimas ranka) — senovinė nuosavybės 
teisių perdavimo procedūra dalyvaujant 5 liudytojams ir 
„svarstyklių laikytojui“  (Iibripens). Pirkėjas imdavo daiktą ir 
sakydamas formulę trinkteldavo vario gabaliuku į svarstyk- 
les. Pardavėjas buvo atsakingas už parduodamos prekės ko- 


kybę. 


* Consul designatus — išrinktas, bet dar nepradėjęs eiti parei- 
gų konsulas. Žr. Cic. Cat. I, paaišk. 22. 


" Matyt, turima galvoje Atėnai. 
5 Žr. Cic. Rosc. Amer., paaišk. 49. 
? Imperium — žr. Cie. De imp. Pomp., paaišk. 1. 


Persona - teatro terminas: 1) kaukė; 2) rolė. Plg. Cic. 
Sull.3, 8. 


" Servijus Sulpicijus Rufas, garsus juristas, Cicerono drau- 
gas, kartu su juo mokęsis iškalbos meno pas Moloną Rodo 

saloje. Pirmą kartą pralaimėjęs rinkimus, konsulu tapo 51 m. 
Žr. Cic. Brut. 41, 151; 42, 154; De leg. I, 5, 17. 


2 Tekste lakūna. 


G Kreipimasis vien asmenvardžių skamba labai familiariai, 
kartais net ironiškai. Plg. toliau 6, 13. 


4 Kvintas Hortenzijus Hortalas (114-50), 69 m. konsulas. 
Žr. Cic. De imp Pomp., paaišk. 76. 


15 Markas Licinijus Krasas Turtingasis (Dives), 70 ir 55 m. 


konsulas, 65 m. cenzorius, pirmojo triumvirato (60 m.) narys. 
Žr. Plut. Crass. 


* Kvintas Tulijus Ciceronas, išrinktas pretoriumi 62 me- 
tams. 


" Preteksta (toga praetexta) — purpuro juosta apvedžiota to- 
ga, kurią vilkėdavo berniukai iki 16 metų. Žr. Cic. Rosc. Amer., 
paaišk. 87. 


16 Triumfo eisenoje (žr. Cic. De imp. Pomp., paaišk. 15) ma- 
žamečiai triumfatoriaus vaikai važiuodavo su tėvu vežime, 
paaugliai sūnūs jodavo ant žirgų, įkinkytų į jo vežimą, o 
suaugę sūnūs - raiti šalia vežimo. Žr. Liv. XLV, 40: Tac. 
Ann. II, 41; Suet. Tib. 6. 


" Karai su Mitridatu. Žr. Cic. De imp. Pomp. įvadines pas- 
tabas. 


* Aktoriumi, šokančiu per puotą. Vergo ar atleistinio užsi- 
ėmimas, nederantis Romos piliečiui. 

“Žr. Cic. Arch. poet., paaišk. 32. 


2 Sulpicijai (gens Sulpicia) — patricijų giminė, o Licinijai (gens 
Licinia) - plebėjų; ypač garsėjo Licinijai Lukulai ir Licinijai 
Krasai. 


3 Pagal tradiciją pirmoji secesija (secessio — pasitraukimas) į 
šventąjį kalną, plebėjams kovojant prieš patricijus, įvyko 
494 m; po jos įvestos liaudies tribūno pareigos. Antroji se- 
cesija į Aventiną - 448 m., po jos tribų komicijai gavo įsta- 
tymų leidžiamąją galią. Žr. Liv. II, 32 sąg; V, 50 sągą. 


* Annales — metraščiai; garsiausi a. maximi, arba a. pontifi- 
cum, kuriuos kasmet (iki 133 m.) rašydavo didysis pontifikas 


(pontifex maximus), pažymėdamas svarbiausius įvykius. 


5 T. y. naujųjų žmonių (homines novi). Laimėjęs rinkimus, 
Sulpicijus būtų tapęs pirmuoju savo giminėje konsulu. Žr. 
Cic. Cat. I, paaišk. 42. 


*“ Kvintas Pompėjus Rufas, 141 m. konsulas, pirmasis iš 
plebėjiškos Pompėjų giminės (gens Pompeia). 


7 Markas Emilijus Skauras, 115, 107 m. konsulas, 109 m. 
cenzorius. Žr. Cic. De orat. I, 49, 214; Sal. Iug. 15, 4. 


2 Manijus Kurijus Dentatas, 290, 275-274 m. konsulas, 
272 m. cenzorius, samnitų ir Pyro nugalėtojas. 


2 Markas Porcijus Katonas Vyresnysis, 195 m. konsulas, 
184 m. cenzorius. Plg. Gic. Arch. poet. 7, 16. Ciceronas čia 
mini ne giminės, bet šeimos vardą, nes kaip tik Katonų šei- 
ma išgarsino Porcijų giminę. 

3 Naujieji žmonės, pirmieji pelnę konsulatą ir išgarsinę sa- 
vo plebėjiškas gimines: Gajus Marijus, 107, 104100 ir 86 m. 
konsulas, teutonų ir kimbrų nugalėtojas; Titas Didijus, 98 m. 
konsulas; Gajus Cecilijus Kaldas, 94 m. konsulas. 


3 64 m. konsulų rinkimuose su Ciceronu varžėsi dar šeši 
kandidatai, iš kurių du - Liucijus Sergijus Katilina ir Publijus 
Sulpicijus Galba —- buvo patricijai, kiti - plebėjai: Gajus An- 
tonijus, oratoriaus Marko Antonijaus sūnus, Liucijus Kasijus 
Longinas, Kvintas Kornificijus ir Gajus Licinijus Sacerdotas. 


?? Apie Ticijaus įstatymą žinių nėra; matyt, jis lietė kvesto- 
rių provincijų padalijimą. Romos mieste buvo du kvestoriai 
(guaestores urbani, arba aerarii), rūpinęsi iždo (aerarium) reika- 
lais; Italijoje, už Romos ribų - keturi, vienas iš jų — Ostijos 
uoste, per kurį į Italiją įveždavo grūdus ir prekes; be to, 
kiekvieną provincijos valdytoją lydėdavo po vieną kvestorių 
(4. provinciales). 


3 Liucijus Licinijus Lukulas, 74 m. konsulas, Trečiojo karo 
su Mitridatu imperatorius. Plg. Cic. De imp. Pomp. 4, 10; Arch. 
pot. 3, 5. 


* T. y. Lukulo. Apie imperatorių žr. Cic. Rosc. Ainer., pa- 
aišk. 66. 


* Plg. Hor. Sat. I, 1, 9. 
“ Jei kas nors sutrukdydavo lietaus vandeniui patekti į skly- 


(actio aguae pluviae arcendae). Žr. Cic. De leg. I, 4, 14. 


* Ribų nustatymas parduodant ar skirstant žemę (demonst- 
ratio finium). 

* Užuomina į liaudies tribūno Publijaus Servijaus Rulo 63 m. 
žemės dalijimo įstatymą, pagal kurį dešimties vyrų komisijai 
turėjo būti suteikti dideli įgaliojimai dalyti ir pardavinėti Ita- 
lijos žemės, steigti kolonijas. Kaip konsulas Ciceronas ryžtin- 
gai stojo prieš šį įstatymą ir pasiekė, kad pats įstatymo au- 
torius atsisakytų savo projekto. Išliko dvi Cicerono kalbos 
apie žemės įstatymą (de lege agraria), kurias jis pats laikė la- 
bai reikšmingomis. Žr. Cie. Ep. Alt. II, 1, 3. 


* Fasti - romėnų kalendorius, kuriame nurodytos leistinos 
ir neleistinos teismo procesams dienos, šventės, reginiai, au- 
kojimai ir kt. Iki 305 m. fastai buvo pontifikų žinioje. 


* Cornicum oculos configere — išbadyti varnoms akis, t. y. 
pergudrauti pačius gudriausius. Plg. Prop. V, 5, 16. 


* Gnėjus Flavijus, Apijaus Klaudijaus Aklojo (Caecus) rašti- 
ninkas, 304 m. viešai paskelbė senovines teismo formules - 
legis actiones (ius Flavianum) ir teismo kalendorių - fastus, 
kuriame leistinas teismo procesams dienas (dies fasti) pažy- 
mėjo raide F , o neleistinas (dies nefasti) - N. Žr. Liv. IX, 46; 
Cic. De orat. I, 41, 186; De leg. I, 4, 14; Plin. Nat. hist. 
XXXIII, 1, 17. 


* Kviritų teise (Ius Ouiritium) vadinosi civilinė teisė, t. y. 
Romos piliečio asmeninių teisių visuma, o pilietybės teisė (ius 
civitatis) — piliečio teisės santykiuose su kitomis valstybėmis. 


* Turima galvoje seniausia nuosavybės bylų rūšis (legis ac- 
tio per sacramenkum), kai abi pusės savo žodžius patvirtindavo 
priesaika ir sumokėdavo piniginį užstatą (sacramentum). Abi 
pusės pareikšdavo pretoriui savo teisę į žemės sklypą, turė- 
davo nueiti į jį (ex iure — iš teismo), o ten paliesdavo žemę 
rankomis ar simboliškai susigrumdavo (conserere manum); po 

to grįždavo į teismą ir taip pelnydavo teisę į šią žemę (it 
ius). Vėlesniais laikais į teismą būdavo atnešamas žemės 
grumstas, kurį ieškovas ir atsakovas turėdavo paliesti. Žr. 
Gell. Noct. Att. XX, 10, 9. 


* Romėnų dramoje fleitininkai, kurie dažniausiai būdavo 
kilę iš Lacijaus, kartu su vaidinančiais aktoriais vaikščiodavo 
scenoje, pritardami rečitatyvams ir kantikams. Žr. Liv. IX, 30; 
Ov. Fast. 657-710. 


* Paprotys skustis barzdas romėnus pasiekė iš Sicilijos tik 
apie 300 m. Žr. Varr. II, 11, 10. 


“ Plg. Liv. XXXIV, 2. 


* Čia Ciceronas kalba apie giminės bei šeimos apeigas, per- 
duodamas iš kartos į kartą (sacra privata). Turtingos moterys 
stengdavosi išvengti šių apeigų, todėl ištekėdavo už senukų, 
neturinčių paveldėtojų. Tokia santuoka įvykdavo koempcijos 
(coemptio —- pirkimas) būdu, t. y. sudarant simbolinį pirkimo 
ir pardavimo aktą. Po santuokos apeigas turėdavo atlikti vy- 
ras, o moteriai pagal išankstinį susitarimą būdavo suteikiama 
laisvė ir grąžinamas jai priklausantis turtas. Senukui mirus, 
niekas nepaveldėdavo pareigos atlikti apeigas. Žr. Cic. De 
log. II, 17, 48 sąą. 


45 Čia minima sakralinė nuotakos formulė, sakoma prie jau- 
nuolio namų slenksčio (Ouando (Ubi) tu Caius, (ibi) ego Caia — 
Kadangi (Kur) tu Gajus, tai (ten) aš Gaja), kuria ji formaliai pri- 
pažindavo perėjimą į vyro giminę dukters teisėmis (filiae loco). 


* Tai juridinės konsultacijos prašymo formulė. Plg. Hor. 
Sat. II, 3, 192. 

* Auloidas — tleitininkas, kitaroidas — dainuojantis pritariant 
kitarai. Graikų mitologijoje styginių instrumentų muzika lai- 
koma pranašesne nei pučiamųjų, ją globoja dievas Apolonas. 


* Kvintas Enijus (239-169). Ciceronas čia cituoja „Analų“ 
VIII knygą. Žr. Enn. Anu. fr. 262 (Wormington). 


* Žr. 12, 26 ir paaišk. 43. 


* Stilus — metalinė lazdelė, skirta rašyti vaškuotoje lentelėje 
(tabula cerata); vienas jos galas smailus — rašyti raidėms, kitas, 
išplatėjantis, — vėl užlyginti vaškui. Plg. Cic. Cluen. 44, 123. 


* Įstatymų žinovas gali pasirinkti patogesnę vietą konsul- 
tacijoms teikti, t. y. šešėlį, o karys turi kariauti ir saulei ke- 
pinant. 


* Manijus Kurijus Dentatas, 275 m. nugalėjo Epiro karalių 
Pirą mūšyje prie Benevento (Flor. 1,18); Titas Kvinkcijus Fla- 
mininas — Makedonijos karalių Filipą mūšyje prie Kiunoske- 
falų, Tesalijoje, 197 m. (Plut. Flam. 10); Markas Fulvijus No- 
bilioras 187 m. nukariavo etolus, centrinės Graikijos gentį (Liv. 
XXXVIII, 4; Arch. poet. 11, 27); Liucijus Emilijus Paulas Make- 
donietis (Macedonicus) 168 m. prie Pidnos nugalėjo Makedo- 
nijos karalių Persėją (Liv. XLIV, 60 sąą); Kvintas Cecilijus 
Metelas Makedonietis 148 m. sumušė apsišaukėlį Andriską, 
pasiskelbusį nesantuokiniu Filipo sūnumi (Vell. Pat. I, 11); 
Liucijus Mumijus 146 m. užėmė Korintą (Paus. VII, 16; Flor. 
II, 16). 


** Sirijos karalius Antiochas III Didysis 192-190 m. kariavo 
su romėnais. 190 m. buvo sumuštas Liucijaus Kornelijaus Sci- 
piono prie Magnesijos miesto ir priverstas atsisakyti preten- 
zijų į Aziją bei sumokėti didelę kontribuciją. Scipionas gavo 
pravardę Azijietis (Asiaticus); jo brolis Publijus Kornelijus Sci- 

pionas Vyresnysis (Maior) dalyvavo Antrajame pūnų kare, 
204 m. vadovavo žygiui į Afriką, 202 m. sumušė Hanibalo 
kariuomenę prie Zamos ir laimėjo karą. Pramintas Afrikiečiu 
(Africanus). Žr. Liv. XXX, 42; XXXVII, 59; Pol. XV, 14. 


57 Markas Porcijus Katonas Vyresnysis, Katono Jaunesniojo, 
Murenos kaltintojo, prosenelis, karo su Antiochu III metu bu- 
vo karo tribūnas, vadovaujamas Manijaus Acilijaus Glabrio- 
no. Ypač pasižymėjo 191 m. Termopilų mūšyje. Žr. Plut. Cat. 
Ma. 12. 


* Kalbama apie Pirmojo karo su Mitridatu (88-84) baigtį. 
Sula skubėjo sudaryti taiką, kad susidorotų su Marijaus šali- 
ninkais Romoje. Žr. Cic. De imp. Pomp. įvadines pastabas. 


“* Kaltinamojo tėvas Liucijus Murena kaip Sulos legatas ka- 
riavo su Mitridatu Graikijoje ir Azijoje. Sulai sudarius su Mit- 
ridatu taikos sutartį, jis liko Azijoje vadovauti keturiems le- 
gionams, puldinėjo priešo kariuomenę, tačiau nesėkmingai. 
Buvo Sulos atšauktas. Tai Antrasis karas su Mitridatu (83- 
82). Žr. Cic. De imp. Pom. 3, 8 ir įvadines pastabas. 


* 75 m. Mitridatas vedė derybas su Sertorijumi dėl bendrų 
veiksmų prieš Romą. Žr. Cic. De imp. Pomp. 9, paaišk. 20. 


* 74 m. konsulai Liucijus Licinijus Lukulas ir Markas Au- 
relijus Kota. 


2 Kisikas - Mileto kolonija prie Propontidės (Marmuro į.). 
Plg. Cic. De imp. Pomp. 8, 20; Arda. poet. 9, 21. 


* Tenedas (dab. Tenedo) - nedidelė salelė Egėjo jūroje prie 


Trojos. Mūšis ties Tenedu įvyko 73 m. Mitridato laivynui va- 
dovavo Sertorijaus centurionas Markas Marijus. Tikėtasi Ita- 

lijoje sukelti pilietinį karą. Žr. Strab. 13, 614; Plut. Luc. 3; plg. 
Cic. De imp. Pomp. 8, 24; Arch. poet. 9, 21. 


“ Armėnijos karalius Tigranas, Mitridato žentas. Žr. Cic. 
De imp. Pomp. 9, 23. 


* Pagal Manilijaus įstatymą (Ilex Manilia, 66 m.), už kurį 
pasisakė Ciceronas (De imperio Cn. Pompei), Pompėjui buvo 
suteikti dideli įgaliojimai karui su Mitridatu. 


* 66 m. Pompėjus sumušė Mitridato kariuomenę prie Liko 
upės (Lycos), toje vietoje, kur vėliau įkūrė Nikopolio miestą. 
Žr. Strab. 12, 555. 


7 Mitridatas pabėgo į Kolchidę, o vėliau, persekiojamas 
Pompėjaus, - į Kimeriškąjį Bosforą (Bosphorus Cinimeriumn, dab. 
Kerčės sąs.). Išduotas sūnaus Farnako, jis nusižudė 63 m. Žr. 
Plutt Pomp. 41; For. I, 40, 24. 


68 Žr. Cic. De imp. Pomp., paaišk. 6. 


* Euripas — sąsiauris tarp Eubojos salos ir žemyno. Srovės 
kryptis jame keisdavosi kelis kartus per dieną. 


“ Liucijus Marcijus Filipas patyrė pralaimėjimą 93 m. kon- 


sulų rinkimuose, o konsulu tapo 91 m. Žr. Cic. Brut. 45, 166. 
" Kvintas Lutacijus Katulas pralaimėjo 105 m. rinkimuose 
ir buvo išrinktas konsulu 102 m. kartu su Gajumi Marijumi. 


Plg. Cic. Planc. 12. 


" Markas Emilijus Skauras (žr. 7, 16 ir paaišk. 27) pralai- 
mėjo 116 m. konsulų rinkimuose. 

8 Liucijus Murena nebuvo edilu, kuriam priklausė organi- 
zuoti reginius, todėl visi laukė, kad juos jis surengs kaip pri- 
vatus asmuo (homo privatus); jis nesurengė reginių ir per tėvo 
laidotuves. Tik 65 m. kaip miesto pretorius Murena surengė 
žaidynes Apolono garbei (ludi Apollinares). 


* T. y. Liucijaus Lukulo kariai. Lukulas grįžo iš Azijos 
66 m., tačiau negavo senato sutikimo švęsti triumfą, todėl, 
laukdamas leidimo, privalėjo su kariais likti už pomerijaus 
(pomerium — sakralinė Romos riba) ir negalėjo dalyvauti bal- 
savime. Tik 63 m. jam buvo leista su triumfu įžengti į Romą. 


“ Balsavimo tvarką lemdavo burtai. Centurija (arba triba), 
balsuojanti pirmoji, vadinosi centuria (tribus) praerogativa; jos 
nuomonė lyginama su dievų valia, todėl kitos centurijos bal- 
suodavo taip pat. Plg. Liv. XXVI, 22. 


"6 Liaudies tribūnas Liucijus Roscijus Otonas 67 m. išleido 
įstatymą (Ilex Roscia Heatralis), pagal kurį raiteliams paskyrė 
keturiolika priekinių eilių teatre (senatorių eilės buvo orchest- 
roje). Ciceronas sako sugrąžino gerą vardą (restituit dignitaten), 
nes Otono įstatymas grąžino raiteliams Gajaus Grakcho su- 
teiktą teisę sėdėti skyrium nuo liaudies, kurią Sula buvo pa- 
naikinęs. Žr. Cic. Phil. II, 18, 44; Ep. Att. II, 1, 3; Vell. Pat. II, 
32; Iuv. Sat. III, 159. 


" Būdamas edilu, Ciceronas kartu su savo kolega Gajumi 
Antonijumi, triumviro dėde, 69 m. triskart rengė reginius: 
per Cerealijų šventę (die Cerealia), Floralijų (Iudi Florales) ir 
Romėniškąsias žaidynes (Iudi Romani), skirtas Jupiteriui, Ju- 
nonai bei Minervai. Be to, Gajus Antonijus, 66 m. būdamas 
pretoriumi, surengė reginius, sukeldamas Cicerono nerimą, 
nes taip siekė tautos palankumo ne tik sau, bet ir Katilinai. 
Plg. Cic. Ver. V, 14, 36. 

** Servijus Sulpicijus nebuvo edilu, o kaip pretorius negavo 
įgaliojimų mieste (provincia urbana), todėl neturėjo teisės reng- 
ti reginių. 


* Nuo Sulos laikų Romoje buvo renkama dešimt pretorių; 
du iš jų nagrinėjo civilines bylas (iuris dictio): tarp piliečių - 
miesto pretorius — practor urbanus, tarp svetimšalių — p. pereg- 
rinus. Kiti aštuoni pretoriai pirmininkavo nuolatiniuose kri- 
minaliniuse teismuose; didėjant pastarųjų skaičiui, daugėjo ir 
pretorių. Žr. Cic. Rosc. Amer., paaišk. 10. 

Murena buvo miesto pretorius, Sulpicijus pirmininkavo nuo- 
latiniam teismui, nagrinėjusiam iždo vagystės bylas (guaestio 
perpetua de peculatu). 


* Valstybės raštininkai (scribac) tarnavo valdžios pareigū- 
nams; kvestorių ir edilų raštininkai (s. guaestorii, aedilicii) pa- 
prastai buvo laisvieji, valstybės skiriami magistratams ir gau- 
nantys atlyginimą. Garbingiausios pareigos buvo edilų rašti- 
ninkų, besirūpinusių iždo reikalais. Žr. Suet. Vi Hor. Kiti 
raštininkai būdavo vergai arba atleistiniai. 


* Žemės, Sulos konfiskuotos iš jo priešininkų ir atiduotos 
šalininkams bei veteranams. 


* Vietininkai padėdavo mokesčių nuomininkams (publica- 
ni- žr. Cic. De imp. Pomp., paaišk. 9) ir romėnams kredito- 
riams susigrąžinti skolas provincijose. Žr. Cie. Fam. XIII, 11; 
14, 56. 


Š Caudidatus — žr. Cic. Rose. Amer., paaišk. 87. 
“ Kalpurnijaus įstatymas (lex Calpurnia de ambitu, 67 m.) už 


rinkėjo papirkinėjimą numatė didelę baudą ir draudė ateityje 
siekti magistratūrų. 

* Lex Tullia — Žr. paaišk. 87. 


* Mūsų luomas — senatoriai. Išrinktas magistratas, apkaltin- 
tas papirkinėjimu, galėjo vilkinti laiką, neatvykdamas į teis- 
mą ligos dingstimi, kol, prasidėjus įgaliojimų laikui, jo nebe- 
galėjai patraukti į teismą. 


*“ T. y. Ciceronas, įstatymo autorius. 

* Liaudies tribūnas Gajus Manilijus 67 m. išleido įstatymą, 
pagal kurį atleistiniai galėjo balsuoti savo buvusių šeiminin- 
kų tribose, t. y. visose 35 tribose, o ne 4 miesto tribose (tribus 
urbanae) kaip anksčiau. 

9 Iudices editicii - pasiūlytieji teisėjai. Kaltintojas turėjo teisę 
iš bendro teisėjų sąrašo (albiun iudicum) pasiūlyti 125 teisėjus, 


o kaltinamasis - nuvesti į šalį 75 iš jų. 


* Subscriptores (pažod. žemiau pasirašiusieji) — asmenys, pa- 
sirašę kaltinimą po pagrindinio kaltintojo. 


*! Arretium — miestas rytų Etrurijoje (dab. Arezzo); Facsulne 
- šiaurės Etrurijoje (dab. Fiesole). 


*2 Plg. Sal. Con. Cat. 31. 
* Plg. Plut. Cic. 14. 


*“* Gnėjus Postumijus (kitur — Gajus Postumas) — Murenos 
kaltintojas, apie kurį nėra jokių Žinių. 


* Ciceronas kreipiasi į Servijaus Sulpicijaus sūnų; kalbama 


apie 18 raitelių centurijų, kurioms Murenos posūnis Liucijus 
Nata surengė vaišes. 

*“ T. y. Postumijus varžosi su Murena, kuris visai nėra jo 
konkurentas magistratūrai. Tarsi žirgas (eguus desultorius), skir- 
tas varžybų rungčiai, kurioje raiteliai (desultores) šokinėja nuo 
vieno bėgančio arklio ant kito, varžytųsi su kvadrigon pakin- 
kytu žirgu (gundriga — dviratis vežimas, pakinkytas keturiais 
arkliais). 


* Atsakymus į Postumijaus ir Jaunojo Sulpicijaus kaltini- 
mus Ciceronas, rengdamasis išleisti kalbą, matyt, praleido kaip 
ne itin įdomius. Plg. Plin. Ep. I, 20, 7. 


?** Publijus Scipionas Emilianas konsulu buvo 147 ir 134 m; 
Kartaginą nugalėjo 149 m., Numanciją — 133 m. Žr. Cic. Arch. 
poet., paaišk. 34. Liucijus Aurelijus Kota, 144 m. konsulas, 
Scipiono apkaltintas lupikavimu, buvo išteisintas. 


* Servijus Sulpicijus Galba 150 m. būdamas pretoriumi Is- 
panijoje nuteisė myriop 30 000 Luzitanijos gyventojų, už tai 
149 m. Marko Katono Vyresniojo, kuriam tuomet buvo virš 90 
metų, patrauktas į teismą. Žr. Cic. Brut. 23, 89; Tac. Ann. III, 66. 


"e Galbūt tai citata iš Liucijaus Akcijaus tragedijos „Mirmi- 
donai“. Kalbama apie Achilą ir jo mokytoją Foiniką arba Chei- 
roną. Žr. Hom. II. IX, 432 sąg. 


"i Zenonas iš Kitijo (Kipras) (a. 335-a. 262) - stoikų filoso- 
finės mokyklos įkūrėjas. 


2 Plg. Cic. Par. Stoic; De fin. IV, 74. 
“5 Galbūt tai vėlesnis intarpas, susijęs su 61 m. įvykiais, 


kai mokesčių nuomininkai (publicani — žr. Cic. De imp. Pomp., 


paaišk. 9), skųsdamiesi Azijos provincijos nuniokojimu, rei- 

kalavo sumažinti nuomos mokestį. Katonas tam griežtai pa- 
sipriešino. Mokestis buvo sumažintas tik 59 m. pagal Julijaus 
Cezario įstatymą. Žr. Cic. Ep. Att. I, 17, 9; 18, 7; II, 1, 8; XVI, 
2,4; Ep. fr. L 1, 33; Suet. Iul. 20. 


14 Plg. Cic. De off. I, 25, 89. 
"5 Publijus Scipionas Emilianas priėmė į savo namus gy- 
venti stoiką Panaitiją (180-110) iš Rodo. Katonas - stoiką Ate- 
nodorą iš Pergamo. Žr. Cic. Brut. 23, 309; Plut. Cat. 10. 


Ww Išvardijami Scipiono būrelio nariai: Gajus Lelijus, 140 m. 
konsulas. Jo mokytojai buvo stoikai Diogenas ir Panaitijas. 
Liucijus Furijus Filas, 136 m. konsulas; Gajus Sulpicijus Ga- 
las, 166 m. konsulas. Žr. Cic. Arch. poet., paaišk. 35, 36. 


*W7 Jaunuolį, sulaukusį pilnametystės ir apsivilkusį vyrišką 
togą (toga virilis), pirmą kartą į forumą lydėdavo tėvo draugai. 


Us Liucijus Julijus Cezaris buvo konsulu 64 m. Apie šį Fa- 
bijaus įstatymą kitų žinių nėra. 


19 Per rinkimus balsai būdavo žymimi taškais vaškuotoje 
lentelėje ties kiekvieno kandidato vardu. 


10 Cicerono laikais cirke vykdavo žirgų lenktynės, sporti- 
nės varžybos, žvėrių medžioklės ir kiti reginiai (circenses); gla- 
diatorių kovos (Iudi gladiatorii) vykdavo forume. Pirmasis 
mums žinomas amfiteatras pastatytas Pompėjuose 80 m. Ro- 
moje laikiną medinį amfiteatrą buvo pastatęs Julijus Cezaris 
46 m., pirmąjį akmeninį amfiteatrą — Statilijus Tauras 29 m. 


| Tekste lakūna. 

"2 Liucijus Pinarijus Nata, kaltinamojo Murenos posūnis. 
Būdamas pontifiku 58 m., savo svainio Publijaus Klodijaus 
veikiamas, įvykdė Cicerono namo konsekraciją. Žr. Cic. Pro 
dom. 45, 118; 52, 134; 54, 139. 


"5 Teisė užimti garbingas vietas per reginius ir gladiatorių 
kovas buvo viena iš vestalės privilegijų. Žr. Cic. Cat. III, pa- 
aišk. 16. 


“4 Lakedaimoniečių (spartiečių) kalbos glaustumas tapo prie- 
žodžiu (lakoniška šneka). 


Uš T. y. krėtiečiai. Žr. De imp. Pomp., paaišk. 64. 


"e Kvintas Emilijus Tuberonas, Liucijaus Emilijaus Paulo 
anūkas, Panaitijo mokinys, stoikų filosofijos principų laikęsis 
ir kasdieniame gyvenime; Cicerono dialogo „Apie Valstybę“ 
(De re publica) dalyvis. Žr. Cic. Brut. 31, 117. 


'* Kvintas Fabijus Maksimas Alobrogietis (Allobrogicus), 
121 m. konsulas, Liucijaus Emilijaus Paulo anūkas. Publijus 
Afrikietis — Scipionas Emilianas. 


Uš Tricliniun — gultas trims asmenims, ant kurio, pasirėmę 
alkūnėmis, romėnai gulėdavo puotos metu. Aplink stalą iš 
trijų pusių statydavo tris gultus. Triklinijumi vadinosi ir val- 
gomasis kambarys. Iškilmingomis progomis gultus užtiesda- 
vo prabangiais audiniais bei kilimais, o valgį paduodavo auk- 
siniuose, sidabriniuose ar bronziniuose induose. Pūnietiški gul- 
tai (lectuli Punici) — kieti, samietiški indai (vasa Samia) - mo- 
liniai. Plg. Sen. Ep. 95, 72. 


"* Filosofas kinikas Diogenas iš Sinopės (404-323) mokė ir 


savo paties gyvensena siekė įrodyti, jog žmogui pakanka pa- 
tenkinti minimalius poreikius. 

20 Laidojant garsų žmogų, laidotuvių procesija sustodavo 
forume, ir velionio sūnus ar kitas giminaitis nuo rostrų pa- 


sakydavo pagiriamąją kalbą (laudatio funebris). 


"1 Siekiant palenkti rinkėjus į savo pusę, buvo leidžiama 
viešoje vietoje, pvz., forume, priėjus prie piliečio paimti jį už 
rankos (prensatio) ir užkalbinti kreipiantis į jį vardu. Nomencla- 
ty — vergas, iš veido pažįstantis piliečius, pasakinėdavo šei- 
mininkui sutiktųjų vardus. 


122 


Tekste lakūna. 


"3 Kvintas Cecilijus Nepotas, 62 m. liaudies tribūnas. Bai- 
giantis Cicerono įgaliojimų laikui, neleido jam pasakyti įpras- 
tos kalbos liaudžiai. Žr. Cic. Eam. V, 2, 6; Plut. Cic. 23. 


'"* Turima galvoje 66-65 m. įvykiai, vadinamasis pirmasis 
sąmokslas, kuriame dalyvavo Liucijus Sergijus Katilina, Gnė- 
jus Kalpurnijus Pizonas ir kt. Planuota 65 m. sausio 1 d. 
nužudyti konsulus ir paimti valdžią. Žr. Cic. Cat. I, 6,15; Sal. 
Con. Cat. 18. 


"5 Decimas Junijus Silanas, kartu su Murena išrinktas kon- 


sulu 62 metams. 


"6 Anio — kairysis Tiberio intakas. 211 m. per Antrąjį pūnų 
karą Hanibalas, norėdamas padėti romėnų apgultai Kapujai, 
įrengė stovyklą netoli Romos, prie Anieno upės. Žr. Liv. 
XXVI 10. 


"7 Antrasis konsulas Gajus Antonijus su kariuomene buvo 


pasiųstas į Etruriją prieš Katiliną. Prieš lemiamą mūšį ties 


Pistorija (62 m. sausis), pasibaigusį priešo sutriuškinimu ir 

Katilinos mirtimi, Antonijus pasisakė nesveikuojąs ir pavedė 
kariuomenę legatui Markui Petrėjui. Žr. Sal. Con. Cat 59. 


Uš Pig. Cic. Cat. II, 13, 28; Cat. III, 6, 15; Arch. poet. 11, 27. 
1? Tekste lakūna. 


0 T. y. Lavinijų (žr. toliau 41,90). Lanuvium — miestas La- 
cijuje, apie 30 km nuo Romos (dab. Civita Lavinia). Apie 
municipijų žr. Cic. Rosc. Amer. paaišk. 13. 


5 Plg. Cic. De orat. III, 56, 214. 


** Kuruliniai magistratai ir jų palikuonys turėjo teisę laiky- 
ti savo namuose, atrijuje, vaškinius protėvių atvaizdus (ius 
imaginuni). Laidotuvių procesijoje juos nešdavo prieš velionio 
gultą. Murenos tėvo atvaizdas buvo papuoštas laurais (Iauro- 
ata), nes jis šventė triumfą ir buvo vir Hriumphialis. 


8 Lanuvijuje buvo garsi Junonos Gelbėtojos (Ino Sospita) 
šventykla. Jos kultas, kaip ir kiti senieji lotynų kultai, romėnų 
buvo perimtas apie 338 m.; Romos konsulai Lanuvijuje kas- 
met atnašaudavo aukas. Žr. Liv. VIII, 14, 2; Prop. IV, 8,2-14. 


Už poetą Archiją 


Poetas Archijas gimė Antiochijoje (Sirija) apie 120 m. Jau- 
nystėje pagarsėjo savo improvizaciniais gabumais. 102 m. at- 
vyko į Romą ir buvo palankiai priimtas aukštuomenės, ypač 
Lukulų šeimos. 93 m. kartu su Marku Lukulu išvyko į Sici- 
liją, o grįždamas užsuko į Heraklėją, kur Lukulo dėka gavo 
pilietybę. 89 m. priėmus liaudies tribūnų Marko Plaucijaus 

Silvano ir Gajaus Papirijaus Karbono įstatymą (lex Plautia Pa- 
piria), suteikiantį Romos piliečio teises sąjunginių miestų gy- 
ventojams, Archijas kreipėsi į pretorių Kvintą Metelą Pijų pa- 
geidaudamas gauti Romos pilietybę ir buvo įrašytas į piliečių 
sąrašus Aulo Licinijaus Archijo vardu. 86 m. ir 70 m. gyven- 
tojų surašymo metu Archijo nebuvo Romoje, kadangi jis 1y- 
dėjo Liucijų Lukulą jo kvestūros Azijoje ir karo su Mitridatu 
VI metu. Tai tapo pretekstu kažkokiam Gratijui 61 m. apkal- 
tinti Archiją neteisėtu pilietybės pasisavinimu, už kurį pagal 
65 m. Papijaus įstatymą (lex Papia de civitate Romana) buvo 
baudžiama tremtimi. Teismui pirmininkavo Kvintas Cicero- 
nas, jaunesnysis oratoriaus brolis. Ciceronas ėmėsi ginti Ar- 
chiją iš dalies dėl to, kad tikėjosi, jog šis parašysiąs poemą 
apie jo konsulatą. Teismas išteisino poetą. Graikiškoje antolo- 
gijoje yra 35 epigramos, priskiriamos Archijui, nors jų auto- 
rystė abejotina. 

Versta iš: M. Tulli Ciceronis Orationes/ Recognovit C. F. W. 
Mūller. Lipsiae, in aedibus B. G. Teubneri, 1903. 


' Archijas gavo giminės vardą (nomen) žmogaus, kuriam 
padedant jam buvo suteiktos piliečio teisės. (Žr. Cic. Rosc. 
Amer., paaišk. 5). Ciceronas vadina Archiją lotynišku vardu, 
pabrėždamas, kad gina Romos pilietį. 


* Jaunystėje Ciceronas į lotynų kalbą vertė Arato, Platono, 
Ksenofonto veikalus, parašė poemas „Marijus“, „Apie mano 
konsulatą“ (De consulatu meo, 55 m). Išlikę fragmentai. Žr. 
Cic. De divinat. I, 11, 17-22; I, 47, 106; De leg. II, 3, 7; Ep. Att. 
I, 19, 10; Ep. f. I, 7, 1; 13, 2; 15, 5; II, 1, 11; Plut. Cic. 2. 


3 Helėnizmo laikais graikų mokymo sistemą sudarė kelios 
pakopos; svarbiausi mokymo dalykai buvo septyni: gramati- 
ka, retorika, dialektika, aritmetika, geometrija, muzika, astro- 
nomija. 

* Pietų Italijoje nuo seno buvo daug graikų kolonijų, to- 
dėl ji vadinosi Didžiąja Graikija (Graecia Magna). 


* Kalbama apie laikotarpį prieš 88-82 m. pilietinius karus. 
s Žr. Cic. Rosc. Amer., paaišk. 14. 
7102 m. konsulai Gajus Marijus ir Kvintas Lutacijus Katulas. 


* Preteksta (toga praetexta) - purpuro juosta apvedžiota toga, 
kurią nešiodavo berniukai iki 16 metų, kai apsivilkdavo vy- 
rišką togą (t. virilis). Pretekstą nešiodavo ir valdžios pareigū- 
nai (magistratus). 


? Liucijus Licinijus Lukulas būdamas pretoriumi 102 m. ka- 
riavo su sukilusiais vergais Sicilijoje, patyrė pralaimėjimą, grį- 
žęs į Romą buvo apkaltintas iždo vagyste ir pasitraukė į trem- 
tį. Jo sūnūs: vyresnysis — Liucijus Licinijus Lukulas, 74 m. 
konsulas, karo su Mitridatu imperatorius, graikų literatūros 
žinovas ir puoselėtojas; jo vardu pavadinta Cicerono veikalo 
Academica antroji knyga. (Žr. Cic. De imp. Pomp. 8, 20 sąg; 
Plut. Luc.); jaunesnysis - Markas Licinijus Lukulas, 73 m. kon- 
sulas. 


“ Kvintas Cecilijus Metelas Numidietis (Nurnidicus) — 109 m. 
konsulas, kariavo su Jugurta. Jo charakteryje derinosi konser- 
vatyvus romėniškasis patriotizmas ir graikiškasis išsilavini- 
mas. Ciceronas jį mini kaip oratorių (žr. Brut. 135). Jo sūnus 
Kvintas Cecilijus Metelas Pijus, 80 m. konsulas, Sulos kolega 
ir šalininkas, 79-71 m. buvo Ispanijos prokonsulu, kariavo su 
Sertorijumi ir gavo triumfą. Liucijaus ir Marko Lukulų moti- 
na buvo iš Cecilijų Metelų giminės. 


" Markas Emilijus Skauras, 115 ir 107 m. konsulas, 109 m. 
cenzorius. 


319 


PAAIŠKINIMAI 


" Kvintas Lutacijus Katulas, 102 m. konsulas, dalyvavo ka- 
re su kimbrais, 87 m. Marijaus nuteistas mirti, nusižudė. Jo 
sūnus Kvintas Lutacijus Katulas, 78 m. konsulas, optimatas; 
kaip ir tėvas, turėjo puikų išsilavinimą. Žr. Cic. De imp. Pomp., 
paaišk. 76. 


B Liucijus Licinijus Krasas, 95 m. konsulas, 92 m. cenzo- 
rius, garsus Romos oratorius, kurio Ciceronas klausėsi jau- 
nystėje; Cicerono dialogo „Apie oratorių“ (De oratore) veikėjas. 


4 Markas Livijus Druzas, 91 m. liaudies tribūnas. Demok- 
ratinių reformų autorius, puikus oratorius, nužudytas 91 m. 
politinių priešininkų. 


* Oktavijų giminei priklausė daugelis žymių politikos vei- 
kėjų. Galbūt čia Ciceronas kalba apie Gnėjų Oktavijų, 87 m. 
konsulą, Cinos kolegą, išvijusį jį iš Romos, 73 m. nužudytą 
Marijaus šalininkų. 


* Galbūt Marko Porcijaus Katono Jaunesniojo (Utikiečio) 
tėvas arba jo brolis Liucijus, 89 m. konsulas. 


"7 Žymiausias iš šios giminės yra oratorius Kvintas Horten- 
zijus Hortalas, 69 m. konsulas. Žr. Cic. Brut. 1, 1-2; De imp. 
Pomp., paaišk. 76. 

8 Heraclea —- graikų kolonija Lukanijoje (dab. Policoro). 

“ Plaucijaus Papirijaus įstatymas (lex Plautia Papiria, 89 m.). 

** Sąjungininkų (Italikų, Marsų) karas - Italijos miestų, su- 


dariusių sąjungos sutartį su Roma, karas, kurio rezultatas - 


Romos pilietybės suteikimas beveik visiems italikams. 

21 Žr. Cic. Rose. Amer., paaišk. 13. 
* Apijus Klaudijus Pulchras, 89 m. pretorius, 79 m. konsu- 
las, Apijaus Klaudijaus Pulchro, 54 m. konsulo, ir Publijaus 
Klaudijaus Pulchro, 58 m. liaudies tribūno, Cicerono priešo, 
tėvas. 


* Publijus Gabinijus Kapitonas, 89 m. pretorius, achajų ap- 
kaltintas lupikavimu. 


* Liucijus Lentulas, 89 m. pretorius. 
5 Žr. Cie Cat. II, paaišk. 10. 


* 70 m. cenzoriai Liucijus Gelijus Poplikola ir Gnėjus Kor- 
nelijus Lentulas Klodianas. Census — Romos piliečių surašy- 
mas bei jų turto įkainojimas. Kiekvienas pilietis būdavo įra- 
šomas į cenzorių sąrašus (tabulae censoriae) ir pagal turto dy- 
dį (cenzą) priskiriamas vienai iš 35 tribų (žr. Cic. Rosc. Amner., 
paaišk. 42). Į cenzoriaus pareigas taip pat įėjo: mokesčių bei 
duoklių priežiūra, valstybės turtų bei pajamų nuoma, piliečių 
doros bei papročių priežiūra (censura morum), senato sudėties 
tikrinimas (lectio senatus). Iš pradžių cenzoriai buvo renkami 
penkeriems metams, o nuo 434 m. — aštuoniolikai mėnesių. 
Sula buvo panaikinęs cenzūrą, bet 70 m. ji vėl grąžinta. 


" Apie imperatorių žr. Cic. Rosc. Amer., paaišk. 66. 


* 86 m. cenzoriai Liucijus Marcijus Filipas ir Markas Per- 


perna. 
* T. y. prie pirmųjų cenzorių po piliečio teisių suteikimo 
municipalams, 89 m. cenzoriai Liucijus Julijus Cezaris ir Pub- 


lijus Licinijus Krasas. 

3 Tik Romos piliečiai turėjo teisę paveldėti kitų piliečių 
nuosavybę. 


3! Atsiskaitydamas už provincijos valdymą, vietininkas ga- 
lėjo pateikti sąrašą žmonių, nusipelniusių apdovanojimo. Plg. 
Cic Fam. V, 20, 7. 


** Paprastai vakarienė (caena) prasidėdavo apie 9 val. žiemą 
ir 10 val. vakaro vasarą (pagal mūsų laiko skaičiavimą 3-4 
val. po pietų). Besaikės puotos (convivia tempestiva), prasidė- 
davusios pusiaudienį ir trukdavusios iki vidurnakčio, buvo 
smerktinos. Suet. Nero, 27. 


3 Žaidimai kauliukais (alea) kaip azartinių žaidimų rūšis 
buvo uždrausti; įvairūs žaidimai sviediniu buvo labai paplitę. 
Žr. Hor. Od. II, 7, 25; Sat. I, 6, 126. Plg. Cic. De rep. III, 3, 5. 


* Publijus Kornelijus Scipionas Emilianas Afrikietis Jaunes- 
nysis (Africanus Minor) (185-129), 147 ir 134 m. konsulas, 
142 m. cenzorius, karvedys, pasižymėjęs Trečiajame pūnų ka- 
re, Kartaginos ir Numancijos nugalėtojas (Numantinus); pui- 
kus graikų kultūros žinovas ir puoselėtojas, siekęs sustiprinti 
jos įtaką Romoje. Tarp jo draugų (Scipiono būrelis) buvo fi- 
losofas Panaitijas, istorikas Polibijas, poetas Terencijus ir kiti. 


5 Gajus Lelijus - Scipiono Jaunesniojo (paaišk. 34) draugas 
ir jo legatas Afrikoje bei Ispanijoje; pramintas Išmintinguoju 
(Sapiens). Ciceronas jo vardu pavadino veikalą „Apie drau- 
gystę“ (Laelius de amicitia) ir minėjo kituose kūriniuose. Žr. 
Cic. De orat. II, 84, 341; Brut. 21, 84; 43, 161. 


* Liucijus Furijus Filas, 136 m. konsulas, oratorius ir moks- 
lininkas, Scipiono būrelio narys, vienas iš Cicerono dialogo 


„Apie valstybę“ dalyvių. Žr. Cic. De orat. II, 37, 154; Brut. 28. 

* Markas Porcijus Katonas Vyresnysis Cenzorius (Maior 
Superior Censorius) (243-149), 195 m. konsulas, 184 m. cenzo- 
rius, konservatorius, pagarsėjęs priešiškumu bet kokioms nau- 
jovėms, nesutaikomas Kartaginos priešas. Jo vardu pavadin- 


tas Cicerono veikalas „Apie senatvę“ (Cato Maior de senectute). 


* Kvintas Roscijus Galas (mirė 62 m.), garsiausias Romos 
aktorius, Roscijų šeimos atleistinis. Išlikusi Cicerono kalba „Už 
aktorių Roscijų“ (76 m.). Roscijus turėjo aktorių mokyklą, pa- 
rašė teorinį veikalą, kuriame lygino oratorinį ir sceninį me- 
nus. Horacijus jį vadina Roscius doctus — mokytasis Roscijus 
(Hor. Ep. II, 1, 82). 


* Platonas poeto kūrybą laikė dievų įkvėpimu ar net savo- 
tišku pamišimu, o Demokritas teigė, jog blaiviai mąstantį po- 
etą reikią nustumti nuo Helikono kalno. Žr. Plat. Ion. 533; 
Phaedr. 245a; Cic. De divin. I, 37, 80; Hor. Ars. poet. 295-297. 


*“ Kvintas Enijus (239-169), vienas iš romėnų literatūros pra- 
dininkų, stambios istorinės poemos „Metraščiai“ tragedijų bei 
komedijų autorius, į romėnų literatūrą įvedė hegzametrą. 
Remdamasis graikų literatūra, stengėsi sukurti savitą romėnų 
literatūrą. Iki Vergilijaus „Eneidos“ „Metraščiai“ buvo laiko- 
mi romėnų nacionaliniu epu. Išlikę fragmentai. Plg. Hor. Ep. 
II, 1, 50. 


* Pagal graikų mitą Dzeuso sūnaus Amfiarajo lyros garsai 
privertė akmenis judėti ir gultis į Tėbų miesto sienas. Garsu- 
sis trakų dainius Orfėjas savo giesme sugebėjo nuramdyti lau- 
kinius žvėris ir visą gamtą. Žr. Apollod. III, 5, 5; L 3, 2; 
Hom. Od. X, 260-265; Ovid. Met. X, 1-63. 

* Dėl teisės vadintis Homero gimtine rungtyniavo septyni 
miestai: Smirna, Chijas, Kolofonas, Salaminas, Argas, Rodas, 
Atėnai. Žr. Antolog. Gracca (Palatina), XVI, 298. 


“ Žr. Cic. Cat. IV, paaišk. 30. 


* Temistoklis — V a. pr. Kr. Atėnų politikas ir karvedys, 
įtikinęs piliečius pastatyti galingą laivyną ir 480 m. ties Sala- 
minu nugalėjąs persus. 


* Liucijus Plocijus Galas, I a. pr. Kr. gramatikas, sukūręs 
vieną iš pirmųjų lotyniškų retorikos mokyklų. Žr. Ouint. II, 4. 


*“ Plg. Cic. De imp. Pomp. 2, A ir toliau. 
" Žr. Cic. De imp. Pomp. 8, 20; paaišk. 35; Mur. 15, 33. 
* Žr. Cic. Mur. 15, 33, paaišk. 63. 


* Trofėjas — mūšio lauke pastatytas paminklas, paskirtas 
kuriam nors dievui. Tai buvo iš priešų atimtų ginklų krūva 
arba stulpas (kuriam ilgainiui buvo suteikta žmogaus kūno 
forma), apkabinėta priešų ginklais. Be to, romėnai dažnai sta- 
tydavo įvairių formų paminklus (arces, columna, tribunal) Ka- 
pitolijuje karvedžių nugalėtojų garbei. Jūrų mūšio trofėjai — 
priešo laivų pirmgaliai (rostrai, žr. Cic. De imp. Pomp. pa- 
aišk. 2), statomi ant jūros kranto. Plg. Verg. Acn. XI, 2-11; 
Tac. Ann. XV, 18. 


5 Žr. Cic. De imp. Pomp., paaišk. 15. 
" Publijus Kornelijus Scipionas Afrikietis Vyresnysis — Žr. 
Cic. Cat. IV, paaišk. 27. Scipionų kapavietė buvo prie Apijaus 


kelio, netoli Romos. Žr. Cic. De leg. II, 22, 57; Sen. Ep. 108, 33. 


324 


PAAIŠKINIMAI 


* Markas Porcijus Katonas Jaunesnysis Utikietis (Minor Uti- 
censis), Katono Vyresniojo (paaišk. 37) proanūkis, 62 m. liau- 
dies tribūnas, respublikonas konservatorius, Cezario priešas. 
Žr. Cic. Mur. 2, 3 ir paaišk. 3. 


* Kvintas Fabijus Maksimas ir Markas Klaudijus Marce- 
las- žr. Cic. De tmp. Pomp., paaišk. 74; kalbėdamas apie Ful- 
vijus, Ciceronas gali turėti galvoje Flakų arba Nobiliorų šei- 
mos atstovus: Kvintas Fulvijus Flakas, 4-kart konsulas (237- 
209), 231 m. cenzorius, 213 m. išgelbėjo Romą, kuriai grasino 
Hanibalas; Markas Fulvijus Nobilioras, 189 m. būdamas kon- 
sulu nugalėjo aitolus. Enijus lydėjo jį žygio į Aitoliją metu ir 
gavo Romos pilietybę jo sūnų Marko ir Kvinto padedamas. 


** Rudijos (Rudiae, dab. Rutigliano) - miestas Apulijoje tarp 
Venuzijos ir Brundizijaus, poeto Enijaus gimtinė. 


* Jau nuo Aleksandro Makedoniečio laikų graikų kalba ta- 
po tarptautine; ji buvo paplitusi ir visoje Romos valstybėje. 
Lotynų kalba plito kartu su Romos ekspansija, iš pradžių 
Apeninų pusiasalyje, vėliau provincijose. Italijoje ji ypač pa- 
plito po to, kai sąjunginiams miestams buvo suteikta Romos 
pilietybė. Vietinės italikų kalbos (oskų, umbrų, samnitų ir kt.) 
dar ilgai buvo reikšmingos. 


“ Aleksandrą Makedonietį jo žygiuose lydėjo rašytojai Ka- 
listenis, Onesikritas, Aristobulas, Kleitarchas, Anaksimenas; 


Aleksandro karvedys Ptolemajas taip pat parašė atsiminimus. 


" Sigaun — iškyšulys ir miestas Troadėje, kur pagal mitą 
buvo Achilo kapas. Plg. Hom. Od. XXIV, 36 544. 


* Gnėjui Pompėjui buvo suteikta pravardė Didysis (Mag- 
nus). Žr. Plut. Pomp. 13. 

* Epigrama (gr. užrašas) — eiliuotas užrašas ant paminklo, 
meno kūrinio, dovanos dievams ir pan. Apie IV a. pr. Kr. 
prarado savo pirminę užrašo funkciją ir tapo savarankišku 
įvairaus turinio literatūros žanru. Paprastai epigramos buvo 
rašomos eleginiu distichu - metru, kuriame kaitaliojasi heg- 
zametro ir pentametro eilutės. Poetas įteikė Sulai epigramą, 
kuomet šis pardavinėjo konfiskuotą turtą. Plg. Plut. Sull. 33. 


“ Žr. paaišk. 10. 


| Corduba (dab. Kordova) - miestas Betikoje (Ispanija). Žr. 
Strab. 3, 141 sąą. 


2 Decimas Junijus Brutas Galekas (Gallaecus), 138 m. kon- 
sulas, būdamas Ispanijos vietininku nugalėjo luzitanus ir ga- 
„lekus, 132 m. gavo triumfą. 


8 Liucijus Akcijus (g. 170 m.) garsus Romos tragikas. Jo 
tragedija preteksta „Brutas“ parašyta Decimo Junijaus Bruto 
triumfo proga. Išlikę jo kūrinių fragmentai. 


“i Markas Fulvijus Nobilioras (paaišk. 52) pastatė Herkulio 
ir Mūzų šventyklą. 


5 Originale sunkiai išverčiamas žodžių sąskambis togatus — 
armatus. Togatus — apsivilkęs toga, t.y. Romos pilietis taikos 
metu. Antonimas armatus — apsiginklavęs. Plg. Cic. Cat. II, 
13, 28; Cat. HI, 6, 15; Mur. 39, 84; Phil. XIV, 1, 1; Rosc. Amer., 
paaišk. 87; Verg. Aen. I, 282. 


6 Plg. Cic. Rab. 10, 29-30; Sest. 21, 47; Phil. XIV, 12, 32; 
Mil. 35, 97. 

“ Kai kurie garsūs graikų filosofai, pvz., Sokratas, Plato- 
nas, Pitagoras mokė apie sielos nemirtingumą. Žr. Plat. Pha- 
ed. 62b. Plg. Cic. De rep. VI, 14, 14; De sen. 20, 73. 


Prieš Marką Antonijų 
XIV filipika 


44 m. kovo mėn. 15 d. buvo nužudytas Gajus Julijus Ceza- 
tis. Vienas iš žudikų, pakėlęs sukruvintą durklą, sušuko: „Ci- 


(4 


ceronas!', nors pats Ciceronas sąmoksle nedalyvavo. Senato- 
riai išsilakstė, tų metų konsulas Markas Antonijus užsidarė 
namuose. Tačiau diktatoriaus nužudymas nesulaukė liaudies 
pritarimo, kurio tikėjosi sąmokslininkai. Jau kitą dieną jie pra- 
dėjo derybas su Antonijumi, perėmusiu iš Cezario našlės jo 
pinigus bei dokumentus. Kovo mėn. 17 d. įvyko senato po- 
sėdis. Ciceronui pasiūlius, pagal Graikijos pavyzdį buvo pa- 
skelbta amnestija sąmokslininkams. Be to, buvo nutarta pri- 
pažinti galiojančius visus Cezario potvarkius, net ir tuos, ku- 
rie buvo jo užrašuose; įvykdyti jo pažadus veteranams; pa- 
skelbti Cezario testamentą ir laidotuves surengti valstybės 
lėšomis. Kovo mėn. 18 d. buvo paskelbtas testamentas: Ceza- 
ris skelbė sesers anūką Gajų Oktavijų savo įsūniu ir paveldė- 
toju, liaudžiai skyrė savo sodus už Tiberio, o kiekvienam Ro- 
mos piliečiui - po 300 sestercijų. Per laidotuves Markas An- 
tonijus pasakė giriamąją kalbą ir teatrališkai iškėlė ant ieties 
sudraskytą ir sukruvintą Cezario rūbą. Įaudrinta minia už- 
grobė velionio kūną ir sudegino ne Marso lauke, bet tiesiog 
forume, ant paskubomis sukrauto laužo. Po to ji apgulė 54- 
mokslininkų namus; Brutas ir Kasijus slapta paliko Romą. 
Balandžio mėn. 18 d. iš Apolonijos į Italiją atvyko 19-metis 
Oktavijus. Gegužės mėn. jis atvyko į Romą, kad perimtų Ce- 

zario palikimą, o kartu ir naują vardą - Gajus Julijus Cezaris 
Oktavianas. Siekdamas sustiprinti savo valdžią Romoje, An- 
tonijus išsirūpino liaudies nutarimą apie provincijų perskirs- 
tymą: Makedonija, Cezario jam paskirta 43-iems metams, tu- 
rėjo atitekti vienam iš sąmokslininkų Decimui Brutui, o šis 
turėjo atiduoti Antonijui Šiapusalpinę Galiją; valdydamas šią 
provinciją, jis būtų galėjęs kontroliuoti situaciją Romoje. Siek- 
damas pašalinti iš Romos Cezario paskirtus pretorius Marką 
Brutą ir Gajų Kasijų, Antonijus pasiekė, kad senatas juos pa- 
siųstų į Siciliją ir Afriką pirkti grūdų. 

Visą tą laiką Ciceronas dvejojo, ar išvykti iš Italijos, ar pa- 
silikti Romoje. Galop rugpjūčio mėn. 17 d. jis išvyko į Grai- 
kiją, tačiau netrukus pasuko atgal ir rugpjūčio mėn. 31 d. 
grįžo į Romą. Spalio mėn. 1 d. senate turėjo būti svarstomas 
Antonijaus siūlymas prie visų iškilmingų aukojimų dievams 
pridėti po vieną dieną Cezario garbei; tai reiškė galutinį Ce- 
zario sudievinimą. Ciceronas neatvyko į senato posėdį, dėl to 
susilaukė smarkaus Antonijaus išpuolio. Ciceronas atvyko į 
senatą spalio mėn. 2 d. ir, nedalyvaujant Antonijui, pasakė 
kalbą (I filipika), kurioje atsakė į Antonijaus priekaištus ir 
pasiteisino dėl savo išvykimo į Graikiją bei skubaus sugrįži- 
mo. Po posėdžio jis išvažiavo į savo vilą Puteoluose. Spalio 
mėn. 19 d. Antonijus pasakė senate kalbą prieš Ciceroną, į 
kurią šis atsakė pamfletu (II filipika). 

44 m. gruodžio mėn. Decimas Brutas atsisakė perduoti An- 
tonijui savo provinciją, ir šis apgulė jį Mutinoje. Prasidėjo 
vadinamasis Mutinos karas; jo metu Ciceronas pasakė liku- 
sias kalbas prieš Antonijų, kuriose nuolat ragino paskelbti jį 
tėvynės išdaviku ir kovoti su juo be jokių kompromisų iki 
pat galo. Visas šias kalbas pavadino Filipikomis, sekdamas 
Atėnų oratoriumi Demostenu (IV a. pr. Kr.), parašiusiu kal- 
bas prieš Makedonijos karalių Filipą. 

XIV filipika, paskutinioji iš išlikusių Cicerono kalbų, buvo 
pasakyta senate 43 m. balandžio mėn. 21 d., gavus žinią apie 

mūšį ties Galų forumu, kuriame buvo sumušta konsulo Pan- 
sos kariuomenė, o jis pats mirtinai sužeistas; tačiau nugalėto- 
ją Antonijų, grįžtantį į stovyklą, netikėtai užpuolė konsulas 
Hircijus, ir tik naktis išgelbėjo Antonijų nuo visiško sutriuš- 
kinimo. 

Karo tarp Antonijaus ir senato baigtis buvo trečiasis trium- 
viratas, sudarytas tarp Antonijaus, Oktaviano ir Emilijaus Le- 
pido. Triumvirai pasidalijo provincijas ir pradėjo proskripci- 
jas, kurių auka 43 m. gruodžio mėn. 7 d. tapo Ciceronas. 
Antonijus įsakė išstatyti Romos forume oratoriaus galvą ir 
ranką, kuria buvo parašytos filipikos. 

Dar apie tai žr. Plut. Gic. 42 sąg; Ant 14 sgą; Brut. 18 
sągą.; Vell. Pat. II, 57 sąą. 

Versta iš: M. Tulli Ciceronis. Scripta guae manserunt omnia. 
Vol. VIII. Lipsiae, in aedibus B. G. Teubneri, 1918. 


! Kreipinį į senatorius patres conscripti Titas Livijus aiški- 
na kaip pažres et conscripti sutrumpinimą, t.y. skiria tėvus (se- 
natorius patricijus, kilmingų giminių atstovus) ir įrašytuosius 
į senatorių sąrašus, kai, išvijus paskutinį Romos karalių Tark- 
vinijų Išdidųjį, senatas buvo papildytas asmenimis iš raitelių 
luomo. Žr. Liv. II, 2. 


* T.y. togas - Romos piliečių drabužį, nešiojamą taikos me- 
tu. Žr. Cic. Rosc. Amer., paaišk. 87; Arch. poet. 1,27; Cat. 
II, 12, 28. 


? Iš tikrųjų senatas ne itin palankiai žiūrėjo į Brutą: jį kal- 
tino lėtumu, o šis rašė, jog karo išlaidos jį nuskurdinę. Plg. 


Cic. Fan. XI, 10, 5; 11, 2; 14, 2; XII 5, 2. 


* Markui Antonijui. Apie žodį tėvažudys (parricida) žr. Cic. 
Cat. II, paaišk. 19. 

5 Gajus Julijus Cezaris Oktavianas. 


* Kalbėdamas apie šeimos nelaimę (dolor domesticus), Cice- 
ronas turi galvoje diktatoriaus Julijaus Cezario, Oktaviano įtė- 
vio, nužudymą. 


? Du mūšiai ties Galų forumu 43 m. balandžio 14 d.: An- 
tonijus sumuša Pansos kariuomenę, grįžtantį į stovyklą nuga- 
lėtoją užpuola ir sumuša Hircijus; tuo tarpu Liucijus Antoni- 
jus užpuola Oktaviano stovyklą. Žr. Vell. Pat. II, 61. 


8 Suplicatio  — žr. Cic. Cat. III, paaišk. 22. 


* Publijus Servilijus Vatija Izaurietis (Isauricus), 48 m. 
konsulas. 


0 43 m. konsulai Aulas Hircijus ir Gajus Vibijus Pansa; 42- 
iems metams išrinkti konsulai Liucijus Munacijus Plankas ir 
Decimas Junijus Brutas Albinas. 


" Gajus Kornelijus Dolabela, Cicerono žentas, Cezario šali- 
ninkas, Smirnoje nužudė Azijos prokonsulą Gajų Trebonijų, 
vieną iš sąmokslininkų. Žr. Plut. Ant. 14; Brut 25; Vell. Pat. 
II, 69. 


" Į romėnų koloniją Parmą, turėjusią didelę strateginę reikš- 
mę, Markas Antonijus pasiuntė savo brolį Liucijų. Žr. Cic. 
Fam. XI, 13b. 


B Kartaginiečiai — vieni iš didžiausių Romos priešų, su ku- 
riais ji kariavo tris Pūnų karus (III-II a.pr. Kr.). Sunkiausias 
buvo Antrasis pūnų karas (218-201), kurio metu Hanibalas 
grasino pačiam Romos miestui. Posakis Hanibalas prie vartų 

(Hannibal ante portas) tapo priežodžiu, reiškiančiu arti esantį 
pavojų. 


“4 Colonia - Romos piliečių gyvenvietė, įkurta gynybos tiks- 
lais ar siekiant suteikti žemės veteranams bei beturčiams. Skir- 
tingai nuo graikų, romėnai kurdavo kolonijas ne negyvena- 
mose vietose, bet užimtuose miestuose Italijoje, vėliau pro- 
vincijose. Kolonijų gyventojai (coloni) turėjo Romos pilietybę 
bei administracinį valdymą pagal Romos pavyzdį. Apie mu- 
nicipijų žr. Cic. Rosc. Amer., paaišk. 13. 


5 Liucijus Decimas Saksa įėjo į septynių narių komisiją (5ep- 
temviri), kuri pagal Liucijaus Antonijaus įstatymą turėjo su- 
teikti žemės veteranams. Dešimtpėdė (decempeda) - 10 pėdų 
ilgio matininko lazda. Plg. Cie. Phil. II, 99; Ep. Att. XIV, 21, 2. 


6 Po mūšio ties Galų forumu Romoje pasklido gandas apie 
Antonijaus pergalę. Tik balandžio mėn. 20 d. buvo gautos 
tikros žinios apie mūšio baigtį. 


" Apie imperatorių žr. Cic. Rosc. Amer., paaišk. 66. 


5 Tokio nužudytųjų skaičiaus reikalavo paprotys. 63 m. 
Marko Katono įstatymas (Ilex Marcia Porcia) padidino šį skai- 
čių iki 5000. 


" Apie triumfą žr. Cic. De imp. Pomp., paaišk. 15. Ova- 
cija (ovatio) - mažasis triumfas, senato suteikiamas nugalėju- 
siam karvedžiui, kai neišpildytos visos sąlygos, reikalingos 
triumfui. Karvedys įžengdavo į miestą ne važiuotas, bet rai- 
tas arba pėsčias, apsirengęs purpuru apvedžiotą togą — pre- 
tekstą (žr. Cic. Rosc. Amer., paaišk. 87), su mirtų vainikų; 
lydinti procesija būdavo kur kas mažesnė už triumfatoriaus. 
Žr. Liv. III, 10; IV, 43. Čia triumfas ir ovacija pavartota meta- 

foriškai: balandžio mėn. 20 d. sužinojusi apie Antonijaus pra- 
laimėjimą, džiūgaujanti minia nulydėjo Ciceroną į Kapitolijų. 


2 Palilijos (Parilijos) - deivės Palės, gyvulių bei piemenų 
globėjos, šventė, vykdavusi balandžio 21 d., Romos įkūrimo 
dieną. Žr. Ov. Fast. IV, 721 sąą.; Prop. IV, 4, 73-78; Tib. II, 
5, 85-90. 


2 Faces — odiniu diržu surištas medinių virbų ryšulys, į 
kurio vidurį būdavo įsmeigiamas kirvis (už Romos ribų). Žr. 
Cic. De imp. Pomp., paaišk. 54. 


2 Auspicium — žr. Mur., paaišk. 1. 
* Pompėjaus kurija, kurioje buvo nužudytas Cezaris. 


24 Kapitolijus (Capitolium, arba Mons Capitolinus) - 1) viena 
iš septynių Romos kalvų; 2) viena iš dviejų Kapitolijaus vir- 
šūnių, ant kurios stovėjo Galingojo Maloningojo Jupiterio šven- 
tykla. Tai — Romos politikos ir kultūros centras. 


5 Tyrannus - graikų k. skolinys, reiškiantis vienvaldis, 
valdovas. Iš pradžių šis žodis neturėjo neigiamos prasmės. 
Tiranija kaip valstybės valdymo forma atsirado Graikijoje VII a. 
pab.-VI a. pr. Kr. Paprastai tiranais tapdavo aristokratai, kurie, 
liaudies remiami, paimdavo valdžią polyje ir vykdydavo 
liaudžiai palankią politiką, nukreiptą prieš gimininę 
aristokratiją. Neigiama prasme tiranas, tiranija imti vartoti VI 
a. pr. Kr. kaip demokratinės valdymo formos priešprieša. Plg. 
Cic. De rep. I, 50; De off. I, 31, 112; II, 7, 23; II, 6, 32; De 
amic. 15, 52. 


* Liucijus Licinijus Krasas, 95 m. konsulas, 91 m. cenzo- 
rius, oratorius. Žr. Cic. Arch. poet., paaišk. 13. 

? Vir consularis —- buvęs konsulas; žr. Cic. De imp. Pomp., 
paaišk. 91. 


* Kreipimasis į įsivaizduojamą priešininką. 


? 44 m. gruodžio mėn. 20 d., kai buvo pasakytos III ir IV 
filipikos. 


* 43 m. sausio mėn. 1 d. Ciceronas pasakė V filipiką, ku- 
rioje siūlė Antonijų paskelbti valstybės priešu (hostis publicus). 


*! Tuo metu Ciceronas susirašinėjo su Titu Munacijumi Plan- 
ku, Gajumi Azinijumi Polionu, Kvintu Korificijumi, Oktavia- 
nu, Aulu Hircijumi, Gajumi Vibijumi Pansa, Gajumi Kasiju- 
mi, Marku Brutu. Daugelis laiškų neišliko. 


* Publijus Ventidijus Basas Cezario dėka 46 m. tapo liau- 
dies tribūnu ir buvo išrinktas pretoriumi 43-iems metams; 
prisidėjo prie Antonijaus ir, šiam pralaimėjus prie Mutinos, 
atvedė jam savo paties surinktus du legionus; 43 m. buvo 
konsulu sufektu (consul suffectus — išrinktas mirusio konsulo 
vieton). 


3 Discessio (iš lot. discedere — išsiskirstyti, pasiskirstyti, išsi- 
vaikščioti) — balsavimas senate: senatoriai pereidavo prie to 


asmens, kurio nuomonei jie pritardavo. 


* 88 m. konsulas Sula kariavo su Gajum Marijum. Žr. Plut. 
Sul. 9-10. 


* Markas Oktavijus, Sulos šalininkas, 87 m. būdamas kon- 


sulu išvijo iš Romos Ciną; sugrįžus Marijui ir Cinai, jis buvo 
nužudytas. 

* Liucijus Kornelijus Cina, 87-84 m. konsulas, 87 m. kartu 
su Marijum užėmė Romą ir žiauriai susidorojo su optimatais. 
Mirus Marijui, o Sulai tebekariaujant su Mitridatu, 86 m. Ci- 
na — vienvaldis Romos šeimininkas. Sudaręs taiką su Mitri- 
datu, imperatorius Sula sugrįžo į Romą ir susidorojo su savo 
priešais. Žr. Vell. Pat. II, 24. 


*7 Gajus Julijus Cezaris, 48 m. konsulas kartu su Publijumi 
Servilijumi „Vatija. 


3 48 m. rugpjūčio mėn. 9 d. mūšyje ties Farsalu (Tesalija) 
Cezaris laimėjo lemiamą pergalę prieš Pompėjų. Poetas Luka- 
nas, imperatoriaus Nerono amžininkas, apdainavo šį mūšį po- 
emoje „Farsalija“ (Farsalia). 


* 47 m. rugpjūčio mėn. Cezariui tebesant Egipte pas kara- 
lienę Kleopatrą, Bosforo karalius Farnakas pamėgino atkariauti 
buvusią Ponto karalystę, tačiau per labai trumpą laiką buvo 
Cezario nugalėtas. Apie savo pergalę Cezaris pranešė senatui 
žodžiais Atėjau, pamačiau, nugalėjau (veni, vidi, vici). Žr. Caes. 
B. Alex. 69 sąą. Plut. Caes. 50. 


9 Plg. Cic. Catil. III, 10, 23. 


* Aulas Gabinijus, 58 m. konsulas, 57 m. Sirijos prokonsu- 
las. Žr. Cic. De imp. Pomp. 52; De prov. cons. 14 sąą. 


* Netrukus konsulas Gajus Vibijus Pansa mirė nuo žaizdų. 


* Tai reiškia, kad Hircijus buvo pirmose gretose. Žr. Cic. 
Cat. I, 24. 


*“ Ant Kapitolijaus stovėjo pagrindinė Galingojo Malonin- 
gojo Jupiterio (Iuppiter Optimus Maximus), romėnų valstybės 

globėjo, šventykla. Plg. Cic. De nat. deor. HN, 64; Rosc. Amer. 
45, 131. 


* Gajui Cezariui Oktavianui tebuvo 19 metų. 43 m. sausio 
mėn. 1 d. senatas jam suteikė propretoriaus įgaliojimus, nors 
pagal įstatymą jis dar neturėjo teisės būti net kvestoriumi. 
Žr. Cic. De imp. Pomp., paaišk. 91. 


* Pagal tradiciją Romulas ir Remas, Romos įkūrėjai, buvo 
laikomi dievo Marso ir Albos Longos miesto vestalės Rėjos 
Silvijos (Ilijos) sūnumis. Žr. Liv. I, 3-7; Plut. Rom. 1-8; Ov. 
Fast. III, 9 sąą.; Tib. II, 5, 51-54. 


* Plg. Soph. Philoct. 437; Aesch. Fragm. 52; Eur. Fragm. 649. 

* Plg. Cic. Rosc. Amer. 10, 28; Cat. II, 8, 17. 

3 Elisijaus laukai - graikų mitologijoje amžino pavasario ša- 
lis vakariniame žemės pakraštyje arba Hado karalystėje, į ku- 
rią patenka atliktais žygdarbiais ar dvasios savybėmis nusi- 


pelniusių žmonių vėlės. Žr. Verg. An. VI, 637-665. 


* Plg. Cic. Arch. poet. 11, '29; Sest. 21, 47; Rabir. 10, 29-30; 
Mi. 35, 97. 

